ICD-10-CM 
Studii de caz 
pentru viitorii 
psihologi 
clinicieni 
Problème psihologice 


d b ” si comportamentale 


Diemicret iTi STU tH DE CAZ 


d Jock 8 Beal E PSIHOLOGIE 
& Enel Hodol ha TREI PSIHOTERAPIE 


PSIHOLOGIE - PSIHOTERAPIE 
STUDII DE CAZ 


Colecţie coordonată de 
Simona Reghintovschi 


Coordonatori: 


Jack B. Schaffer, 
Emil Rodolfa 


ICD-10-CM 
Studii de caz 
pentru viitorii 
psihologi 
clinicieni 
Probleme psihologice 
și comportamentale 


Traducere din engleză de 
Ruxandra Rădulescu 


TREI 


În amintirea mamei mele. Ei îi datorez multe din 
lucrurile bune din viata mea. Mi-e tare dor de ea. 


JACK B. SHAFFER 


Mamei mele. Cu mulțumiri. 

Sotiei mele. Cu mulțumiri. 

Copiilor mei. Cu mulțumiri. 

Lui Bob Rilley, mentorul meu. Cu mulțumiri. 


EMIL RODOLFA 


Cuprins 


9 Mulţumiri 


11 Introducere — Emil Rodolfa și Jack B. Schaffer 


36 1. FO6.03 Tulburare de dispoziţie datorată unei afecțiuni 
medicale cunoscute — Jeff Baker și Lucia Cavanagh 


61 2.F10.2 Dependenţa de alcool — Staci Leon Morris, 
Ken C. Winters și Eric F. Wagner 


84  3.F20.0 Schizofrenie paranoida — Katherine Elliott și 
Nicola Wright 


106  4.F3l Tulburarea bipolară — Genny Lou-Barton și 
John Preston 


130 5. F32 Tulburare depresivă majoră, episod unic — Mark S. 
Barajas și Claytie Davis III 


152 6.F33 Tulburare depresivă majoră recurentă — Rainey 
Sealey Temkin si Larry E. Beutler 


175 ‘7. F40.1 Fobia socială — Maryann E. Owens, Deborah C. Beidel 
si Jennifer A. Scheurich 


197 8. F41.1 Tulburare de anxietate generalizată — Natacha M. R. 
Foo Kune si Sinéad Unsworth 


ICD-10-CM: Studii de caz = Cuprins 


8 220 


243 


266 


288 


310 


331 


356 


378 


404 
406 


9. F43.1 Tulburarea de stres posttraumatic — Samantha S. 
Yard si Stephen R. McCutcheon 


10. F43.2 Tulburări de adaptare — Gregory A. Hinrichsen si 
Aliza Romirowsky 


11. F45 Tulburarea somatoformă — Lauren Bigham si Ryan E. 
Breshears 


12. F50 Tulburări ale instinctului alimentar — Carol B. 
Peterson și Emily M. Pisetsky 


13. F52.0 Disfunctia sexuală — Jennifer A. Vencill si 
Eli Coleman 


14. F60.6 Tulburarea de personalitate evitanta/ 

F60.0 Tulburarea de personalitate paranoida: 

Abordari categoriale si dimensionale — Chelsea E. Sleep si 
Martin Sellbom 


15. F60.3 Tulburarea de personalitate de tip borderline — 
Joyce P. Yang si Marsha M. Linehan 


16. F90.0 Tulburarea activității și atenţiei — Beth Limberg, 
Raquel M. Pefia, Brooke Davidson si Christina B. Yeagley 


Despre coordonatori 


Despre autorii capitolelor 


JACK B. SCHAFFER, EMIL RODOLFA 


Mulţumiri 


Eu şi Jack vrem să le mulțumim autorilor capitolelor pentru 
munca enormă depusă în scrierea, revizuirea, actualizarea și 
reexaminarea textelor din aceasta carte. Telul nostru comun este 
să alcătuim pentru dumneavoastră un manual care vă va oferi 
informaţii, dar, mai ales, vă va provoca să gândiţi critic. Sperăm 
că această carte vă va fi de ajutor pe drumul pe care îl aveți de 
parcurs spre a deveni psihologi competenţi. Vă dorim numai 
succes la fiecare pas al acestui demers. 

Introducere 
Emil Rodolfa şi Jack B. Schaffer 


O evaluare psihologică competentă, incluzând şi diagnos- 
ticul diferenţial, este un proces complex si deosebit de impor- 
tant, care va pune bazele relaţiei profesionale dintre dumnea- 
voastră şi pacientul! dumneavoastră şi va defini abordarea pe 
care o aveți faţă de acesta. În consecinţă, pentru a vă asigura 
că oferiţi servicii competente, este nevoie să incepeti printr-un 
proces competent de evaluare şi diagnosticare. În contextul 
simptomelor și prezentării generale a pacientului, va trebui să 
alegeţi cu acuratețe diagnosticul cel mai potrivit şi sa excludeti 
toate celelalte posibilităţi, proces dificil în special pentru psi- 
hologii clinicieni aflaţi la început de drum, care de-abia încep 
să-şi formeze abilităţile clinice. De aceea, ne dorim ca prin 
această carte să-i învăţăm cum să-și dezvolte gândirea critica 
într-un context profesional și cum să efectueze cu competenţă 
un proces de psihodiagnosticare. Autorii capitolelor prezintă 
cazuri care vă plasează pe dumneavoastră, ca cititor, în rolul 


1 În precendenta noastră lucrare am discutat folosirea termenilor de client și pacient de 
către psihologi și am argumentat de ce credem că trebuie folosit termenul de pacient. 
În acest volum, autorii capitolelor au avut libertatea de a utiliza termenul pe care îl 
folosesc în mod curent în practica lor clinică. (N. red.) 

de psiholog care evaluează sau tratează un pacient, cu scopul 
de a vă face să treceţi prin experienţa procesului decizional în 
context clinic. 

Acest ghid este publicat de Asociaţia Psihologilor Americani 
(APA), alături de câteva alte lucrări, pentru a ajuta la creșterea 
competenţei psihologilor de a diagnostica pe baza lucrării 
International Classification of Diseases, Tenth Revision, Clinical 
Modification (ICD-10-CM; Organizaţia Mondială a Sănătăţii). 
În cartea publicată anterior, A Student’s Guide to Assessment 
and Diagnosis Using the ICD-10-CM: Psychological and Behavioral 
Conditions (Schaffer & Rodolfa, 2016), am oferit un cadru de 
lucru pentru a evalua și diagnostica tulburările mentale. În pre- 
zenta lucrare, am rugat mai multi psihologi bine-cunoscuti si 
apreciati sa examineze si sa detalieze procesul de formulare a 
unui diagnostic diferential pentru anumite categorii de diagnos- 
tic, in cooperare cu unul (sau mai multi) dintre masteranzii sau 
doctoranzii lor. 

In acest scop, i-am rugat pe autorii capitolelor să-și structure- 
ze contribuţia conform următorului format: să ofere un rezumat 
al clasei de diagnostic; să prezinte un caz, fie inventat în între- 
gime, fie modificat radical fata de cazul initial pentru a păstra 
confidentialitatea; să descrie procesul de evaluare şi diagnos- 
ticare conform ICD-10-CM; să discute problemele etice ridica- 
te de interacțiunea cu clientul respectiv; să prezinte pe scurt 
modalităţile de a gestiona riscurile asociate cazului respectiv; 
precum şi să reflecteze asupra posibilelor recomandări, inclusiv 
prin comentarii despre un posibil plan de tratament. Credem că 
a rezultat în acest fel o lucrare excepţională. Fiecare capitol bene- 
ficiază de comentarii utile şi de profunzime privind procesul de 
evaluare și de identificare a unui diagnostic diferenţial. 


JACK B. SCHAFFER, EMIL RODOLFA 


Capitolele din această carte acoperă 16 categorii de diagnos- 
tice. Am ales diagnosticele pe baza frecvenţei lor, la persoanele 
care se prezintă în clinici, precum și pe baza frecvenţei lor în 
literatura de specialitate și în contextul educaţional dedicat dia- 
gnozei, adică am ales acele diagnostice care se bucură de atenţia 
specialiștilor în momentul prezent. 

Împreună cu autorii capitolelor, am încercat să infatisam 
cazurile de o manieră cât mai realistă. Aşadar, cazurile sunt 
complexe pentru că oamenii sunt complecși în realitate. Prin 
urmare, într-o carte de asemenea dimensiuni, nu aveam cum să 
abordăm sau să rezolvăm toate aspectele unei probleme. La fel 
se întâmplă și în realitate! Această carte nu e doar un ghid, ci e și 
o culegere de exerciţii pe care vi le propunem, eventual ca parte 
dintr-un seminar sau curs. Sperăm că aceste exerciții, bazate pe 
cazurile studiate, vă vor ghida în analiza cazului şi vă vor ajuta 
să luaţi în considerare probleme legate de evaluare, diagnoză si 
intervenţie. Vom reveni asupra acestui subiect în următoarele 
paragrafe. 

După cum puteți vedea din cuprinsul cărţii, capitolele sunt 
ordonate conform ordinii din ICD-10-CM; astfel, fiecare capi- 
tol explorează câte una dintre categoriile de diagnostic din 
ICD-10-CM. Singura excepţie o reprezintă capitolul 14, care aco- 
peră evaluarea şi diagnosticarea unor tulburări de personalitate, 
oferind o discuţie a diferentierii ce se face în ultima vreme între 
abordarea categorială şi cea dimensională a procesului de dia- 
gnosticare. Credem că această diferenţiere îi va ajuta pe cititori 
să se orienteze spre ceea ce înseamnă viitorului psihodiagnosti- 
cului, motiv pentru care am inclus această discuţie în carte. 

Câteva cuvinte despre procesul de diagnosticare urmat în 
fiecare capitol din această lucrare: după cum am explicat în 

ultima noastra carte (Schaffer & Rodolfa, 2016), procesul evalu- 
arii se bazeaza pe metodologia stiintifica de generare de ipoteze, 
urmată de colectarea datelor, ducând la testarea ipotezelor si la 
formularea unei concluzii despre persoana care este evaluată. 
Procesul diagnosticării continuă prin compararea datelor — mai 
precis, a semnelor şi simptomelor și cu concluziile trase pe baza 
criteriilor specifice fiecărei categorii de diagnostic. Sistemul folo- 
sit în Manualul de Diagnostic şi Clasificare Statistică a Tulburărilor 
Mentale (DSM, ediţia a 5-a text revizuit; American Psychiatric 
Association, 2016) constă, de obicei, în enumerarea simptomelor 
reprezentative pentru un anume diagnostic, specificând numă- 
rul simptomelor care trebuie să fie prezente pentru ca diagnos- 
ticul să poată fi pus. Deși această metodologie este foarte clară 
la o primă privire, totuşi, după cum am arătat în ultima noas- 
tra carte, dat fiind că există mai multe simptome, există si mai 
multe căi de a ajunge la un diagnostic. De exemplu, pentru a 
ajunge la diagnosticul de tulburare depresivă majoră sunt posi- 
bile 72 de combinaţii de simptome. Prin urmare, categoria de 
diagnostic în sine nu îi este de mare ajutor psihologului care 
încearcă să înţeleagă „cine este această persoană cu care lucrez 
si de ce este ea așa cum este“. ICD-10-CM are o altă abordare, 
şi anume metoda celei mai bune „potriviri“. Date fiind toate 
informaţiile disponibile, inclusiv semne și simptome, precum şi 
toate datele despre persoana în cauză, ce categorie de diagnostic 
se potriveşte cel mai bine cu simptomele și caracteristicile acestei 
persoane? Autorii capitolelor vă vor conduce prin toate etapele 
procesului de identificare si apoi de excludere a diagnosticelor 
care nu se potrivesc suficient de bine cu informațiile disponibile, 
pentru a ajunge la diagnosticul sau diagnosticele care se potri- 
vesc cel mai bine cu situația descrisă. 


JACK B. SCHAFFER, EMIL RODOLFA 


Le suntem recunoscători autorilor pentru toată munca depu- 
să si credem că eforturile lor s-au concretizat într-o discuţie 
excelentă a procesului de diagnosticare şi de integrare a com- 
pendiului ICD-10-CM în acest proces. 


Modul de folosire a acestei cărți 


După cum am explicat deja, această carte este un ghid, în 
sensul în care fiecare capitol are în vedere aspecte legate de dia- 
gnosticare, etică, management al riscului si intervenţie pentru 
fiecare caz prezentat. Totodată, am vrut ca această carte să fie şi 
o culegere de exerciţii. Suntem de părere că vă va fi util nu doar 
să o citiți de la un capăt la celălalt — desi sperăm că o veţi citi in 
întregime! — dar și să citiţi fiecare capitol alături de alte resurse, 
cum ar fi un manual de diagnostic sau alte cărți de specialitate, 
oprindu-vă periodic pentru a reflecta asupra chestiunilor pe care 
le consideraţi a fi esenţiale pentru cazurile si discuţiile incluse în 
carte. Mai precis, ne-am gândit că ar putea fi folosită într-un curs 
de masterat sau doctorat dedicat evaluării psihologice, psihopa- 
tologiei sau tipurilor de tratament. În opinia noastră, cu cât mai 
interesat este un student de procesul de evaluare si diagnostica- 
re, cu atât mai utilă îi va fi această carte si cu atât mai competent 
va deveni în profesia de psiholog mai târziu. 

Cartea oferă un material de largă amploare, acoperind 
16 categorii de diagnostic şi procese decizionale complexe impli- 
când colectare de date şi diagnosticare. Într-o lucrare de dimen- 
siuni totuși limitate nu putem acoperi chiar toate nuanțele aces- 
tor procese. Prin urmare, ne dorim ca acest volum să fie folosit 
în conjunctie cu alte lucrări despre ICD-10-CM (de exemplu, 
Schaffer & Rodolfa, 2016; Goodheart, 2014), precum şi cu texte 

16 despre psihopatologie si tratament psihologic (vezi capitolul 10 
în Schaffer & Rodolfa, 2016, pentru resurse suplimentare). 

Pentru a vă ajuta în acest proces, autorii capitolelor au pregă- 
tit rubrici cu exerciţii care să vă stimuleze gândirea în legătură 
cu cazurile prezentate și problemele cu care se poate confrunta 
psihologul în situaţiile respective. Fiecare capitol conţine cinci 
casete de exerciţii. Primul exercițiu este plasat imediat după 
descrierea cazului şi include întrebări legate de procesul de eva- 
luare. Cel de-al doilea exerciţiu vă invită să aplicaţi informațiile 
reiesite din evaluare în identificarea unor posibile diagnostice. 
Cel de-al treilea exercițiu vă supune atenţiei chestiunile de etică 
privind cazul prezentat, cel de-al patrulea exercițiu vă ajută să 
faceţi o analiză a modului de gestionare a riscurilor asociate, iar 
cel de-al cincilea exercițiu este dedicat încheierii cazului. 

Multe dintre aspectele pe care le veţi analiza apar în toate 
cazurile prezentate şi în toate categoriile de diagnostic. Prin 
urmare, în loc să vă propunem același tip de exerciţiu în fiecare 
capitol, în exercițiul următor (Activitatea 0.1) vă oferim o listă 
de întrebări pe care să le luaţi în considerare pentru fiecare caz 
din această lucrare. Insemnati această pagină ca să puteți reve- 
ni la ea cu uşurinţă ori de câte ori aveţi nevoie. Pe lângă aceste 
întrebări generale, autorii v-au oferit si întrebări specifice pentru 
fiecare caz, pe care să le discutati la curs sau cu alti psihologi. 
Sperăm că aceste întrebări vă vor provoca intelectual și vă vor 
ajuta să gândiţi ca un psiholog. 

S-ar putea ca după lecturarea unei prezentări de caz din 
această carte să vă vină în minte anumite întrebări. Mai jos găsiți 
o listă cu întrebările la care vă sugerăm să reflectati înainte să 
treceţi la următorul punct din acest capitol. 


JACK B. SCHAFFER, EMIL RODOLFA 


17 
ACTIVITATEA 0.1: Întrebări generale referitoare la caz 


*  Ceimpresie generală v-a făcut această persoană? 

* Care sunt problemele principale ale acestei persoane? 

e Care este nivelul funcționării acestei persoane? 

* Va îngrijorează ceva în mod special cu privire la această 
persoană? 

+ In funcție de formarea dumneavoastră, care sunt proble- 
mele psihologice fundamentale cu care se confruntă aceas- 
tă persoană? 

+ Deceavenitla dumneavoastră această persoană? 

+  Cealte informații ati dori să știți? 

* Ce întrebări ati vrea să-i puneţi acestei persoane la prima 
întâlnire? 

* Scrieți câteva cuvinte despre cum ati putea să formulati 
întrebările pe care să le adresati acestui pacient sau poate 
chiar altor specialiști sau membri de familie cu care ati dori 
să vă consultați sau să discutati. 


Odată ce v-aţi gândit bine la întrebările de mai sus, dar ina- 
inte de a citi mai departe de descrierea cazului, vă recomandăm 
să vă indreptati atenţia asupra unor posibile diagnostice. Mai 
jos vă propunem câteva întrebări de care să ţineţi cont şi pe care 
să le explorati mai departe. Vă încurajăm să căutați mai multe 
resurse utile pentru a vă ajuta la formularea unui diagnostic 
diferenţial corect. Autorii capitolelor v-au pus la îndemână mai 
multe referinţe la care apelează ei înșiși atunci când selectează 
sau exclud diagnostice. 

ACTIVITATEA 0.2: Consideraţii generale cu privire la 
diagnostic 


e Faceți o lista cu diagnosticele din ICD-10-CM pe care le aveți 
în vedere, de la cel mai probabil la cel mai putin probabil. 

* Care sunt comportamentele, emoțiile și/sau cognitiile care 
vă fac să vă gândiţi la aceste diagnostice? 

+ Pe lângă informațiile generale pe care ati vrea să le știți, ce 
alte date specifice vă vor ajuta să excludeti anumite diag- 
nostice dintre cele pe care le-aţi enumerat deja? 

e V-ar fi de ajutor testele psihologice? 


Odată ajunși în această etapă, ar fi util să consultați un manu- 
al de diagnostic sau o lucrare dedicată tulburărilor respective. 
Ar fi, de asemenea, o idee bună să faceți un tabel în care să 
scrieți posibilele simptome pe baza manualului de diagnostic, 
precum şi manifestările specifice ale acestor simptome, dacă 
sunt prezente, în cazul pacientului descris. 

Înainte de a trece la secțiunea despre etică a fiecărui capitol, 
iată câteva aspecte la care să reflectati. 


ACTIVITATEA 0.3: Considerații etice generale 


1. Consultați ghidurile de etică publicate de Asociația 
Psihologilor Americani (APA; 2017) și/sau Asociația 
Psihologilor Canadieni (CPA; 2017). Faceţi o listă de pro- 
bleme sau dileme etice pe care le identificaţi în legătură cu 
cazul descris. 


2. Există aspecte legate de siguranţă, confidentialitate sau 
competență care să fie relevante în acest caz? 


JACK B. SCHAFFER, EMIL RODOLFA 

3. Gândindu-vă la potentiala desfășurare a cazului, puteți 
întrevedea situații problematice din punct de vedere etic 
ce ar putea apărea în legătură cu acest tip de pacient? Mai 
precis, ce fel de comportamente din partea dumneavoastră 
ar putea să fie conforme cu deontologia la început sau la 
o primă privire, dar ar putea duce la probleme de etică pe 
parcurs? 


După ce ati reflectat, în secțiunea dedicată eticii profesio- 
nale, asupra modalitatilor de a vă proteja pacientul, acum este 
momentul să vă gândiţi cum să vă protejaţi pe dumneavoastră 
înşivă, ţinând cont de întrebările de mai jos. 


ACTIVITATEA 0.4: Aspecte legate de managementul 
riscurilor 


+ Ce riscuri ar putea apărea în lucrul cu această persoană? 

+ Ceactiuni ar trebui să vă gândiţi să intreprindeti încă de la 
primul contact profesional cu această persoană? 

* Cum vă puteţi proteja fără să încălcați drepturile etice ale 
pacientului? 


Aţi ajuns astfel la ţinta finală a procesului de evaluare psiho- 
logică, si anume decizia în legătură cu modul în care veţi proce- 
da, fie prin oferirea de servicii de tratament, fie prin trimiterea 
pacientului la un alt specialist, fie prin oferirea unei recoman- 
dări persoanei care v-a trimis pacientul. Mai jos puteţi găsi 

20 câteva dintre problemele la care trebuie să reflectati în privința 
fiecărei persoane cu care lucraţi, oricare ar fi deciziile pe care le 
veți lua până la urmă. 


ACTIVITATEA 0.5: Aspecte legate de intervenție 


* Care dintre problemele cu care se prezintă pacientul tre- 
buie abordate? 

* Cum prioritizati problemele cu care se prezintă pacientul 
pentru a hotărî de care să vă ocupați mai întâi? 

* Care sunt obiectivele identificate de pacient? 

* Care sunt obiectivele dumneavoastră în privinţa acestui 
pacient? 

* Care sunt intervențiile pe care le considerați cele mai potri- 
vite si de ce le-ati ales pe acestea? 

e Care sunt rezultatele sau care este evoluția pe care vă 
asteptati să o vedeți cu timpul? 

* Cum ati ști dacă tratamentul oferit de dumneavoastră 
acestei persoane este unul de succes? 


ICD-10-CM: Bazele diagnosticului 


ICD-10-CM este un compendiu de diagnostice vizând cauze- 
le mortalităţii si morbiditatii (simptome și boli), nu un manual 
de diagnostic oferind criterii pentru formularea unui diagnostic. 
Manualul presupune că specialistul care foloseşte acest sistem 
este suficient de competent și are destule cunoștințe pentru a 
aplica diagnosticul optim unei constelații de simptome, într-o 
manieră rezonabil de fidelă şi validă. Cu alte cuvinte, faptul că 


JACK B. SCHAFFER, EMIL RODOLFA 


ICD-10-CM nu este un manual îi oferă mai multă flexibilitate 
utilizatorului, spre deosebire de ce se întâmplă în cazul unui sis- 
tem manualizat, cum este DSM. Puteţi consulta și alte resurse în 
privința modului de utilizare a ICD-10-CM în practica dumnea- 
voastră, cum ar fi capitolul I din ultima noastră carte (Schaffer & 
Rodolfa, 2016) sau lucrarea scrisă de Carol Goodheart (2014). 

La începutul practicării profesiei de psiholog, ati putea fi 
tentaţi să credeţi că unele diagnostice sunt ușor de identificat; 
şi totuşi, pe măsură ce parcurgeti această carte, veţi observa că 
acel cluster de simptome din care se constituie un diagnostic nu 
este atât de limpede. În fiecare capitol, autorii arată cum se ori- 
entează în procesul de diagnosticare explicând cum evaluează 
si înțeleg; simptomele cu care se prezintă clientul. 

Autorii îşi fundamentează discuţia cu privire la tulburările 
prezentate pe o serie întreagă de resurse. Unii dintre ei au ales 
să se refere la lucrarea ICD-10: Clasificarea tulburărilor mentale si 
de comportament: descrieri clinice și îndreptare diagnostice, cunoscu- 
tă si sub denumirea prescurtată de Cartea albastră (OMS, 1993. 
Ei cred că avantajele si disponibilitatea Cărții albastre sunt mai 
importante decât dezavantajele folosirii ei, iar criteriile sunt 
actualizate pentru diversele categorii de diagnostic. În cealaltă 
carte a noastră din această serie, am abordat mai în detaliu pro- 
blemele pe care le implică folosirea acestei lucrări (Schaffer & 
Rodolfa, 2016). Deși Cartea albastră există de mai multă vreme, 
este uşor și convenabil de accesat prin Organizaţia Mondială a 
Sănătăţii (OMS, 1993). Sunt și autori care au ales să folosească 
alte manuale de diagnostic adecvate pentru capitolele de care 
s-au ocupat, întrucât sunt mai actuale sau mai cuprinzătoare 


2 Acest volum a fost publicat în 2016 la Editura Trei, Bucuresti. (N. red.) 

22 decât Cartea albastră, caz în care au indicat sursele bibliografice 
diferite. 

În practica dumneavoastră ar fi bine să ţineţi cont de aceste 
perspective ce se adaugă textelor studiate în cadrul cursurilor 
de psihopatologie de la masterat sau doctorat. Evident, după 
absolvire este necesar să ramaneti la curent cu literatura de spe- 
cialitate, pentru a vă hotărî ce lucrări de diagnostic să folosiți în 
lucrul cu clienţii dumneavoastră. 

ICD-10-CM se poate descărca gratuit în format pdf de pe 
site-ul centrelor guvernamentale dedicate serviciilor Medicare 
si Medicaid (2017), accesând adresa: https://www.cms.gov/ 
Medicare/Coding/ICD10/2017-ICD-10-CM-and-GEMs.html. 
Cartea albastră (OMS, 1993) este disponibilă gratuit pe site-ul 
Organizaţiei Mondiale pentru Sănătate: http://www.who.int/ 
classifications/icd/en/bluebook.pdf.3 


Aspecte care se regăsesc în mai multe capitole 


Anumite aspecte sunt abordate în mai multe capitole. Trei 
dintre acestea — competenţa, evaluarea riscului de suicid si grija 
fata de sine — sunt menţionate de mai multi autori. Ca urmare, 
pentru a evita repetiţia, i-am rugat pe autorii respectivi să nu 
insiste prea mult asupra acestor teme în capitolele corespunză- 
toare şi considerăm util să le discutăm pe scurt în cadrul acestei 
introduceri. 

După cum probabil intuiti din propria dumneavoastră expe- 
rienta si din cursurile de psihologie, competenţa psihoterapeu- 
tului, evaluarea ideilor suicidare ale pacientului și modul în 


3 ICD-10 Clasificarea tulburărilor mentale si de comportament. Descrieri clinice și 
îndreptare diagnostice a fost tradusă la Editura Trei, București, în anul 2016. (N. red.) 

care psihoterapeutul se preocupă de starea sa de bine emoțional 
sunt chestiuni ce apar des în formarea şi evoluţia profesională 
a unui psiholog. Prezentarea generală care urmează vă va ajuta 
să intelegeti mai ușor la ce se referă autorii capitolelor atunci 
când abordează aceste trei teme în contextul cazurilor pe care 
le descriu. 


COMPETENTA ÎN PRACTICAREA PROFESIEI DE PSIHOLOG 


Competența în practicarea profesiei de psiholog presupune 
o îmbinare a cunoștințelor de specialitate, a abilităţilor şi valo- 
rilor/atitudinilor (Comisia de acreditare, APA, 2015; Association 
of State and Provincial Psychology Boards, 2014; Rodolfa şi 
colab., 2013). Pentru a fi competent, un psiholog trebuie să aibă 
cunoştinţe fundamentale de psihologie; să demonstreze în fapt 
că are abilităţile necesare pentru a efectua evaluări, psihodia- 
gnoză şi pentru a oferi servicii de tratament; să fie deschis la 
noi perspective prin educaţie continuă si consultări cu alti psi- 
hologi; să aibă o solidă înțelegere și abilitate de a aplica standar- 
dele deontologice ale profesiei. Atât Codul de conduită și principii 
etice ale psihologilor (APA, 2017), cât și Codul canadian de etică pen- 
tru psihologi (CPA, 2017) accentuează importanţa competenţei 
(Codul de etică al APA, Standardul 2.01, Limitele competenţei; 
Codul de etică al CPA, Standardul 11.6) în practicarea profesiei 
de psiholog. 

Toţi autorii incluşi în această carte abordează problema 
competenţei în profesie, provocându-vă să vă gândiţi ce pași 
va trebui să urmaţi pentru a vă dezvolta sau creşte nivelul de 
competenţă în evaluarea și tratatea diverselor tulburări descri- 
se aici. Competența reprezintă unul dintre conceptele funda- 
mentale ce definesc practica profesională. Ca masterand sau 

doctorand, parcurgeti în acest moment etapele necesare pentru 
obținerea competenţei în profesarea psihologiei, proces în care 
vă vor fi de mare ajutor cursurile de la facultate, stagiile de prac- 
tică şi lucru în supervizare, precum şi stagiul postdoctoral. Toate 
aceste experienţe au fost create pentru a vă ajuta în mod treptat 
și cumulativ (Comisia de acreditare, APA, 2015) să dobanditi 
cunoștințele, abilităţile si valorile fundamentale şi operaţionale 
(Rodolfa şi colab., 2015), pe baza cărora vă veţi desfăşura activi- 
tatea de psiholog cu competenţă. Cu toate acestea, chiar şi după 
ce terminati programul de studiu și obţineţi atestatul de psiho- 
log autonom, este datoria dumneavoastră să continuaţi proce- 
sul de educaţie continuă (vezi Wise si colab., 2010). Educaţia 
nu se termină odată cu obținerea diplomei şi nici măcar odată 
cu obținerea atestatului de psiholog autonom, întrucât a vă 
menţine standardul de competenţă înseamnă un efort pe care 
trebuie să-l faceţi de-a lungul întregii dumneavoastră cariere si 
vieţi. Aceasta este ideea fundamentală de care sperăm să ţineţi 
cont atunci când citiți această lucrare. 


EVALUAREA RISCULUI DE SUICID 


S-au scris numeroase articole şi cărți utile pe tema evaluă- 
rii ideatiei si comportamentului suicidar (Kleespies, 2014) si 
pe bună dreptate. Evaluarea riscului de suicid este un aspect 
extrem de important al meseriei de psiholog: în Statele Unite, 
13,4 persoane din 100 000 isi iau viata în fiecare an (Centers 
for Disease Control and Prevention, National Center for Health 
Statistics, 2017), în total aproape 45 000 de oameni pe an. Prin 
urmare, este foarte probabil ca, la un moment dat, în practica 
dumneavoastră să vă confruntati cu o situație de posibil suicid. 
Mai mult, lucrul cu un client suicidar este anevoios și stresant. 

Kleespies şi Dettmer (2000) arată că, pentru un psiholog, acti- 
vitatea cea mai stresantă, dificilă şi uneori neplăcută este aceea 
de a evalua riscul de suicid. În cartea lui Pope şi Vasquez (2016), 
dedicată eticii în psihologie, Linehan a subliniat că una dintre 
problemele pe care le întâmpină psihologii în lucrul cu clienţii 
suicidari este faptul că nu au pregătirea şi experienţa necesa- 
ră pentru a-i evalua si trata. Sommers-Flanagan si Shaw (2017) 
observă că masteranzii şi doctoranzii în psihologie clinică nu 
sunt pregătiți suficient la cursurile de specialitate în sensul 
creșterii competenţei în lucrul cu persoanele suicidare. Sperăm 
că lecturarea și discutarea observaţiilor despre comportamentul 
suicidar oferite în această carte să reprezinte un prim (sau un al 
doilea) pas în direcţia unei mai bune pregătiri pentru a răspun- 
de adecvat unui client care se prezintă cu ideatie sau compor- 
tament suicidar. 

Următoarele comentarii constituie o privire de ansamblu asu- 
pra evaluării și intervenţiei în cazul unui client cu ideatie suici- 
dară. Pope şi Vasquez (2016) descriu 22 factori de risc pe care un 
psiholog clinician ar trebui să-i ia în considerare, deși lista fac- 
torilor are limitările ei (și anume, factorii pot interactiona între 
ei, se pot schimba, iar lista nu este nici completă, nici defini- 
tivă). Factorii de risc includ, printre multe altele, anunţul ver- 
bal, planul de suicid, încercări anterioare de suicid, comunica- 
rea intenţiei în mod indirect, precum şi tulburările depresive. 
Rogers și Joiner (2017) au remarcat că lista factorilor se concen- 
trează pe ideatia suicidară, lăsând problema tentativelor suici- 
dare anterioare în plan secund. În urma unui interesant studiu 
efectuat pe această temă, Rogers și Joiner au relevat importanţa 
rolului jucat de ruminatii şi îngrijorarea excesivă, în detrimen- 
tul gândirii îndreptate către rezolvarea problemelor, în apariția 

tentativelor de suicid şi în trecerea cu vederea de către persoana 
în cauză a unor soluţii alternative la suicid. 

Într-o meta-analiză a studiilor publicate în ultimii 50 de ani 
cu privire la gândurile şi comportamentele suicidare (GCS), 
Franklin şi colaboratorii (2017) observă că accentul pus pe fac- 
torii de risc pentru GCS, precum și pe factorii protectori nu este 
de mare ajutor, din cauza constrângerilor impuse de metodo- 
logia studiilor analizate. Aceştia subliniază faptul că factorii de 
risc pentru GCS se bazează pe concluzii raționale stabilite în 
urma consensului experților. Cu toate acestea, deşi nu au fost 
explorati în literatura de specialitate, acești factori sunt probabil 
utili. După cum remarcă toţi autorii, rolurile factorilor de risc 
pentru GCS sunt complexe și posibil interactive, drept pentru 
care analiza unor factori de risc singulari are o utilitate limitată 
în prezicerea apariţiei GCS. Studiile actuale urmăresc identifi- 
carea celor mai importanţi factori de influențare a tendinţelor 
suicidare (vezi Witte, Holm-Denoma, Zuromski, Gauthier & 
Ruscio, 2017). Prin urmare, a rămâne la curent cu cercetările 
actuale reprezintă o prioritate. 

Sommers-Flanagan și Shaw (2017) subliniază cât de impor- 
tant este să fim la curent cu studiile privind evaluarea riscului 
de suicid şi intervenţiile recomandate, indicând șase tendinţe 
actuale: 


(a) recunoaşterea faptului că accentul pe factorii de risc 
pentru suicid nu este deosebit de util pentru psihologii 
practicieni; b) îndepărtarea de înţelegerea suicidului prin 
prisma modelului medical şi apropierea de orientările 
social-constructioniste şi colaborative (mutarea accentului de la 
înțelegerea comportamentului suicidar ca boală spre o înțelegere 

colaborativă a experienţei de suicid prin care a trecut clientul); c) 
progresele făcute în dezvoltarea cunoştinţelor teoretice despre 
persoanele suicidare; d) recunoaşterea faptului că întâlnirea 
în cadrul clinic, precum şi interviurile detaliate de evaluare 
a riscului de suicid sunt fundamentale pentru dezvoltarea 
şi menţinerea unei relaţii terapeutice; e) progresele făcute în 
felul în care clinicienii îşi întreabă pacienţii cu privire la ideatia 
suicidară; precum şi f) metode pentru monitorizarea ideatiei 
suicidare pe o perioadă mai lungă de timp (p. 98). 


Sommers-Flanagan şi Shaw observă că „psihologii care 
înţeleg; si aplică aceste abordări în evaluarea riscului de suicid 
vor fi mai capabili să realizeze o evaluare competentă a suicidu- 
lui şi să ofere servicii mai bune de tratament, contribuind astfel 
la preventia suicidului la nivel national” (p. 98). 

Desi este o dimensiune esenţială a muncii unui psiholog, 
competenţa în evaluarea suicidului nu va fi atinsă doar prin 
lecturarea acestei cărți — sau a oricărei cărți pe această temă. 
Sperăm că acest text, precum şi resursele menţionate în carte, 
vă vor ajuta să acumulati cunoştinţele de bază necesare pentru 
a intra în practica supervizată, ceea ce înseamnă a face noi pași 
pentru dobândirea competenţei. 


GRIJA FATA DE SINE 


Achizitionarea de cunostinte si abilitati necesare pentru prac- 
ticarea competenta a profesiei de psiholog ne permite dezvolta- 
rea sentimentului autoeficientei, a experientei si a convingerii 
că suntem capabili să gestionam eficient problemele ce apar in 
viata (Bandura, 1977, 1997). Sentimentul autoeficientei înseamnă 
și că persoana este aptă să răspundă la provocările vieţii fara sa 

se simtă copleşită de acestea, proces pe care îl numim reziliență 
(vezi Rutter, 2012). Cercetările au arătat că sistemele de spri- 
jin, atât din interiorul familiei (Laub & Sampson, 2003) cât şi 
din exteriorul familiei (Masten & Tellegen, 2012), reprezintă un 
important factor protector pentru dezvoltarea si menţinerea 
rezilientei și, în acest fel, a competenţei. 

Competența se dezvoltă și prin acumularea de experiență 
(abilități) într-o gamă variată de situaţii. Această varietate de 
abilități poate duce la creşterea adaptabilitatii unei persoane si a 
capacităţii sale de a se descurca în situaţii noi si dificile (Chandra 
& Leong, 2016). Prin urmare, unul dintre mesajele pe care vrem 
să vi le transmitem este următorul: dezvoltati-va reţele de sprijin 
social, atât în mediul profesional, cât si personal, si acumulati 
diverse experienţe atât ca psihologi, cât şi în alte domenii din 
viaţa dumneavoastră, iar pe parcurs căutaţi să obţineţi sfaturi 
şi supervizare din partea celor care vă pot ajuta atunci când vă 
confruntati cu situaţii ce vă pun la încercare, astfel încât să iesiti 
,oteliti” (Rutter, 2012) din ele si nu înfrânți. 

Însă povestea este mai lungă și ţinem să subliniem difi- 
cultăţile inerente procesului de dobândire a competenţei, pro- 
ces ce se desfășoară de-a lungul întregii vieți. Cursurile la care 
participaţi şi supervizarea pe care o primiţi pentru a vă dezvolta 
competența reprezintă o călătorie întreprinsă cu mari eforturi. 
Iar odată deveniți psihologi, veți continua să munciti din greu. 
Guy, Poelstra şi Stark (1989) arată că 75% dintre psihologii care 
au răspuns la sondajul efectuat au recunoscut că trăiesc o stare 
semnificativă de disconfort emotional legat de activitatea profe- 
sională, iar 37% dintre ei au recunoscut că starea de disconfort le 
afectează negativ activitatea. Procentele sunt impresionante şi ar 
fi bine să ţineţi cont de ele, mai ales prin prisma studiului facut 

de Richards, Campenni şi Muse-Burke (2010), care sugerează 
că persoanele care lucrează în sfera sănătății mentale sunt sus- 
ceptibile în mod special de a suferi de burnout şi perturbare 
emoţională si funcţională in context profesional. 

Codul de Etică al APA (2017) și al CPA (2017), la care ne vom 
referi permanent în această carte, oferă fundamentul necesității 
de a avea grijă de sine. După cum indică aceste două coduri 
profesionale, este imperios necesar ca psihologii şi cei care sunt 
în curs de a accede în profesie să se pregătească — și anume, 
să aibă grijă de ei înşişi — pentru munca dificilă cu care se vor 
confrunta în activitatea profesională. 

Richards şi colaboratorii săi (2010) observă că nu există o 
singură definiție a ceea ce înseamnă grija fata de sine, descriind 
însă următoarele posibilităţi: sprijin si eforturi depuse in plan 
psihologic, fizic şi spiritual cu scopul de a creşte starea subiec- 
tivă de bine. Richards si colaboratorii săi au remarcat o relație 
pozitivă semnificativă între grija fata de sine, conștiință de sine 
si starea de bine. 

Într-o interesantă discuţie cu privire la munca depusă de 
profesioniștii din sfera sănătăţii mentale, Svokholt (2012) s-a 
referit la intensitatea procesului terapeutic ca situaţie interperso- 
nală cu o miză înaltă, ce presupune un grad mare de vulnerabi- 
litate şi un semnificativ potenţial de vătămare a clientului atunci 
când este realizat inadecvat. Potrivit lui Svokholt, pentru a-și 
derula activitatea cu succes, un profesionist din sfera sănătăţii 
mentale trebuie să fie disponibil personal și emoţional pe par- 
cursul muncii sale cu clientul. El le recomandă practicienilor 
din domeniul sănătăţii mentale să-şi păstreze un bun nivel de 
funcționare personală şi emoțională prin angajarea în activități 
pozitive și plăcute (activităţi tipice pentru „grija fata de sine”) 

30 care sa le stimuleze capacitățile de coping si să le crească rezer- 
vele emoționale astfel încât să fie mai rezilienti si apți să practice 
psihologia de o manieră competentă în mod constant. 

Grija fata de sine înseamnă să vă folosiţi judecata in mod 
optim, pe baza celor mai bune dovezi (iar în domeniul nos- 
tru, ca şi în alte domenii, cele mai bune dovezi sunt obținute 
printr-o metodologie științifică; vezi Schaffer & Rodolfa, 2016), 
pregătindu-vă astfel să puneţi întrebări si să luaţi decizii pe 
baza dovezilor existente. Această lucrare vă oferă numeroase 
exemple de psihologi care folosesc metoda științifică pentru a 
pune un diagnostic, trecând apoi la următorul pas în evaluare 
si tratament. 

Când ne referim la grija fata de sine, un subiect de altfel foar- 
te vast, este foarte bine să ne exprimăm cu precizie, la fel ca în 
multe alte situaţii din psihologie. Myers si colegii (2012) au des- 
coperit că, atunci când li se prezintă masteranzilor si doctoranzi- 
lor acest concept, este important să se pună accentul pe anumite 
comportamente utile în gestionarea stresului, mai curând decât 
să fie promovat un concept ambiguu de grijă fata de sine. Astfel, 
ar fi bine să vă gândiţi la câteva probleme foarte clare: Câte ore 
dedic somnului? Fac suficient efort fizic? Când am socializat 
ultima dată? Ce fac ca să-mi gestionez răspunsurile emoţionale 
fata de clienţii pe care îi am în evaluare şi tratament? Cum pot 
să mă ajut să trăiesc în momentul prezent? Întreprinderea unor 
activități specifice pentru a avea grijă de dumneavoastră vă va 
ajuta să vă gestionati nivelul de stres şi, astfel, să achizitionati 
cunoștințele si abilitățile necesare pentru a vă evalua si diagnos- 
tica clienţii în mod competent. 

După cum ne-am exprimat în primele rânduri ale acestei 
introduceri, evaluarea și diagnoza efectuate în mod competent 


JACK B. SCHAFFER, EMIL RODOLFA 


reprezintă fundamentul practicării competente a profesiei de 
psiholog. Ele sunt procese extrem de importante, totodată 
complexe şi dificil de stăpânit. Sperăm ca această lucrare, ală- 
turi de cartea pe care am publicat-o anterior, să vă ajute să vă 
dezvoltați competenţa în evaluarea şi diagnosticarea pacienţilor 
folosind ICD-10-CM, pregătindu-vă astfel să practicati profesia 
de psiholog cu competenţă de-a lungul întregii dumneavoastră 
cariere. 

FO6.03 Tulburare de dispoziție 
datorată unei afecțiuni medicale 
cunoscute‘ 


Jeff Baker şi Lucia Cavanagh 


Răspunsurile afective precum tristețea sau anxietatea sunt de 
aşteptat atunci când are loc o schimbare în starea noastră de 
sănătate. Deşi multe dintre reacțiile emoționale ce apar în aso- 
ciere cu o afecțiune medicală sunt reacții normale, interferența 
acestora cu rutina zilnică a unei persoane sugerează prezența 
unei tulburări de dispoziție (Kaptein, 2014). În plus, reacțiile 
afective normale într-o situație de stres durează un timp limitat. 
Atunci când persistă, ceea ce se întâmplă adesea în cazul unor 
afecțiuni medicale cronice (pe termen lung), creşte şi riscul ca 
persoana să dezvolte o tulburare afectivă (Egede, 2007). O serie 
de factori pot influența transformarea distresului cauzat de o 
afecțiune medicală cronică într-o tulburare de dispoziţie, cum ar 
fi variabilele demografice, rezilienta, afectul pozitiv, evaluările 
cognitive ale bolii (acceptarea bolii, locus al controlului intern cu 


4 Codul acesta nu se regăsește în ediția românească a ICD-10, fiind prezent doar în 
ICD-10 Clinical Modification. (N. red.) 

privire la starea de sănătate etc.), precum şi existenţa resurselor 
sociale şi de mediu (vezi Helgerson & Zaidel, 2017). 

Multe afecțiuni medicale pot duce la dezvoltarea unei tul- 
burări de dispoziţie cu un impact negativ asupra stării de bine 
emoţional, asupra performanţei în muncă, asupra veniturilor, 
relaţiilor sau condiţiilor de trai (Brannon, Feist și Updegraff, 
2013). Unele afecțiuni medicale (precum și medicatia nece- 
sară tratamentului) pot afecta direct dispoziţia persoanei 
prin modificările ce survin la nivelul celor mai importanţi 
neurotransmitatori asociaţi stărilor emoţionale (Patten & Barbui, 
2004); alte afecțiuni medicale pot avea un impact indirect asu- 
pra dispozitiei prin faptul că duc la limitarea funcționării fizice 
a persoanei sau a abilității acesteia de a participa la interacțiuni 
sociale sau la activităţi relevante. 

Relaţia bidirectionala dintre sănătatea mentală si cea fizică, 
prin care dispoziția emoţională a unui pacient afectează şi este 
afectată la rândul ei de starea de sănătate fizică (Koran si colab., 
1989), precum şi variabilitatea atât a prezentării, cât și a facto- 
rilor precipitanti fac să fie dificil să estimăm corect prevalența 
tulburărilor afective datorate unor afecțiuni medicale cunoscute. 
În general se estimează că aproximativ 50% dintre persoanele 
care suferă de boala Parkinson, 33% dintre persoanele care au 
trecut printr-un infarct, precum si 25% dintre persoanele afec- 
tate de cancer suferă de depresie (National Institute of Mental 
Health, 2002). 

Psihologia practicată într-un cadru medical face parte din sis- 
temul de servicii medicale integrate, însemnând că psihologul este 
integrat într-o echipă de specialiști în sănătate având ca scop 
tratarea pacientului. Fiecare membru al echipei este la curent 
cu ce fac ceilalți membri, iar ţinta planului de tratament este 


37 


ICD-10-CM: Studii de caz = FO6.03 Tulburare de dispoziție cauzată de o afecțiune medicală 


38 îngrijirea globală a pacientului (Tauber, 2005). Practicarea psi- 
hologiei în cadru integrat se face de multă vreme, însă va deve- 
ni din ce în ce mai populară pe măsură ce comunitatea medi- 
cală va conştientiza importanţa interacțiunilor bio-psiho-sociale 
(L. Fisher & Dickinson, 2014; Kazak & Noll, 2015). Deşi gradul 
de integrare a serviciilor psihologice în cadrul serviciilor medica- 
le diferă de la o clinică la alta (Ouwens, Wollersheim, Hermens, 
Hulscher & Grol, 2005), de multe ori psihologii sunt angajaţi în 
diverse secții sau departamente ale unui centru medical pen- 
tru a-i ajuta pe medici să înţeleagă simptomatologia psiholo- 
gică a unui pacient si interacţiunea dintre factorii psihologici 
și afecțiunile medicale cronice, inclusiv sub forma gestionării 
simptomelor şi creșterii calității vieții. Psihologii din secţiile 
de psihiatrie se ocupă în special de bolile mentale (Feuerstein, 
Labbe & Kuczmierczyk, 2013). Psihologii care lucrează în celelal- 
te secții se ocupă mai ales de problemele de adaptare ce apar in 
viata unui bolnav cronic si de modul în care factorii psihologici 
contribuie la problemele de sănătate, cum ar fi impactul stresu- 
lui asupra bolilor de inimă sau efectele comportamentelor de 
tipul regimului alimentar și exerciţiului fizic asupra diabetului. 


Cazul 


Doamna H. este o femeie în vârstă de 57 de ani, de rasă cau- 
caziană, care a fost consultată de dumneavoastră în calitate de 
psiholog angajat la clinica de anesteziologie şi tratament al dure- 
rii. Principalele acuze sunt legate de durerea cronică din zona 
mijlocului, cefei, umerilor si genunchilor, provocată de trauma- 
tisme mai vechi. Sindromul de durere cronică rezultat din lezi- 
uni traumatice (G89.21) se referă la o durere care nu dispare 

după perioada normală de vindecare în cazul unor leziuni fizice, 
perioadă ce durează de regulă între 6 şi 12 săptămâni (National 
Institute of Neurological Disorders, National Institutes of 
Health, 2009). Alte probleme medicale curente includ diabetul 
zaharat (tip II) fără complicaţii (E11.9), cardiopatie hipertensivă 
fără insuficienţă a inimii (111.9) si modificări în plan psihoso- 
cial caracterizate de dificultăți de somn si memorie (272.821 si 
Z65.8), parţial datorate durerii fizice. De asemenea, doamna H. 
a menționat un istoric de simptome depresive, anxietate și 
dificultăţi în relaţiile personale. 

La evaluarea inițială, doamna H. declară că durerea se dato- 
rează unui accident de mașină care a avut loc în urmă cu 25 de 
ani, iar între timp durerea s-a agravat din cauza unor acciden- 
tări, căzături şi a altor probleme de sănătate. La evaluarea dure- 
rii, pe o scală în care 1 reprezintă nivelul minim, iar 10 nivelul 
maxim, doamna H. isi descrie durerea resimţită ca fiind de nive- 
lul 7 la momentul evaluării și de nivelul 5 în general, cu variații 
între nivelurile 3 şi 10. Spune că a beneficiat de tratament de 
management al durerii, inclusiv prin tehnici de relaxare, care a 
ajutat-o în reducerea durerii. Doamna H. spune că durerea se 
intensifică în condiţii de activitate fizică, chiar si în cazul celor 
mai simple activităţi casnice. Declară că nu o ajută prea mult 
medicamentele pe bază de opioide şi este îngrijorată că ar putea 
apărea probleme de adictie, după cum s-a mai întâmplat în tre- 
cut. În timpul interviului, doamna H. a fost atentă, cooperanta, 
dispusă să ofere informaţii detaliate şi părea să resimtă un ușor 
disconfort emoțional. Exceptând acuzele cu privire la memorie, 
funcţionarea cognitivă a doamnei H. se desfăşoară în parametri 
normali, iar doamna H. se prezintă ca fiind stabilă emotional si 
capabilă să comunice fără probleme. 

ISTORIC PSIHOSOCIAL 


Doamna H. declară că trăiește de 15 ani alături de partenerul 
său, având cu acesta o relaţie lipsită de conflicte, însă distantă. 
Are doi copii dintr-o relație anterioară, spunând că are o relație 
bună cu fiul ei (în vârstă de 28 de ani), dar nu şi cu fiica sa (în 
vârstă de 26 de ani). Doamna H. a absolvit 10 clase şi a obținut 
diploma de studii la vârsta de 42 de ani. După accidentul de 
maşină, doamna H. a primit grad de handicap. Depinde de sala- 
riul partenerului ei si de indemnizaţia sa de handicap pentru 
a-si acoperi cheltuielile de trai si se declara foarte ingrijorata cu 
privire la situatia sa financiara. Spune ca uneori se simte atat de 
coplesita de durere, de griji si de lipsa de sprijin social, incat se 
retrage in camera ei si refuză să interacționeze cu ceilalți. 


ABUZURI FIZICE, ABUZ DE SUBSTANTE SI ALTI FACTORI DE 
STRES MENTAL 


Doamna H. declara ca, de ceva timp, doarme mai putin, are 
probleme de concentrare/memorie si i-a scăzut interesul față de 
activităţile zilnice, însă plânge mai des, este mai agitată, depri- 
mată, retrasă si isi face multe griji. Spune că nu are gânduri de 
sinucidere, dar că a încercat acum 20 de ani să se sinucidă luând 
„un pumn de ecstasy” pe vremea cand era căsătorită, fusese dia- 
gnosticată cu cancer, iar soțul său tocmai o părăsise. Spune că a 
avut probleme cu băutura în tinereţe, dar că nu a mai băut alco- 
ol în ultimii cinci ani. Declară, de asemenea, că a fost abuzată 
fizic în trecut, dar că nu se mai întâmplă în prezent. 


MEDICATIE ȘI ISTORIC MEDICAL 


Istoricul medical al doamnei H. include o apendectomie 
acum 33 de ani; cancer (acum în remisie) acum 24 de ani, cu 

tratament ce a presupus si histerectomie totală; colecistectomie 
deschisă acum 22 de ani, precum și o endoscopie la genunchiul 
stâng acum trei ani. În fişa sa medicală sunt trecute 23 de medi- 
camente luate de-a lungul timpului. În momentul prezent ia 
amitriptilină, Cymbalta, Seroquel si trazodonă, folosite în tra- 
tamentul depresiei și durerii, alături de alte șase medicamente 
(Neurontin, Flexeril, Zanaflex, Darvocet, tramadol, propoxyphe- 
ne) pentru tratamentul durerii. Printre alte medicamente se 
numără albuterol (un inhalant), Synthroid (pentru hipotiroidie), 
Lipitor (pentru colesterolul ridicat), metformin (pentru diabet), 
Boniva (pentru osteoporoză) și Imitrex (pentru migrene). 


Evaluare conform ICD-10-CM 


ACTIVITATEA 1.1: 


Date fiind complicațiile medicale ale acestui caz, care credeţi 
că este rolul dumneavoastră în procesul de diagnosticare? Care 
sunt variabilele pe care le considerați a fi cele mai importante 
în evaluarea făcută doamnei H.? Există variabile nementionate 
în evaluarea inițială a doamnei H. sau în istoricul său medical 
despre care ati vrea să știți mai multe? 


Prima dumneavoastră impresie ar trebui să fie că acesta este 
un caz complex si că sunt multe variabile de care trebuie să 
ţineţi cont în evaluare. Variabilele principale pot fi durerea cro- 
nică, istoricul său de abuz de substanţe, precum şi situaţia finan- 
ciara (mai ales în raport cu prețul ridicat al medicamentelor). 

Aspectele secundare includ existenţa sprijinului social, con- 
strângerile fizice şi acuzele legate de funcționarea cognitivă 
(mai ales în raport cu necesitatea de a lua decizii privind trata- 
mentul medical). Impresia dumneavoastră inițială este că dure- 
rea cronică are un impact negativ asupra stării emoţionale a 
doamnei H., provocându-i simptome depresive şi anxioase. O 
problemă majoră este relația dintre dispoziția doamnei H. și sta- 
rea sa de sănătate. 

Pe lângă tot ce am aflat, ar fi util să ştim care sunt strategiile 
si resursele de coping ale pacientei, întrucât am putea identifica 
astfel o potenţială zonă pentru intervenţie terapeutică. Deşi paci- 
enta a declarat că n-a mai consumat substanțe în ultimii cinci ani 
si nu mai bea, vă puneţi întrebarea dacă acesta este adevărul sau 
dacă nu cumva este nevoie de alte informaţii care să coroboreze 
spusele pacientei. Ar fi bine să vă consultaţi și cu medicul anes- 
tezist pentru a vă face o idee şi mai clară despre consumul de 
narcotice în cazul doamnei H. În fine, veţi vrea să aflaţi cât de 
mult s-a implicat doamna H. în intervenţiile anterioare de mana- 
gement al durerii, cât de eficiente au fost şi dacă ar putea să-i 
afecteze motivaţia de a lucra cu dumneavoastră. 

Să presupunem că ati adunat informaţiile în urma interviu- 
lui clinic, a studierii fiselor medicale si a folosirii unei baterii 
de teste de evaluare, printre care chestionare de autoevaluare, 
teste de personalitate și teste cognitive. Fiecare metodă vă oferă 
informaţii unice care apoi sunt integrate într-o perspectivă gene- 
rală asupra pacientei. 

Pacienta a completat următoarele teste: (a) Chestionarul 
de evaluare a strategiilor de coping (CSQ; Rosenstiel & Keefe, 
1983); b) Chestionarul de distres la personalitatea de tip D 
(Type D; Denollet, 2005); c) Inventarul Beck de evaluare rapidă 

a depresiei pentru pacienţii cu probleme medicale (BDI-FMS; 
Beck, Steer & Brown, 2000); d) Inventarul scurt al durerii (BPI; 
Cleeland & Ryan, 1994); e) Inventarul Multifazic de Personalitate 
Minnesota-2 (MMPI-2; Butcher, Dahlstrom, Graham, Tellegen & 
Kaemmer, 1989; Hathaway, McKinley și comisia de restandar- 
dizare a MMPI 1989, 1989); si f) Bateria de testare neurologica 
Repeatable Battery for the Assessment of Neuropsychological 
Screening (RBANS; Randolph, 1998). Testele generale de per- 
sonalitate, cum ar fi MMPI-2 (sau MMPI-2-RF), pot fi utile pen- 
tru înţelegerea dinamicii personalității pacienţilor şi a stiluri- 
lor acestora de coping, în vreme ce un test dedicat unui singur 
aspect, cum ar fi BDI-FS, sesizează mai corect depresia ce rezultă 
din afecţiuni medicale. Informaţiile culese în urma aplicării tes- 
telor şi a interviului clinic indică faptul că: a) doamna H. posedă 
unele strategii pozitive de coping prin care își distrage atenţia 
de la durere și foloseşte tehnica afirmatilor pozitive de coping; 
b) doamna H. are numeroase cognitii negative despre ea însăși 
si despre viata ei; c) problema ei medicală cronică interferea- 
ză cu aproape toate aspectele funcţionării sale fizice și mentale, 
ducând la o calitate scăzută a vieţii; d) prezintă simptome de 
depresie, anxietate şi un istoric de slab control al impulsului; 
e) prezintă deficite de memorie care probabil contribuie la pro- 
blemele legate de gestionarea durerii si medicatie; f) depresia 
sa pare să fie mai mult legată de problemele fizice decât de cele 
mentale, ceea ce reprezintă o observaţie importantă pentru sta- 
bilirea diagnosticului. 


FISA MEDICALĂ ELECTRONICA 


Consultarea fişei medicale a pacientului este o procedură 
standard pentru evaluarea unui pacient într-un cadru medical. 

44 Fişa medicală electronică reprezintă o metodă la îndemână de a 
oferi servicii medicale integrate, întrucât observaţiile scrise de 
medicii curanti sunt ușor de regăsit. Este bine să căutaţi în fişa 
medicală o listă a problemelor, observaţii legate de implicarea 
și gradul de cooperare a pacientului în tratament (de exem- 
plu, dacă îşi respectă programările, dacă îşi ia medicamentele 
prescrise etc.), precum și o descriere a tipurilor de intervenții 
întreprinse până atunci si a eficienţei lor. În cazul de fata, fișa 
medicală conţinea informaţii despre istoricul simptomelor 
doamnei H., istoric ce arăta legătura dintre dispoziţia sa afec- 
tivă şi starea sa fizică. Asociaţia Psihologilor Americani (APA; 
2007b) oferă îndrumări privind standardele de practică etică 
si profesională atunci când este accesată fişa medicală a unui 
pacient. 


Diagnosticul conform ICD-10-CM 


O listă de diagnostice diferenţiale bazate pe International 
Classification of Disease, 10! Revision — Clinical Modification 
(ICD-10-CM; Organizaţia Mondială a Sănătăţii, 1993), la care 
trimit simptomele acestei paciente, ar putea să includă: tulbu- 
rare de dispoziţie datorată unei afecțiuni medicale cu trăsături 
mixte (F06.34), tulburare de adaptare cu reacţie mixtă, anxioa- 
să și depresivă (F43.23), tulburare distimică (F34.1), tulburare 
de anxietate generalizată (F41.1) și/sau tulburare persistentă a 
dispozitiei (afectivă) nespecificata (F34.9). Date fiind spusele 
doamnei H. cum că se retrage în camera ei atunci când se simte 
copleșită, vă puteţi gândi şi la agorafobie (F40.01). V-aţi putea 
întreba dacă problemele de somn și memorie nu ar trebui să fie 
diagnosticate separat (de exemplu, tulburare de somn necauzată 


JACK B. SCHAFFER, EMIL RODOLFA 


de o substanţă sau condiţie fiziologică cunoscută, nespecificata® 
și respectiv alt tip de amnezie [R41.3] sau dacă sunt manifestări 
ale diagnosticului principal. 


ACTIVITATEA 1.2: 


Date fiind informaţiile de care dispuneti în acest moment, care 
credeți că este diagnosticul principal? Care sunt datele din tes- 
tele aplicate doamnei H. și din istoricul cazului care vă conduc 
spre acest diagnostic și nu spre alte diagnostice posibile? 


Simptomele pacientei indică în mod clar o tulburare afec- 
tivă. Întrebarea esenţială se referă la cauza tulburării. În cazul 
doamnei H., istoricul său si fișa medicală indică faptul că tulbu- 
rarea sa afectivă a apărut după accidentul de mașină, iar simp- 
tomele de depresie şi anxietate tind să covarieze împreună cu 
durerea. De asemenea, datele rezultate din testările psihologice 
sugerează că perturbările sale de dispoziţie, desi sunt semnifica- 
tive din punct de vedere clinic şi interferează cu viaţa ei, sunt în 
directă legătură cu durerea ei cronică. Astfel, pe baza interviurilor 
și datelor din testele psihologice, putem să excludem tulburarea 
distimică (F34.1) si tulburarea persistentă a dispozitiei, nespecifi- 
cata (F34.9), intrucat debutul si caracterul cronic al problemelor cu 
care se confrunta sunt cel mai bine explicate in contextul bolii de 
care suferă. Desi doamna H. are si un istoric de anxietate (F41.1), 
testele au indicat că pacienta are strategii pozitive de coping şi, 
conform prezentării sale, anxietatea devine problematică doar în 


5 In ediția în limba română tradusă după ICD-10, diagnosticul corespunzător codului 
F51.9 este „tulburări nonorganice nespecificate ale somnului”. (N. red.) 

46 situațiile în care doamna H. se simte copleșită; prin urmare, anxie- 
tatea nu este diagnosticul principal. Puteţi exclude și agorafobia 
(F40.0), întrucât „retragerea“ si izolarea socială la care a facut refe- 
rire pacienta par să fie mai curând caracteristice pentru stilul ei de 
coping si nu un tip de panică în legătură cu spaţiile publice sau 
teama iraţională că ar putea fi prinsă fără ieșire într-un loc public. 

În consecință, diagnosticele principale conform ICD-10-CM 
care se potrivesc cel mai bine cazului prezentat sunt cel de tul- 
burare afectivă mixtă datorată unei afecțiuni medicale cunoscute 
(F06.34) si cel de tulburare de adaptare, cu reacție mixtă, anxioa- 
să și depresivă (F43.23). Problemele cu somnul și memoria par a 
fi probleme secundare ce rezultă din durerea cronică a pacientei 
și contribuie la tulburarea afectivă (de exemplu, dificultatea de 
a adormi din cauza durerii), deși le puteţi trata ca diagnostice 
secundare. Îi puteţi recomanda pacientei un consult la un medic 
neurolog sau la un specialist în problemele somnului pentru a 
lămuri în ce măsură problemele cu somnul sau memoria contri- 
buie la simptomele sale depresive şi anxioase. 


Consideraţii etice — cum vă protejaţi pacientul 


ACTIVITATEA 1.3: 


Care sunt aspectele de etică pe care le ridică un asemenea caz 
medical, mai ales ţinând cont de faptul că vă veţi consulta și 
veți colabora cu personalul medical care se ocupă de cazul 
doamnei H.? De ce sunt importante aceste aspecte și cum 
le-aţi aborda? 

Întrucât psihologia practicată în cadrul unor servicii medica- 
le integrate necesita de obicei colaborarea cu alti specialiști, este 
important să nu uitaţi de regulile de confidentialitate în raport 
cu rolul profesional, păstrarea datelor pacientului și diseminarea 
rezultatelor evaluării (Asociaţia Psihologilor Americani [APA; 
2017] Principiile etice ale psihologilor şi codul de conduită [Codul 
de etică al APA], Standardele 4.01, Pastrarea confidentialitatii; 
6.01, Consemnarea activităţilor profesionale și ştiinţifice şi păs- 
trarea documentelor; $i 6.02, Păstrarea, diseminarea si casarea 
documentelor confidentiale privind activitatea profesională si 
ştiinţifică). În domeniul psihologiei nu există un singur format 
de structurare a rapoartelor și de selectare a informațiilor care să 
fie incluse într-un raport psihologic. Atunci când lucraţi într-un 
cadru profesional în care multe alte persoane au acces la date- 
le psihologice din fișa medicală electronică, este important să 
includeți doar informaţiile strict relevante pentru motivul trimi- 
terii pacientului şi nu informaţii personale care nu au un impact 
direct asupra tratamentului. Grija pentru confidentialitate trebu- 
ie să fie pusă în balanţă, însă, cu nevoia celorlalți specialişti din 
echipa medicală de a avea acces la informaţii care să-i ajute să 
înțeleagă nevoile medicale ale pacientului, întrucât e posibil ca 
aceste nevoi să fie legate de stabilitatea emoţională a pacientu- 
lui, de strategiile sale de coping, de trăsături comportamentale 
si de dispoziţie, de riscul de abuz de substanţe psihoactive si de 
istoricul său psihosocial. Aceşti factori pot influența starea de 
sănătate a pacientului şi șansele ca acesta să răspundă la trata- 
mentul medical. La rândul său, personalul medical îi poate oferi 
psihologului informaţii importante, cum ar fi date farmacologi- 
ce, starea funcţionării cerebrale si istoria aderentei la recoman- 
dările de tratament medicamentos. Deși protejarea informaţiilor 


47 


ICD-10-CM: Studii de caz = FO6.03 Tulburare de dispoziție cauzată de o afecțiune medicală 


48 


din fișa de sănătate mentală ajută la menţinerea intimitatii paci- 
entului (Codul de etică al APA, Standardul 4.05, Dezvăluire de 
informaţii), furnizorii de servicii medicale care primesc acor- 
dul pacienţilor pentru dezvăluirea acelor date psihologice rele- 
vante pentru starea de sănătate a acestora obţin rezultate mai 
bune ale tratamentului (APA, 2008). Problema etică ce se pune 
este aceea de a găsi linia de mijloc între a face tot ce se poate 
pentru binele pacientului şi a proteja confidentialitatea acestu- 
ia (Richards, 2009; vezi și capitolul 6 din acest volum). În acest 
sens, obținerea consimţământului informat al pacientului este 
cu atât mai importantă într-un cadru medical (Codul de etică al 
APA, Standardul 3.10, Consimtamantul informat) şi trebuie să 
se facă pe baza unei discuții amănunțite cu pacientul, prin care 
acesta să înțeleagă ce informaţii vor fi notate în fişa pacientului, 
modalitatea în care acestea vor fi dezvăluite personalului medi- 
cal, precum şi posibilele consecinţe ale dezvăluirii de informații, 
atât pozitive, cât si negative. 

În cazul pacienţilor care prezintă un caz complicat, psihologii 
trebuie să realizeze o evaluare mai cuprinzătoare, care solicită 
mai mult timp si este mai costisitoare. Aici poate interveni o 
altă dilemă etică, generată de conflictul dintre nevoia de a pro- 
teja pacientul şi nevoia de a genera venit. Pentru o discuţie mai 
aprofundată a acestei chestiuni, vezi C. B. Fisher (2008) şi Pope 
(1990). Până la urmă, atunci când lucrează într-un sistem de ser- 
vicii integrate, psihologii trebuie să echilibreze continuu nivelul 
onorariului şi taxelor (Codul de etică al APA, Standardul 6.4, 
Taxe şi onorarii), precum si acurateţea datelor raportate (Codul 
de etică al APA, Standardul 6.06, Acuratetea datelor raporta- 
te plătitorilor şi surselor de finanțare) cu grija pentru binele 
pacientului. 

Psihologii care lucrează în sistemul de servicii medicale inte- 
grate trebuie să se asigure că au competenţa necesară rolului lor 
în acest sistem (APA, 2007a) şi, mai ales, competenţa necesară 
pentru a oferi serviciile psihologice solicitate (Codul de etică al 
APA, Standardul 2.01, Limitele competenţei). Întrucât testarea 
psihologică face parte în mod obișnuit din sistemul de servi- 
cii medicale integrate, familiaritatea cu testele administrate și 
competenţa în interpretarea testelor sunt deosebit de importan- 
te. Multe dintre aspectele etice ale testării sunt abordate în lucra- 
rea lui Schaffer şi Rodolfa (2016), printre care selectarea unor 
teste ce demonstrează validitate si fidelitate, folosirea unor teste 
care sunt adecvate pentru competența și preferinţele lingvistice 
ale pacientului, precum şi obținerea consimțământului informat 
(Codul de etică al APA, Standardul 9.02, Folosirea metodelor 
de evaluare, și 9.03, Consimtamantul informat pentru evaluare). 

Deși nu este interzisă folosirea unor instrumente mai vechi de 
testare psihologică, cu validitate şi fidelitate demonstrate (Codul 
de etică al APA, Standardul 9.08, Teste învechite şi rezultate la 
teste ieşite din uz), este de preferat să folosiți teste psihologi- 
ce curente și aduse la zi, dacă dovedesc validitate si fidelitate. 
Alegerea testelor trebuie să se facă întotdeauna în raport cu pro- 
blemele pacientului, cu aspectele clinice și cu validarea utilizării 
testului pe populaţii asemănătoare. 

De multe ori, psihologii oferă feedback pacienţilor privind 
rezultatele evaluării (vezi Codul de etică al APA, Standardul 
9.10, Explicarea rezultatelor evaluării), ceea ce ajută la crearea 
unei relații bune cu pacientul şi la aducerea în discuție a unor 
aspecte care poate nu au ieșit în evidenţă în timpul interviu- 
lui clinic. Informarea pacientului cu privire la rezultatele tes- 
telor trebuie să fie făcută pe înțelesul pacientului, adică să se 

folosească un limbaj similar cu cel utilizat de pacient (Fischer, 
2000; Levak, Siegel, Nichols & Stolberg, 2011). 

Suprapunerea rolurilor profesionale într-o echipă medicală 
complexă poate crea confuzie pentru pacient (Codul de etică al 
APA, Standardul 3.06, Conflict de interese). Psihologii trebuie să 
clarifice atribuţiile rolului lor în raport cu rolul celorlalți mem- 
bri ai echipei încă de la începutul tratamentulul. Rolul dum- 
neavoastră într-un sistem profesional trebuie să vă fie clar atât 
dumneavoastră, cât și pacientului dumneavoastră și celorlalți 
furnizori de servicii medicale. 


Managementul riscurilor — Cum vă protejaţi pacientul 
și cum vă protejați pe dumneavoastră înșivă 


ACTIVITATEA 1.4: 


Ce aspecte legate de managementul riscurilor apar într-un caz 
medical de acest tip? Credeţi că rolul dumneavoastră în cadrul 
unor servicii medicale integrate este diferit de rolul la care 
v-aţi gândit atunci când v-aţi format primele impresii despre 
doamna H.? De ce sau de ce nu? 


Munca într-un sistem de servicii medicale integrate presu- 
pune o serie de riscuri pentru cel care oferă respectivele ser- 
vicii. Pacienţii vin cu probleme medicale complexe, necesi- 
tând de multe ori o evaluare psihologică ce ia mai mult timp. 
Specialistul încearcă să înțeleagă despre ce tip de suferinţă psi- 
hologică este vorba, în ce fel se leagă de afecțiunile medicale și 
cum poate fi gestionată cel mai bine. Familiarizarea cu tipurile 

de afecțiuni medicale cel mai frecvent întâlnite şi cu distresul 
psihic așteptat (după cum se precizează în literatura de specia- 
litate) reprezintă o bună strategie de a clarifica toate aceste vari- 
abile. Colaborarea cu echipa medicală și trimiterea pacientului 
la specialiștii potriviti cazului său sunt strategii esenţiale în acest 
cadru și sunt importante pentru gestionarea riscurilor asocia- 
te. De exemplu, un pacient cu durere cronică trebuie neapărat 
sa fie evaluat medical de către un specialist în managementul 
durerii, dacă este disponibil. Aceste decizii sunt susținute etic si 
empiric, iar consultarea cu furnizorii de servicii medicale repre- 
zintă o modalitate bună de a vă apăra de acuzaţii de malpra- 
xis (Bland, Lambert, Raney si American Psychiatric Association, 
2014; Guglielmo, 2013). 

Mai ales atunci cand lucreaza cu clienti ce au dureri cronice, 
pentru care opioidele sunt o modalitate standard de tratament, 
ducând la un risc crescut de abuz de substanţe, psihologul va 
fi rugat să se pronunţe cu privire la starea unui pacient și dacă 
narcoticele pot fi luate în calcul ca o variantă pentru tratamentul 
viitor. Aici este vorba de o problemă importantă de management 
al riscurilor din două puncte de vedere. În primul rând, judecata 
dumneavoastră profesională cu privire la o situaţie care de obi- 
cei nu face parte din pregătirea unui psiholog poate influența 
decizia de a recomanda tratament farmacologic sau nu. În al 
doilea rând, este important să nu vă depășiți competențele pro- 
fesionale ca să nu fiți acuzat că practicati medicina fără drept de 
practică (Codul de etică al APA, Standardul 2.01). Prin urmare, 
trebuie să încercați să raspundeti nevoilor pacientului, dar fara 
să ieşiţi din propria arie de competenţă. 

O a doua chestiune ţine de rolul psihologului de a oferi 
explicaţii despre impactul pe care diversele medicamente îl pot 

avea asupra stării de sănătate fizică şi mentală a pacientului, o 
problemă deosebit de importantă pentru pacienţii cu durere cro- 
nică. Doamnei H. i-au fost prescrise mai multe antidepresive, pe 
lângă medicamentele pe bază de opioide pentru durerea cronică 
și încă alte câteva medicamente pentru celelalte afecțiuni de care 
suferă. Efectele secundare ale medicamentelor pe bază de opio- 
ide, cum ar fi somnolenta sau starea de confuzie, ar putea con- 
tribui la problemele sale cognitive şi la simptomele depresive. 
Care este rolul dumneavoastră, ca psiholog, în gestionarea aces- 
tor complicaţii? Recunoașterea simptomelor comportamentale şi 
afective, precum și datele din evaluarea psihologică pot oferi o 
perspectivă utilă. O altă întrebare, în special fiindcă doamna H. 
are probleme de memorie și trebuie să ia multe medicamente 
de diverse feluri, este dacă îşi urmează tratamentul corect. Este 
indicat să vă consultaţi cu medicul curant atunci când există 
motive de îngrijorare privind abuzul de substanţe, efecte secun- 
dare debilitante sau contraindicatii clare (Eccleston, 2001). 


Concluzii 


ACTIVITATEA 1.5: 


Ce obiective specifice aveți în lucrul cu un pacient cu durere 
cronică si multiple probleme psihologice și medicale? Cum ati 
putea să vă atingeti aceste obiective dacă ati avea o pacienta 
precum doamna H.? 


Atunci când lucraţi într-un cadru medical, intervenţia de tip 
tratament tinteste suferința emoţională cu scopul de a reduce 

impactul negativ asupra stării de sănătate și de a maximiza 
funcționalitatea persoanei. Pentru doamna H., conceptualiza- 
rea strategiilor de tratament necesită o înţelegere profundă a 
diverşilor factori psihosociali, cognitivi si de mediu care contri- 
buie la tulburarea sa afectivă şi la amplificarea, în consecință, 
a durerii cronice de care suferă. Tratamentul va aborda direct 
managementul durerii şi strategiile de coping, precum şi depre- 
sia instalată ca urmare a durerii cronice. Există o serie de simp- 
tome si factori psihosociali de stres în viata doamnei H. de care 
trebuie, de asemenea, să ţineţi cont pentru a pune la punct 
un tratament eficient al durerii (de exemplu, managementul 
medicatiei, nevoia de susținere, problemele de memorie, istori- 
cul de abuz de substanţe, potenţialul de suicid, problemele cu 
somnul, stima de sine, simptomele de anxietate). 

Puteţi prioritiza problemele unui pacient precum doamna H. 
în mai multe feluri. În cazul de față, pacienta vrea să-i scadă 
nivelul durerii, să doarmă mai bine şi să aibă o viață mai bună 
în familie, cu relații personale care să-i ofere mai mult sprijin. În 
majoritatea cazurilor, va trebui să stabiliți dacă pacientul dum- 
neavoastră este suicidar, dacă a renunțat cu adevărat la abuzul 
de substanţe și dacă ar beneficia de pe urma unui tratament 
integrat de management al durerii. 

Într-o primă etapă, veţi evalua amănunțit intenţiile suicidare. 
Apoi, veți stabili la ce medici specialişti trebuie trimisă pacienta, 
incluzând aici evaluarea medicatiei, testarea neuropsihologică și 
evaluarea migrenelor. Date fiind limitele competenţei dumnea- 
voastră profesionale, va fi foarte important să intelegeti când va 
fi nevoie să vă consultaţi cu medicii specialiști pentru a afla mai 
multe informaţii în vederea începerii tratamentului. Dat fiind 
istoricul acestei paciente, printre intervenţiile nonspecifice se vor 

conexiuni cu aceasta, precum şi crearea unui climat de siguranță 
pentru pacientă. 

Apoi, veţi stabili abordările proximale de tratament pen- 
tru reducerea durerii doamnei H. Acestea vor consta în strate- 
gii de relaxare şi management al durerii, printre care relaxare 
musculară progresivă, imagerie ghidată, exerciţiul fizic şi teh- 
nici de mindfulness (Chang, Fillingim, Hurley & Schimdt, 2015). 
Pe lângă managementul direct al durerii, va trebui să lucraţi 
si asupra gestionării suferinței emoționale, mai ales a simpto- 
melor depresive şi anxioase. Psihoterapia cognitiv-comporta- 
mentală (CBT) și terapia prin acceptare si angajament (ACT) 
sunt psihoterapii cu efecte demonstrate în situaţii de acest fel 
(Ehde, Dillworth & Turner, 2014; McCracken & Vowles, 2014). 
Psihoterapia cognitiv-comportamentală pentru durerea cronică 
îi ajută pe pacienţi să evalueze impactul durerii în viata lor, să 
înțeleagă legătura dintre autoevaluarea durerii si emoţiile nega- 
tive şi să dezvolte răspunsuri mai adaptative la durere. Puteţi 
folosi metoda interviului motivational pentru a facilita schim- 
barea comportamentului si pentru a menţine angajamentul fata 
de tratament (TSE, Vong & Tang, 2013). Terapia prin acceptare si 
angajament pune accentul pe flexibilitatea psihologică și pe un 
comportament ghidat de valori, încurajând pacienţii să-și accep- 
te (mai curând decât să evite) suferința, să rămână centrati pe 
momentul prezent şi să se comporte în acord cu scopurile şi valo- 
rile lor personale (Hayes, Luoma, Bond, Masuda & Lillis, 2006). 

Un ultim element al planului de tratament în cazul 
doamnei H. va fi să înveţe să-și gestioneze stresul psihoso- 
cial, dat fiind aportul acestuia la durerea cronică. În acest scop, 
veţi pune accentul pe îmbunătăţirea abilităților de coping deja 

existente si pe dezvoltarea unui program de autoingrijire. Prin 
îmbunătăţirea abilităţilor sociale (Rakos, 1991), doamna H. va fi 
în stare să solicite mai uşor sprijin din partea familiei sale. De 
asemenea, intervenţiile psihoeducationale cu privire la obiceiu- 
rile legate de somn, etapizarea activităţilor zilnice si alte tipare 
comportamentale de acest fel o vor ajuta să-și îmbunătăţească 
igiena somnului (vezi Berry şi colab., 2015). Acestea sunt câteva 
dintre intervenţiile scurte care o pot ajuta pe doamna H. să-și 
gestioneze mai ușor stresul de fiecare zi și în acest fel să-şi redu- 
că nivelul durerii. 

F10.2 Dependenţa de alcool 


Staci Leon Morris, Ken C. Winters şi Eric F. Wagner 


Dependenţa de alcool înseamnă dorința compulsivă de a con- 
suma alcool, combinată cu incapacitatea de a controla consumul. 
Consumul de alcool poate ajunge să domine viata unei persoane, 
luând locul altor activităţi plăcute şi ducând la o adictie fiziolo- 
gică cu multiple consecințe fizice, psihologice şi sociale nega- 
tive. Uzul și abuzul de alcool (ca și de marijuana) sunt tulbu- 
rari comportamentale majore ale timpurilor noastre (Tyburski, 
Sokolowski, Samochowiec & Samochowiec, 2014), în ciuda efec- 
telor lor negative (Haberstick şi colab., 2014), mai ales în rândul 
adolescenților (Haberstick si colab., 2014; Johnston, O’Malley, 
Miech, Bachman & Schulenberg, 2017). Se estimeaza ca rata de 
prevalenta a uzului de alcool in Statele Unite este de aproximativ 
48% pentru persoane in varsta de 12 ani si peste, iar 8% dintre 
persoanele cu varste intre 12 si 20 de ani fac uz de alcool in mod 
excesiv® (National Institute on Alcohol Abuse and Alcoholism 
[NIAAA], 2017; Center for Behavioral Health Statistics and 
Quality, 2016). Conform definitiei, consumul excesiv de alcool con- 
sta in cinci sau mai mult de cinci pahare consumate cu acelasi 


6 binge drinking, in original. (N. red.) 

62 prilej în cazul bărbaţilor sau patru sau mai mult de patru paha- 
re consumate cu același prilej în cazul femeilor (deşi această 
definiție este oarecum arbitrară, întrucât intoxicația cu alcool 
depinde de mai multi factori, printre care genul persoanei, greu- 
tatea şi procentul de grăsime corporală, rata uzului de alcool, 
conținutul stomacal, somnul, toleranța, contextul şi dispoziţia). 
În Statele Unite, costul anual suportat de societate al abuzului de 
alcool depăşeşte 249 miliarde de dolari (NIAA A, 2017). 

Uzul de alcool s-a redus în rândul adolescenților ameri- 
cani comparativ cu anul 1979, când s-a înregistrat un nivel 
record, însă alcoolul rămâne substanţa cea mai folosită de către 
adolescenţii americani, dintre care 61% spun că au consumat 
alcool până la vârsta intrării la liceu, 23% spun că au consumat 
alcool până la începerea clasei a VIII-a, iar 10% dintre elevii cla- 
selor a VIII-a spun că s-au îmbătat cel putin o dată (Johnston si 
colab., 2017). Băutura consumată excesiv continuă să fie o pro- 
blemă majoră de sănătate publică (Johnston, O’Malley, Miech, 
Bachman & Schulenberg, 2014). 

Deși consumul de alcool de către minori se înregistrează în 
toate grupurile etnice sau rasiale, tinerii hispanici, care reprezin- 
tă un grup demografic cu creștere rapidă, raportează un consum 
mai mare de alcool (şi anume consum mai frecvent de alcool, 
consum excesiv de alcool și stări de ebrietate) decât tinerii 
afro-americani sau caucazieni (Johnston, O'Malley, Bachman & 
Schulenberg, 2011). 


Cazul 


Joaquin, un adolescent hispanic în vârstă de 16 ani, a fost 
arestat pentru ebrietate în spațiul public și a fost trimis la centrul 

comunitar pentru sănătate mentală (CMHC) la care lucraţi 
dumneavoastră, pentru diagnosticare şi un posibil tratament. 
Întrucât Joaquin se află la prima infracţiune, instanţa i-a oferit 
această opțiune în loc de pedeapsa cu închisoarea într-un centru 
de detenţie juvenilă. Lui Joaquin i s-a făcut o evaluare psihoso- 
cială complexă iniţială (pentru un rezumat cu privire la teme- 
le abordate într-o asemenea evaluare, vezi Schaffer & Rodolfa, 
2016) si, pe baza rezultatelor evaluării şi a judecății dumnea- 
voastră clinice, i-a fost recomandat un program scurt de trata- 
ment pentru adolescenţii consumatori de alcool și alte droguri, 
derulat în cadrul centrului comunitar pentru sănătate mentală. 


INTERVIUL CLINIC 


Joaquin se prezintă însoţit de mama sa la centru, însă este 
intervievat singur în timp ce mama sa completează nişte docu- 
mente. În timpul interviului, Joaquin dovedește orientare în 
timp si spațiu, este amabil, cooperant, deschis și implicat activ în 
evaluare. El parcurge interviul fără efort. Se descrie ca fiind alb 
de origine hispanică. Născut în SUA, Joaquin locuieşte cu mama 
și cu tatăl său, amândoi părinţii fiind născuţi în Peru. Joaquin 
spune că preferă să vorbească în engleză, deşi vorbeşte la fel de 
mult în spaniolă si în engleză cu rudele sale. Joaquin o indică pe 
mama sa, care este casnică, drept tutorele său principal. Potrivit 
lui Joaquin, ambii părinţi au absolvit liceul, iar el obţine note 
de 7-8 la şcoală. Îşi descrie familia ca fiind foarte „religioasă“ si 
afirmă că merg la slujba catolică săptămânal. 

Joaquin neagă existenţa vreunor simptome depresive sau 
anxioase, probleme de învăţare sau probleme de comportament, 
inclusiv gânduri suicidare. Nu a mai participat până acum la 
vreo formă de consiliere. Întrebat despre uzul de substanţe, 

declară că nu a băut în ziua interviului, drept pentru care nu i 
se măsoară nivelul alcoolului din sânge. Afirmă că a început să 
bea „cam pe la 13 ani“ şi consumă alcool cam 2-3 nopţi pe săptă- 
mână, ceea ce este „normal“, după spusele sale. Mai mult, atunci 
când bea, de obicei consumă „două beri“ și „shoturi multe, de 
nici nu le mai tin şirul“. Dumneavoastră faceți observația că 
acest tipar de consum intră în categoria „băut excesiv“, însă 
Joaquin vă contrazice. Spune că de multe ori preferă să bea în 
detrimentul altor activităţi, cum ar fi desenul, baschetul, tobe- 
le sau jocurile video, toate acestea fiind activităţi care îi făceau 
plăcere odinioară, dar pe care le practică doar rar acum. Neagă 
că ar avea vreun simptom de sevraj când nu bea sau probleme 
de toleranţă, afirmând că bea pentru că îi place, nu pentru că 
are nevoie de mai multă băutură. Deși mai târziu va admite şi 
consumul de marijuana, neagă că ar fi consumat alte substanţe 
ilicite în ultimele șase luni. Rezultatele negative ale analizei 
probei de urină efectuate în timpul vizitei confirmă că Joaquin 
nu a consumat recent amfetamine, cocaină, canabis sau mor- 
fină. Desi aceste analize de urină nu constituie un diagnostic, 
pot ajuta la coroborarea declaraţiilor pacientului în legătură cu 
lipsa consumului recent de substanţe sau la relevarea consumu- 
lui de substanţe pe care pacientul fie îl ascunde voit, fie l-a uitat 
(American Society of Addiction Medicine, 2013). 

Joaquin declară că locuiește cu ambii părinţi si cu fratele său în 
vârstă de 19 ani, pe care îl caracterizează ca fiind bautor înveterat si 
consumator obişnuit de marijuana. Spune că tatăl său bea cantităţi 
moderate de alcool, iar mama sa nu bea deloc, niciunul dintre 
părinți nefiind consumatori de substanţe ilicite. Joaquin afirmă că 
bea deseori alături de tatăl și fratele său, motiv pentru care sunt 
certati de mamă. Joaquin spune că are câţiva prieteni buni şi că este 

în general mulțumit de relaţiile sale cu colegii, declarând totuşi că 
prietenii săi beau alcool în cantități moderate sau chiar excesive, iar 
unii dintre ei sunt consumatori obișnuiți de marijuana. 


IMPRESII CLINICE 


În acest caz, dumneavoastră veţi lua în calcul nu doar pro- 
blema cu care s-a prezentat Joaquin — și anume, uzul de alcool 
și faptul că tratamentul i-a fost impus de către instanţă — ci și 
etapa de dezvoltare în care se află, de o importanţă crucială. 
Adolescenta este o perioadă marcată de transformări esenţiale 
în mai multe domenii, de la domeniul biologic (de exemplu, 
statutul de persoană capabilă de a se reproduce, schimbările 
hormonale, modificările fizice, maturizarea cortexului prefron- 
tal/sistemului limbic), la cel psihologic (individuatia, formarea 
identităţii, autoreglarea emoţională, funcționarea executivă, 
autonomia) si la cel social (relaţiile intime; influenţa colegilor şi a 
fratilor/surorilor; schimbări la nivelul controlului parental; dez- 
voltarea abilităților sociale, inclusiv în ceea ce privește rețelele 
de socializare), precum și la nivelul rolurilor (trecerea de la un 
nivel scolar la altul; sofatul; munca plătită; Wagner, 2008). După 
cum raportează Winters și Lee (2008), uzul de droguri sau alcool 
în această perioadă de maturizare rapidă a creierului îl poate 
face pe un adolescent precum Joaquin să fie mult mai vulnerabil 
la dezvoltarea unei tulburări de uz de alcool. Alte probleme de 
care trebuie să ţineţi cont includ ritmul maturizării lui Joaquin 
prin comparaţie cu colegii săi și sincronizarea dintre maturiza- 
rea cerebrală (si anume, capacitatea de a lua decizii) si maturi- 
zarea sa fizică. Nu doar că aceste multiple tranzitii se desfăşoară 
în momente diferite de timp la persoane diferite, dar nici nu 
sunt constante, iar uneori se suprapun. Fiecare dintre aceste 

66 transformări, precum și interacțiunile dintre ele, pot influența 
puternic rolul jucat de alcool în viata lui Joaquin. Mai mult, dat 
fiind că trece prin aceste transformări, un adolescent nu doar 
că ia decizii şi face alegeri altfel de cum ar proceda o persoană 
matură, dar nici nu ne putem aştepta ca el să răspundă la trata- 
ment aşa cum ar face-o un adult (Morris & Wagner, 2007). 

În general, ne putem aștepta ca adolescenții să se afle în stadi- 
ile mai de început ale disponibilitatii la schimbare (Prochaska & 
DiClemente, 1986), dat fiind că nu consumă substanţe de mult 
timp, iar consecinţele negative sunt mai reduse ca număr și mai 
putin pervazive ca la adulți. Si totuși, deși adolescenţii nu se 
descriu pe ei înșiși ca având probleme cu consumul de substanțe 
(Monti, Barnett, O’Leary & Colby, 2001), anumite contexte, pre- 
cum contactul lui Joaquin cu sistemul de justitie, pot servi drept 
„ferestre de oportunitate“, în care consecinţele negative sunt evi- 
dente, sporind, astfel, motivația persoanei de a face schimbări. 


Evaluarea conform ICD-10-CM 


ACTIVITATEA 2.1: 


Deși Joaquin a fost trimis la dumneavoastră pentru o problemă 
legată de consumul de alcool, el este totuși un adolescent care 
a fost arestat. Vreti să incepeti explorarea posibilelor diagnos- 
tice cu grupul F10-F19 (Tulburări mentale și de comportament 
cauzate de utilizarea de substanţe psihoactive), focalizându-vă 
asupra arestului, sau vă indreptati atenţia asupra uzului de 
substanţe asociat arestului, deși tulburările de uz de substan- 
te sunt în mod tipic asociate cu adulții si nu cu adolescenții? 

În cadrul evaluării iniţiale, lui Joaquin i s-au administrat o 
serie de teste. Consumul de alcool a fost stabilit prin interviul 
Timeline Followback Interview (TLFB; Sobell & Sobell, 1996), 
care este un instrument de cercetare si evaluare clinică folo- 
sit pe scară largă, beneficiind de bună fidelitate și validitate în 
rândul unor populaţii diverse de persoane cu probleme de uz 
de alcool. Datele obținute prin TFLB sunt centralizate pentru a 
da următoarele variabile: numărul total de zile în care persoa- 
na a făcut uz de alcool, numărul total de zile în care persoana a 
făcut uz de droguri, numărul de zile de abstinenta de la alcool 
si numărul de zile de abstinenta de la droguri, precum si cifra 
medie de băuturi consumate în zilele în care persoana a consu- 
mat alcool. 

Adolescentii hispanici/latino-americani sunt mai vulnerabili 
la problemele ce tin de consumul de alcool, din cauza aculturarii 
și discriminării percepute (Acosta, Hospital, Graziano, Morris & 
Wagner, 2015). Cu toate acestea, trebuie făcută o evaluare cul- 
turală amănunțită, întrucât hispanicii/persoanele de etnie latină 
reprezintă un grup divers, în cadrul căruia există nu doar factori 
de risc, ci şi factori protectori, precum implicarea parentală și 
religiozitatea (Salas-Wright, Hernandez, Maynard, Saltzman, & 
Vaughn, 2014). 


Procesul de diagnostic conform ICD-10-CM 


Joaquin a negat că ar avea simptome de depresie și ideatie 
suicidară. Nu a părut să aibă alte probleme emoționale, com- 
portamentale sau de învăţare. Mama sa a declarat acelaşi lucru. 
Coroborarea informaţiilor, mai ales în cazuri de uz de substanţe, 
poate aduce un plus de date. 

68 Dat fiind că Joaquin a fost arestat şi este adolescent, ar 
merita să vă gândiţi dacă întruneşte criteriile pentru diagnos- 
ticul de tulburare de conduită (F91.x7) sau de tulburare a 
opozitionismului provocator (F91.3) conform ICD-10, date fiind 
certurile din familie în legătură cu obiceiul său de a consuma 
alcool. Pentru a întruni criteriile unui diagnostic de tulburare 
de conduită, Joaquin ar trebui să demonstreze un tipar constant 
de conduită disocială, agresivă sau opozitionistd. Acest diagnostic 
îl puteţi exclude repede, întrucât Joaquin se află la prima încăl- 
care a legii, fără un istoric de comportamente opozitioniste sau 
antisociale asociate în general cu o tulburare de conduită (vezi 
Organizaţia Mondială a Sănătății [OMS], 1993). 

Pe baza ICD-10-CM si dat fiind istoricul cu care s-a prezentat 
Joaquin, posibilele diagnostice rămase pe listă intră în catego- 
ria F10: tulburări legate de alcool. Deşi consumatorii de alcool 
fac uz uneori şi de alte substanţe, Joaquin spune că nu foloseşte 
droguri ilicite și că nu a fumat marijuana în ultimele șase luni. 
La momentul prezent nu se află sub influența băuturii, deci 
putem elimina Abuzul de alcool însoţit de stare de ebrietate 
(F10.12x) și Dependenţa de alcool însoţită de stare de ebrietate 
(F10.22x). 

Abuzul de alcool (F10.1xx) ar putea fi un diagnostic relevant 
in cazul lui Joaquin, insa trebuie sa existe anumite consecinte 
negative ale uzului de alcool, cum ar fi probleme medicale sau 
depresie (OMS, 1993), negate de Joaquin, prin urmare, nici acest 
diagnostic nu se potriveste. Mai mult, daca ar fi raportat simp- 
tome depresive, acestea ar fi trebuit sa fie consecinta abuzului 
de alcool pentru ca diagnosticul de Abuz de alcool sa fie corect. 


7 Simbolul x al unui cod din ICD-10-CM arată că mai multe subtipuri de diagnostic sunt 
posibile, dar nu au fost încă determinate. (N. red.) 

ACTIVITATEA 2.2: 


Pe măsură ce selectați și eliminați posibile diagnostice, ţineţi 
cont de felul în care o tulburare legată de alcool se manifestă la 
un adolescent. Ce fe! de simptome, tipare de consum și consecin- 
te ale uzului de alcool pot să apară la un adolescent dependent 
de alcool, comparativ cu un adult care probabil bea de mai mult 
timp, are acces mai ușor la alcool și îl poate bea în mod legal? 


Deşi dependenţa de alcool este de obicei caracterizată de 
simptome de sevraj şi toleranţă, Joaquin neagă orice simp- 
tome de acest fel. Nu este un lucru neobișnuit în cazul unor 
minori care consumă băutură, întrucât nu au un istoric de uz 
de alcool suficient de îndelungat încât să ducă la dezvoltarea 
deplină a acestor probleme. La fel se întâmplă și în cazul pro- 
blemelor medicale cauzate de uzul excesiv de alcool (de exem- 
plu, disfunctia cognitivă, afectarea ficatului), din aceleași moti- 
ve menționate mai sus. Şi totuși, diagnosticul de Dependenţă 
de alcool, fără complicaţii (F10.20)® conform ICD-10-CM, nece- 
sită mai multă atenţie. Simptomele Dependentei de alcool au în 
comun dorinţa intensă şi nevoia de a consuma substanţa respec- 
tivă, alcoolul în acest caz, astfel încât persoana alege adesea să 
consume alcool în loc să participe la alte activităţi. 

Pentru a putea fi pus diagnosticul de Dependenţă de alcool 
conform ICD-10-CM, Joaquin ar fi trebuit să întrunească cel 
puţin trei dintre următoarele criterii de-a lungul anului trecut 


(Hasin, Hatzenbuehler, Keyes & Ogburn, 2006; vezi OMS, 2017): 


8 În ediția în limba română, tradusă după ICD-10, nu se regăsește acest cod diagnostic. 
(N. red.) 

70 (a) dorinţă intensă de a face uz de substanţă; (b) control 
dificil asupra consumului de substanţă; (c) stare fiziologică de 
sevraj; (d) dovadă de toleranţă; (e) neglijarea progresivă a altor 
activități plăcute; (f) persistenta în uzul de substanţă, în ciuda 
dovezilor clare de consecinţe negative (OMS, 2017, p. 5). 


Reflectând cu atenţie asupra acestor criterii, observăm că, deși 
Joaquin nu are simptome de sevraj sau toleranţă, totuși îndepli- 
neste trei dintre criteriile specificate: simte o dorinţă intensă de 
a bea; îi este greu să refuze alcoolul și să-şi gestioneze consumul 
de alcool, ajungând până la incapacitatea de a spune exact câtă 
băutură a consumat; a încetat să mai ia parte în activităţi care 
până nu demult îi făceau plăcere. 

Prin urmare, Joaquin poate fi diagnosticat cu Dependenţă de 
alcool (F10.2x), întrucât îndeplineşte pragul minim de trei crite- 
rii. Joaquin nu este abstinent, deci se elimină codul F10.21 — în 
remisie. La fel, întrucât nu are simptome de sevraj sau delir din 
cauza sevrajului, sunt eliminate și codurile F10.23x. Si totuși, 
consumul său de alcool este unul de dată recentă. Prin urma- 
re, cel mai adecvat diagnostic conform ICD-10-CM este cel de 
Dependenţă de alcool, fără complicații. 


Considerații etice — cum vă protejați pacientul 


ACTIVITATEA 2.3: 


Care sunt problemele etice de care trebuie să ţineţi cont când 
lucraţi cu Joaquin, adolescent hispanic, consumator de alcool, 
al cărui tratament a fost dispus de către instanță? Cu privire 
la menţinerea confidentialitatii, care sunt implicaţiile etice și 
legale ale faptului că este minor? 

Deontologia profesiei de psiholog presupune respectarea 
celor cinci principii prezentate în Codul etic al APA (Principiile 
etice ale psihologilor şi codul de conduită), după cum urmează: 


PRINCIPIUL A: PRINCIPIUL PRIMORDIALITATII BINELUI ȘI 
EVITĂRII VĂTĂMĂRII 


Când lucraţi cu Joaquin nu sunteţi ghidat doar de princi- 
piul de a nu-i face niciun rău, ci — şi este chiar mai impor- 
tant — de alegerea unui program şi a unor intervenţii care să-l 
ajute, luând în calcul problemele cu care s-a prezentat, nevo- 
ile sale si aspectele culturale si de dezvoltare proprii acestui 
caz. În cazul unor clienţi precum Joaquin, cărora instanţa le-a 
impus tratamentul psihologic, psihologul clinician trebuie să 
pună în balanţă responsabilitatile profesionale fata de client 
(printre care dreptul la confidentialitate) si responsabilitatile 
profesionale fata de curtea de judecată (si deci fata de socie- 
tate). Complexitatea acestei probleme depăşeşte limitele capi- 
tolului de fata (vezi APA, 2013; Greenberg & Shuman, 1997, 
2007). 


PRINCIPIUL B: ACURATEȚE ȘI RESPONSABILITATE 


Dezvoltati si menţineţi o relație profesională adecvată cu 
judecătorul din cazul lui Joaquin, în același timp protejându-l 
pe clientul dumneavoastră. În situația unor potenţiale conflic- 
te, vă veţi consulta mai întâi cu colegii sau cu consilierul juridic 
al centrului comunitar pentru sănătate mentală. De asemenea, 
veţi pune în balanţă responsabilitatile dumneavoastră profesio- 
nale în privinţa lui Joaquin cu responsabilitatile pe care le aveți 
în relaţia cu instanţa (vezi Greenberg & Shuman, 1997, 2007; 
Strasberger, Gutheil & Brodsky, 1997). 

INTEGRITATE 


Demonstrati integritate profesională comunicând în mod con- 
stant, onest si corect. Vă dovediti angajamentul fata de client des- 
fasurand la timp şedintele programate, răspunzând la apelurile 
telefonice ratate și la solicitările sale într-un cadru de timp adecvat 
si hotărât de comun acord. Foarte important în cazul lui Joaquin 
va fi să trimiteţi la timp rapoartele judecătorului. Date fiind vârsta 
lui Joaquin și popularitatea tehnologiilor moderne, îi veţi prezen- 
ta regulile dumneavoastră ferme privind contactul cu clienţii pe 
platformele de socializare (relaţiile, împrietenirea sau urmărirea 
în cadrul reţelelor de socializare sunt interzise), iar mesajele text 
vor fi folosite doar pentru a-i reaminti de următoarele ședințe. 


ECHITATE 


Înainte să vă dati acordul de a-l trata pe Joaquin, precum si 
pe durata întregului tratament, ganditi-va bine ce sentimente si 
idei aveţi cu privire la adolescenţi, la consumatorii de alcool, la 
delincventii minori şi la persoanele de etnie hispanică, astfel încât 
să vă asiguraţi că nu aveţi idei preconcepute despre Joaquin, care 
ar putea avea un impact negativ asupra tratamentului. De ase- 
menea, reflectati asupra implicatiilor mai largi ale tratamentului, 
mai ales în raport cu arestul lui Joaquin si relaţiile sale cu fami- 
lia, astfel încât să vă asiguraţi că este tratat corect. Consultati-va 
cu colegii și cu administratorii centrului comunitar de sănătate 
mentală în situația în care apar aspectele descrise mai sus. 


RESPECTAREA DREPTURILOR ȘI DEMNITĂȚII PERSOANELOR 
Demonstrati în mod consecvent că îl respectaţi pe Joaquin şi 

că îi respectaţi dreptul său la confidentialitate, dreptul la viata 

privată si implicarea în deciziile luate cu privire la tratamentul 


JACK B. SCHAFFER, EMIL RODOLFA 


său. Această problemă se pune cu stringenta în cazul lui Joaquin, 
care este mai vulnerabil din cauza vârstei sale, a statutului de 
minoritar si a problemelor avute cu legea. 

Problema confidentialitatii client-psihoterapeut (vezi Codul etic 
al APA, secțiunea 4: Dreptul la viata privată si confidentialitate) in 
cazul unui client minor este mai complicată. Deși practica clinică 
si principiile etice îşi păstrează relevanta, trebuie luată în conside- 
rare si legislaţia statului respectiv. Vârsta la care o persoană este 
considerată minoră, precum si tipul de informații ce pot fi prote- 
jate de confidentialitate pot să difere de la stat la stat. Majoritatea 
statelor îi permit părintelui să aibă acces la tratamentul copilului 
până ce acesta împlineşte vârsta de 18 ani, însă există și excepții 
(unele state le dau dreptul persoanelor în vârsta de 16 ani sau 
peste să solicite tratament fără consimțământul părinţilor). 
Oricum, trebuie să-i explicati clar lui Joaquin aceste reguli. Îi veţi 
explica limitele confidentialitatii care se aplică tuturor pacienţilor 
(vătămare de sine, neglijare sau abuz), conţinutul comunicărilor 
solicitate de către judecător, precum si ce s-ar întâmpla dacă fișa 
lui de tratament ar fi solicitată de către curtea de judecată. 

Întrucât Joaquin este minor, mama sa, în calitate de tutore 
legal, semnează formularul de consimtamant, iar Joaquin sem- 
nează formularul de accept, mod prin care îi aratati din nou 
că îl respectați în calitatea sa de pacient (vezi Grady și colab., 
2014). Formularul de consimtamant reprezintă consimțământul 
legal de a primi tratament, semnat de tutorele legal în nume- 
le minorului. Prin formularul de accept, deşi poate fi conside- 
rat mai mult o formalitate, i se demonstrează minorului că îi 
este respectată implicarea în tratament. Atât tutorele legal, cât 
şi minorul primesc copii ale documentelor semnate, conținând 
informaţii despre drepturile si responsabilitatile lor, inclusiv 

tament, precum și consimțământul voluntar. 

Totodată, ei semnează si formularul de autorizare de elibera- 
re a informaţiilor confidentiale, întrucât prezenţa la ședințele de 
tratament şi informările cu privire la mersul tratamentului tre- 
buie trimise judecătorului care a dispus măsura tratamentului 
drept condiţie a arestării şi trimiterii sale ulterioare la psiholog. 
Informaţiile pe care sunteţi autorizat să le eliberaţi sunt speci- 
fice și limitate în timp, incluzând rezultatele analizelor perio- 
dice de urină. Este important să verificaţi în legislaţia statală 
ce reglementări există cu privire la autorizarea de eliberare de 
informaţii. În multe jurisdicții (dar nu în toate), părintele are 
dreptul legal de acces la toate informaţiile privind tratamentul 
copilului/adolescentului, inclusiv la rapoartele despre progresul 
tratamentului. Acest lucru ar putea să creeze o dilemă cu privire 
la respectarea și protejarea confidentialitatii clientului dumnea- 
voastră şi necesită o atentă deliberare. 


Managementul riscurilor — Cum vă protejaţi pacientul 
și cum vă protejați pe dumneavoastră înșivă 


ACTIVITATEA 2.4: 


Cum ati descrie modul în care vă protejaţi în rolul dumnea- 
voastră profesional? Ce aspecte referitoare la managementul 
riscurilor trebuie să aveți în vedere în lucrul cu Joaquin și în 
comunicarea cu judecătorul ce se ocupă de cazul său? 


Deși faceţi tot ce se poate pentru a-l proteja pe pacientul dum- 
neavoastră, Joaquin, trebuie, în aceeaşi măsură, să fiți conștient 

de riscurile ce pot apărea astfel încât să vă protejați pe dumnea- 
voastră insiva în calitate de psiholog și, de asemenea, să protejaţi 
centrul comunitar unde lucraţi. Potrivit lui Schaffer și Rodolfa 
(2016), căile prin care vă autoprotejati sunt: a) menţinerea unei 
relații profesionale; b) practicarea psihologiei în conformitate cu 
etica profesională; c) demonstrarea competenţei; d) atenţia fata 
de pericolele inerente muncii dumneavoastră. 

Prin urmare, vă reinnoiti periodic licenţa profesională si sunteți 
la curent cu studiile din sfera psihologiei pe bază de dovezi. Înainte 
să-l acceptaţi pe Joaquin ca pacient, ganditi-va bine dacă aveţi 
competența necesară pentru a trata: a) un adolescent b) cu un diag- 
nostic legat de uzul de alcool; c) de origine hispanică. De asemenea, 
aveți grijă să îi explicati lui Joaquin in ce fel pregătirea și experiența 
dumneavoastră vă califică să vă ocupați de tratamentul lui. 

Întrucât Joaquin este hispanic, îl întrebaţi în ce limbă preferă 
să vorbească si evaluati fluenta exprimării in limba respectivă. 
În timpul tratamentului îl întrebaţi despre familia sa şi modul 
în care cultura îi influențează relaţiile şi ideile despre consu- 
mul de alcool. O întrebaţi pe mama lui Joaquin despre fluenta 
și ușurința cu care foloseşte limba engleză, asigurându-vă astfel 
că își cunoaşte drepturile si responsabilitatile, că înţelege limi- 
tele confidentialitatii (mai ales cu privire la rapoartele ce vor fi 
trimise instanţei) si că isi dă consimțământul informat. 

După cum am mai spus, vă consultaţi cu consilierul juridic al 
centrului comunitar, dar mai ales sunteţi bine informat cu privi- 
re la legislaţia si regulamentele privind profesia dumneavoastră, 
participând de asemenea la programe de educaţie continuă pen- 
tru a vă menţine la curent cu legile și regulile corespunzătoare. 
Importanţa acestui lucru se observă clar din implicaţiile legale 
ale cazului lui Joaquin. 

aveţi dreptul să deţineţi o copie a dosarului cazului si că puteți 
să efectuaţi corecturi, cu obligaţia ca informaţiile cu caracter per- 
sonal despre sănătatea lui Joaquin să fie protejate atunci cand 
sunt trimise în format electronic sau sunt menţionate în dosar. 
Joaquin şi mama sa trebuie să primească și ei o copie a regula- 
mentului HIPPAA, după cum cere legea. 


Concluzii 


După ce ati finalizat interviul si evaluarea si ati identifi- 
cat diagnosticul adecvat, este momentul să decideti cum să 
procedati în privința tratamentului oferit lui Joaquin, ţinând 
cont de vârsta sa, de etapa de dezvoltare în care se află, de pro- 
blema cu care s-a prezentat, de dimensiunea juridică a cazu- 
lui, programele disponibile, precum şi de durata, intensitatea și 
potentialele beneficii ale acestor tratamente. Nu uitaţi că Joaquin 
nu este interesat să-şi limiteze consumul de alcool. 


ACTIVITATEA 2.5: 


În acest moment, singura motivaţie a lui Joaquin de a urma 
tratamentul este aceea de a evita detentia juvenilă și nu con- 
sideră că e nevoie să-și reducă consumul de alcool. Care cre- 
deti că ar fi un program ideal de tratament pentru Joaquin? Ce 
componente ar fi atractive pentru el? Cum îl puteţi motiva să 
facă nişte schimbări? 


9 Health Insurance Portability and Accountability Act (Legea Adaptabilitatii și 
Responsabilitatii Asigurărilor Sociale). (N.t.) 

Ati decis că Joaquin este un candidat potrivit pentru un pro- 77 
gram scurt de tratament pentru adolescenţii cu probleme de 
consum de alcool şi alte droguri, program derulat la centrul 
comunitar. În plus, sunteţi de părere că acest program îl va ajuta 
pe Joaquin să treacă de la motivaţia extrinsecă, şi anume decizia 
instanţei judecătoreşti, la motivaţia intrinsecă, gasindu-si moti- 
vele sale personale pentru reducerea consumului de alcool. 

Urmând formatul programului de Schimbare Ghidată a 
Sinelui (Sobell & Sobell, 1998), cele cinci ședințe incluse în pro- 
gram sintetizează intervenţiile motivationale si cognitiv-com- 
portamentale (Miller & Rollnick, 2013) pentru tratarea abuzu- 
lui de substanţe. Această abordare este deosebit de potrivită 
pentru nevoile de dezvoltare ale adolescenților. Componentele 
motivationale ale programului, cum ar fi explorarea ambivalentei 
cu privire la uzul de substanţe si stabilirea unor țeluri personale 
de reducere sau abstinenta de la uzul de substanţe, se potrivesc, 
din perspectiva psihologiei dezvoltării, cu nevoia adolescentului 
de a avea mai mult control asupra alegerilor pe care le face cu 
privire la propriul său comportament. Mai mult, se ştie că o stra- 
tegie bună de întărire a motivatiei de a face alegeri în privința 
consumului de alcool este aceea de a lăsa clientul să aleagă 
obiectivele tratamentului (Sobell & Sobell, 1995). Intervenţiile 
motivationale își dovedesc eficiența mai ales în tratarea persoa- 
nelor ce se află în stadiile timpurii ale disponibilitatii la schimba- 
re (cei care nu cred despre ei înșiși că au o problemă cu uzul de 
substanţe; Heather, Rollnick, Bell & Richmond, 1996; Waldron, 
Miller & Tonigan, 2001). 

Primele ședințe sunt dedicate explorării motivelor pentru 
consumul de substanţe, a motivelor de reducere sau înceta- 
re a consumului, precum si creșterea nivelul de conștientizare 

consumul de substanțe. Următoarele ședințe se concentrează 
asupra tehnicilor de management al stresului (cum să faci fata 
stresului fără a apela la alcool), dezvoltării abilităţilor de comu- 
nicare (cum să le spui prietenilor că alegi să nu bei sau să bei 
mai putin), precum si identificării situaţiilor de risc şi pregati- 
rii corespunzătoare. Este esenţial ca pacientul să fie ajutat să-și 
dezvolte abilități de coping pentru a introduce si menține schim- 
bările. Astfel, este deosebit de util ca pacientul să înveţe cum să 
creeze planuri detaliate pentru gestionarea situaţiilor de mare 
risc (de exemplu, când se întâlnește cu prieteni care vor să bea) 
și să înlocuiască metodele actuale cu comportamente alternative, 
care nu presupun consumul de alcool. 

Tot în prima şedinţă se trece la identificarea unor obiecti- 
ve săptămânale în direcția reducerii consumului sau chiar a 
abstinentei, iar această identificare va continua pe toată durata 
programului. Este important să fie găsite obiective pe termen 
mai lung atât în privința reducerii consumului de alcool, cât si 
pentru alte aspecte ale vieții pacientului. Evidenţierea legăturii 
dintre uzul de substanţe şi planurile de viata poate contribui la 
sporirea motivatiei de schimbare, prin explorarea de către paci- 
ent a modului în care tiparele sale continue de consum pot inter- 
fera cu realizări din diverse domenii ale vieţii sale. Este probabil 
ca aceasta să fie prima dată când pacientul isi defineşte niște pla- 
nuri de viață pentru el însuși, lucru care poate în sine să ducă la 
întărirea motivatiei pentru schimbare. 

Întrucât observați că familia lui Joaquin joacă un rol impor- 
tant în problema sa cu băutura — Joaquin bea adesea cu fratele 
şi tatăl său și tot din cauza băuturii are multe certuri cu mama 
sa — hotărâți că este important să implicaţi familia, mai ales pe 

tatăl lui Joaquin — în psihoeducatia cu privire la consumul de 
droguri şi alcool. 

Conform bazei motivationale a programului, lucraţi cu 
Joaquin într-o manieră colaborativă. Folosind întrebări deschi- 
se, explorati motivele pentru schimbare (sau lipsa motivelor), 
modalități de a promova schimbarea și de a menţine schimbări- 
le făcute până acum. Prevenirea recăderilor (Marlatt & George, 
1984) va fi, de asemenea, abordată prin educaţia cu privire la 
gândurile, sentimentele şi comportamentele care riscă să apară 
dacă pacientul revine la vechile tipare de consum după efectua- 
rea unor schimbări. Un element important al prevenirii recăderi- 
lor constă în identificarea persoanelor care îl pot ajuta pe pacient 
să facă schimbări si să le menţină. În fine, va fi important să vă 
faceţi un plan pentru cum veţi evalua schimbările făcute in con- 
textul obiectivelor stabilite. 

Katherine Elliott si Nicola Wright 


Schizofrenia reprezinta o familie de diagnostice caracterizate 
in general de simptome pozitive (prezenta comportamentelor 
tipice, printre care ideile delirante, halucinatiile, tulburările de 
percepţie și/sau comportamentele bizare) și simptome negative 
(absența comportamentului normal, cum ar fi retragerea socia- 
la, sărăcia discursului [alogie], afect aplatizat, lipsa motivatiei 
si a inițiativei și/sau anhedonie). Schizofrenia este o tulburare 
mentală complexă, cu o prevalenta globală de aproximativ 0,5%; 
aceste date epidemiologice sunt totuşi considerate controversate 
din cauza abordărilor diferite ale evaluării (de exemplu, criteri- 
ile privind durata diferă de la o metodă de evaluare la alta și au 
variat de-a lungul timpului), precum şi din cauza diferențelor 
de metodologie a evaluării. Încă nu avem o definiţie cu adevă- 
rat validă a schizofreniei (Castle şi Morgan, 2008). Dat fiind că 
diagnosticul de „schizofrenie“ nu are mare valoare predictivă 
cu privire la rezultatul tratamentului (vezi Mortimer, 2007), este 
probabil ca felul în care specialiiştii din sănătate mentală privesc 
experienţa pe viu a psihozei să continue să evolueze. Psihologii 
joacă un rol din ce în ce mai important în evaluarea şi trata- 
mentul persoanelor ce au experiența vie a psihozei (conform 

Asociaţiei Psihiatrilor Americani, 2004; National Institute for 
Clinical Excellence, 2014). 


Cazul 


Sunteţi un psiholog ce lucrează în programul dedicat schizo- 
freniei la spitalul local și sunteți contactat în legătură cu urmă- 
torul caz: Kaya, o tânără provenită din părinţi de rase diferite, în 
vârstă de 23 de ani, a urmat timp de doi ani facultatea de biolo- 
gie, însă a început treptat să fie mai retrasă şi să evite contactul 
social. Un raport al medicului de familie menţionează că tânăra 
a fost victima unei agresiuni în perioada ce a precedat retragerii 
ei sociale. Conform aceluiași raport, Kaya a început să facă „uz 
de droguri“ alături de un cerc restrâns de prieteni cam în jurul 
aceleiași date. Kaya a început să ia note din ce în ce mai mici, 
până când a ajuns să-şi abandoneze studiile, mutându-se înapoi 
acasă pentru a locui la subsolul casei părinţilor ei. Potrivit medi- 
cului de familie, Kaya a continuat să se izoleze, chiar şi de pro- 
pria familie. Părinţii au avut inițiativa acestei evaluări, întrucât 
sunt foarte îngrijoraţi de starea fiicei lor. 

V-aţi întâlnit cu Kaya de câteva ori, fără ca ea să dorească 
să vorbească cu dumneavoastră. Cu timpul, însă, convingând-o 
prin empatia dumneavoastră și prin demonstrarea dorinţei sin- 
cere de a o înţelege, Kaya a început să vă împărtășească unele 
detalii despre experienţele prin care a trecut. Discursul său era 
organizat, însă cu o tentă paranoidă de suspiciozitate. Pe tot par- 
cursul şedinţelor, Kaya avea obiceiul să privească fie în jos, fie 
la perete. Uneori părea distrată și trebuia să repetati ce ati spus 
și să încercați să-i atrageti atenţia din nou. Odată, Kaya a insis- 
tat să mergeţi în alt birou, fiind convinsă că în biroul în care 

86 vă aflați existau microfoane pentru înregistrarea conversatiilor. 
Uneori părea foarte afectată, indicând că nu avea încredere în 
dumneavoastră, și era neliniștită în privinţa modului în care 
informaţiile pe care vi le împărtăşise vor fi folosite. Ati remarcat 
că părea foarte obosită, iar Kaya v-a mărturisit că i-a fost greu să 
se scoale din pat. Un aspect de care trebuie să ţineţi cont aici este 
dacă o parte din spusele Kayei sau întregul ei discurs nu include 
elemente de adevăr. De exemplu, este posibil să existe camere 
de luat vederi în biroul dumneavoastră în scop de pregătire pro- 
fesională. Nu trebuie să presupuneti automat că tot ce vă spune 
o persoană „ţine de delir“. Căutaţi să coroborati informaţiile ori 
de câte ori e posibil și să ascultați cu atenţie ce vă spune persoa- 
na respectivă şi pe ce se bazează. 

În urma anamnezei, ati aflat că are o soră mai mică, în var- 
stă de 16 ani, părinţii ei fiind căsătoriţi de 25 de ani. Amândoi 
părinţii au cariere profesionale; tatăl său, de origine africană, 
este profesor de biologie la liceu, iar mama sa, care este de rasă 
caucaziană şi născută în Canada, lucrează pentru guvern. Sora 
Kayei merge la liceu. Kaya v-a spus de mai multe ori că părinţii 
ei o cred „nebună“ și o „obligă“ să vorbească cu „doctorii“. 
Kaya a afirmat in mod repetat că părinţii ei nu o înţeleg si nu o 
cred. Când aţi întrebat-o de ce poartă ochelari de soare în timpul 
interviului, Kaya a declarat că o doare în piept atunci când 
oamenii se uită la ea, ceea ce reprezintă un semnal că încearcă 
să-i facă rău, iar atunci când poartă ochelari de soare, se simte 
protejată. Tânăra nu consideră că ideile sau comportamentele ei 
sunt problematice. 

l-aţi solicitat consimțământul Kayei pentru a vorbi cu părinţii 
ei, însă vi l-a dat cu mare greutate si doar după ce i-ati spus 
că şi-l poate retrage oricând şi că i se va aduce la cunoştinţă 

orice informaţie dezvăluită de părinţi. Date fiind ezitările sale, 
ati întrebat-o dacă vrea să participe la discuţia cu părinții ei. 
Kaya a părut mult mai liniştită atunci când i-ati oferit aceasta 
opțiune. 

Mama sa v-a declarat că a fost uneori nevoită să-și ia liber de 
la serviciu fiindcă îi era teamă să o lase pe Kaya singură acasă. 
Conform spuselor sale, a încercat de multe ori, alături de alti 
membri ai familiei, să o convingă pe Kaya că ideile sale nu au 
o bază reală, ceea ce a dus la înrăutățirea situației. Conform 
mamei sale, Kaya și-a acuzat de mai multe ori părinţii de „com- 
plicitate“ si a ameninţat că pleacă de acasă. Mama spune că e şi 
mai îngrijorată de când Kaya şi-a acoperit toate ferestrele din 
cameră cu prosoape şi îşi tine uşa încuiată ca să se asigure că 
„Nu intră nimeni“. Mama este îngrijorată cu privire la fiica sa şi 
nu știe ce să mai facă. 

Tatăl Kayei a părut mai stoic, declarând că, deşi este şi el 
îngrijorat de starea fiicei sale, soția sa probabil reacționează exa- 
gerat. Este de părere că, dacă reușesc să o convingă pe Kaya să 
se întoarcă la cursuri sau măcar să-și ia o slujbă, nu va mai fi atât 
de izolată. A părut, de asemenea, sceptic cu privire la abordarea 
occidentală a problemelor psihologice. Şi-a exprimat îngrijorarea 
cu privire la posibilele consecinţe ale evaluării si diagnosticării 
Kayei cu o tulburare mentală. Aceste diferenţe de perspectivă 
erau in mod evident sursa unor tensiuni dintre el si soţia sa. 

Vă simtiti foarte presat de dorinţa familiei de a afla ce anume 
se întâmplă, dar sunteți și îngrijorat de cum vor răspunde mem- 
brii familiei la diagnosticul Kayei, dat fiind modul diferit în care 
fiecare dintre aceştia priveşte problema. Cel mai mult vă îngri- 
jorează, însă, cum va reacționa Kaya, dată fiind convingerea ei 
fermă că ideile ei sunt corecte. 

88 Evaluarea conform ICD-10-CM 


ACTIVITATEA 3.1: 


Ce probleme speciale intampinati in privinta diagnosticarii 
Kayei? Credeţi că familia Kayei are vreo legătură cu simptomele 
manifestate de Kaya, iar dacă da, în ce fel? 


Pacienta nu este deschisă la ideea de a vorbi cu un „doctor“ 
și insistă că oamenii nu o cred sau nu o înţeleg. Membrii fami- 
liei au sentimente de teamă și frustrare cu privire la ceea ce se 
întâmplă şi la ce ar trebui făcut, lucru care duce la tensiuni şi 
certuri. Cum ati proceda pentru a efectua o evaluare eficientă in 
această situație? 

Va trebui să obţineţi un istoric detaliat, în mod ideal chiar de 
la Kaya, aşa cum aţi proceda pentru orice altă evaluare psiholo- 
gică (vezi Schaffer & Rodolfa, 2016), precum și descrieri detaliate 
ale comportamentelor observate ale Kayei (vorbire dezorganiza- 
tă, halucinaţii etc.). Dată fiind menţionarea, în cadrul raportului 
medical, a unui act de violenţă prin care a trecut Kaya, va fi foar- 
te important să explorati orice istoric de experienţe de tiraniza- 
re sau alte traume, întrucât experiențele de acest fel sunt puter- 
nic asociate cu dezvoltarea unei psihoze (vezi Bentall si colab., 
2014). Atunci când evaluati si tratați persoane cu psihoze, este 
esențial să aveţi o abordare de tip psihotraumatologic. 

Dat fiind uzul de substanţe, va fi important să aflaţi mai multe 
detalii despre ce tip de droguri a folosit Kaya, cât de des și cât 
de mult, motivele consumului de droguri, dacă mai ia droguri 
și în momentul prezent, precum și un istoric al consumului de 

droguri în raport cu debutul simptomelor, întrucât consumul în 
special de cannabis, cocaină, amfetamine si substanțe halucino- 
gene poate să declanșeze psihoza la persoane cu o vulnerabilitate 
la psihoze (Gururajan, Manning, Klug & van den Buuse, 2012). 

Realizarea unui interviu clinic este puternic recomandată 
pentru evaluare în caz de psihoză (Rudnick & Roe, 2008) întru- 
cât vă oferă cea mai multă flexibilitate în explorarea simptome- 
lor, precum şi ocazia de a observa pacientul. 

Relaţionând cu Kaya pe bază de empatie, căldură, autentici- 
tate, deschidere şi curiozitate, vă va fi mai ușor să o angrenati în 
discuţie si să efectuaţi evaluarea. Fiindcă a fost privită deseori cu 
neîncredere, pacienta poate să aibă dubii că dumneavoastră o 
credeți. Un răspuns care arată că va pasă cu adevărat de ea si că 
vă interesează în mod autentic experienţele prin care a trecut si 
modul in care le înțelege vă poate ajuta să relationati mai uşor. Este 
posibil, totuşi, să vă temeti de „coluziunea“ cu pacientul dacă nu-i 
infirmati convingerile neconforme cu realitatea. Din experienţa 
noastră, explorarea conţinutului și temelor halucinatiilor și ideilor 
delirante se leagă de multe ori de trecutul pacientului si vă oferă 
informații prețioase despre emoțiile subiacente. Dat fiind că ideile 
delirante şi halucinatiile se definesc cultural, va trebui, la fel ca în 
orice evaluare complexă, să folosiți o abordare ce tine cont de con- 
textul cultural si să evaluati conţinutul delirurilor și halucinatiilor 
atât în raport cu sistemul de credinţe al pacientului, cât şi în raport 
cu influenţele si contextul religios si cultural. 


Diagnosticul conform ICD-10-CM 


Diagnosticele care implică simptome psihotice sunt dificil 
de stabilit, întrucât prezența elementelor psihotice nu indică 

90 neapărat existenţa schizofreniei. De exemplu, psihoza poate fi 
o componentă a unei tulburări afective, rezultatul unei condiții 
medicale sau al uzului de anumite droguri (cannabis, cocaină, 
amfetamine etc.; cf. Gururajan şi colab., 2012). Alte posibile diag- 
nostice trebuie excluse înainte de a stabili diagnosticul de schizo- 
frenie. De exemplu, poate fi vorba de un episod maniacal sever 
cu simptome psihotice (F30.2); tulburare afectivă bipolară cu 
episod actual maniacal cu simptome psihotice (F31.2); tulburare 
afectivă bipolară cu episod actual depresiv sever cu simptome 
psihotice (F31.5); episod depresiv sever, episod unic, cu simpto- 
me psihotice (F32.3); sau tulburare depresivă recurentă cu episod 
actual sever, cu simptome psihotice (F33.3). Esenţial este că defi- 
nitorie pentru diagnostic nu este severitatea simptomelor psiho- 
tice sau afective, ci întinderea în timp a simptomelor (Rudnick și 
Roe, 2008). Dacă simptomele psihotice apar doar în timpul unui 
episod maniacal sau depresiv (şi sunt absente în lipsa unei tul- 
burări de dispoziţie sau afective), persoana este diagnosticată cu 
tulburarea afectivă respectivă cu simptome psihotice. 

Tulburarea schizoafectiva este putin mai complicată. Pentru 
a fi diagnosticata cu tulburare schizoafectiva (fie de tip bipo- 
lar, F25.0, fie de tip depresiv, F25.1), persoana trebuie sa aiba 
simptomele afective specifice, precum si cel putin unul sau mai 
multe simptome de schizofrenie in cadrul aceluiasi episod al 
bolii. Ceea ce diferenţiază această tulburare de o tulburare de 
dispoziție sau afectivă cu simptome psihotice este existența 
unei perioade de timp în care simptomele tulburării afective 
sunt absente (de exemplu, persoana tocmai a ieşit dintr-un epi- 
sod depresiv sau maniacal asociat), însă simptomele schizofre- 
niei sunt în continuare prezente. Din păcate, singurul mod de a 
diferenţia tulburarea schizoafectivă de o tulburare de dispoziție 

cu simptome psihotice tine de observarea de-a lungul timpului 
a prezenţei si absenței simptomelor. 

În ICD-10-CM există menţiunea de excludere 1 (tulburarea 
exclusă nu poate apărea concomitent cu tulburarea specificată) 
pentru starea paranoida involutiva (F22.8) si paranoia (F22.0), 
care sunt considerate tulburări delirante (F22). Ca si în cazul tul- 
burarilor de dispoziţie si al tulburării schizoafective, diagnosticul 
diferenţial poate fi complicat şi necesită un interviu clinic minuțios. 
Conform Cărții Albastre!” (Organizaţia Mondială a Sănătății, 1993), 
o tulburare delirantă se diagnostichează atunci când o persoană 
are una sau mai multe idei delirante (sisteme de convingeri) care 
sunt de multe ori persecutorii, hipocondriace sau de grandoare. 
O complicatie în plus este faptul că uneori pot să apară simptome 
depresive (episodul depresiv nefiind un criteriu de excludere pen- 
tru diagnosticul de tulburare delirantă). Diferenţa fundamentală 
fata de schizofrenia paranoida este faptul că alte simptome tipice 
ale schizofreniei (halucinaţii auditive clare și persistente, deliruri 
de control, transmiterea gândurilor etc.) sunt absente. În plus, deli- 
rurile trebuie să fie prezente timp de cel puţin 3 luni (însă doar o 
lună în cazul diagnosticului de schizofrenie). 


ACTIVITATEA 3.2: 


Care dintre informațiile pe care le detinem deja vor trebui luate 
în calcul în diagnosticul diferenţial? Ce alte informaţii supli- 
mentare sunt necesare? Cum aţi formula întrebările pentru 
Kaya și pentru fiecare membru al familiei sale pentru a obține 
aceste informații? 


10 ICD-10 Clasificarea tulburărilor mentale și de comportament. Descrieri clinice si îndrep- 
tare diagnostice — vezi Introducerea. (N.t.) 

92 Vă aduceţi aminte că a fost nevoie de mai multe etape în 
interviul clinic al Kayei, uneori pentru că tânăra era într-o stare 
evidentă de distres, iar alteori pentru că era extrem de obosită. 
În plus, Kaya a avut la un moment dat convingerea că sala în 
care se desfășura interviul era plină de microfoane secrete, ceea 
ce poate afecta calitatea informaţiilor obținute în cadrul ședinței 
de evaluare. Avem nevoie de precizări mai clare în legătură cu 
comportamentul Kayei. De exemplu, de ce credeţi că tânăra 
era „într-o stare evidentă de distres“? E vorba de agitaţie (un 
potenţial simptom al tulburării de dispoziție) sau de teamă (care 
s-ar potrivi cu nota de paranoia menţionată anterior şi, deci, 
un posibil simptom de schizofrenie paranoidă)? De asemenea, 
avem nevoie si de alte informaţii de la Kaya, cum ar fi: oboseala 
şi neplăcerile adiacente oboselii se datorau unei dispoziţii depre- 
sive sau lipsei de somn apărute din cauza temerilor că ar putea 
fi atacată (sau dintr-un alt motiv la care nu ne-am gândit)? Este 
important să nu presupuneti niciodată că intelegeti experienţa 
unei alte persoane; întotdeauna trebuie să întrebaţi. O modalita- 
te excelentă de a explora observaţiile pe care le-aţi facut despre 
Kaya ar fi să-i puneţi întrebări detaliate despre motivul pentru 
care era obosită şi motivul pentru care isi acoperea toate feres- 
trele şi isi închidea ușa camerei. Nu faceţi direct presupunerea că 
e vorba de un simptom de schizofrenie paranoidă. Răspunsurile 
date de Kaya vă vor oferi informaţii importante pentru procesul 
de diagnosticare. De exemplu, convingerea ei că sala de inter- 
viu este plină de microfoane secrete, precum şi insistența ei de a 
schimba încăperea reprezintă informaţii care sugerează un delir 
de persecuție (simptom al schizofreniei paranoide [F20.0]). 

De asemenea, aveţi nevoie de informaţii suplimentare pen- 
tru a înţelege de ce Kaya pare uneori neatentă (când se uită prin 

sală sau nu aude ce o întrebaţi). Halucinatiile auditive repre- 
zintă un simptom-cheie al schizofreniei paranoide. Pacienţii 
care aud voci sunt distraşi de acestea si nu sunt dornici să va 
împărtășească această informaţie (poate pentru că le este teamă 
de reacția dumneavoastră sau poate pentru că vocile le spun 
ceva despre dumneavoastră). Pentru a purta această conversaţie 
cu un pacient este nevoie de o alianţă terapeutică puternică, 
marcată de blandete si sensibilitate. 

Un alt subiect despre care aveţi nevoie de mai multe 
informaţii se referă la consumul de droguri. Nu este clar din 
informaţiile pe care le aveţi deja, dacă uzul de droguri a prece- 
dat simptomele sau dacă a reprezentat o încercare de a se des- 
curca cu emoțiile dificile, de a-şi gestiona simptomele sau un alt 
motiv. Kaya mai ia droguri şi în acest moment? Dacă da, care? 
În ce cantitate? Cât de des? Trebuie să putem exclude efectele 
uzului actual de droguri înainte să ne pronuntdm asupra diag- 
nosticului de schizofrenie paranoidă (F20.0). 

În fine, este acesta primul episod simptomatic al Kayei? 
Simptomele au fost prezente în mod constant timp de cel putin 
o lună (o lună fiind perioada minimă de prezenţă a simptome- 
lor pentru a se putea da un diagnostic de schizofrenie para- 
noida [F20.0] conform ICD-10-CM)? Dacă acesta este primul 
ei episod psihotic, diagnosticul diferenţial va fi mai complicat. 
Dacă încă nu este clară legătura dintre simptomele afective și 
cele psihotice, va trebui să vedeţi dacă puteţi exclude o tulbu- 
rare schizoafectivă sau o tulburare de dispoziţie cu simpto- 
me psihotice. Aici vă ajută foarte mult informaţiile din partea 
familiei (precum și orice alte momente notate în fișa medicală 
a Kayei) pentru a construi o cronologie corectă a simptomelor, 
precum și prezenţa și absenţa simptomelor pe care o persoană 

94 nule remarcă despre sine însăşi cu ușurință (de exemplu, daca 
pacienta ar fi avut un episod de manie, această schimbare de 
dispoziţie ar fi fost observată mai ușor de către cei din jurul ei 
decât de către Kaya însăși). 

În fine, ar fi util să investigati şi o posibilă tulburare de per- 
sonalitate. O persoană cu tulburare de personalitate schizotipa- 
la (F21) poate avea idei paranoide sau suspiciozitate, ruminatii 
obsesive, experienţe perceptive stranii şi episoade cvasi-psihoti- 
ce ocazionale și trecătoare, cu iluzii intense, halucinaţii auditive 
sau de alt tip, precum și idei de tip delirant, deși de obicei ca 
urmare a unei provocări din mediul exterior. Se pare că pacien- 
ta a trăit unul sau mai multe evenimente de acest tip (agresiune 
fizică, uz de droguri) înainte de debutul simptomelor, lucru pe 
care trebuie să-l clarificati. 

În ICD-10-CM, tulburarea de personalitate schizotipală este o 
tulburare de tip „Excludere 2“, ceea ce înseamnă că poate exista 
concomitent cu un diagnostic de schizofrenie. În mod obișnuit, 
tulburarea schizotipală este considerată o tulburare de persona- 
litate in care simptomele nu întrunesc criteriile minime pentru 
o tulburare psihotică (fie nu există destule simptome, fie durata/ 
frecvenţa simptomelor nu se potriveşte cu criteriile cerute pen- 
tru pronunţarea unui diagnostic). Această tulburare poate evo- 
lua în schizofrenie, iar pacienţii care manifestă simptome rezi- 
duale de schizofrenie pot să pară că au tulburare schizotipală. 
Dacă un episod de schizofrenie apare primul, în mod normal nu 
se dă un diagnostic de tulburare schizotipală (Kleiger şi Khadivi, 
2015). Întrebarea este dacă tulburarea de personalitate era pre- 
morbidă (adică, exista înaintea) debutului de schizofrenie. La 
fel se întâmplă si în cazul tulburării de personalitate paranoida 
(F60.0) și a tulburării de personalitate schizoidă (F60.1). Dacă 

există dovezi de premorbiditate a unei tulburări de personali- 
tate, atunci atât tulburarea de personalitate, cât şi schizofrenia 
pot să existe concomitent (după cum se reflectă în menţiunea 
„Excludere 2“ din ICD-10-CM pentru fiecare dintre aceste tul- 
burări). Cu toate acestea, nu trebuie să confundăm simptome- 
le reziduale ale unui episod de schizofrenie cu o tulburare de 
personalitate, şi nici o tulburare de personalitate premorbidă cu 
schizofrenia. O anamneză detaliată şi o cronologie a simptome- 
lor vă pot ajuta să parcurgeti etapa diagnosticului diferenţial. 
În cazul Kayei, simptomele ei s-au înrăutățit de cel putin 2 ani 
(posibil mai multi), are deliruri evidente de persecuție si para- 
noia (pe baza observaţiilor dumneavoastră, coroborate cu 
informaţii din partea familiei), retragere și declin în funcționare 
(care ar putea reprezenta simptomele negative ale schizofreniei), 
precum şi posibile halucinaţii auditive sau vizuale (ar fi bine să 
verificaţi în momentul în care pacienta pare neatentă în timpul 
interviului). Prin urmare, diagnosticul de lucru este cel de schi- 
zofrenie paranoidă (F20.0). 


Consideraţii etice — Cum vă protejați pacientul 


Chestiunerea trimiterii la un alt specialist presupune unele 
clarificări în privinţa unor diagnostice diferenţiale. Care sunt 
problemele etice de care trebuie să ţineţi cont când vă raportați 
la problema trimiterii? Primul pas ar fi stabilirea competenţei 
(Codul de etică al Asociaţiei Psihologilor Canadieni [CPA; 2017], 
Standardele II.6, 9; Principiile etice si codul de conduită [APA 
Ethics Code] al Asociaţiei Psihologilor Americani, Standardele 
2.01, Limitele competenţei). Desi nu există nicio cerință specia- 
la de a avea pregătire în problematica psihozei pentru a putea 

9% trata pe cineva cu schizofrenie (în afară de competenţa în dome- 
niul sănătății mentale, precum și în categoria de vârstă cu care 
intenţionaţi să lucraţi), credeţi că ar fi etic să trataţi pe cineva cu 
această tulburare fără a avea pregătire anterioară sau supervi- 
zare? Sunteţi conștient de potenţialul de a face rău dacă lucraţi 
fără supervizare extinsă? (Vezi, de asemenea, capitolele 5 si 8 
din acest volum.) Al doilea pas constă în obţinerea si consem- 
narea consimțământului informat acordat de Kaya cu privire la 
efectuarea evaluării (Codul de etică al CPA, Standardele [.16-2.6; 
Codul de etică al APA, Standardele 3.10, Consimtamantul infor- 
mat, si 9.03, Consimtamantul informat pentru evaluări). In 
condiţiile în care Kaya se teme că unii oameni „vor să-i facă 
rău“, probabil că va dori să stie ce se va întâmpla în timpul 
interacțiunilor ei cu diverşi specialişti în sănătatea mentală. Este 
important să fiți bine pregătit si să-i explicati de o manieră clară 
şi ușor de înţeles care este scopul evaluării, cum vor fi folosite și 
păstrate informaţiile, cine va avea acces la aceste informații şi cu 
ce scop (acestea sunt aspecte importante ale consimtamantului 
informat solicitat oricărui pacient). 

Kaya va fi probabil nelinistita în legătură cu implicarea 
părinţilor ei (posibil din cauza gândirii ei paranoide sau din 
cauza unor motive pe care nu le ştim). Este important să nu 
porniţi de la presupunerea că tot ceea ce spune sau face o persoa- 
nă care trece printr-un episod psihotic este neapărat distorsionat 
sau provocat de simptomatologia specifică. Această situație vă 
poate pune într-o poziţie incomodă, mai ales în cazuri precum 
cel de fata, în care se pare că părinţii sunt îngrijorați şi vor să 
fie de ajutor. La modul ideal, ar fi bine dacă pacienta şi-ar dori 
implicarea părinţilor, întrucât familia joacă un rol important în 
aderenţa la tratament si în rezultatul tratamentului persoanelor 

cu schizofrenie (vezi Glick, Stekoll & Hays, 2011; vezi si capito- 
lul 5 din acest volum). 


ACTIVITATEA 3.3: 


Ce ati face dacă ati primi un telefon din partea unui membru 
al familiei care se interesează de simptomele Kayei sau de pro- 
gresele făcute în cadrul tratamentului? Ce impact credeți că ar 
avea asupra evaluării prezente sau viitoare sau asupra mersu- 
lui tratamentului faptul de a vorbi cu părinţii Kayei fără con- 
simțământul ei? Ce ati face dacă pacienta v-ar spune că aude 
voci care îi spun să facă rău unei rude sau unei alte persoane? 


În primul rând, haideţi să privim această chestiune din 
perspectiva codurilor etice ale psihologilor. Kaya are 23 de ani 
și nu a fost declarată incompetentă de către vreo instanţă jude- 
cătorească; prin urmare, este un adult competent din punct de 
vedere legal, capabil să ofere un consimtamant informat. După 
cum se specifică în Codul de etică al CPA, Standardul 1.45, si în 
Codul de etică al APA, Standardul 4.05, Dezvăluiri, aveţi voie 
să dezvaluiti informaţii confidentiale doar cu consimțământul 
informat al pacientului (Kaya, în cazul de fata), cu excepţiile 
prevăzute de lege sau din cauza suspiciunii cu privire la intenţia 
de vătămare gravă a unei alte persoane sau de autovătămare. 
Până acum, Kaya nu a indicat că ar avea vreo intenţie să-și facă 
rău sau să facă rău unei alte persoane si nu există motive legale 
pentru a dezvălui informaţii confidentiale fără consimțământul 
Kayei (de exemplu, fara ca fișa ei medicală să fie solicita- 
tă de instanţele judecătorești). Prin urmare, chiar dacă mem- 
brii familiei sale sunt bine intenţionaţi când solicită mai multe 

98 informații (şi chiar dacă si dumneavoastră personal vi s-ar părea 
util ca ei să ştie), dacă pacienta nu isi dă consimțământul infor- 
mat că puteți dezvălui imformatii obținute în urma evaluării, 
nu aveţi voie să faceţi acest lucru. De fapt, dacă un membru al 
familiei pacientei vă sună pur si simplu să vă întrebe dacă dum- 
neavoastră sunteţi psihologul Kayei, sunteți obligat să spuneţi 
că nu sunteţi în măsură să oferiţi o astfel de informatie. 

Să ne imaginăm pentru moment că ar exista riscul de auto- 
vătămare sau vătămare a unei alte persoane, din cauza unor 
halucinaţii auditive (voci care dau comenzi) sau din alt motiv. 
Care este responsabilitatea dumneavoastră etică și legală? După 
cum arată Schaffer şi Rodolfa (2016), Curtea Supremă a statului 
California a hotărât în cazul Tarasoff din 1976 că profesioniștii din 
domeniul sănătății mentale au datoria de a avertiza potentiala 
victimă, deşi decizia Curţii Supreme din statul Minnesota din 
2015 stipulează că oferirea de informaţii — în acest caz, mărtu- 
ria la tribunal — in plus fata de avertizarea potentialei victime 
nu se sustine potrivit legii (State of Minnesota vs. Jerry Expose 
Jr., 2015). Prin urmare, aveti obligatia sa informati potentiala 
victimă de existenţa unei reale ameninţări legitime, însă nu tre- 
buie să dezvaluiti informaţii suplimentare nimănui, nici măcar 
familiei. 

În al treilea rând, să privim situaţia din perspectiva alianţei 
terapeutice. Dacă ar fi să decideti că puteţi justifica din punct de 
vedere etic informarea părinţilor Kayei cu privire la evaluarea 
psihologică fără a avea consimțământul pe deplin informat al 
Kayei, cum ar afecta acest lucru relația dumneavoastră cu paci- 
enta? Dacă ati fi în locul ei, cât de multă încredere ati mai avea 
în psiholog; dacă ati descoperi că informaţiile pe care i le-aţi dez- 
văluit, știind că vor fi păstrate în strictă confidentialitate, au fost 

împărtășite cu o terță parte sau chiar cu un membru al famili- 
ei? Dacă ati face acest lucru, v-aţi periclita orice viitoare relație 
profesională. 


Managementul riscurilor — Cum vă protejaţi pacientul 
și cum vă protejați pe dumneavoastră înșivă 


ACTIVITATEA 3.4: 


Care sunt riscurile unui caz în care este vorba de multă neîn- 
credere fata de abordarea tradițională a sănătății mentale? 
Cum ati gestiona aceste riscuri? 


Majoritatea exemplelor descrise în secțiunea precedentă (pro- 
tejarea pacientului) se aplică și în această secțiune, dedicată auto- 
protejării. Cel mai important sfat într-o asemenea situație (si, de 
fapt, în orice situaţie) este acela de a consemna totul. Persoanele 
care suferă de paranoia ar putea să aibă dubiile lor cu privire la 
existența documentelor; prin urmare, pe lângă consimțământul 
oral, ar fi bine să vă asiguraţi că aveţi consimțământul scris al 
pacientului pentru evaluare/tratament (Codul de etică al CPA, 
Standardul 1.22; Codul de etică al APA, Standardul 3.0), precum 
și explicațiile dumneavoastră şi ce a înţeles Kaya din ce i-ati 
explicat dumneavoastră, consemnate. 

O altă chestiune esenţială, așa cum a fost subliniat anterior, 
este importanța autenticităţii și transparenţei dumneavoastră 
în tot acest proces (Codul de etică al CPA, Standardul III.14; 
Principiile APA: Principiul C — Integritate). Nu presupuneti că 
lucrurile spuse de Kaya sunt inerent false sau doar rezultatul 

100 simptomelor și spuneţi-i limpede cine va avea acces la datele 
ei si pentru ce vor fi folosite. Poate vă temeti că dacă insistati 
asupra riscurilor, o persoană precum Kaya (din cauza fricilor 
ei) ar putea renunţa la ședințele cu dumneavoastră. Aceasta 
este alegerea ei și trebuie să fie respectată (Codul de etică al 
CPA, Standardul 1.30; Codul de etică al APA, Standardul 10.01, 
Consimtamantul informat pentru terapie). Dacă nu sunteţi 
onest cu pacientul dumneavoastră sau nu demonstrati comple- 
tă transparenţă (chiar şi cu cele mai bune intenţii sau pentru că 
vă este mai comod), puteţi avea probleme mari pe viitor. 

În fine, respectati-va limitele cunoștințelor și ale competenţei 
(Codul de etică al CPA, Standardele 11.6, II.8; Codul de etică al 
APA (2017), Standardul 2.01). După cum i-a spus un supervi- 
zor odinioară unuia dintre autorii acestui capitol, cea mai mare 
greşeală pe care o fac psihologii la început de drum este să 
acționeze mai întâi și să se consulte de-abia după, pentru a veri- 
fica dacă au procedat corect. Deși aveţi intenţii bune, rezultatul 
ar putea să constituie un risc pentru dumneavoastră Consultarea 
pe teme de etică înseamnă să vă consultați înainte să actionati si, 
desigur, să consemnați totul. 


Concluzii 


ACTIVITATEA 3.5: 


Credeţi că puteţi avea rezultate într-un caz atât de complex și 
cu probleme psihologice atât de grave? Ce puteți să-i spuneți 
Kayei pentru a o determina să participe activ la tratament? 
Cum i-ati implica pe membrii familiei, dacă ar fi cazul să se 
implice? 


JACK B. SCHAFFER, EMIL RODOLFA 


Desi ati fi tentaţi să credeţi că nu se poate face mare lucru 
într-un caz de psihoză, vrem să subliniem cu optimism cât de 
mult puteți face pentru un pacient precum Kaya (Kingon & 
Turkington, 2008; Wright și colab., 2014). În primul rând, după 
cum am tot menţionat pe parcursul acestui capitol, construirea 
unei bune relaţii terapeutice este unul dintre cele mai importan- 
te lucruri pe care le puteţi face. Pe lângă faptul că îi demonstrati 
respectul dumneavoastră, alianţa terapeutică vă va permite să 
faceţi o evaluare mai corectă (întrucât Kaya va fi mai deschisă şi 
onestă cu o persoană în care are încredere). Aceasta va ușura și 
drumul către psihoterapie (dacă aceasta este direcţia în care se 
îndreaptă lucrurile) sau va reprezenta o interacțiune pozitivă cu 
un specialist din domeniul sănătăţii mentale, interacţiune care 
va contribui la acceptarea mai uşoară a unui viitor tratament 
psihologic. Astfel, chiar şi o evaluare în scop de psihodiagnoză 
poate fi terapeutică pentru pacient. Mai mult, National Institute 
for Clinical Excellence (2014) din Marea Britanie — care pro- 
movează o abordare bazată pe dovezi științifice recomandă 
psihoterapia cognitiv-comportamentală pentru psihoză pen- 
tru pacienţii care trec printr-o stare de psihoză (secţiunile 1.3.7, 
1.3.4.1). American Psychiatric Association (2004) oferă recoman- 
dări similare. 

Un al doilea aspect important este că, deşi diagnosticul are 
rolul de a orienta specialiştii în privinţa abordărilor bazate pe 
dovezi ştiinţifice, fiind relevant şi pentru decontarea tratamen- 
tului, nu este vital pentru recuperarea Kayei ca ea să accepte 
diagnosticul de „schizofrenie paranoidă“. S-ar putea ca unii 
pacienţi să nu fie deranjati de această etichetare, însă multi vor fi 
deranjati de stigmatul asociat diagnosticului (vezi si capitolul 8 
din acest volum). Desi nu sugerăm să-i ascundeti pacientului 

102 diagnosticul, dacă observați că îi vine foarte greu să îl accepte, 
atunci diagnosticul nu trebuie să devină o piedică în calea unei 
psihoterapii menite să ajute în procesul de recuperare a pacien- 
tului (si anume, trăirea unei vieți pline de satisfacţii, speranță 
și realizări, în contextul unor probleme de sănătate mentală; 
Mental Health Commission of Canada, 2016). 

În plus, dată fiind dimensiunea multiculturală a acestui caz, 
vă recomandăm să vă consultaţi cu Kaya în privinţa aspecte- 
lor culturale. Dat fiind că tatăl Kayei a emigrat din Africa şi 
pare sceptic în privința terapiilor strict occidentale, ar trebui 
să discutati cu Kaya despre norme si valori culturale, inclusiv 
credinţe si practici referitoare la sănătatea mentală (vezi APA, 
2002; Comas-Diaz, 2012; Hays, 2016). Dată fiind descendența ei 
biculturală, n-ar trebui să faceți presupuneri cu privire la cultu- 
ra sau culturile cu care se identifică pacienta şi la modul în care 
identitatea ei culturală poate avea un impact asupra evaluării si 
tratamentului. Este esenţial să vă informaţi în legătură cu aspec- 
tele culturale specifice cazului, inclusiv prin consultări profesi- 
onale adecvate, pentru a putea practica profesia de psiholog cu 
competenţă şi preocupare pentru dimensiunea culturală. 

În fine, ar fi util să găsiți o modalitate de a-i aduce pe mem- 
brii familiei împreună (fie în cadrul terapiei de familie, fie doar 
pentru a-i antrena în efortul de susținere a pacientei). În funcţie 
de rezultatul evaluării, puteți propune psihoeducatie sau terapie 
de familie. De asemenea, ar fi bine să le oferiţi informaţii despre 
cum să caute ei înşişi sprijin în caz că se simt copleșiți de inda- 
toririle fata de Kaya si să le reamintiti cât de important este sa 
aibă grijă de ei înșiși. În cazul de față mai există si sora Kayei, 
în vârstă de 16 ani, care riscă să se simtă invizibilă în familie, 
precum și mama, care lipseşte de la serviciu pentru a sta acasă. 

Deşi Kaya este pacienta în acest caz, membrii familiei (cei care 
trebuie practic să aibă grijă de Kaya) sunt de multe ori uitaţi. 
Sprijinindu-i pe ei să funcționeze mai bine în familie şi să aibă 
grijă de ei înşiși, o ajutaţi şi mai mult pe Kaya pe drumul său 
către recuperare (Glick si colab., 2011; National Institute for 
Clinical Excellence, 2014). 

F31 Tulburarea bipolară 


Genny Lou-Barton şi John Preston 


Tulburările afective bipolare sunt caracterizate de perturbări 
ale emoţiilor şi ale nivelului de energie și activitate, implicând 
episoade alternante de elevare a dispozitiei, iritabilitate sau 
dispoziţie depresivă. Procentul persoanelor care au avut la un 
moment dat această tulburare pe parcursul vieţii variază între 
1,5% şi 5% (variabilitatea fiind datorată diferenţelor între criteri- 
ile de diagnosticare). Tulburarea afectivă bipolară ridică o serie 
de probleme specifice în procesul de evaluare şi diagnosticare. 
Doar 20% dintre cazuri sunt diagnosticate corect în primul an 
de simptomatologie si până la 35% nu sunt diagnosticate sau 
tratate corespunzător timp de mai mult de 10 ani după primul 
episod (Hirschfeld, Lewis & Vornik, 2003; Suppes et al., 2001). 
Netratată la timp şi în mod adecvat, tulburarea bipolară se poate 
inrautati din ce în ce mai mult, riscând să devină mai greu de 
tratat, drept pentru care diagnosticarea corectă este extrem de 
importantă (Goodwin & Jamison, 2007). O complicatie în plus 
este faptul că aproximativ 40% dintre cei diagnosticati cu tul- 
burare majoră depresivă unipolară (F32.xx sau F33.xx) de fapt 
suferă de o tulburare afectivă bipolară (F31.xx; Angst, 2013). 
Atunci când primul episod al tulburării bipolare este un episod 

depresiv sever, fără ca vreun simptom maniacal sau hipoma- 
niacal să fi apărut încă, diagnosticul diferenţial — între depre- 
sie unipolara si depresie bipolară — poate fi extrem de dificil de 
făcut (Berk şi colab., 2007). Un diagnostic incorect poate sta la 
baza unor tratamente fie dăunătoare, fie ineficiente, prin urma- 
re, este deosebit de important să fie făcută diferenţierea cores- 
punzătoare, care nu este doar teoretică; diagnosticul incorect 
poate avea o contribuţie majoră la înrăutățirea condiţiei pacien- 
tului şi poate avea efecte adverse pe termen lung în evoluția 
tulburării. 

Dintre toate tulburările psihiatrice, tulburările bipolare 
au cea mai mare rată de acte de suicid finalizate (15%-18,9%; 
Goodwin și colab., 2003; Sharma & Markar, 1994). Tratarea ina- 
decvată a tulburărilor bipolare poate, de asemenea, să ducă 
la grave probleme de sănătate, semnificative fiind ratele cres- 
cute de boli cardiovasculare, obezitate, atac cerebral şi diabet 
de tip II (vezi articolele pe teme medicale publicate pe site-ul 
Alianţei de sprijin pentru persoanele cu depresie şi tulburare 
bipolara: http://www.dbsalliance.org). Organizaţia Mondială a 
Sănătăţii anticipează că tulburările severe de dispoziţie afecti- 
vă vor deveni, până în anul 2030, cauza principală a poverii de 
boală (anii pierduţi dintr-o viata sănătoasă) şi cea de-a doua 
cauză a scăderii speranţei de viata la nivel mondial (Mather & 
Loncar, 2005). 

Tulburările bipolare afectează persoane din toate clasele soci- 
ale, debutând în jurul vârstei de 18 ani (American Psychiatric 
Association, 2013). În situaţia în care această tulburare nu este 
tratată eficient, pacienţii vor avea în mod inevitabil episoade 
recurente ce se vor intensifica ca frecvenţă, durată si, posibil, 
mortalitate (Goodwin şi Jamison, 2007). 

Intrucât tulburările bipolare prezintă episoade separate, ce 
diferă clinic între ele în mod semnificativ, în descrierea cazului 
am inclus două faze ale bolii. 


PRIMA ÎNTÂLNIRE 


Craig este un tânăr de 24 de ani, de rasă caucaziană. A absol- 
vit facultatea şi lucrează în planificare urbană. Acum trei luni, 
au început să apară simptome printre care stare depresivă, obo- 
seală marcată şi hipersomnie (somn excesiv: 10 sau mai mult 
de 10 ore de somn pe noapte). Înainte de debutul simptomelor, 
Craig obişnuia să doarmă 7-8 ore pe noapte fără să simtă o stare 
accentuată de oboseală în timpul zilei. Totodată, a înregistrat si 
o ușoară creştere în greutate. A devenit din ce în ce mai retras 
social şi şi-a redus participarea în activităţile obişnuite (frecven- 
tarea bisericii, drumetiile, întâlnirile cu prietenii). Spune, de ase- 
menea, că se simte obosit, deprimat, apatic si indiferent. In plus, 
multe dintre activităţile care în mod normal i-ar fi făcut plăcere 
nu-l mai interesează (cum ar fi mersul la restaurant și la cine- 
matograf, cântatul la chitară; a remarcat şi o scădere notabilă a 
apetitului sexual). A început să aibă gânduri din ce în ce mai 
negative şi pesimiste. Deseori e irascibil şi a început să-şi piardă 
încrederea în sine. 

Craig s-a adresat unei clinici de sănătate mentală pentru a 
solicita consiliere psihologică. Dumneavoastră, în calitate de 
psiholog, vreţi să aflați ce evenimente precipitante ar fi putut 
declanșa aceste modificări de dispoziţie. Craig nu poate indica 
evenimente adverse de viata care să fi jucat un rol in acest sens, 
cu excepția unui oarecare stres la locul de muncă, despre care 

nu crede că ar fi fost atât de puternic încât să-i declanșeze simp- 
tome de această severitate. 

Investigatiile ulterioare nu indică niciun fel de episoade 
depresive anterioare, ideatie suicidară, simptome psihotice evi- 
dente, simptome maniacale severe sau episoade anterioare clare 
de hipomanie sau manie. Craig spune că nu a făcut și nu face uz 
semnificativ de substanţe (totuşi, întrucât multe persoane mini- 
malizează sau neagă abuzul de droguri sau alcool, nu putem 
elimina complet această posibilitate). Spune că starea sa de sănă- 
tate fizică este bună, deşi unele probleme medicale subiacente 
pot uneori să aibă simptome fizice greu de depistat, dar care 
provoacă totuşi simptome psihice. Întotdeauna este important 
să evaluati si să excludeti existența unor probleme medicale care 
pot să dea simptome depresive. 

Pe baza informaţiilor culese până acum — în special cu pri- 
vire la dispoziţia sa, la starea de oboseală accentuată, hipersom- 
nie, anhedonie, precum şi la durata scurtă de manifestare — îl 
diagnosticati pe Craig cu tulburare depresivă majoră, episod 
unic, moderat (F32.1) şi recomandati psihoterapie individuală. 
Craig mai vine la dumneavoastră pentru încă șase şedinţe, însă 
decide apoi că psihoterapia nu îl ajută si renunţă la tratament. 
Depresia sa durează aproximativ cinci luni, apoi dispare treptat. 


ACTIVITATEA 4.1: 


Care sunt semnele clinice care sugerează că diagnosticul pe 
care i l-aţi dat initial nu a fost cel bun și ce alte diagnostice ar 
trebui luate în considerare? 

Sunt o serie de indicii in prezentarea cazului, care ar trebui 
sa va duca cu gandul la un diagnostic ce depaseste sfera depre- 
siei unipolare. In primul rand, Craig a raportat ,,simptome ati- 
pice” pentru depresia unipolara, si anume hipersomnie, obo- 
seala accentuata si cresterea in greutate. Aceste simptome pot 
fi văzute la persoane cu depresie unipolară, dar si la persoane 
care suferă de tulburare afectivă sezonieră (F33.x)1l. În al doi- 
lea rând, lipsa unor evenimente care să fi avut un rol precipi- 
tant clar în declanșarea episodului depresiv indică posibilita- 
tea unei tulburări bipolare. Deşi evenimentele stresante de viata 
pot declanşa episoade bipolare (mai ales episoadele depresive), 
episoadele spontane/endogene sunt des întâlnite. În al treilea 
rând, deși Craig a declarat că nu are probleme de sănătate, unele 
tulburări medicale subtile (care deseori sunt trecute cu vederea 
într-o investigaţie medicală de rutină) pot juca un rol în provo- 
carea sau agravarea unor episoade afective. Există o serie întrea- 
gă de probleme medicale care ar putea fi relevante în cazul lui 
Craig, nu doar problemele de sănătate mentală. În al patrulea 
rând, uzul excesiv de cafeină (F15.xxx sau T43.615) si de alcool 
(F10.xxx) poate, de asemenea, să aibă un impact negativ asu- 
pra calității somnului şi trebuie investigat. Privarea de somn 
este un factor critic în declanşarea unor tulburări de dispoziție 
şi interferează cu stabilizarea afectivă pe termen lung. În al cin- 
cilea rând, atunci când diagnosticati o tulburare afectivă, tre- 
buie întotdeauna să verificaţi dacă există simptome psihotice şi 
să excludeti schizofrenia (F20.x) si psihozele induse de droguri 
(F10-F19). Simptomele psihotice pot să apară la pacienţii cu tul- 
burare depresivă unipolară severă, însă sunt mai frecvente la 
pacienţii cu tulburări afective bipolare. 


l Codul nu se regăsește în ediția în limba română, tradusă după ICD-10. (N. red.) 

A DOUA ÎNTÂLNIRE 


Peste doi ani, Craig trece prin al doilea episod afectiv. În vâr- 
stă de 27 de ani, Craig a început să stea la serviciu mult peste 
program, entuziasmat de noul proiect de planificare urbană. 
Colegii lui Craig au observat că, pe parcursul a trei zile, acesta 
a devenit din ce în ce mai energic, entuziasmat şi animat. Craig 
i-a spus unui coleg că doarme doar 3-4 ore şi nu se simte obosit. 
Craig a devenit din ce în ce mai hiperactiv şi uneori agitat și iri- 
tabil, ceea ce era neobişnuit în cazul lui. Le-a declarat colegilor 
că, potrivit planului său revoluționar, mai multe persoane fără 
adăpost din toată ţara urmau să fie aduse cu avionul pentru a 
primi spaţiu locativ, după cum intenţiona să explice în noul său 
proiect. Bea cantități masive de cafea, iar igiena sa personală 
începuse să se deterioreze. La un moment dat, începuse să vor- 
bească atât de repede încât nu-l mai putea urmări nimeni. 


Evaluare conform ICD-10-CM 


Tabloul clinic prezintă o serie de aspecte importante în stabili- 
rea unui diagnostic, aspecte care nu au fost investigate corespun- 
zător la prima evaluare. În primul rând, nu ati făcut un istoric al 
familiei. Pentru diagnosticarea tulburărilor afective, este impor- 
tant să aflați dacă există un istoric semnificativ de probleme de 
dispoziţie afectivă în rândul rudelor de sânge, deși este dificil 
de știut, din cauza faptului că multe persoane nu cunosc detalii 
despre problemele psihiatrice ale rudelor lor de sânge, fie pen- 
tru că tulburările mentale nu se discută în familie, fie pentru că 
nu sunt familiarizate cu terminologia specifică (tulburările bipo- 
lare se numeau tulburări „maniaco-depresive“ pana în 1980). 
Şi totuşi, următoarele comportamente si simptome pot ridica 

semnale de alarmă pentru psihologul clinician privind existența 
unor posibile tulburări afective în familia pacientului: acte sui- 
cidare finalizate; internări psihiatrice; abuz sever de substanţe 
și, în cazul tulburării bipolare, comportamente anormale pre- 
cum inițierea și oprirea mai multor proiecte de afaceri; nume- 
roase căsătorii sau probleme semnificative cu legea, precum şi 
jocul de noroc excesiv, cheltuirea frecventă a unor sume mari la 
cumpărături şi slab discernământ. Vulnerabilitatea la tulburarea 
bipolară este una dintre puţinele tulburări mentale care par să 
fie clar transmise genetic (Craddock & Sklar, 2009), drept pen- 
tru care istoricul familiei, dacă poate fi obținut, este foarte rele- 
vant. Dacă Craig sau membrii familiei sale nucleare nu știu de 
existența unor boli mentale în familie, puteți obține acordul lui 
Craig pentru a-i intervieva rudele sau prietenii apropiați; astfel, 
puteţi obține informaţii importante despre istoricul pacientului 
și despre orice schimbări notabile în comportamentul său. Astfel 
de date colaterale sunt de multă vreme considerate o strategie 
extrem de eficientă în diagnosticarea tulburărilor de dispoziţie. 


Diagnosticul conform ICD-10-CM 


ACTIVITATEA 4.2: 


Care sunt semnele din cea de-a doua întâlnire cu Craig, care 
vă dau de gândit că ar putea fi vorba și de alte categorii de dia- 
gnostic diferenţial, pe lângă depresia unipolară? 


Să luăm pe rând posibilele diagnostice diferenţiale, ţinând 
cont de toate informaţiile pe care le aveți la dispoziţie (din prima 

și din a doua întâlnire), aşa cum se face pentru orice evalua- 
re corectă. Cel mai important indicator al unei tulburări afecti- 
ve sezoniere este regularitatea debutului episoadelor depresive 
(ce apar în fiecare an spre sfârşitul toamnei şi începutul iernii, 
intrând în remisie primăvara). Este important de știut că acest 
tip de depresie se poate declanşa si în alte situaţii in care sun- 
tem expuşi la mai puţină lumină (de exemplu, începerea unui 
serviciu constând în ture de noapte). Craig nu a manifestat acest 
tipar. Un diagnostic medical primar care se poate prezenta sub 
forma unei tulburări afective este cel de hipotiroidism subclinic 
(E02 sau E03.9), rezultând dintr-o uşoară elevare a hormonu- 
lui TSH (hormon de stimulare tiroidiană). Pentru majoritatea 
oamenilor, aceste creșteri minore ale valorilor TSH-ului (spre 
limita superioară a intervalului normal, de exemplu, 2.0-3.0) nu 
reprezintă un motiv de îngrijorare, însă pot fi problematice pen- 
tru persoanele cu tulburări de dispoziție. Aproximativ 10% din- 
tre persoanele cu depresie unipolară și două treimi dintre per- 
soanele cu tulburare bipolară au semne de afecţiune tiroidiană 
(Goodwin şi Jamison, 2007; Phelps, 2016). 

Celelalte două afecțiuni medicale care pot duce la exacerba- 
rea simptomelor afective şi care sunt de multe ori trecute cu 
vederea la investigaţiile medicale de rutină sunt apneea de somn 
(G47.3x) şi sindromul picioarelor neliniştite (G25.81). În situaţia 
de fata, ar fi fost bine să-l întrebaţi pe Craig cum stă cu somnul 
și dacă la examenul medical a fost controlată și tiroida. Întrucât 
boala tiroidiană subclinică se prezintă cu puţine simptome fizi- 
ce (uneori chiar deloc), iar simptomele de apnee şi sindromul 
picioarelor neliniştite apar în timpul somnului, este posibil ca 
pacientul să nu le fi observat deloc. Dacă Craig împarte patul cu 
cineva, ar fi util să intervievaţi persoana respectivă. Apneea de 

somn de tip obstructiv este de obicei usor de observat de catre 
partener, dat fiind că persoana afectată se chinuie de 200-400 de 
ori pe noapte să respire, gâfâind puternic. Însă majoritatea par- 
tenerilor presupun că e vorba doar de un sforăit zgomotos și 
se obişnuiesc cu fondul sonor, nemaiobservându-l. Sindromul 
picioarelor nelinistite este si el ușor de observat, întrucât paturi- 
le aterizează pe jos în fiecare noapte. O stare pregnantă de obo- 
seală este deseori un indiciu în ambele cazuri (întotdeauna în 
cazul apneei de somn). Pacientul trebuie trimis la medicul de 
familie şi la un specialist în probleme de somn pentru mai multe 
investigaţii. 

Deseori clienții declară că beau mai putin decât o fac în rea- 
litate și aproape niciodată nu iau în calcul influența majoră a 
cofeinei asupra calității somnului, prin urmare, aceste probleme 
medicale trebuie explorate în amănunt. 

În schizofrenie sau in psihozele induse de droguri, simp- 
tomele psihotice de obicei implică o gândire cu un grad mai 
mare de dezorganizare și un comportament mai bizar decât cele 
manifestate de Craig, prin comparaţie cu simptomele psihotice 
cauzate de o tulburare de dispoziţie. 

Desi nu aveati cum să știți când l-aţi evaluat prima dată, 
Craig a trecut printr-o perioadă de remisie spontană cinci luni 
mai târziu. Episoadele de depresie unipolară durează de la 9 la 
12 luni dacă depresia nu este tratată şi sunt urmate de remisie 
spontană, pe când episoadele depresive în tulburarea bipola- 
ră au de obicei o durată mai scurtă (6 luni, de pildă), ceea ce 
sugerează că este vorba de altceva, nu de o tulburare depresivă 
unipolară (Goodwin şi Jamison, 2007; Sobel, 2012). Episoadele 
depresive severe cu o durată scurtă sunt un semnal de alarmă 
privind o posibilă tulburare bipolară. De asemenea, la cel puţin 

jumătate dintre adulții și adolescenţii care au tulburare bipolară, 
primul episod este depresiv, fără episoade maniacale sau hipo- 
maniacale (Goodwin şi Jamison, 2007). Cu alte cuvinte, „polul“ 
maniacal nu a apărut încă. Primul episod maniacal sau hipoma- 
niacal apare, în medie, după 18 luni (deşi există multă variabi- 
litate la nivel individual), ceea ce pune mari probleme pentru 
stabilirea diagnosticului (depresie bipolară sau unipolară), dacă 
e vorba doar de primul episod. Atunci când puneţi diagnosticul 
este important să vă gândiţi că ar putea să fie, de fapt, depresie 
bipolară. 

Tulburările bipolare sunt asociate cu anumite afecţiuni 
comorbide (tulburări concomitente), cum ar fi tulburările de 
uz de substanţe (F10-F19), tulburări anxioase (F41-43), tulbura- 
re de deficit de atenţie şi hiperactivitate (F90.x) şi tulburări ale 
instinctului alimentar (F50.x; Krishnan, 2005). În cazul de faţă, 
ar fi fost bine să aveţi în vedere şi aceste posibilități în cadrul 
procesului de evaluare. Dintre toate afecțiunile comorbide, tul- 
burările de uz de substanţe apar cel mai frecvent. Se estimea- 
ză că aproximativ 60% dintre persoanele cu tulburare bipola- 
ră au si o tulburare de uz de substanţe (Ostacher, 2011). Desi 
dumneavoastră l-aţi întrebat pe Craig cu privire la consumul 
de substanţe, aceste tulburări tind să fie trecute cu vederea dacă 
evaluatorul nu adresează întrebări specifice cu privire la canti- 
tatea şi frecvenţa consumului, dat fiind că multe persoane neagă 
sau declară un consum mai mic de alcool sau droguri (Frances, 
2013). Identificarea unei tulburări de uz de substanţe în cazuri- 
le de tulburare bipolară are o deosebită importanţă. Consumul 
de substanţe stă câteodată la baza unora dintre simptome, dar 
mai important este faptul că, alături de alte afecțiuni comorbide, 
poate interfera cu tratamentul, afectând, prin urmare, rezultatele 

16 acestuia (Ostacher, 2011). Atragem atenţia că nediagnostica- 
rea si, deci, netratarea acestor afecțiuni comorbide sau condiţii 
medicale subiacente împiedică stabilizarea afectivă pe termen 
lung a pacienţilor, un obiectiv esenţial în tratarea unei tulburări 
cu un asemenea grad de recurenţă. 

Unul dintre cele mai dificile aspecte ale diagnosticării corec- 
te a tulburării bipolare, după cum am mai spus, este faptul că 
diagnosticul se bazează pe prezenţa sau istoricul de episoade 
atât depresiv major, cât şi maniacal sau hipomaniacal. Este posi- 
bil ca pacientul să nu observe că e mai plin de energie timp de 
câteva zile la rând dacă acest lucru nu-i provoacă niciun discon- 
fort sau suferință. Își va spune, probabil, că acestea sunt zile de 
„sentimente bune“, normale, şi că nu au nimic de-a face cu pro- 
blemele lui psihologice curente. Când evaluati prezenţa hipo- 
maniei, ar fi bine să descrieti cu detalii specifice ce înseamnă 
un episod hipomaniacal (descriind simptomele caracteristice). 
Si mai important, însă, este să beneficiaţi de perspectiva unei a 
treia persoane, cum ar fi o rudă apropiată, un prieten sau parte- 
nerul/partenera pacientului. O hipomanie foarte ușoară nu este 
patologică, însă când persoanele apropiate observă schimbări 
drastice în comportamentul pacientului (de exemplu, vorbirea 
accelerată), ar trebui să vă gândiţi că ar putea fi un episod hipo- 
maniacal autentic. 

Există anumite controverse cu privire la durata simptomelor 
necesară pentru diagnosticarea unui episod hipomaniacal. Unii 
spun că episoadele care durează 2-3 zile reprezintă norma, în 
timp ce alții susțin că un episod tine cel putin 4 zile. Se înregis- 
trează rate mai mari de tulburare bipolară în populaţia generală 
atunci când episoadele hipomaniacale de 2-3 zile sunt conside- 
rate a fi episoade autentice (Goodwin şi Jamison, 2007). 

În Statele Unite sunt recunoscute de mai mulţi ani, două 
tipuri de tulburare bipolară: tulburare bipolară I (episoa- 
de depresive severe si episoade maniacale) si tulburare bipo- 
lara II (episoade depresive severe și episoade hipomaniacale). 
Nosologia și subtipologia de acest tip sunt des întâlnite în cer- 
cetare si în literatura de specialitate. În ICD-10-CM, aceasta pro- 
blemă este abordată ușor diferit. Nu sunt folosiți termenii „bipo- 
lar I“ şi „bipolar Il“, deşi diagnosticele din ICD-10-CM descriu 
tulburări similare (vezi Extrasul 4.1). 


Extrasul 4.1 
ICD-10-CM: Tulburarea afectivă bipolară — diagnostic 


l. Tulburare bipolară, episod actual hipomaniacal (Cod ICD-10-CM: F31.0) 
2. Tulburare bipolară, episod actual maniacal (Cod ICD-10-CM: F31.1x sau 
F31.2) 
3. Tulburare bipolară, episod actual depresiv, depresie ușoară sau moderată 
(Cod ICD-10-CM: F31.3x) 
4. Tulburare bipolară, episod actual depresiva (Cod ICD-10-CM: F31.4 sau 
F31.5) 
5. Tulburare bipolară, episod actual mixta (Cod ICD-10-CM: F31.6x) 


aPoate include specificaţiile: cu sau fără simptome psihotice; cu sau fără simptome 
somatice; cu sau fără simptome somatice (simptome melancolice), ușoare, moderate, 
severe. 


Pe baza istoricului lui Craig şi a tabloului clinic, exclu- 
zând simptome psihotice interepisodice sau manie indusă de 
substanţe, cel mai probabil diagnostic conform ICD-10-CM pen- 
tru primul episod este de: tulburare afectivă bipolară, cu episod 
actual depresiv sever fără simptome psihotice (F31.4). Al doilea 
episod: tulburare afectivă bipolară, cu episod actual maniacal cu 
simptome psihotice (F31.2). Este important să-i puneţi întrebări 
detaliate lui Craig cu privire la planul său grandios, de exemplu, 

18 dea aduce cu avionul persoane fără adăpost, pentru a stabili 
dacă aceste idei sunt cu totul nerealiste şi, prin urmare, deliran- 
te. De asemenea, trebuie spus că în cazurile de tulburare bipola- 
ră afectivă diagnosticul nu este static: tabloul clinic al unui epi- 
sod maniacal diferă foarte mult de tabloul clinic al unui episod 
depresiv. 


Consideraţii etice — cum vă protejaţi pacientul 


ACTIVITATEA 4.3: 


Date fiind complicațiile procesului de diagnosticare în acest 
caz, care sunt problemele etice de care trebuie să ţineţi cont? 
De ce ar fi sau nu etic să implicaţi rudele pacientului în tra- 
tamentul acestuia? Ce probleme etice pot să apară odată cu 
implicarea lor în tratament? 


Implicarea familiei este deseori importantă, deşi stâr- 
neste dileme etice privind confidentialitatea (Asociaţia 
Psihologilor Americani [APA; 2017] Principiile etice ale psiho- 
logilor şi codul de conduită [APA Ethics Code], Standardul 4.01, 
Păstrarea confidentialitatii; Robert si Jain, 2011; Srivastava, 
2011). Diagnosticarea și tratarea tulburărilor bipolare prezin- 
tă dificultăţi deosebite. Deseori, istoricul episoadelor trecute şi 
actuale, așa cum transpare din relatările pacientului, suferă de 
imprecizie. Persoanele care tocmai trec printr-un episod afectiv 
major nu sunt cele mai bune surse de informaţii privind istoricul 
personal. Aici ar fi extrem de valoroasă implicarea partenerului 
sau rudelor pacientului pentru a culege informații utile despre 

istoricul pacientului şi pentru a-i oferi sprijin, pentru a-l încuraja 
să-şi ia constant medicatia necesară si să meargă în continua- 
re la psihoterapie, pentru a juca rolul de coach cu scopul de a-l 
ajuta pe pacient să facă exerciţii fizice sau alte schimbări utile ale 
stilului de viata si pentru a prinde la timp semnele unui viitor 
episod. Este necesară o discuţie cu pacientul în privința implică- 
rii familiei în tratament si este nevoie de consimțământul infor- 
mat al pacientului. Există situaţii în care procesul de obţinere a 
consimtamantului este mai dificil, cu precădere când pacientul 
este psihotic. În plus, multi pacienţi maniacali, cu sau fara psi- 
hoza actuala, manifesta o deteriorare severa a rationamentului. 
Îşi pot duce familia la faliment sau pot recurge la acțiuni primej- 
dioase pentru ceilalți sau pentru ei înșiși. De pildă, un control 
scăzut al impulsurilor, discernământ extrem de scăzut, precum şi 
starea de agitaţie pot duce la comportamente periculoase, cum ar 
fi sofat periculos, sofatul sub influenţa alcoolului, neliniște accen- 
tuată si hiperactivitate, precum şi deliruri de grandoare, cum ar 
fi ideea de a se lansa în zbor de pe un pod, urmată de acțiunea 
propriu-zisă. Dacă estimati că persoana reprezintă un pericol 
fizic pentru sine însăşi sau pentru ceilalți, aceasta constituie o 
situație de excepţie in care încălcarea dreptului la viata privată 
este chiar cerută prin lege (vezi discuţia despre cazul Tarasoff în 
capitolul 3 din acest volum). În absenţa elementului de pericol, 
vă confruntati cu o complexă dilemă etică în cazul în care pacien- 
tul nu este de acord ca psihologul să vorbească cu membrii fami- 
liei. Dreptul pacientului la viata privată rămâne inviolabil, chiar 
dacă în acest fel nu i se poate oferi îngrijirea optimă (Schaffer 
& Rodolfa, 2016; vezi si capitolul 3 din acest volum). În această 
situație, un obiectiv de bază este stabilirea unei relaţii de încrede- 
re cu pacientul, astfel încât acesta să permită implicarea familiei. 

120 În cazul în care emoțiile şi comportamentele au atins un anu- 
mit prag al disfunctionalitatii, o altă posibilitate ar fi internarea 
involuntară, o situaţie relativ rară în care principiul etic de a nu 
face rău (Principiul A: Principiul primordialitatii binelui şi evi- 
tării vătămării; APA, 2017) este mai important decât dreptul la 
viata privată (Principiul E: Respect pentru drepturile și demni- 
tatea oamenilor; APA, 2017). Atunci când se află în plin episod 
maniacal, pacienţii de regulă nu realizează că sunt bolnavi, şi 
pot refuza tratamentul. Ar fi bine să vă familiarizați cu diversele 
proceduri necesare pentru internarea involuntară, potrivit regu- 
lilor din comunitatea in care vă desfasurati activitatea. Iniţierea 
unei internări involuntare prezintă o dilemă etică majoră, întru- 
cât presupune privarea persoanei de dreptul constituțional la 
autodeterminare. În aceste situații, protejarea vieţii private și 
autonomiei pacientului este secundară nevoii de a-i oferi un 
cadru de siguranţă atunci când pacientul se află în imposibilita- 
tea de a lua singur aceste decizii importante (vezi Codul etic al 
APA, Principiul A: Primordialitatii binelui si a evitării vătămării 
și Principiul E: Respectarea drepturilor si demnităţii persoanelor 
[APA, 2017]; vezi și Pope şi Vasquez, 2016). 


Managementul riscurilor — Cum vă protejați pacientul 
și cum vă protejați pe dumneavoastră înșivă 


ACTIVITATEA 4.4: 


Ce riscuri specifice ati putea întâmpina în lucrul cu Craig, 
mai ales dacă decideti în favoarea implicării familiei sau a 
internării? 

Lucrul cu un pacient precum Craig presupune o serie de 
riscuri. Dată fiind discuţia de mai sus privind internarea şi vio- 
larea dreptului la viata privată, psihologul se poate afla într-o 
situaţie în care oricum va acționa tot va pica prost. Dacă decide 
să respecte dreptul pacientului la viata privată si să se descurce 
cu tratamentul în aceste condiţii, psihologul poate fi acuzat de 
oferirea unui tratament inadecvat. Încălcând dreptul pacientu- 
lui la viata privată, psihologul este vulnerabil in fata acuzatiei 
că nu a avut suficiente motive. Într-o situaţie de acest gen, este 
deosebit de important să aveţi grijă să consemnați nu doar 
acțiunile întreprinse, cât si informaţiile culese si motivaţia aces- 
tor acțiuni. 

În al doilea rând, este esenţial să trimiteţi pacientul bipolar 
la medicul psihiatru pentru a i se recomanda medicatia nece- 
sară. Tulburarea bipolară este o tulburare psihiatrică pentru 
care este imperativă folosirea psihofarmacologiei, iar a nu tri- 
mite pacientul la medicul psihiatru înseamnă că puteţi fi acu- 
zat de incompetenta în practicarea profesiei de psiholog, date 
fiind riscurile lipsei tratamentului medical adecvat (înrăutățirea 
progresivă a simptomelor, ajungând până la suicid). Este foar- 
te important să abordati problema necesităţii tratamentului 
medical cu pacientul atunci când se află între episoade, fără 
simptome severe, cu discernământ nedeteriorat. Va trebui să-i 
explicati cum funcționează tratamentul psihofarmacologic si 
care sunt riscurile si beneficiile acestuia. Dacă pacientul refuză 
medicatia în perioadele dintre episoade, va trebui să consemnați 
ce ati făcut pentru a discuta tratamentul cu pacientul. În timpul 
episoadelor maniacale severe, când pacientul nu recunoaște sau 
nu admite că are probleme, implicarea familiei vă poate fi utilă 
(Roberts și Jain, 2011; Srivastava, 2011). 

22 Concluzii 


ACTIVITATEA 4.5: 


Ce strategii specifice de intervenție ar fi cel mai adecvate în 
acest caz? Ce rol pot să joace familia lui Craig sau alti profesio- 
nisti din domeniul medical în tratamentul oferit acestuia si 
care ar fi rolul dumneavoastră ca psiholog în cadrul unor ser- 
vicii medicale integrate? 


Scopurile generale ale terapiei ar trebui să includă rezolvarea 
cu succes a episodului actual, preventia pe termen lung a recă- 
derilor şi stabilizarea dispozitiei, precum și un tratament menit 
sa-l ajute pe Craig în gestionarea unei boli mentale cu caracter 
cronic. Un alt scop deosebit de important este reducerea riscului 
de suicid, dat fiind că persoanele ce suferă de această tulbura- 
re au o rată înaltă de suicid. În cazul în care constatati prezenţa 
ideatiei suicidare, trebuie întreprinse anumite acțiuni pentru a 
pune în practică un plan de siguranţă; de exemplu, cine trebuie 
apelat în cazul în care criza are loc seara sau în weekend sau 
eliminarea de către familie a tuturor armelor din casă. Trebuie, 
de asemenea, creat un plan pentru o posibilă internare, chiar şi 
involuntară. Din nou, aceste strategii de intervenţie sunt mai 
eficiente când sunt implicați membrii familiei (dacă pacientul 
sau un tutore stabilit de o instanţă judecătorească își declară 
acordul). 

Tratamentul tulburării bipolare este complex şi necesită abor- 
dări integrative, inclusiv psihoterapie, gestionarea stilului de 
viata si folosirea medicatiei psihiatrice. 

Tipurile de psihoterapie demonstrate empiric a fi utile în tra- 
tamentul tulburării bipolare includ tratamentul psihoeducational 
focalizat pe familie (Miklowitz şi colab., 2000), terapia cogni- 
tiv-comportamentală (Newman, Leahy, Beck, Reilly-Harrington & 
Gyulai, 2002) şi terapia interpersonală și a ritmului social 
(Frank, Swartz & Kupfer, 2000). De asemenea, ghidul publicat 
de American Psychiatric Association (2002), Îndrumări de practică 
pentru tratamentul tulburării bipolare şi website-ul Diviziei a 12-a!? 
a Asociaţiei Psihologilor Americani oferă rezumate ale studiilor 
făcute cu privire la tipurile de psihoterapie pentru persoanele cu 
tulburare bipolară. Toate cele trei tratamente susținute empiric 
insistă asupra abilităților de rezolvare activă de probleme, redu- 
cerii interacțiunilor extrem de stresante din familie si aderentei 
la tratamentele medicamentoase. În plus, terapia suportivă pen- 
tru pacient și familia sa poate contribui semnificativ la rezulta- 
tele pozitive ale tratamentului. Rudele pacientului pot și ele să 
aibă nevoie de tratament pentru a-și gestiona propriul stres, mai 
ales în contextul unei stabilizări afective pe termen lung (Frank 
şi colab., 2000). 

Gestionarea stilului de viata are, de asemenea, o importanță 
fundamentală (această abordare este evidenţiată în terapia inter- 
personală si a ritmului social; Frank şi colab., 2000). Cele mai 
importante aspecte sunt următoarele: menţinerea unui program 
regulat de somn (mai ales trezirea la aceeași oră în fiecare zi, 
strategie numită simularea răsăritului de soare); evitarea privării 
de somn, când este posibil; evitarea întreruperii ritmului circadi- 
an (o reală problemă pentru cei care lucrează in ture de noapte 
sau călătoresc mult cu avionul); implicarea constantă în exerciţii 
fizice; reducerea sau eliminarea cofeinei, mai ales după-amiaza 

sau seara; evitarea activităților intense din punct de vedere fizic 
sau a situaţiilor cu încărcătură emoţională în orele târzii ale serii; 
si — foarte important — evitarea substanţelor recreationale, cum 
ar fi alcoolul (oferindu-se tratament pentru abuzul de substanţe, 
la nevoie). 

Majoritatea persoanelor diagnosticate cu tulburare bipo- 
lară în Statele Unite primesc doar tratament medicamentos. 
Prin urmare, dumneavoastră jucaţi un rol crucial în identifi- 
carea cazurilor de tulburări bipolare, efectuarea de evaluări 
complexe, precum şi recomandarea și oferirea de tratamen- 
te integrative. Tratamentul medicamentos pentru tulburarea 
bipolară depăşeşte sfera acestei cărţi, însă în mod obișnuit se 
folosesc calmante (Litium, Depakote, Tegretol, Lamictal etc.) 
și antipsihotice (Seroquel, Zyprexa, Abilify, Latuda şi altele). 
Antidepresivele prezintă riscuri semnificative şi trebuie fie evi- 
tate, fie folosite cu precauţie (Preston, 2015). Psihologii joacă un 
rol esenţial în cadrul echipei de tratament, urmărind aderenţa 
la tratament şi orice efecte secundare ar putea apărea, şi care 
necesită reorientarea către medicul specialist. De exemplu, Shea 
(2006) oferă numeroase sugestii în legătură cu modul în care 
psihologii pot folosi alianţa terapeutică pentru a explora pro- 
blemele pacienților în privinţa aderentei la tratament. În plus, 
urmărind apariţia oricăror efecte secundare, psihologul îl poate 
trimite pe pacient înapoi la medicul care i-a prescris tratamen- 
tul medicamentos. Din cauza stigmatului negativ, a efectelor 
secundare, a negării și a lipsei efectelor pozitive ale tratamen- 
tului, rata de non-aderenta la tratamentul medicamentos este 
semnificativă în rândul persoanelor sub tratament pentru tulbu- 
rare bipolară, non-aderenta fiind si principala cauză a recurentei 
episoadelor. Psihologii sunt de multe ori specialiști ce luptă în 

„prima linie“ pentru gestionarea acestor probleme, încurajând 
discutarea ideilor negative cu privire la medicatie, idei ce pot 
apărea atât la pacienţi, cât şi la partenerii lor de viaţă. 

Din cauza naturii recurente a tulburării bipolare, terapeutul ar 
trebui să-l pregătească pe pacient și pe membrii familiei sale să 
recunoască primele semne ale unui episod iminent (tratarea de 
la primele semne poate preveni declanşarea unui episod auten- 
tic; Phelps, 2016). Pacienţii şi rudele lor pot fi pregătiţi să recu- 
noască schimbările comportamentale din următoarele domenii: 
simptome fizice; modificări în activităţile zilnice; programul de 
somn; activitate profesională, şcolară sau socială; comportamen- 
tul sexual; tipare de alimentaţie; uz sau abuz de substanţe psiho- 
active; efectuarea de cheltuieli. Fundamentală pentru prevenirea 
recăderilor este monitorizarea acestor comportamente cu mare 
grijă. Pe lângă psihoterapie, toți cei care suferă de o tulburare 
bipolară beneficiază de pe urma informării cu privire la această 
tulburare si la gestionarea ei pe termen lung. 

În fine, este util să le oferiţi pacienților recomandări cu privi- 
re la grupurile de suport pentru persoanele cu tulburare bipola- 
ra (printre care National Alliance for Mental Illness: http://www. 
nami.org si Depression and Bipolar Support Alliance: http// 
www.dbsalliance.org). 

In concluzie, evaluarea si diagnosticarea unui client pre- 
cum Craig este un proces de durată. Tulburarea bipolara 
presupune un tipar care se manifesta de-a lungul vietii astfel 
incat, pentru un diagnostic corect, este nevoie de o perspectiva 
trans-sectionala si nu doar de instantaneul episodului curent. 
Pentru un diagnostic corect este, de asemenea, nevoie de timp 
și atenţie, mai ales acolo unde nu există indicii evidente ale unor 
episoade precedente. 

F32 Tulburare depresivă majoră, 
episod unic 
Mark S. Barajas şi Claytie Davis III 


Tulburarea depresiva majora consta intr-o serie de simptome 
ce includ o stare afectivă depresivă, pierderea interesului si a 
capacității de a resimti plăcerea, precum si scăderea nivelului de 
energie, ducând la creșterea fatigabilitatii şi diminuarea gradului 
de dinamism. Printre alte posibile simptome se numără proble- 
me legate de capacitatea de concentrare, somn şi apetit, o stimă 
de sine scăzută, pesimism şi tendinţe suicidare. Depresia este o 
tulburare psihologică dintre cele mai întâlnite, afectând aproxi- 
mativ 7% din populaţia generală (Center for Behavioral Health 
Statistics and Quality, 2016). Depresia apare frecvent şi în rândul 
studenţilor, situație de care ne vom ocupa în acest capitol. 

Procentul studenţilor care solicită psihoterapie în cadrul 
centrelor universitare de consiliere este în creştere, după cum 
a crescut și importanţa problemei. În 2009, 93% dintre directo- 
rii centrelor universitare de consiliere au raportat o creştere a 
numărului clienţilor ce s-au prezentat cu probleme psihologice 
severe (Gallagher, 2009). Mai recent, Asociaţia Directorilor de 
Centre Universitare de Consiliere (Center for Collegiate Mental 

Health, 2017) a arătat că depresia este pe locul doi în lista proble- 
melor pentru care studenţii (49%) au solicitat tratament în cadrul 
centrelor de consiliere, pe locul întâi fiind anxietatea (61%). 
Potrivit studiilor, grijile financiare, relaţiile dificile cu profesorii, 
programul haotic de somn si alimentaţie, precum și concurența 
dintre studenţi sunt predictori ai depresiei, mai ales în rândul 
studenților ce provin din grupuri marginalizate (Ibrahim, Kelly, 
Adams & Glazebrook, 2013; Posselt & Lipson, 2016). 


Cazul 


În vârstă de 19 ani, Linda, o studentă din anul al II-lea ce 
provine dintr-o familie taiwanezo-americană, fiind si prima din 
familie care merge la facultate, se prezintă la centrul de consi- 
liere din cadrul universităţii acompaniată de Traci, colega ei de 
cameră. Într-o primă etapă, Linda nu vrea să completeze docu- 
mentele necesare pentru evaluare, dar este de acord după cei 
se spune că în acest fel psihoterapeutul va putea s-o înţeleagă 
mai bine. Completează rubrica dedicată genului feminin, în pre- 
zent fără partener, dar nu-și declară orientarea sexuală. Cele mai 
importante griji pentru ea se leagă de performanţa școlară, sta- 
rea depresivă şi problemele din familie. Spune că e tentată să se 
retragă de la facultate şi declară că nu a mai făcut psihoterapie 
sau consiliere până acum. Neagă vreun consum de alcool sau 
droguri și nu răspunde la întrebările legate de riscul de auto- 
vătămare sau vătămare a altor persoane (ideatie suicidară si 
omucidară). Neagă prezenţa vreunei traume fizice sau sexuale 
în trecut. Declară că mama, tatăl si fratele ei nu o susțin aproa- 
pe deloc. Întreabă dacă Traci poate să o însoţească la ședința de 
consiliere, spunând că o va ajuta să se simtă „mai confortabil“. 

Cu privirea în pământ, picioarele încrucișate și acoperindu-si 
fata cu ambele mâini, Linda spune că nu s-a mai dus la cursuri 
în ultimele şase săptămâni pentru că nu vede „care mai e ros- 
tul mersului la şcoală“. A aflat luna trecută că nu a fost admisă 
la cursurile de specializare în afaceri și este nevoită să-şi alea- 
gă o altă specializare, ceea ce i-a sporit anxietatea. De când nu 
se mai duce la cursuri, Linda se simte din ce în ce mai tristă 
şi îi este greu să se mai concentreze, având mintea ocupată de 
întrebări despre „ce anume nu a mers“ si încercând să-și ima- 
gineze cum va arăta viitorul ei. Spune că singurul motiv pentru 
care s-a înscris la universitate a fost să se specializeze în afa- 
ceri, să obțină o slujbă bine plătită în consultanţă și să aibă grijă 
de părinţii ei. Linda are un frate geamăn, care merge la aceeași 
universitate şi se specializează în informatică. Traci adaugă că 
părinţii Lindei s-au purtat în mod diferit cu copiii lor, Linda 
simțind deseori că ea este doar „celălalt copil al lor“. Traci spune 
că Linda nu doarme bine noaptea, fiind obosită în timpul zilei. 
Traci a început să fie îngrijorată de starea Lindei în momentul în 
care a observat că Linda nu mai iesise din cameră de trei zile si 
arăta de parcă ar fi slăbit cinci kilograme în două luni. Mai mult, 
este destul de vizibil faptul că Linda nu s-a mai spălat de ceva 
vreme, iar înfăţişarea sa este una neglijentă. 

Traci e îngrijorată de gândurile suicidare ale Lindei şi spune 
că aceasta posedă suficiente pastile analgezice pentru a se sinu- 
cide cu ele. Linda declară că este la nivelul 7 pe o scală de 1-10 a 
probabilității de suicid întrucât, zice ea, „dacă ajung să-mi dez- 
amăgesc familia, nu mai am pentru ce să trăiesc, iar Dumnezeu 
mă va înţelege, fiindcă nu aş mai fi în felul acesta o povară pen- 
tru familia mea“. Neagă că ar fi apelat la alte metode de auto- 
vătămare (să se cresteze cu lama, de exemplu) sau că s-ar gândi 

să-i facă rău vreunei alte persoane. În privinţa punctelor sale 133 
forte, Linda este o bună sportivă și este atentă și politicoasă cu 
ceilalți. Spune că ar fi deschisă la ideea de a face psihoterapie, 

dar nu crede că o va ajuta, e de părere ea, decât dacă ar putea 

să o ajute să fie admisă la specializarea preferată de la faculta- 

te. Adaugă că a participat la trei ședințe de terapie de familie 

în clasa a zecea, atunci când mama sa se lupta cu dependenţa 

de alcool, și nu ţine minte ca terapia să o fi ajutat pe ea sau pe 
mama ei. 

Părinţii Lindei au un restaurant unde ea si fratele ei au lucrat 
pe vremea când erau la liceu. Părinţii ei au emigrat în Statele 
Unite pentru a le oferi copiilor lor oportunităţi educaționale 
mai bune, reamintindu-i Lindei constant cât de multe sacrifi- 
cii au făcut pentru ea de fiecare dată când Linda nu se ridică la 
înălțimea așteptărilor lor privind performanţa şcolară. Părinţii 
o ceartă dacă nu le răspunde la telefon și dacă nu e înapoi în 
camera ei până la ora 10 seara. Linda e îngrijorată că părinții ei 
o vor blama și condamna că nu a depus suficient efort dacă nu 
este admisă la specializarea dorită. 


Evaluarea conform ICD-10-CM 


ACTIVITATEA 5.1: 


Care este relevanta istoricului familiei Lindei și a experiențelor 
ei anterioare cu terapia de familie pentru evaluarea psihologi- 
că pe care o veţi realiza dumneavoastră? Ce probleme vă ridică 
prezenţa lui Traci în timpul primei ședințe pe care o aveți cu 
Linda? 

Un interviu concis si focalizat pe probleme va usura cule- 
gerea de informatii si dezvoltarea unor ipoteze diagnostice. In 
cazul Lindei, procesul de evaluare este mai complicat, intrucat 
de fata mai este o persoană, și anume Traci, prietena Lindei. 
Într-o asemenea situaţie, va trebui sa validati grija lui Traci 
pentru prietena sa, continuând totuși să puneţi accentul pe 
experienţa si nevoile Lindei si asigurându-vă că obţineţi cât mai 
multe informaţii posibile direct de la ea. 

Pe langa acest interviu focalizat, puteti folosi si unele instru- 
mente scurte de evaluare. Acestea sunt utile pentru culegerea 
de informatii vizand anumite aspecte si fac ca procesul de sta- 
bilire a unui prim diagnostic să se deruleze mai rapid, ceea ce 
va ajuta in lucrul cu clientii care nu sunt obisnuiti — sau nu 
se simt confortabil — să împărtăşească verbal informaţii per- 
sonale unor persoane străine. Inventarul de Depresie Beck-Il 
(BDI-II; A. T. Beck, Steer & Brown, 1996) este un instrument de 
screening, rapid pentru o serie de probleme des întâlnite prin- 
tre studenţi. Întrucât Linda a recunoscut că are idei suicidare, 
nivelul riscului de suicid poate fi explorat mai în amănunt cu 
ajutorul Chestionarului Ideatiei Sucidare (SIQ; Reynolds, 1988). 

Un obicei bun este să vă consultaţi cu colegii dumneavoas- 
tră, lucru care vă va ajuta să gândiţi cazurile complicate şi să 
descoperiți subiecte pe care ati putea dori să le analizati în pro- 
funzime. Vă sugerăm ca, după un interviu mai dificil cum este 
cel cu Linda, să vă consultați cu un supervizor sau să discutati 
cazul cu o echipă de colegi din clinica în care lucraţi. La prezen- 
tarea de caz făcută la clinică, un coleg specializat în asistenţă 
socială vă întreabă dacă Linda a mai beneficiat de vreun trata- 
ment. Întrebarea sa vă face să dati mai multă atenţie faptului 
că Linda a făcut la un moment dat câteva ședințe de terapie de 

familie şi o rugaţi să vă permită — prin semnarea unui formular 135 
de consimțământ — să vorbiti cu psihoterapeutul ei de atunci. 


Diagnosticul conform ICD-10-CM 


După culegerea datelor relevante și crearea unui rezumat 
al cazului Lindei, urmează formularea unui set de diagnostice 
diferenţiale. Vă sugeram să aveţi la îndemână câteva materia- 
le de referință pentru această etapă, printre care şi ICD-10-CM, 
care este acceptat pentru plată în sistemul serviciilor medica- 
le din Statele Unite, în acord cu legislaţia federală. Pentru o 
descriere mai detaliată a criteriilor de diagnostic şi a depresiei 
în rândul anumitor populaţii și pentru o privire generală asu- 
pra epidemiologiei depresiei, vă recomandăm să consultaţi una 
dintre cele două cărți de referință despre depresie (Friedman si 
Anderson, 2014; Gotlib & Hammen, 2014). 


ACTIVITATEA 5.2: 


Cum ati organiza dumneavoastră informaţiile obținute în 
urma interviului cu Linda? Ce alte informaţii ati vrea să mai 
aveţi? Ce influenţă vor avea aspectele culturale asupra modului 
în care veți conceptualiza diagnosticul? 


Deși există mai multe moduri de a conceptualiza cazul 
Lindei, vom grupa informaţiile obținute astfel: simptome cog- 
nitive, afective, comportamentale; ideatie suicidară/omucidară 
și comportament de autovătămare; probleme legate de uzul de 
alcool și droguri; observaţii comportamentale directe. Vă încu- 
rajam să ţineţi cont, de asemenea, de punctele forte ale Lindei, de 

Bé nivelul sau de insight şi de faptul că a venit din proprie iniţiativă 
să solicite ajutor specializat. Sunt importanţi şi factorii culturali 
care afectează atât modul în care psihologul clinician interpre- 
tează cazul, cât şi modul în care clientul prezintă informaţiile 
relevante despre sine însuși. Puteţi folosi cadrul teoretic pro- 
pus de Hays (2016), cu acronimul ADDRESSING” din limba 
engleză: vârstă, dizabilități de dezvoltare şi dobândite, religie, 
etnie, clasă socială, orientare sexuală, tradiţie indigena", origine 
naţională, gen. Este esenţial să abordati aspectele identitare ale 
clientului, întrucât acest tip de explorare poate duce la obținerea 
unor informații cu relevanţă clinică (Comas-Diaz, 2012). 

Utilizând metoda de organizare a informaţiilor sugerată mai 
sus, veți putea conceptualiza cazul Lindei după cum urmează. 
În privinţa simptomelor cognitive, Linda a raportat probleme de 
concentrare, fugă de idei, stimă de sine scăzută şi neîncredere în 
propria persoană. Simptomele afective includ dispoziția depre- 
sivă si anxietatea crescută. Simptomele comportamentale includ 
starea de letargie și oboseală cronică, somn perturbat, retragere 
socială şi faptul că îi vine greu să se mai dea jos din pat. În plus, 
Traci a sugerat că patternul alimentar al Lindei a devenit dezor- 
ganizat şi că aceasta a slăbit aproape 5 kilograme. Este prezen- 
tă ideatia suicidară pasivă sau vagă („nu mai am pentru ce să 
trăiesc“), Linda negând vehement orice comportament de auto- 
vătămare sau plan de a-şi face rău sieşi sau unei alte persoane. 
Neagă, de asemenea, că ar consuma alcool, droguri, nicotină sau 
cofeină. În timpul interviului i-ati observat postura retrasă (cu 


13 Acronimul este bazat pe termenii din limba engleză în original: Age, Developmental and 
acquired Disabilities, Religion, Ethnicity, Social Class, Sexual Orientation, Indigenous 
Background, National Origin, and Gender. (N.t.) 

14 Termenul „indigen” se referă la locuitorii indigeni ai teritoriului Statelor Unite, și anume 
nativii americani sau amerindienii. (N.t.) 

mâinile si părul acoperindu-i fata) si înfăţişarea neglijenta. 
Pentru a aborda holistic conceptualizarea cazului, este impor- 
tant sa notati si punctele forte autodeclarate, nivelul moderat al 
insight-ului in privinta problemelor sale actuale, gandirea orien- 
tată spre viitor şi faptul că a solicitat ajutor. Urmărind cadrul 
teoretic propus de Hays, observăm că Linda se încadrează în 
grupa de vârstă a colegilor ei de facultate, nu are dizabilități 
fizice, provine dintr-o familie taiwanezo-americană, clasa soci- 
ală muncitorească sau de mijloc, nu are origine americană, face 
parte din prima generaţie a familiei ei născută pe teritoriul 
Statelor Unite, iar identitatea ei de gen se potriveşte cu sexul 
stabilit la naştere; în acest moment, nu aveţi informaţii privind 
orientarea sexuală a Lindei sau afilierea ei religioasă. 

Pentru a vă sprijinii în procesul de diagnosticare, vă reco- 
mandăm să consultaţi o carte generală de referinţă în domeniul 
psihopatologiei (de exemplu, Blaney, Krueger & Millon, 2015), 
pe lângă textele menţionate anterior (Friedman si Anderson, 
2014; Gotlib şi Hammen, 2014). Să luăm mai întâi în calcul două 
posibile diagnostice: reacție la stres sever (F43.x) și tulburare de 
adaptare. Desi Linda v-a spus că se simte stresată si are dificultăţi 
de concentrare, ambele fiind simptome de reacţie acută la stres 
(F43.0), dispoziția depresivă și neîncrederea în sine nu se justifică 
în contextul diagnosticului de mai sus si deci puteţi să-l excludeti. 
Puteţi să vă gândiţi si la tulburarea de stres posttraumatic (PTSD; 
F43.1), întrucât simptomele depresive sunt des întâlnite în PTSD. 
Însă Linda nu v-a spus că ar fi trăit vreun eveniment deosebit de 
periculos, ce i-ar fi pus în primejdie viata. În plus, simptomele ei 
nu includ perioade de amorteala sau flashback-uri, deci puteți 
exclude şi acest diagnostic. În fine, Linda prezintă multe dintre 
simptomele ce se încadrează la tulburarea de adaptare (F43.2), 

38 însă simptomele ei fizice (letargie, apetit inconstant), precum și 
ideatia suicidară nu sunt caracteristice pentru această tulburare, 
deci din nou puteţi să o excludeti. 

Simptomele Lindei pot fi, de asemenea, înțelese ca manifes- 
tări anxioase, posibil diagnosticabile ca tulburare de anxietate 
generalizată (F41.1) sau tulburare mixtă, anxioasă şi depresivă 
(F41.2). Deşi spune că se simte anxioasă, simptomele fizice nu 
includ încordare musculară, senzaţia de ameteala sau palpitatii 
la inimă, care sunt de obicei prezente în tulburarea de anxieta- 
te generalizată (F41.1). Mai mult, ideatia suicidară, dispoziția 
depresivă și sentimentul de neîncredere în sine vă permit să 
excludeti diagnosticul de tulburare de anxietate generalizată 
(F41.1). Nici diagnosticul de tulburare mixtă, anxioasă și depre- 
sivă (F41.2) nu este adecvat, întrucât Linda manifestă relativ 
puține simptome de anxietate, în comparaţie cu numărul de 
simptome de depresie autodeclarate. 

Este posibil ca Linda să sufere de o tulburare de persona- 
litate? Deşi ICD-10-CM nu include un diagnostic de tulbura- 
re de personalitate depresivă, sentimentele ei de neîncredere în 
sine sunt caracteristice pentru tulburare de personalitate obse- 
siv-compulsivă/anancastă (F60.5). Cu toate acestea, nu aveţi de 
ce să suspectați că Linda este incapatanata, perfectionista si pre- 
ocupată de detalii. În plus, diagnosticul de tulburare de per- 
sonalitate obsesiv-compulsiva (F60.5) poate fi exclus, întrucât 
Linda spune că starea ei actuală diferă de personalitatea ei obiș- 
nuită şi deci simptomele actuale nu sunt cronice. 

Date fiind diagnosticele excluse până acum, precum şi cluste- 
rul de simptome manifestate, cel mai potrivit diagnostic pare să 
fie cel de episod depresiv (F32.x) sau tulburare depresivă recu- 
rentă (F33.x). Informaţiile culese până acum sugerează că aceasta 

este prima dată când Linda prezintă această constelație de simp- 
tome, prin urmare putem exclude tulburarea depresivă recu- 
rentă (F33), rămânând doar F32.x. Apoi, va trebui să clasificați 
episodul ei ca fiind minor, moderat sau sever. Potrivit lucrării 
Handbook of Depression (Friedman si Anderson, 2014), prezenţa 
a patru simptome indica un episod ușor (F32.0), în vreme ce 
prezenţa a cinci sau şase simptome, alături de dificultatea con- 
siderabilă de a se mai implica în activităţile de zi cu zi, indică un 
episod moderat (F32.1). Pentru ca un episod depresiv sa fie con- 
siderat sever, cel puţin șapte simptome trebuie să fie prezente, 
iar persoana să aibă mari dificultăţi în a-și continua activităţile 
de zi cu zi. În plus, în cazul unui episod depresiv sever (F32.3) 
sunt frecvent întâlnite simptomele somatice şi ideatia suicidară 
sau acţiunile suicidare. 

Dat fiind că Linda prezintă mai mult de șapte simptome, 
nu se mai duce la cursuri si își evaluează riscul de suicid la 
nivelul 7 din 10, episodul depresiv prin care trece este consi- 
derat unul sever. Acum va trebui să diferentiem între un epi- 
sod depresiv sever fără simptome psihotice (F32.2) şi un episod 
depresiv sever cu simptome psihotice (F32.3), diferenţa esenţială 
fiind prezenţa halucinatiilor, a delirurilor, a retardului psiho- 
motor sau a unui stupor sever, făcând imposibilă efectuarea 
activităţilor de zi cu zi (Friedman & Anderson, 2014). Linda nu 
a acuzat prezenţa vreunor halucinaţii, nu pare să fie într-o stare 
de psihoză sau delir și, deşi este obosită şi retrasă social, şi-a 
continuat activităţile obişnuite. Dată fiind această configuraţie a 
simptomelor, cel mai bun diagnostic conform ICD-10-CM este 
cel de F32.2, episod depresiv sever fără simptome psihotice. 

Linda s-a prezentat cu câteva simptome clare, însă de multe 
ori studenţii care vin la consiliere în centrele universitare nu 

4O prezintă simptome atât de ușor de identificat. În astfel de cazuri, 
codurile Z din ICD-10-CM vă pot ajuta să clasificați motivele 
pentru care studentul a venit la consiliere. Codurile Z identifică 
acele circumstanţe care nu au de-a face cu o boală sau vătămare 
ce influenţează situaţia medicală a clientului sau contactul său 
cu serviciile medicale. Deşi există mai multe coduri Z care pot 
fi folosite pentru a clasifica vizita Lindei, vă prezentăm în conti- 
nuare o selecţie de coduri reprezentative pentru problemele cu 
care vin studenţii la consiliere. De exemplu, pot avea dificultăți 
în a face trecerea de la liceu la facultate, iar şedinţele de consili- 
ere vor primi codul „Neadaptare educaţională şi neînţelegeri cu 
profesorii si colegii“ (755.4). La un nivel mai general, este posibil 
ca studenţii să caute consiliere pentru a-i ajuta să se descurce cu 
traiul independent pentru prima dată în viata lor, departe de casa 
sau pentru alte etape de tranziţie în dezvoltarea lor psihologică. 
În acest caz, ati putea utiliza codul Z60.0 — „Probleme de adap- 
tare la tranziţia dintre ciclurile de viata”. Studenţii de culoare ce 
merg la universităţi cu o majoritate de studenţi albi, studenții 
internaționali sau membrii altor grupuri minoritare ar putea să 
caute servicii de consiliere pentru a-i ajuta să se orienteze prin 
cultura campusului în care au ajuns, situație pentru care puteţi 
folosi codul Z60.3, „Dificultăţi de aculturare”. În fine, ar putea 
să aibă nevoie de consiliere în privința unor probleme legate de 
familia de origine. De exemplu, dacă aţi primi acordul Lindei 
să vorbiti cu fostul ei terapeut de familie şi ati afla că mama ei 
a făcut abuz de alcool pe vremea când Linda era adolescentă, 
dar de cinci ani nu mai consumă alcool, ati putea codifica vizi- 
ta Lindei la centrul de consiliere cu codul ,,Alcoolism și adictie 
de droguri în familie“ (Z63.72), utilizat pentru copiii afectaţi de 
dependenţa de alcool a unui părinte. Acestea sunt câteva dintre 

codurile Z la care vă puteți raporta; vă încurajăm, însă, dată fiind 
natura lor vastă si schimbătoare, să vă familiarizați cu capito- 
lul 21 din ICD-10-CM, și anume „Factori ce influențează starea 
de sănătate si contactul cu serviciile de sănătate”. 


Considerații etice — Cum să vă protejați pacientul 


ACTIVITATEA 5.3: 

Care sunt implicaţiile etice și practice ale faptului că Linda a 
solicitat prezenţa lui Traci la prima vizită și că părinţii Lindei 
au un rol atât de important în viata sa? 


Pentru a asigura calitatea intervenţiei, trebuie abordate o serie 
de aspecte etice. În primul rând, sunteţi calificat să oferiţi servi- 
cii psihologice Lindei? Şi ce înseamnă a fi calificat sau competent 
pentru a lucra cu un anume client sau un anumit tablou clinic de 
simptome? (Vezi și capitolele 3 și 8 din acest volum). La o primă 
privire, cazul pare foarte clar și chiar tipic pentru un student 
care apelează la serviciile unui centru universitar de consiliere. 
Şi totuşi, cazul devine mai complex, pe măsură ce sunt revelate 
aspectele culturale. De exemplu, de ce cunoştinţe aveţi nevoie cu 
privire la identitatea culturală a unui client? Potrivit Principiilor 
etice şi codului de conduită al Asociaţiei Psihologilor Americani 
(APA; 2017), Standardul 2.01, Limitele competenţei, „(a) psiho- 
logii oferă servicii, predau și întreprind cercetări asupra diverse- 
lor populaţii doar în limitele sferei lor de competenţă, în funcţie 
de studiile, formarea, experiența supervizată, consultările sau 


xsi 


experiența lor profesională“, motiv pentru care s-ar putea spune 

42  cănu sunteți calificat să lucraţi cu Linda. Și totuși, mergând mai 
departe, veţi citi în secțiunea (c) a standardului 2.01 că „psiholo- 
gii care intenţionează să ofere servicii, să predea sau să întreprin- 
dă cercetări asupra unor populaţii, zone, tehnici sau tehnologii 
care sunt o noutate pentru ei participă la cursuri şi formări, sesi- 
uni de supervizare, participând la consultări sau studii relevan- 
te pentru domeniile respective“. Prin urmare, având o bază de 
pregătire în domeniul respectiv, puteți să lucraţi cu populaţii sau 
tablouri clinice cu care nu aveţi experienţă anterioară, câtă vreme 
faceţi supervizare cu o persoană care are competența necesară. 

Decizia de a o lăsa pe Traci să participe la prima şedinţă este 
o decizie în interes clinic. Este probabil ca Linda să fie mai des- 
chisă cu dumneavoastră dacă este si prietena ei de fata. Acestea 
fiind spuse, trebuie să-i reamintiti Lindei că prietena ei va afla 
astfel toate lucrurile care ar fi fost strict confidentiale în cadrul 
ședinței și că s-ar putea să nu vrea ca Traci să audă tot ce va va 
spune. Dacă îi permiteti lui Traci să fie de fata la această şedinţă, 
o veți informa pe Linda că îi poate cere prietenei ei să părăseas- 
că încăperea în orice moment; o veţi informa, de asemenea, că 
și dumneavoastră îi puteţi cere lui Traci să se retragă dacă veţi 
considera că este necesar din punct de vedere terapeutic. Aceste 
lucruri trebuie să-i fie precizate Lindei înainte să o invitați pe 
Traci în birou. Tot atunci veţi discuta şi despre confidentialitate 
și limitele acesteia, verificând mai apoi dacă Linda şi-a păstrat 
dorinţa de a o avea alături pe prietena ei în timpul şedinţei. 

Familia Lindei se implica activ în viata acesteia, ajungând până 
la un „amestec excesiv“15, judecând după standardele occidentale 
(Minuchin, 1974). Cum aţi reacţiona dacă mama Lindei v-ar suna 
spunând că v-a găsit cartea de vizită în rucsacul Lindei şi vrea să 


15 Enmeshment în original. (N.t.) 

afle „ce probleme are Linda?“. Din ce în ce mai des părinţii sună 143 
să se intereseze de situația copiilor lor care sunt studenți în diver- 
se universități americane. Chiar și un psiholog începător știe că 
trebuie să răspundă cu o afirmaţie precum: „Nu pot nici să con- 
firm, nici să infirm... aceasta ar însemna să dezvălui informaţii“. 
Este greu să faceţi fata unui părinte speriat sau care vă vorbes- 
te cu lacrimi în ochi, mai ales când ştiţi că ceea ce părintele ştie 
este de fapt adevărat (si anume, că faceţi consiliere cu copilul lui). 
Imaginati-va ce s-ar putea întâmpla daca Linda află că ati vorbit 
despre ea cu un membru al familiei ei. Presupunând că nu a sem- 
nat un formular de dezvăluire de informaţii, dacă vă sună mama 
ei, e bine să ştiţi ce aveți permisiunea să-i spuneți mamei ca să fie 
clar că Linda nu este în pericol; apoi, însă, e datoria dumneavoas- 
tra să-i reamintiti mamei ei de obligativitatea confidentialitatii si 
să o încurajați să vorbească direct cu fiica ei. La următoarea întâl- 
nire cu Linda, cu excepţia situaţiei în care ar fi contraindicat din 
punct de vedere clinic, dezvăluirea că ati fost sunat de mama ei 
și că ati vorbit cu ea (precizând ce anume i-ati spus si ce nu) ar 
putea duce la întărirea relaţiei terapeutice, demonstrându-i Lindei 
că nu veţi dezvălui fără permisiunea ei niciunei persoane, şi deci 
nici rudelor ei, lucrurile pe care ea vi le împărtășește în cabinet. 


Managementul riscurilor — cum vă protejați pacientul 
și cum vă autoprotejati 


ACTIVITATEA 5.4: 


Ce riscuri vă așteptați să întâlniți în activitatea dumneavoastră 
dintr-un centru universitar de consiliere? Care sunt riscurile 
asociate implicării lui Traci? Cum ati aborda aceste riscuri? 

144 Mai multe scenarii sunt posibile atunci cand vine vorba de 
gestionarea riscurilor dintr-un centru universitar de consiliere. 
De exemplu, ce ati face daca ati primi un telefon din partea unui 
prodecan care doreste sa stie daca Linda este consiliata psiholo- 
gic si, chiar mai important, dacă reprezintă o ameninţare pentru 
studenti si profesori? Prodecanul adauga ca a primit telefoane 
din partea unui profesor si a unui responsabil de cămin, potrivit 
cărora comportamentul Lindei a devenit bizar, iar colegii ei isi 
fac griji pentru ea. Înainte să apucati să-i reamintiti prodecanu- 
lui de caracterul confidential al informaţiilor pe care le deţine un 
psiholog, acesta vă anunţă: „Puteţi să-mi daţi orice informaţie 
necesară, întrucât solicitarea mea are de-a face cu siguranța 
studenţilor și a personalului“. De fapt, există situaţii în care dez- 
văluirea de informaţii fără acordul clientului este ,,permisibila” 
(de exemplu, în situaţia coordonării activităţii cu un alt furni- 
zor de servicii medicale sau când clientul se află într-o situaţie 
clară de risc iminent de vătămare). Din descrierea situației făcu- 
tă de prodecan, nu rezultă că aceasta este una dintre situaţiile 
menționate mai sus, dacă nu reiese și din evaluarea dumnea- 
voastră că Linda prezintă un risc pentru ceilalți (vezi Koocher 
şi Keith-Spiegel, 2008). În cazuri de acest fel, este întotdeauna 
o idee bună să discutati această solicitare cu clientul dumnea- 
voastră si, dacă decide să vă permită să dezvaluiti informații, 
este bine să obţineţi consimțământul scris folosind formularul 
corespunzător. În acest formular se vor preciza perioada tra- 
tamentului, ce informaţii vor fi dezvăluite si fata de cine, pre- 
cum şi o dată de expirare a acestui consimtamant, şi anume 
data după care nu mai aveţi permisiunea de a comunica despre 
clientul dumneavoastră cu alte persoane. În fine, trebuie să vă 
informaţi clientul că îşi poate retrage oricând consimțământul de 

dezvăluire de informații. De asemenea, e important ca discuția 
în vederea obţinerii consimtamantului scris să includă si ceea ce 
persoana nu doreşte să fie dezvăluit nimănui. Dacă nu aveți un 
consimtamant scris, opinia noastră fermă este să vă consultați cu 
colegii înainte de a lua în considerare dezvăluirea de informaţii. 
La fel, ar fi bine să discutati cu supervizorul dumneavoastră și 
cu consilierul juridic (dacă există) cum anume să raspundeti la 
solicitări precum ordinele judecătoreşti. 

Consemnarea este o modalitate foarte bună de a evita riscu- 
rile la adresa dumneavoastră sau a furnizorului medical pentru 
care lucraţi. Este esenţial să consemnați ce acțiuni intreprindeti 
și care este logica pe care o urmaţi în procesul decizional. Prin 
urmare, este bine să scrieți de ce ati lăsat-o pe Traci să participe 
la şedinţă şi cum aţi evaluat riscul de suicid al Lindei, mai ales 
pentru că există unele discrepanțe între informațiile din proce- 
sul de triere si ce v-a spus Linda în timpul interviului clinic. De 
asemenea, și supervizarea dumneavoastră trebuie să fie consem- 
nată, mai ales dacă diagnosticul și planul de tratament al Lindei 
vă depășesc competenţa. 

În situaţia în care credeţi că Linda prezintă un risc semnifica- 
tiv de suicid, atunci ar putea fi necesară inițierea unei internări 
involuntare (vezi şi capitolul 4 din acest volum). Din nou, este 
esențial să vă consultaţi si să urmaţi procesele şi procedurile 
specifice furnizorului medical pentru care lucraţi. 


Concluzii 
Sunt mai multe posibilități de tratament pentru o persoană 


în situaţia Lindei (Cuijpers, 2017). Dat fiind că în centrele uni- 
versitare de consiliere sunt preferate terapiile de scurtă durată, 

ACTIVITATEA 5.5: 


Faceţi un plan de tratament pentru Linda. Care sunt elemen- 
tele esențiale pentru succesul tratamentului? Ce influență are 
gradul de severitate a depresiei Lindei asupra modului în care 
organizați primele etape ale terapiei? Alegeţi să vă concentrați 
mai mult asupra alinării imediate a simptomelor sau asupra 
creării unei schimbări pe termen lung? Ce impact are alegerea 
dumneavoastră asupra modului în care efectuaţi tratamentul? 


ar fi bine să aveți in vedere următoarele obiective în cazul unui 
client cu simptome similare cu cele ale Lindei: (a) asigura- 
rea unui mediu sensibil la dimensiunea culturală a identității 
pacientului, care să-l ajute să se exprime în legătură cu proble- 
mele pentru care a venit (vezi Comas-Diaz, 2012; Hays, 2016); 
(b) includerea clientului in crearea listei cu obiective ale terapi- 
ei; (c) diminuarea ideatiei suicidare; (d) constientizarea de catre 
client a abilitatilor adaptative de coping si a resurselor pe care 
deja le are; (e) normalizarea si validarea sentimentelor clientului; 
(f) construirea terapiei pe baza punctelor forte ale pacientului. 
Prima etapă a terapiei va fi dedicată în principal colectării 
informaţiilor și construirii unei relaţii terapeutice. Dacă pacien- 
tul este ambivalent cu privire la procesul consilierii, este esenţial 
să construiți o relaţie terapeutică solidă (Norcross, Krebs & 
Prochaska, 2011). Asigurarea siguranței clientului este funda- 
mentală atunci când lucraţi cu un client ce are un episod depre- 
siv major (F32.x). Va trebui să vă întrebaţi clientul dacă are idei 
suicidare sau să-l rugaţi să completeze un instrument de eva- 
luare în acest sens (BDI, SIQ etc.) la fiecare ședință, dacă sunt 

motive clare de îngrijorare, să obţineţi consimțământul semnat 
al pacientului pentru a vorbi cu colegele/colegii de cameră, par- 
tenerii și prietenii apropiaţi cu scopul de a culege date suplimen- 
tare. Odată cu realizarea alianţei terapeutice, sunt şanse ca un 
client depresiv să răspundă bine la un tratament susținut empi- 
ric, cum ar fi terapia cognitiv-comportamentala (CBT; J. S. Beck, 
2011). În cazul în care clientul dumneavoastră n-a mai facut tera- 
pie până acum şi nu ştie in ce fel terapia cognitiv-comportamen- 
tala poate duce la o schimbare, explicati-i despre ce este vorba, 
la ce se poate aștepta şi ce i se va cere să facă (teme, contestarea 
gândurilor etc.). 

Este important să-l echipați încă de la început pe client 
cu strategii cu efect rapid: practicarea unor exerciţii fizice, a 
mindfulness-ului, scrierea unui jurnal personal — potrivit cerce- 
tărilor, toate acestea au un semnificativ impact pozitiv asupra 
dispozitiei (Hayes, Follette & Linehan, 2004). Apoi, puteţi înce- 
pe să-l învăţaţi pe client cum să-și gestioneze discursul interior 
negativ, prin identificarea unor gânduri alternative, cum ar fi, 
în cazul Lindei, impactul pe care neîndeplinirea așteptărilor 
părinţilor ei îl are asupra vieţii ei. Obiectivul principal din aceas- 
tă etapă a terapiei este ca pacientul să înveţe să facă legătura din- 
tre gânduri şi dispoziţie; de obicei, trăirile afective intense (cum 
ar fi anxietatea sau tristețea) vor da naștere discursului interior 
negativ. Unul dintre autorii acestui capitol, Claytie Davis III, le 
relatează clienţilor săi următoarea situaţie pentru a exemplifica 
legătura dintre gânduri și dispoziție: „Azi m-am întâlnit cu doi 
studenţi de la acelaşi curs. Studentul A a primit nota 9 la exa- 
men şi era supărat, iar studentul B a primit nota 6 şi era în al 
nouălea cer de fericire“. Prin urmare, nu evenimentul în sine 
(nota) dă naștere unor anumite trăiri emoționale, ci interpretarea 

148 pe care o dăm evenimentului (sau notei, în exemplul de mai 
sus). Deseori, interpretările noastre dau naștere unor emoții 
negative care pot să ia proporții apocaliptice („Din cauza aces- 
tui 9 nu o să mai intru la facultatea la care vreau să merg; ar fi 
trebuit să merg la alt liceu; sunt un ratat!”). Sau, în cazul Lindei: 
„Părinţii mei vor fi dezamagiti, iar viata mea nu va mai avea 
niciun rost, fiindcă nu am intrat la specializarea dorită”. Incepeti 
să intelegeti lumea interioară a clienților dumneavoastră atunci 
când le cereti să vă împărtăşească gândurile care le-au provo- 
cat emoții atât de intense, ceea ce va permite să puneţi accentul 
pe legătura dintre gânduri şi dispoziţie. Aveţi grijă să respectaţi 
identitatea culturală a clientului dumneavoastră și să fiți atent la 
feedbackul verbal si nonverbal din partea clientului. Noi (auto- 
rii) îi întrebăm des pe clienţii nostri cum li s-a părut şedinţa si 
pe ce aspecte ar vrea să insistăm sau, din contră, ce aspecte ar 
vrea să fie mai puţin prezente. Pe măsură ce vă ajutaţi clientul 
să înveţe noi strategii pentru a-şi ameliora starea depresivă, este 
important să-i reamintiti de strategiile şi abilitățile de coping pe 
care le are sau pe care le-a mai utilizat până acum (de exemplu, 
să discute cu un prieten, să facă mișcare fizică). 

Etapa de mijloc a psihoterapiei este şi etapa în care e bine să 
vă gândiţi la potentialele beneficii ale unui tratament medica- 
mentos pentru clientul dumneavoastră, dacă simptomele aces- 
tuia nu par să se îmbunătățească, în ciuda faptul că pacientul se 
implică activ în terapie, făcând tot ce trebuie să facă. Acest pas 
este important mai ales în situaţia în care clientul dumneavoas- 
tră are probleme cu somnul, întrucât lipsa odihnei prin somn 
poate să ducă la înrăutățirea simptomelor depresive. Dat fiind 
că mulţi clienți sunt reticenti în legătură cu tratamentul medi- 
camentos, le reamintim că întâlnirea cu psihiatrul nu înseamnă 

că sunt obligaţi să ia medicamentele recomandate. O evaluare 149 
medicală poate fi privită şi ca o a doua opinie. 

În ultima etapă a terapiei, faceți un rezumat al abilităţilor nou 
învăţate, îi oferiţi sugestii clientului în privinţa următorilor paşi 
de făcut, precum și recomandări privind alte forme de tratament 
(continuarea terapiei individuale, terapie de grup, dacă e cazul 
etc.). În cazul în care clientul a completat mai multe instrumente 
de evaluare pe parcursul terapiei, îi puteţi demonstra progresul 
făcut arătându-i rezultatele acestor evaluări. În fine, este impor- 
tant să le spuneţi clienţilor ce servicii de consiliere în situaţie de 
criză le stau la dispoziţie, dacă vor avea cumva nevoie. 

F33 Tulburare depresivă majoră 
recurentă 


Rainey Sealey Temkin şi Larry E. Beutler 


Depresia reprezintă un simptom al mai multor tulburări, atât 
medicale, cât şi funcționale, cuprinse sau nu în spectrul depre- 
siei. De fapt, depresia poate fi comparată cu febra ca simptom 
în practica medicală: prezenţa ei indică existenţa unei probleme, 
însă depresia în sine poate să nu fie problema centrală, ci un 
simptom al altei probleme care este, de fapt, principală. Atunci 
când este identificată o tulburare din spectrul afecţiunilor ce au 
legătură cu depresia, înseamnă că este o problemă serioasă și 
trebuie avute în vedere si afecțiunile comorbide. 

În rândul tulburărilor psihologice, tulburarea depresi- 
vă majoră are una dintre cele mai ridicate rate de prevalenta, 
având o prevalenta de-a lungul întregii vieţi de peste 15% în 
cazul bărbaţilor si 25% în cazul femeilor (Kessler si colab., 
1994). Jumătate dintre persoanele care au un episod depresiv 
dezvoltă încă unul sau mai multe episoade depresive pe par- 
cursul vieții (Kupfer, Frank & Wamhoff, 1996), de obicei într-un 
interval de cinci ani (Lewinsohn, Clarke, Seeley & Rodhe, 1994) 
și au, în medie, de la cinci (Kessler & Walters, 1998) până la 

nouă (Kessler, Zhao, Blazer & Swartz, 1997) episoade depresive 
pe parcursul vieţii. 

O problemă des întâlnită în diagnosticarea unui episod depre- 
siv se leagă de cum anume identificăm începutul şi sfârşitul unui 
episod — care este cauza si care este efectul. Limitele episoadelor 
pot să fie neclare și greu de trasat, întrucât unele simptome sunt 
tranzitorii, iar altele sunt mai stabile. În fata acestor complexitati 
ale procesului de diagnosticare, psihologul ar trebui să excludă 
cu multă atenţie alte posibile diagnostice sau tulburări afective și 
să nu uite că depresia interacționează cu alte simptome, atât din 
perspectiva cauzei, cât şi din perspectiva efectului. De aseme- 
nea, fiind vorba de un diagnostic multi-fatetat, trebuie să luaţi 
în calcul factorii de risc și aspectele culturale. 


Cazul 


Darius e un tânăr afro-american, heterosexual, în vârstă de 
34 de ani, care a venit la terapie din cauza gândurilor suicidare 
din ce în ce mai frecvente si fiindcă vrea să „se pună pe picioa- 
re“ înainte să fie prea târziu. Simte că nu-i reușește nimic în 
viata si că nu mai are de ce să continue. Dumneavoastră lucraţi 
ca psiholog la un centru comunitar de sănătate mentală si ati 
preluat pacientul de la psihologul clinician care i-a făcut prima 
evaluare. Pe lângă un istoric de simptome depresive, ideatie 
suicidară și gânduri referitoare la moarte, mai prezintă şi acuze 
somatice generale pentru care nu a solicitat tratament. Are un 
diagnostic anterior de tulburare de hiperactivitate cu deficit de 
atenţie, tipul predominant cu deficit de atenție (ADHD; F90.0) si 
ia din când în când Adderall, un medicament stimulent prescris 
frecvent pentru ADHD. 

154 Darius a suferit grave arsuri faciale într-un accident de 
muncă acum un an, pe când lucra ca asistent de mecanic, din 
cauza unei probleme la o unealtă electrică. Din cauza acestui 
eveniment traumatic și-a pierdut slujba, iar apoi s-a îngrăşat cu 
peste 40 de kg. Darius a avut mai mereu probleme cu greuta- 
tea, însă chiar înainte de accident reușise să slăbească aproape 
50 de kg, scăzând sub limita obezității potrivit indicelui masei 
corporale (indicele masei corporale măsoară grăsimea corporală 
în raport cu înălțimea şi greutatea; Darius avusese până atunci 
un indice al masei corporale de 35, indicând un grad extrem de 
obezitate). Spune că are în mod frecvent episoade de mâncat 
excesiv, în timpul cărora mănâncă uneori atât de mult încât are 
dureri în piept și stări de ameteala. Crede că toate problemele 
lui ar dispărea dacă ar reuşi să slăbească. 

În următoarele şedinţe, aflați că Darius locuieşte în aceeași 
casă cu mama lui si uneori cu tatăl său, care apare periodic timp 
de câteva luni, apoi dispare din nou. Familia se confruntă cu 
mari probleme financiare. Darius are puţini prieteni și multe 
relaţii amoroase eșuate, dintre care unele au început pe site-uri 
de întâlniri. Până de curând a fost foarte implicat în activităţile 
bisericii, care i-a oferit o bază morală strictă si în același timp l-a 
făcut să sufere din cauza comportamentului si gândurilor sale 
privind sexul înainte de căsătorie, pornografia și sentimentele 
de inadecvare morală. 

Darius spune că se simte cel mai rău atunci când tatăl său 
revine acasă întrucât îi stârneşte o puternică teamă că va ajunge 
ca tatăl lui, pentru care are sentimente intense de ură si mânie. 
Desi în cadrul şedinţelor și-a exprimat verbal motivaţia de a 
se schimba, observați că nu se prea implică în ce ar trebui să 
facă în intervalul dintre ședințe și ezită să iniţieze schimbările 

comportamentale care l-ar ajuta să-și îndeplinească obiectivul 
imediat de pierdere în greutate. 

În copilărie, Darius a fost mereu tachinat din cauza greutății 
sale. A primit diagnosticul de ADHD (F90.0) la vârsta adultă, 
deci în copilărie i s-a spus că este prost si încet la minte — nu 
doar de către colegii săi, dar si de către frații săi, de mama și 
de tatăl său. Nu a fost niciodată asertiv şi s-a bazat mereu pe 
îndrumarea primită de la părinţii săi sau de la alte persoane. 
Având permanent sentimentul eșecului, crede că „nimic nu mai 
are rost“ si a suferit aproape întreaga viata de anxietate. 

Darius a abandonat școala în ultimul an de liceu, angajân- 
du-se ca mecanic alături de tatăl său. A încercat de mai multe 
ori să studieze pentru examenul de finalizare a studiilor, însă 
niciodată nu şi-a dus planul până la capăt. Printre experienţele 
traumatice din viaţa sa se numără arsurile faciale, intensa umili- 
re la care îl supunea tatăl său în public atunci când erau la servi- 
ciu, precum şi nereusita primei sale experienţe sexuale cu o fată. 
Declară că a fost puternic traumatizat de aceste experienţe care, 
alături de creşterea sa în greutate, l-au inhibat atât de mult încât 
nu a mai fost capabil să aibă relații amoroase si intime. 

Darius este capabil să vorbească în amănunt despre gându- 
rile şi sentimentele de suprafaţă, evitând, în acelaşi timp, sen- 
timentele dureroase și incomode mai profunde. Stilul său de 
coping este unul bazat pe interiorizare si autoblamare. Îi per- 
cepe pe ceilalți ca fiind critici la adresa lui și având o impresie 
negativă nu doar cu privire la înfăţişarea sa, ci și cu privire la 
caracterul său. Ca urmare, se retrage şi devine autocritic. 

Observati că Darius are o mulțime de puncte forte care 
îl vor ajuta pe parcursul terapiei. Are o înaltă capacitate de a 
reflecta cu privire la sine însuși. Cu toate că se repede să se 

56 autoinvinovateasca şi să prezică deznodăminte negative pe 
baza istoricului său de nereuşite, Darius face observaţii bine 
gândite și cu mult insight cu privire la comportamentele şi la 
interacţiunile sale cu ceilalți, deşi comportamentele sale de tip 
punere în act îl împiedică să-și proceseze sentimentele, emoțiile 
și motivațiile subiacente. 


Evaluarea conform ICD-10-CM 


ACTIVITATEA 6.1: 


Care sunt principalele probleme pe care le identificati, pe baza 
informatiilor oferite de Darius la primele sedinte, si ce impact 
vor avea asupra evaluarii? 


Într-o primă fază, veti schiţa câteva diagnostice potenţiale pe 
baza informaţiilor pe care le aveţi deja. Cea mai importantă pro- 
blemă va fi cea a riscului de suicid, de care trebuie să vă ocupați 
imediat. De asemenea, va fi nevoie să evaluati cât de pregătit 
este Darius pentru a face o schimbare, întrucât manifestă atât 
pasivitate, cât si negativism, ceea ce i-ar putea afecta capacitatea 
de a face progrese prin terapie și de a dezvolta relații personale. 
Veţi evalua cu mare atenţie simptomatologia sa prezentă și tre- 
cută pentru a vă orienta în privința diagnosticului diferenţial. 

Psihologii folosesc diverse instrumente de testare psihologi- 
că pentru a culege date, pentru a asigura acuratețea diagnosti- 
cului și pentru a umple golurile din informaţiile obţinute deja. 
Veţi folosi acele materiale de evaluare care vă vor ajuta să vă 
clarificati întrebările apărute dupa prima evaluare. De exemplu, 

veţi dori să clarificati nivelul riscului de suicid si gradul de seve- 
ritate a depresiei si anxietatii lui Darius, să va lamuriti un pic 
mai mult cu privire la calitatea vieţii sale și să stabiliți o bază 
pentru recomandări de tratament. Testele discutate în acest 
subcapitol pot totodată să fie folosite ca instrumente de monito- 
rizare a rezultatelor terapiei. 

Hotărâţi să-l testati pe Darius cu scala depresiei, anxietatii 
și stresului, conținând 21 itemi (Lovibond & Lovibond, 1995), 
care măsoară severitatea simptomatologiei comune depre- 
siei şi anxietatii din săptămâna anterioară, precum şi chestio- 
narul rezultatelor 45.2 (OQ-45.2; Lambert si colab., 1996). 
Acest chestionar poate fi utilizat săptămânal; evaluează pro- 
gresul pacientului pe parcursul tratamentului si oferă o ima- 
gine de moment a funcţionării curente în privinţa mai multor 
factori, având şi itemi de evaluare a riscului de suicid şi de 
abuz de substanţe. Puteţi, de asemenea, utiliza platforma Inner 
Life — Systematic Treatment Selection (http://www. innerlife. 
com; Beutler, Williams & Norcross, 2008)16, care generează un 
raport ce vă oferă o bază pentru recomandările de tratament şi 
vă ajută să intelegeti mai bine nivelul de severitate a majorității 
simptomelor (dintre care cel mai important este riscul de sui- 
cid) şi să vă lamuriti în privinţa simptomelor secundare, cum ar 
fi alimentația dezordonată, probleme de concentrare și atenţie 
si distresul familial. 

Programul STS Innerlife indică în cazul lui Darius un nivel 
elevat al depresiei, anxietatii și distresului, precum si gânduri 
de autovătămare. Simptomele secundare sunt reprezentate de 


lé Programul STS (Systematic Treatment Selection) este oferit prin platforma online 
Innerlife, dedicată programelor de sănătate mentală, și este inclus de Asociația 
Psihologilor Americani pe lista programelor de terapie susținute empiric. (N.t.) 

158 dificultățile de atenţie și concentrare, conflictele din familie si 
problemele cu furia (consideratiunile de diagnostic conform 
ICD-10-CM includ si Y07.1 [Rele tratamente şi neglijare paren- 
tală]; Z63.9 [Problemă legată de grupul primar de suport, fără 
alte specificaţii]; si R45.4 [Iritabilitate si furie]). Scala stilului de 
coping, conform programului STS Innerlife (stilul de coping 
indicand care sunt comportamentele tipice pe care le manifesta 
o persoană atunci când se află într-o situaţie dificilă) confirma 
impresia inițială de nivel elevat de internalizare (autodeprecie- 
re, tendinţă spre îngrijorare, retragere socială, introversie etc.) 
și externalizare (punere in act, consum de alcool, invinovatirea 
altor persoane). 


Diagnosticul conform ICD-10-CM 


ACTIVITATEA 6.2: 


Scrieţi, în ordinea probabilității, diagnosticele conform 
ICD-10-CM pentru cazul lui Darius, precum și simptomele care 
susțin aceste diagnostice. Dat fiind numărul mare de simpto- 
me severe, cum vă asiguraţi că luaţi în calcul toate posibilita- 
tile de diagnostic? 


Un diagnostic diferential precis poate fi identificat doar dupa 
un interviu clinic detaliat, o anamneza psihosociala completa 
si procesarea rezultatelor la testele psihologice relevante. De 
multe ori, un posibil diagnostic initial se poate schimba pe baza 
informatiilor clinice de profunzime sau evolutiei constelatiei de 
simptome. 

Dat fiind istoricul lui, este esenţial să aveţi în vedere ipoteza 
că Darius ar fi putut să aibă o reacţie acută la stres (F43.0) după 
ce a suferit arsuri faciale severe. Criteriile iniţiale au fost întru- 
nite, şi anume faptul că a reacționat la un factor de stres fizic 
ieşit din comun, însă simptomele sale nu au dispărut rapid şi 
nici nu s-au diminuat într-un interval de 3 zile, potrivit criteri- 
ilor din ICD-10 Clasificarea tulburărilor mentale şi de comportament. 
Descrieri clinice şi îndreptare diagnostice (aşa-numita Carte albastră; 
Organizaţia Mondială a Sănătăţii, 1993). 

Un alt posibil diagnostic demn de luat în considerare, dat 
fiind istoricul lui Darius, este tulburarea de stres posttraumatic 
(PTSD; F43.1). Când aveţi un pacient care a trecut printr-o trau- 
mă intensă, trebuie să luaţi în calcul faptul că simptomele cu 
care se prezintă, inclusiv simptomele depresive, pot fi o compo- 
nentă a diagnosticului de PISD. Din nou, deşi Darius a îndepli- 
nit criteriul de a fi fost expus unui eveniment stresant sau unei 
situaţii de natură catastrofică sau amenințătoare excepţională, 
totuşi, după primul interviu a devenit clar că nu „retrăia“ eve- 
nimentul stresor, nu evita circumstanţe care semănau sau erau 
asociate cu factorul stresor, nu era incapabil de a-și aminti anu- 
mite momente ale incidentului şi nici nu avea simptome persis- 
tente de excitabilitate — toate fiind criterii necesare pentru acest 
diagnostic. 

Un alt diagnostic demn de luat în considerare, dat fiind acci- 
dentul prin care a trecut Darius, este cel de tulburare de adap- 
tare, printre care F43.20, tulburare de adaptare nespecificata, 
F43.21, tulburare de adaptare cu reacţie depresivă prelungită 
ori F43.23 tulburare de adaptare mixtă, anxioasă si depresivă. 
Diagnosticul cel mai aproape de starea lui Darius ar fi F43.23, 
însă simptomele sale sunt prea severe pentru o tulburare de 

160 adaptare. În plus, constelația sa iniţială de simptome a persistat 
mult peste intervalul de şase luni. Prin urmare, eliminăm toate 
tulburările de adaptare. 

În situaţia unei tulburări depresive, atât la început, cât și pe 
parcursul întregului tratament trebuie să evaluati cu mare atenţie 
prezenţa oricăror simptome maniacale sau hipomaniacale (la fel 
și în privința oricăror manifestări psihotice în contextul unei 
tulburări afective) pentru a elimina o tulburare bipolară (F31. 
xx), întrucât a trata o persoană cu tulburare bipolară folosind 
medicatie antidepresiva poate avea consecinţe catastrofale (vezi 
capitolul 4 din acest volum). Darius nu a întrunit niciodată cri- 
teriile pentru hipomanie sau manie şi neagă prezenţa oricăror 
simptome psihotice. După o atentă evaluare și după obţinerea 
acordului lui Darius de a dezvălui informaţii și de a vorbi cu 
medicul său curant, eliminaţi uzul actual sau trecut de substanțe 
psihoactive (F10-F19, tulburări mentale şi de comportament cau- 
zate de utilizarea de substanţe psihoactive) si tulburările mentale 
organice (F01-F09, tulburări mentale organice cauzate de condiții 
fiziologice) ca posibile diagnostice. Întrucât Darius s-a prezentat 
cu multe simptome de tip anxios, ati putea să vă gândiţi şi la 
tulburare de anxietate generalizată (F41.1). După şi mai multe 
investigaţii, ajungeţi la concluzia că Darius întruneşte condiţiile 
pentru o tulburare depresivă specifică întrucât nu îndeplinește 
următoarele condiţii pentru o tulburare de anxietate: neliniște 
(griji în legătură cu posibile dezastre viitoare, stare de tensiune 
nervoasă), tensiune musculară (migrene cauzate de stres, agitaţie 
motorie, inabilitatea de a se relaxa) şi modificări neuro-vegetative 
(transpiratie, ameteala, senzaţia de uscare a gurii). 

Datele ce au reieşit din interviu şi din testele psihologi- 
ce indică în special o anumită tulburare depresivă majoră. 

Simptomele sale sunt prezente de mai mult de două săptămâni 
și includ scăderea stimei de sine, sentimente nejustificare de 
autoblamare, gânduri recurente de suicid, dificultăţi de con- 
centrare si indecizie, perturbări ale somnului și greutatea de a 
se scula din pat, precum şi o creştere semnificativă a apetitului 
și a greutăţii corporale. Darius nu a acuzat prezenţa vreunor 
halucinaţii, idei delirante sau a stuporului depresiv. Distresul 
său considerabil şi pericolul clar de suicid, alături de abilita- 
tea limitată de a a-şi continua activităţile sociale şi profesionale, 
sugerează un înalt grad de deteriorare în funcţionare. Această 
constelație de simptome vă trimite cu gândul la diagnosticul 
de tulburare depresivă majoră, episod unic, sever, fără simpto- 
me psihotice (F32.2), cu un diagnostic anterior de ADHD, tipul 
predominant neatent (F90.0), pe linia comorbiditatii. Aici este 
vorba de o problemă importantă, întrucât anumite simptome 
de ADHD, cum ar fi dificultăţile de concentrare si stima de sine 
scăzută, pot să se suprapună cu unele dintre criteriile pentru un 
episod depresiv major și să complice identificarea unor episoa- 
de depresive ulterioare. 

Îi recomandati lui Darius să facă psihoterapie, însă, fiind 
îngrijorat cu privire la starea sa emoţională, faceţi o programare 
pentru o nouă evaluare peste șase luni. În cadrul acestei noi eva- 
luări si pe baza rapoartelor psihoterapeutului său, aflați urmă- 
toarele informații. Terapia merge bine, Darius se ţine de temele 
pentru acasă, pare motivat să înceapă să mănânce mai sănă- 
tos si să facă sport, devenind interesat de întâlnirile amoroase 
din nou. A făcut progrese şi nu mai îndeplinește criteriile pen- 
tru un episod depresiv sever. Acum o lună, tatăl său şi-a făcut 
reaparitia acasă, iar din momentul acela dispoziţia lui Darius s-a 
modificat radical. 

În ședința curentă, Darius s-a prezentat cu o înfățișare nein- 
grijită şi obosită. Vă îngrijorează intensificarea simptomelor sale 
depresive odată cu întoarcerea tatălui său acasă. Potrivit chestio- 
narului OQ-45.2, Darius are gânduri suicidare in acest moment. 
În timpul ședinței, Darius menţionează schimbări ale apetitului, 
incluzând episoade aproape zilnice de mâncat excesiv, deprima- 
re, probleme cu somnul, probleme de concentrare, deși urmează 
tratamentul medicamentos pentru ADHD, precum şi o scădere 
semnificativă a stimei de sine, afectând negativ relaţia cu prie- 
tena sa. 

Îl diagnosticati cu încă un episod depresiv și schimbaţi diag- 
nosticul general în tulburare depresivă majoră recurentă severă, 
fără simptome psihotice (F33.2). Faptul că acum o lună Darius 
nu îndeplinea criteriile pentru un episod depresiv actual indică 
posibilitatea unei depresii recurente si nu doar a unei conti- 
nuări a episodului precendent. Faptul că Darius are din nou 
gânduri suicidare vă face să puneţi din nou accentul pe gestio- 
narea riscurilor. 

Pe baza unei evaluări atente, a judecății clinice şi a consultă- 
rilor cu supervizorul dumneavoastră si directorul clinicii, scrieți 
diagnosticele necesare în fișa pacientului, ţinând cont şi de fap- 
tul că nu ati schimbat diagnosticul de tulburare de atenţie. Prin 
urmare, acum fişa de diagnostic arată în felul următor: 

e Tulburare depresivă majoră recurentă severă, fara 

simptome psihotice (F33.2); 

e Alimentaţie excesivă asociată cu alte perturbări psihologice 

(F50.4). 

Consideraţi că următoarele probleme sunt relevante şi tre- 
buie luate în considerare din punct de vedere clinic, însă în 
aceasta etapă nu aveți suficiente dovezi care să le confirme. Le 

menționați în fişă întrucât vor ajuta la orientarea terapiei si îi vor 
ajuta pe viitorii psihoterapeuti si furnizori de servicii medicale 
să înțeleagă complexitatea cazului lui Darius. Prima chestiune 
vizează posibilitatea ca Darius să fi fost abuzat sau neglijat de 
tatăl său (Rele tratamente și neglijare parentală, [Y07.1]). Un alt 
semnal de alarmă constă în amploarea problemelor lui Darius în 
legătură cu grupul primar de sprijin, cum ar fi conflicte în fami- 
lie, neînţelegeri și stres (Problemă legată de grupul primar de 
sprijin, fără alte specificații [Z63.9]). Acești stresori psihosociali 
sunt importanţi fiindcă pot duce la perpetuarea unor simptome, 
îngreunând recuperarea completă a lui Darius. 


Considerații etice — cum să vă protejaţi pacientul 


ACTIVITATEA 6.3: 


Care considerați că sunt aspectele etice specifice în acest caz și 
cum le solutionati? Ati avea în plan să discutati cu Darius posi- 
bilitatea unui alt episod depresiv și riscurilor asociate acestuia? 


Prima dimensiune etică a acestui caz este cea a confidentia- 
litatii (Asociaţia Psihologilor Americani [APA], 2017, Principiile 
etice ale psihologilor și codul de conduită [Codul de etică al APA], 
Standardele 4.01-4.07). Dată fiind complexitatea simptomelor 
lui Darius, va fi nevoie să vorbiti şi cu alti furnizori de servi- 
cii medicale. În acest sens, va trebui să vă asiguraţi că Darius 
înţelege ce presupune acest lucru şi că a semnat consimțământul 
pentru dezvăluirea de informaţii. Confidentialitatea este 
esenţială pentru succesul unei psihoterapii și, înainte să vă 

consultați cu privire la Darius, istoricul său și simptomato- 
logia prezentă apelând orice alte surse externe, este respon- 
sabilitatea dumneavoastră să vă asiguraţi că Darius înţelege 
ce informaţii vor fi dezvăluite despre el şi ce riscuri şi avan- 
taje există. Asiguraţi-vă că folosiți un formular detaliat de 
consimțământ, astfel încât să fie foarte clar pentru Darius cu 
cine veţi lua legătura, în ce moment al terapiei, ce informații 
sperati să obţineţi si cum vor fi folosite aceste informații (vezi 
si capitolul 1 din acest volum). 

Desi ati mai discutat limitele confidentialitatii la prima 
ședință cu Darius (aici intră: riscul fata de propria persoană si/ 
sau fata de alte persoane; abuzuri săvârşite asupra unor per- 
soane minore, bătrâni sau asupra unor persoane adulte fără 
posibilitatea de a se apăra; mandat judecătoresc pentru dez- 
văluirea de informații din fișa clientului; precum şi situația in 
care clientul însuși devine inapt să-şi poarte singur de grijă), ar 
fi bine ca Darius să revadă aceste excepţii în ședința de reeva- 
luare. Este obligaţia etică a fiecărui furnizor de servicii medica- 
le să discute cu clientul său aspectele legate de confidentialitate 
și să nu presupună că acesta a mai fost informat de către un 
alt furnizor de servicii medicale. Acest caz pune probleme 
serioase, dată fiind ideatia suicidară a lui Darius. Prin urmare, 
este imperios necesar ca el să înțeleagă că, dacă dumneavoastră 
considerați că el prezintă un risc major de autovătămare, va tre- 
bui să incalcati confidentialitatea si, în cazurile grave, să inițiați 
procedura de internare involuntară într-un spital public pen- 
tru evaluare și tratament. În multe state, o persoană împuter- 
nicită de lege, cum ar fi un poliţist sau o echipă mobilă pen- 
tru situaţii de criză, va prelua custodia clientului. Ca psiholog, 
rolul dumneavoastră este cel de a initia această procedură după 

efectuarea unei evaluări si consultări complete. Restrictionarea 
libertăţii unei persoane nu trebuie tratată cu superficialitate şi 
reprezintă o problemă serioasă pentru toți practicantii profesi- 
ei de psiholog. 

Este imperios necesar să știți ce anume înseamnă o evalu- 
are detaliată a riscului de suicid, ceea ce reprezintă și o com- 
ponentă esenţială a responsabilitatii dumneavoastră etice de a 
vă proteja clientul (Codul etic al APA [2-17], Standardul 4.02, 
Discutarea limitelor confidentialitatii; vezi si capitolul 15 din 
acest volum). Într-o situaţie ideală, aveţi la îndemână informații 
dintr-o varietate de surse și puteţi estima probabilitatea ca 
Darius să se sinucidă sau nu. O evaluare indirectă a riscului 
de suicid include evaluarea factorilor demografici şi de mediu 
care sunt asociaţi unui risc înalt de suicid. Printre acești factori 
se înscriu un istoric de tentative suicidare, comportamente care 
indică dorința de a muri, surse recente de stres în viata de zi 
cu zi, precum şi izolarea sau lipsa de sprijin social. Evaluarea 
directă a riscului de suicid presupune ca dumneavoastră să 
puteţi pune întrebări dificile, chiar daca de abia ati început 
terapia. Exprimarea intenției de suicid este cel mai clar predic- 
tor al riscului de suicid, iar acest risc crește dacă persoana şi-a 
formulat deja un plan de suicid şi dacă are mijloacele de a-l 
duce la capăt. Este esenţial să aflaţi dacă pacientul are acces la 
mijloace letale, cum ar fi accesul la arme de foc sau la medica- 
mente (Harvard School of Public Health, 2008). Un alt predictor 
al riscului este nivelul pronunţat al lipsei de speranţă, care ar 
trebui evaluat periodic de psihologi. După cum am menţionat 
în secțiunea anterioară cu privire la evaluare, utilizarea testelor 
psihologice poate fi utilă în lucrul cu persoanele care prezin- 
tă un risc crescut de suicid, iar discuţiile cu membrii familiei 

166 sau medicul de familie v-ar putea oferi un context mai larg, 
însă doar cu consimțământul clientului. Este extrem de impor- 
tant să puneţi la punct un plan de siguranţă în prima ședință, 
unde să includeți numerele de hotline pentru situaţiile de criză, 
persoanele pe care le-ar putea suna Darius într-un moment de 
criză, recomandarea ca rudele sau prietenii apropiaţi să verifice 
periodic dacă totul e în ordine cu Darius, discutarea motivelor 
pentru a-și continua viata, a modalitatilor de a reduce stresul, 
precum și creşterea frecvenţei şedinţelor pentru a-i oferi sprijin 
suplimentar. 

Următoarea problemă etică priveşte competența dumnea- 
voastră de a-i oferi servicii psihologice lui Darius (Codul etic 
al APA, Standardul 2.01, Limitele competenţei). Ar fi bine să 
apelati la supervizare și intervizare pentru a stabili răspunsul 
la această chestiune, precum si la autoreflectie si evaluarea pro- 
priei experienţe şi a propriului nivel de cunoştinţe în lucrul cu 
persoane ce suferă de tulburare depresivă majoră. Întrucât ris- 
cul de deces crește odată cu severitatea problemelor, dacă nu 
simtiti că sunteți calificat să vă ocupați de acest caz, chiar si sub 
supervizare, este indicat să trimiteţi pacientul unui alt psiholog. 
În cazul în care sunteţi în perioada de stagiu clinic, supervizorul 
dumneavoastră are ultimul cuvânt în această chestiune. (Vezi și 
capitolele 3 si 5 din acest volum.) 

Nu există indicii ale unei relații multiple în acest caz (Codul 
etic al AP, Standardul 3.05, Relaţii multiple), însă este important 
să păstraţi relaţia în cadrul strict profesional. Pentru a discuta 
aceste probleme de etică, este bine să aveţi în minte reguli clare 
despre așteptările dumneavoastră de la psihoterapia pe care o 
oferiţi, precum si să intelegeti care anume sunt aşteptările lui 
Darius cu privire la psihoterapie. 

Managementul riscurilor — cum să vă protejați 
clientul și cum să vă autoprotejati 


ACTIVITATEA 6.4: 


Există riscuri speciale în privința activității dumneavoastră ca 
psiholog clinician în acest caz și, dacă da, care sunt ele? Credeţi 
că există riscuri ce decurg din faptul că v-aţi schimbat diagnos- 
ticul inițial de tulburare depresivă majoră, episod unic sever, 
fără simptome psihotice (F32.2) în tulburare depresivă majoră 
recurentă, severă, fără simptome psihotice (F33.2) în cadrul 
evaluării pe care i-ati făcut-o lui Darius? 


Mulţi psihologi se tem că pacienții îi pot da în judecată dacă 
terapia are rezultate negative sau dacă intervenţia psihologică a 
făcut mai mult rău decât bine. Pacienţii se pot adresa si organis- 
melor care conferă statutul profesional psihologilor din branșă, 
drept pentru care multi psihoterapeuti preferă să nu lucreze 
cu clienţi suicidari. Din fericire, există metode proactive şi de 
protecţie la care puteţi apela pentru a reduce riscul unor pro- 
bleme de acest fel. 

În primul rând — si cel mai important — consemnați, detaliat 
și la timp, nu doar ce intervenţii folosiţi în terapie, ci şi motivele 
utilizării acestor intervenţii, astfel încât să vă puteţi proteja pro- 
fesional, după cum s-a arătat în capitolul 1. 

Supervizarea și intervizarea reprezintă o practică excelentă şi 
o bună modalitate de învăţare atât pentru masteranzi sau doc- 
toranzi, cât și pentru psihologii autonomi, oferindu-vă sprijin în 
cazurile dificile care presupun și riscuri. În urma unei consul- 
tări minutioase cu colegii, terapeutul obține o perspectivă mai 


167 


ICD-10-CM: Studii de caz = F33 Tulburare depresivă majoră recurentă 


168 largă asupra cazului, precum și sprijinul necesar dacă mai apar 
întrebări cu privire la tipul de psihoterapie sau procesul deci- 
zional. Psihoterapia, prin natura ei, poate să devină o profesie 
prin care riscăm să ne izolăm. Prin supervizare, intervizare şi 
participare la cursuri de pregătire continuă diminuăm acest risc 
și rămânem la curent cu ştiinţa și avem parte de sprijin și sfa- 
turi bine informate, ceea ce ne ajută să ne protejăm în meseria 
de psihoterapeut. 

Un ultim comentariu referitor la risc se leagă de diagnosticul 
stabilit în cazul lui Darius. În timpul evaluării, v-aţi schimbat 
diagnosticul. Această modificare poate duce la acuzația că de 
fapt nu l-aţi înțeles pe Darius sau n-aţi înțeles diagnosticul lui. 
Cu toate acestea, o evaluare sistematică și atentă, inclusiv con- 
semnarea informaţiilor, alături de o descriere clară a conceptua- 
lizării cazului, poate demonstra că, departe de a fi incompetent 
sau neglijent, de fapt procedati exact asa cum trebuie să proce- 
deze orice psiholog competent și atent. 


Concluzii 


ACTIVITATEA 6.5: 


Date fiind informaţiile pe care le aveţi la îndemână în acest 
moment, care sunt primele aspecte pe care le veţi aborda în 
terapie? Care sunt următoarele aspecte, în ordinea importan- 
tei? Ce rezultate sau tendinţe vă așteptați să vedeți în prima 
etapă a tratamentului în privinţa riscurilor și simptomatologiei 
depresive? 

Atunci când aveţi de-a face cu o tulburare depresivă sau 
de dispoziție, elaborarea unui plan de siguranţă, în colaborare 
cu clientul, este crucială, dacă există și cel mai mic indiciu de 
ideatie suicidară sau intenţie de suicid. Integrarea familiei, prie- 
tenilor si a resurselor din comunitate în planul de terapie poate 
facilita menţinerea contactului cu pacientul prin verificarea stării 
pacientului!” și poate oferi sprijin social suplimentar. Stabilirea 
unui raport cu pacientul si îmbunătăţirea constantă a alianţei 
terapeutice vor duce la o implicare mai activă a pacientului în 
tratament și în alte intervenţii comportamentale. Discutând cu 
Darius despre așteptările dumneavoastră ca terapeut și despre 
așteptările sale în calitate de client puteți preveni neînţelegeri 
viitoare și stabili scopuri rezonabile privind rezultatele terapi- 
ei. Colaborarea cu clientul în privinţa planificării tratamentu- 
lui este esenţială, iar terapeutii ar trebui să folosească cele mai 
bune practici şi terapii susținute empiric, luând în considerare 
şi aspectele culturale (Comas-Diaz, 2012; Hays, 2016). În propria 
noastră practică și întrucât studiile nu au arătat până acum că 
există un model de terapie mai eficient decât altele (Wampold, 
2001), preferăm să utilizăm o abordare transversală, pe care o 
adaptăm fiecărui caz. Abordarea propusă de programul STS 
se bazează pe principii derivate empiric despre modul în care 
pacientul, contextul si factorii de tratament interacționează cu 
scopul de a optimiza schimbarea. Acest program, folosit pentru 
evaluarea iniţială în cazul descris în acest capitol, oferă îndru- 
mare în privința dezvoltării unui plan de tratament bazat pe 
principii şi tintind punctele forte ale pacientului. Gradul înalt de 


17 În original wellness checks — acțiuni ce pot fi întreprinse de prieteni, familie sau poliție 
pentru a verifica dacă o persoană se află la domiciliu și este în stare bună de sănătate. 
(N.t.) 

170 deteriorare funcţională și caracterul cronic al tulburării de care 
suferă Darius ne conduc în direcţia planificării unei intervenții 
pe termen lung, urmărind dezvoltarea de către pacient a unui 
sistem sănătos de sprijin social. Dat fiind nivelul de rezistență 
arătat de Darius, vom prefera intervenţiile evocative și nu direc- 
tive. În fine, dat fiind stilul său de coping bazat pe internaliza- 
re, vom pune accentul pe proceduri care ajută la dezvoltarea 
insight-ului şi a capacităţii de înţelegere ca mediatori ai schim- 
bării (Castonguay & Beutler, 2006). 

În formularea tratamentului, concluzionati că Darius vrea in 
mod fundamental să aibă parte de acceptare şi dragoste din par- 
tea tatălui său, iar lipsa acceptării din partea tatălui l-a condus 
spre o depresie adâncă şi cronică, din cauza căreia au apărut şi 
celelalte simptome dezadaptative şi autodistructive. Explorarea 
acestei teme centrale îl poate ajuta pe Darius să câştige un con- 
trol mai bun asupra comportamentului şi stării sale emoţionale. 

Tulburările majore depresive prezintă deseori o importan- 
tă dimensiune de risc, drept pentru care este foarte bine să-i 
recomandati pacientului să se adreseze si unui psihiatru sau 
altor furnizori de servicii medicale. În acest fel, abordarea trata- 
mentului și a procesului de recuperare va fi de tip integrat, aco- 
perind cât mai multe dintre sferele din viața pacientului care pot 
fi afectate de depresie. 

Darius a refuzat recomandarea iniţială de a urma un trata- 
ment cu antidepresive, însă a fost de acord să-și urmeze mai 
conştiincios tratamentul pentru ADHD. Rezistenţa sa la ideea 
de tratament medicamentos se poate datora rusinii sau stigma- 
tului asociat cu intervenţia psihiatrică în general, drept pentru 
care faceți recomandarea ca terapeutul lui Darius să tina cont și 
de aceşti factori în terapie. 

Conform modelului STS, este important să descriem fazele 
schimbării în timp (vezi Howard, Kopta, Krause & Orlinsky, 
1986), astfel încât pacientul să ştie la ce să se aştepte. Starea afec- 
tivă a lui Darius, incluzând lipsa de speranţă, stima de sine scă- 
zută si autodepreciere, se va modifica relativ repede dacă el se 
angajează activ în terapie si are încredere în terapeut și trata- 
mentul propus. Simptomele mai complexe, cum ar fi tiparele 
dezorganizate de alimentaţie şi relaţiile sociale depresogene se 
vor schimba mai greu, pe parcursul mai multor luni. Va fi nevo- 
ie de si mai mult timp pentru a determina o schimbare la nive- 
lul temerilor şi nevoilor care stau la baza suferinței lui Darius 
în raport cu respingerea sa de către tată şi cu autodeprecierea 
de care dă dovadă (Beutler & Harwood, 2000). Etapele iniţiale 
ale tratamentului se vor concentra asupra dezvoltării încrede- 
rii, probabil chiar asupra dezvoltării unor noi relaţii sociale. 
Şedinţele ulterioare se pot concentra mai mult asupra schim- 
bărilor de la nivelul simptomelor clientului și, în cele din urmă, 
asupra conflictelor cu tatăl său si cu sine însuși (prin autode- 
precierea manifestată). Pentru a-şi înfrânge aceste frici, Darius 
va trebui să ajungă la o bună autocunoastere şi să înveţe să-şi 
asume riscuri. Evoluţia şi recuperarea pacientului se vor derula 
mai ușor dacă accentul va fi pus pe punctele forte ale sale, si nu 
doar pe patologie, simptome, puncte slabe și lipsuri. 

În fine, trebuie să ţineţi cont de factorii ce tin de cultură si etnie 
atunci când alegeţi natura si tiparul de intervenţie. De exemplu, 
mulți pacienţi afro-americani spun că le este ruşine să ceară ajutor 
pentru probleme de sănătate mentală, iar stigmatul asociat căutării 
ajutorului specializat în afara familiei poate împiedica accesul la tra- 
tament (Sanders Thompson, Bazile & Akbar, 2004). O psihoterapie 
ce este atentă la aspectele culturale tine cont de natura sistemelor de 

172 ajutorare, precum si de credinţele și preferințele pacientului, lucruri 
ce vor ieși la iveală încă de la începutul evaluării și tratamentului. 

F40.1 Fobia socială 


Maryann E. Owens, Deborah C. Beidel si Jennifer A. Scheurich 


Fobia sociala reprezinta o teama pregnanta de interactiuni 
sociale, atât individuale, cat si in cadrul unui grup. Printre situa- 
tiile ce pot inspira teamă se numără conversațiile de socializa- 
re, întâlnirea unor persoane necunoscute, actul de a fi obser- 
vat consumând mâncare sau băutură în public ori susținând 
un spectacol în public, un concert sau un discurs, de exemplu. 
Aproximativ 11% din populaţie suferă de fobie socială la un 
moment dat pe parcursul vieții (Kessler, Petukhova, Sampson, 
Zaslavsky & Wittchen, 2012). Persoanele cu fobie socială se 
tem că vor face sau spune ceva ce va fi evaluat negativ de către 
ceilalți. Gradul de severitate a fobiei sociale poate varia, însă 
simptomele afectează într-o măsură semnificativă functiona- 
rea socială, ocupationala și școlară. Persoanele cu fobie socială 
fac eforturi speciale pentru a-și ascunde teama si încearcă să-și 
ascundă simptomele fiziologice tipice, cum ar fi bătăile accentu- 
ate ale inimii, transpiratie şi inrosirea feţei. Înroşirea feţei pune 
cele mai multe probleme, fiind o reacţie de tip anxios uşor de 
observat de către ceilalţi, drept pentru care persoana în cauză 
se simte și mai jenată nu doar din cauza interacțiunii sociale, 
ci şi fiindcă este îngrijorată că această manifestare vizibilă de 

anxietate va fi judecată negativ de către ceilalți. Astfel se cre- 
ează un cerc vicios al distresului — anxietatea socială, credin- 
ta că ceilalți iti percep nivelul de disconfort, apoi şi mai multă 
anxietate — ducând la un tipar de evitare socială și deteriorare 
funcţională. 


Cazul 


Prima persoană programată pentru astăzi la clinica universi- 
tară este Elizabeth, o femeie caucaziană în vârstă de 38 de ani, 
care locuiește într-un apartament mic alături de cei doi fii ai săi 
(în vârstă de 9 si, respectiv, 11 ani). Elizabeth s-a mutat în carti- 
er acum 10 ani, imediat după ce a rămas însărcinată cu cel de-al 
doilea copil. Din cum se prezintă, deduceti că este o persoană 
inteligentă, plăcută şi cooperantă, foarte puţin asertivă. Sunteţi 
nevoit să o rugați pe Elizabeth să vorbească mai tare, fiindcă nu 
puteţi să o auziti. Pare vizibil anxioasă: atât mâinile, cât si vocea 
îi tremură. Elizabeth vă mărturisește că fusese „foarte anxioasă“ 
în legătură cu programarea și că era să nu mai vină. 

În momentul prezent, Elizabeth nu mai trăiește alături de 
soţul ei, cu care s-a căsătorit acum 15 ani, din cauza neîncetate- 
lor abuzuri verbale şi emoţionale. Spune că toată viaţa s-a lup- 
tat cu o stare de acută anxietate în contextul situaţiilor socia- 
le, însă spune că simptomele s-au agravat în timpul separării: 
„Cred că mereu m-am ascuns în spatele soțului meu. Acum, că 
trebuie să mă descurc singură, la slujbă, în problemele ce tin 
de casă sau să-mi fac singură prieteni, sunt îngrozită!“. Descrie 
modul în care abuzurile soțului ei i-au afectat stima de sine și 
încrederea în sine (vezi Foran, Beach, Smith Slep, Heyman & 
Warnboldt, 2013; Healy, 2014): „Mereu îmi spunea că eram 

tâmpită sau idioată şi îmi zicea că aveam noroc să-l am pe el, 
pentru că nimeni altcineva n-ar fi vrut să aibă de-a face cu mine. 
Iar eu îl credeam.“ 

Elizabeth declară că vrea să-și dezvolte sentimentul identi- 
tatii personale și să devină independentă. Regretă că n-a făcut 
facultatea, iar anul trecut a vrut să urmeze niște cursuri de cer- 
tificare în profesia de asistent de terapie fizică la o facultate din 
localitate, însă a fost la un singur curs şi apoi a abandonat: „Nu 
mai fusesem la cursuri de atâta timp, de când terminasem lice- 
ul. Mi-a fost prea greu să tin pasul cu profesorul. Toţi ceilalți 
studenţi erau tineri și păreau că pricep totul şi că se cunosc bine 
între ei. Mi se părea că o să mă fac de râs. Când am aflat că la 
sfârşitul semestrului trebuia să susţinem un discurs în fata tutu- 
ror... am plecat şi nu m-am mai întors“. 

Elizabeth spune că are nevoie să-şi găsească urgent o slujbă 
pentru a se întreţine pe ea şi pe copiii ei, însă e îngrozită la gân- 
dul că se va face de râs la interviul pentru slujbă. Povestește cum 
a fost invitată la un moment dat la un interviu pentru o slujbă, 
însă a trăit o stare atât de intensă de anxietate doar la gândul că 
va merge la interviu, încât a abandonat proiectul: „M-am îmbră- 
cat frumos pentru interviu, m-am urcat în mașină, însă m-am 
simţit atât de copleșită, încât am stat în mașină timp de o oră 
inchipuindu-mi cum se vor uita toţi la mine.” Elizabeth declară ca 
se descurcă foarte greu în situaţiile în care trebuie să fie în centrul 
atenției, să interacționeze cu persoanele aflate în poziție de auto- 
ritate şi să fie asertivă. Relatează că trăiește o stare profundă de 
anxietate când întâlneşte persoane noi, când merge la o petrecere 
sau când poartă conversații în care nu știe ce să zică sau să facă, 
declarând: „Mi-e teamă că oamenii se vor uita la mine ciudat 
dacă se va întrerupe brusc o conversaţie sau o să uit ce să spun”. 

178 Elizabeth declară că aceste frici îi afectează toate domeniile 
vieţii. Din cauza acestor probleme se simte tristă „pe scurt, în 
majoritatea zilelor“, prezentând un anumit grad de ideatie sui- 
cidară pasivă: „N-aş recurge la măsuri extreme, însă uneori mă 
gândesc că ar fi bine dacă nu m-aş mai trezi.“ Este îngrijorată 
că fiii ei ar putea să-i preia unele obiceiuri, iar ea vrea să fie un 
bun exemplu pentru ei. 

După ce notati aceste informaţii, o întrebaţi pe Elizabeth ce 
vrea să obţină de la şedinţele de psihoterapie. Se înroşeşte și 
ezită să răspundă, însă peste câteva momente, la încurajarea 
dumneavoastră, precizează următoarele scopuri: 

1. să-și reducă anxietatea în situaţiile sociale, astfel încât să 

aibă încredere în sine și să nu se mai simtă copleșită; 

2. să fie capabilă să meargă la interviurile pentru slujbă, să 
participle la interviu și — speră ea — chiar să obţină o 
slujbă; 

3. să întâlnească persoane noi si să-și facă noi prieteni; 

4. să fie mai asertivă si să-şi susțină drepturile, astfel încât sa 
nu se mai simtă „ca un pres’; 

5. să se simtă mai bine atunci când este în centrul atenţiei sau 
susține un discurs în public; 
$i 

6. să nu se mai simtă atât de tristă şi să nu mai fie atât de 
critică fata de ea însăși tot timpul — să se simtă fericită în 
majoritatea timpului. 


Evaluarea conform ICD-10-CM 


Efectuarea unei evaluări corecte este cel mai important pas 
în conceptualizarea unui caz. Judecata clinică şi cunoaşterea 


JACK B. SCHAFFER, EMIL RODOLFA 


ACTIVITATEA 7.1: 


Ce puteţi face în cadrul procesului de evaluare pentru a începe 
construirea unei abordări utile în lucrul cu Elizabeth, având în 
vedere scopurile propuse? De ce informații suplimentare aveți 
nevoie în procesul de evaluare și diagnosticare? 


literaturii de specialitate sunt esenţiale pentru sintetizarea infor- 
matiei, interpretarea rezultatelor si oferirea unor recomandări 
adecvate. 

Dată fiind multitudinea de chestionare şi metode de diagnos- 
tic, uneori nu mai știm de unde să începem. Este bine să vă for- 
mulati ipotezele de diagnostic pe baza acuzelor prezentate de 
pacient. Apoi, ganditi-va ce alte informaţii vă mai sunt necesare 
pentru a confirma sau nu ipotezele formulate, ce instrumente de 
evaluare să folosiţi și în ce fel ar contribui acestea la identificarea 
diagnosticului. 

În fata unui caz de anxietate în situaţii sociale este important 
să adunaţi cât mai multe informaţii cu putinţă, întrucât anxie- 
tatea în situații sociale poate fi cauzată de mai multe tipuri de 
tulburări, cum ar fi depresia, tulburarea de panică sau tulbu- 
rarea de adaptare. Ce altceva ati mai vrea să ştiţi în legătură 
cu Elizabeth? În primul rând, trebuie să vă lamuriti cu privire 
la diversele emoții și evenimente de viata prin care a trecut si 
trece Elizabeth. Printre acestea se numără depresia, simptomele 
de panică și separarea maritală. Deseori, persoanele deprimate 
se izolează de ceilalţi din pricina lipsei de energie si interes. Si 
totuşi, depresia poate fi, la rândul ei, o consecinţă a unei anxie- 
tati ce se manifestă de mult timp în contexte sociale. Elizabeth 
a raportat şi unele simptome de panică. Apar doar în situaţii 

sociale sau stresante sau apar „din senin“? Separarea marita- 
lă provoacă stres. Oare emoţiile pe care le trăiește se datorează 
eşecului căsătoriei sale şi sunt doar rezultatul unei relaţii abuzi- 
ve? Sau, de fapt, aceste emoții au făcut-o să-și aleagă un partener 
despre care credea că „va avea grijă de ea”? Este important să 
intelegeti relaţiile dintre sentimentele, comportamentele si expe- 
rientele din viata lui Elizabeth pentru a efectua evaluarea și a 
recomanda un plan de tratament. 

Puteţi lua în calcul administrarea unor instrumente de autoe- 
valuare pentru simptomele anxioase şi legate de dispoziție, pre- 
cum și un instrument de evaluare a personalităţii, toate bazate pe 
autoraportare. Personality Assessment Inventory este util pen- 
tru evaluarea personalităţii adulților. Scalele de fobie şi anxietate 
socială numite Social Phobia Scale și Social Interaction Anxiety 
Scale au fost validate pentru uzul cu pacienţi ce au probleme, 
experienţe şi tulburări ce intra în sfera anxietatii (Brown şi colab., 
1997). Dacă aveţi resursele necesare, ar fi utilă si o evaluare a 
comportamentului lui Elizabeth în timpul interacțiunilor sociale. 
Îi mai puteţi da şi niște fişe de automonitorizare pentru a înre- 
gistra dispoziţia şi nivelul de anxietate pe parcursul saptama- 
nii. Monitorizand când şi unde apar diversele emoții resimtite de 
Elizabeth, veţi începe să intelegeti care sunt factorii precipitanti 
sau asociaţi. Aceste metode nu doar vă ajută în stabilirea unui 
diagnostic, dar puteţi utiliza informaţiile obţinute ca nivel de refe- 
rinta în funcţie de care veți monitoriza progresul lui Elizabeth. 


Diagnosticul conform ICD-10-CM 


În acest moment există mai multe posibilități de diagnostic 
în cazul lui Elizabeth, de la fobie socială la tulburare depresivă, 

tulburare de panică, tulburare de adaptare, tulburare de perso- 
nalitate sau o combinaţie de mai multe tulburări. Veţi parcurge 
mai ușor etapa diagnosticului diferenţial dacă vă veţi raporta 
la un manual cu criterii de diagnosticare a tulburărilor menta- 
le (vezi Schaffer & Rodolfa, 2016, capitolul 10, pentru resurse 
suplimentare). 

Potrivit Cărții albastre (Organizaţia Mondială pentru Sănătate 
[OMS], 1993) diagnosticul de fobie socială (F40.1) se pune atunci 
când persoana fie are o teamă marcată de a se afla în centrul 
atenţiei sau de a se comporta într-un mod stânjenitor sau umi- 
litor, fie persoana evită în mod special să se afle în centrul aten- 
tiei sau în situații în care se teme că s-ar putea comporta într-un 
mod stânjenitor sau umilitor. Elizabeth a declarat că simte o 
stare accentuată de anxietate atunci când se află în situaţii soci- 
ale de diverse tipuri și se teme că va fi judecată de ceilalți si 
evaluată în mod negativ. Este clar că simptomele îi provoacă o 
deteriorare semnificativă și un disconfort vizibil. De exemplu, 
anxietatea o împiedică să termine facultatea si să obțină o slujbă 
nouă, de care are nevoie pentru a putea să aibă grijă de ea însăși 
și de copiii ei. 


ACTIVITATEA 7.2: 


Este depresia diagnosticul principal în cazul lui Elizabeth? Ce 
alte diagnostice sunt posibile și de ce? 


În acest moment, nu aveţi suficiente informaţii pentru a sta- 
bili un diagnostic de depresie (F32.x, F33.x, F34.x sau F.39). 
Cu toate acestea, dată fiind rata înaltă de comorbiditate între 
depresie si fobie socială, este important să explorati acest aspect. 

182 Printre criteriile esenţiale în diagnosticarea depresiei se numă- 
ră debutul, evoluţia, durata, numărul si severitatea simptome- 
lor, precum și gradul de deteriorare funcțională (OMS, 1993). 
Elizabeth a spus că se simte deprimată „pe scurt, în majorita- 
tea zilelor“. Este bine să clarificati ce anume înseamnă pe scurt: 
câteva minute, ore sau este vorba de altceva? Ce trebuie să reti- 
neti este că nu este bine să presupuneti că intelegeti ce vor sa 
spună ceilalți doar fiindcă folosesc expresii comune. Explorati ce 
anume înseamnă aceste expresii comune pentru ei. În privința 
ideatiei suicidare pasive raportate de Elizabeth, cât de des are 
acest tip de gânduri? Există anumite momente când aceste gân- 
duri îi trec cu precădere prin minte? De asemenea, este util să 
intelegeti căror factori atribuie ea depresia ei. 

Dacă, în urma explorărilor, stabiliți că Elizabeth suferă 
într-adevăr de depresie, este important să stabiliți care este dia- 
gnosticul principal şi care este diagnosticul secundar. De multe 
ori, persoanele cu fobie socială spun că se simt deprimate din 
cauza anxietatii pe care o resimt. Se izolează de ceilalţi, iar une- 
ori fie nu au o slujbă, fie nivelul de calificare solicitat de slujba 
pe care o au este inferior studiilor absolvite. Conform spuselor 
lor, dacă ar fi mai sigure pe sine în situaţiile sociale si și-ar face 
prieteni, nu s-ar mai simţi aşa „deprimate“. Alteori, persoane- 
le care sunt deprimate se simt prea letargice și nemotivate să 
interacționeze cu ceilalți, iar anxietatea socială pe care o trăiesc 
se leagă de senzaţia lor că nu sunt bune de nimic. În acest caz, 
e mai probabil ca depresia să fie diagnosticul principal. Sunt 
câteva indicii care arată că anxietatea socială ar putea fi pro- 
blema centrală în cazul lui Elizabeth: anxietatea ei extremă ce 
reiese atât din acuze, cât și din observaţiile realizate în timpul 
primei şedinţe, declaraţia ei că s-a luptat toată viata cu o stare 

intensă de anxietate în situaţiile sociale, numeroase situaţii în 183 
care anxietatea și teama de a nu se face de rușine în public i-au 
blocat încercările de a-și îmbunătăţi calitatea vieţii (abandona- 

rea studiilor și neprezentarea la interviul pentru slujbă) si, foar- 

te important pentru diagnosticul diferenţial, faptul că Elizabeth 
însăși spune că sentimentul ei de tristețe se datorează dificultă- 

tilor prin care a trecut din cauza anxietatii. 

Elizabeth spune că uneori îi bate inima așa de tare, încât 
aproape că îi sare din piept, ceea ce poate reprezenta un simp- 
tom al unui atac de panică. Ar fi bine să explorati acest subiect 
și să vedeţi daca Elizabeth a mai avut și alte simptome, precum 
dureri în piept, senzaţie de sufocare, ameteala sau sentimen- 
tul că lumea este ireală. Uneori, persoana care are un atac de 
panică are impresia că moare sau își pierde minţile în momen- 
tul respectiv. Însă Elizabeth a declarat că aceste simptome apar 
doar la gândul unui interviu pentru slujbă. În cazul unei tulbu- 
rări de panică (F41.0), debutul simptomelor este imprevizibil. 
Prin urmare, probabil că putem exclude diagnosticul de tulbura- 
re de panică, însă prudent ar fi să nu ignorăm aceste simptome 
și să o întrebăm pe Elizabeth periodic dacă au reapărut. 

Un alt aspect de explorat îl reprezintă recenta ei separare de 
soțul ei. Deşi privește separarea de soţul abuziv drept un lucru 
pozitiv, Elizabeth v-a mărturisit că este îngrijorată de cât de greu 
îi va fi să se adapteze la viata de persoană singură, să aibă singu- 
ra grijă de cei doi fii si să devină mai independentă. La o prima 
privire, diagnosticul de tulburare de adaptare (F43.2) pare să i se 
potrivească. Tulburările de adaptare sunt caracterizate de sufe- 
rinta subiectivă și perturbare emoţională în raport cu un fac- 
tor de stres psihosocial identificabil (OMS, 1993), iar persoana 
reacționează la evenimentul stresant cu depresie, anxietate sau 

184 comportament dezadaptativ. Deși acest diagnostic pare să explice 
simptomele lui Elizabeth, acestea trebuie să fie consecinţa secun- 
dară a unui eveniment stresant. Elizabeth spune că a trăit simp- 
tome de anxietate socială cu mult înainte de separarea de soțul ei. 
Desi simptomele au fost exacerbate de separare si pot da impre- 
sia unui diagnostic de tulburare de adaptare, am putea conside- 
ra ca aceasta separare a inlaturat de fapt una dintre strategiile ei 
principale de evitare, si anume faptul de „a se ascunde în spatele 
soţului“, ceea ce făcea de mai mulţi ani. Persoanele ce suferă de 
tulburări de anxietate găsesc deseori modalități de a evita obiec- 
tul sau situaţia de care se tem, evitare ce are drept răsplată redu- 
cerea anxietatii. Într-un final, comportamentul de evitare se poate 
amplifica, devenind dezadaptativ. În cazul de fata, Elizabeth îl 
folosea pe soţul ei ca scuză pentru a evita situațiile sociale de care 
se temea. Pe baza acestei informaţii, diagnosticul de fobie socială 
continuă să fie cel mai potrivit în situaţia lui Elizabeth. 

S-ar putea, de asemenea, ca Elizabeth să întrunească simp- 
tomele unei tulburări de personalitate, cum ar fi tulburarea de 
personalitate dependentă (F60.7). Tulburarea de personalitate 
dependentă se caracterizează printr-o dependenţă pervazivă de 
ceilalți pentru a lua decizii privind viata persoanei. Se asociază 
des cu teama de abandon, sentimentul de lipsă de speranţă și 
complianta pasivă. În acest moment, dat fiind că nu avem alte 
informaţii, acest diagnostic este doar o speculație. Ar trebui să 
știm mult mai multe pentru a-l lua în considerare în mod real. 
Oricare ar fi diagnosticul oficial, totuşi, pentru a înţelege tipare- 
le comportamentale ale lui Elizabeth si modul în care s-ar putea 
raporta la tratament, va trebui să fim atenţi la simptome precum 
dependenţa excesivă de ceilalți, subordonarea propriilor nevoi 
nevoilor celorlalți, precum şi sentimentul de incompetenta. 

Elizabeth se teme că va fi judecată negativ în situaţii sociale, 
lucru care îi afectează calitatea vieţii. Aceasta pare să fie dinami- 
ca centrală în cazul de fata; prin urmare, este clar că Elizabeth 
îndeplineşte criteriile pentru diagnosticul de fobie socială 
(F40.1x). Pentru a evalua severitatea simptomelor de depresie 
și panică, gradul de adaptare și personalitatea, aveți nevoie de 
mai multe informaţii. Un punct de plecare ar fi să o încurajați 
pe Elizabeth să completeze fişele de automonitorizare pentru a 
observa care este dispoziţia ei afectivă pe parcursul unei zile. 
În acest fel, atât dumneavoastră, cât şi Elizabeth veţi avea mai 
multe informații, chiar o înţelegere profundă, în legătură cu 
tiparele ei comportamentale, cognitive și emoționale. Chiar si 
după identificarea diagnosticului principal, este important să 
monitorizati și celelalte simptome, întrucât pot apărea şi dispă- 
rea în raport cu factorii de stres. Este deosebit de important să 
monitorizati ideatia și comportamentele suicidare. 


Considerații etice — cum să vă protejați pacientul 


ACTIVITATEA 7.3: 


Ce măsuri speciale de siguranţă și protejare a vieţii private ar 
trebui luate în cazul lui Elizabeth? Aveţi vreo responsibilitate 
de a asigura starea de bine a copiilor lui Elizabeth și, dacă da, 
care este responsabilitatea dumneavoastră? 


Este important să luaţi toate măsurile necesare pentru a-i 
asigura fiecărui pacient, indiferent de simptomele cu care se 
prezintă, siguranţa și dreptul la viata privată. Două potentia- 
le probleme puse în evidenţă de evaluarea pe care i-ati făcut-o 

186 lui Elizabeth sunt ideatia pasivă suicidară și faptul că locuiește 
singură cu doi copii mici, după ce a ieşit dintr-o relaţie abuzivă. 
Cu privire la ideatia suicidară, va trebui să intelegeti foarte 
bine natura şi severitatea gândurilor de suicid ale lui Elizabeth 
(vezi si capitolele 6 si 15, din acest volum). Severitatea simpto- 
melor suicidare poate varia în funcție de factorii de stres din 
viaţa de zi cu zi. De exemplu, într-o zi mai stresantă, Elizabeth 
poate remarca o intensificare a gândurilor suicidare. Dat fiind 
că starea afectivă zilnică (si nu doar diagnosticul) are o influenţă 
asupra gândurilor de suicid, va trebui să o întrebaţi despre aces- 
te gânduri la începutul fiecărei întâlniri pe care o veţi avea cu 
ea. Deși există diverse chestionare bazate pe autoevaluare care 
pot fi folosite pentru măsurarea simptomelor suicidare, acestea 
nu pot înlocui întrebarea directă din partea dumneavoastră, în 
calitate de psihoterapeut al ei. Ştiind că nu este o problemă pen- 
tru dumneavoastră să discutati aceste gânduri, și lui Elizabeth 
îi va fi mai ușor să vă mărturisească dacă ele devin mai frecven- 
te sau mai intense, mai ales dacă acest lucru se întâmplă între 
şedinţele de psihoterapie. Desi, în momentul de fata, gândurile 
sale de suicid pot fi pasive si trecătoare, va trebui să va asigu- 
rati că nu dezvoltă vreun plan sau intenţie reală. Ar fi bine ca, 
împreună cu Elizabeth, să puneţi pe hârtie un plan de siguranţă 
care să o ajute să-și identifice strategiile de coping la care poate 
apela dacă gândurile de suicid încep să o copleseasca. 

Dat fiind că v-a spus că s-a despărțit recent de un sot abuziv, 
dilema etică este dacă trebuie să raportați acest lucru. Ar fi bine 
să o întrebaţi pe Elizabeth despre natura abuzului pe care l-a trăit 
(fizic, emoţional, sexual, verbal etc.) și dacă abuzul l-a trăit doar 
ea sau și copiii ei au fost victime. Asiguraţi-vă ca Elizabeth inte- 
lege bine că sunteți obligat de lege să anunţaţi autoritățile (vezi și 


JACK B. SCHAFFER, EMIL RODOLFA 


capitolul 3 din acest volum), dacă vă spune despre abuzuri fizice 
sau sexuale comise împotriva minorilor. Potrivit legislaţiei, persoa- 
nele care îndeplinesc anumite profesii (sau chiar toţi cetățenii, indi- 
ferent de profesie, potrivit legislaţiei din mai multe state) trebuie 
să raporteze autorităţilor anumite situaţii de criză. Există obligația 
legală de a raporta orice suspiciune de abuz asupra unui copil sau 
neglijare a acestuia (Child Welfare Information Gateway, 2014). 
Înainte să incepeti orice fel de evaluare sau tratament, trebuie întot- 
deauna să obţineţi consimțământul informat al pacientului, proces 
în timpul căruia îi veți oferi informaţiile necesare si veți obține per- 
misiunea pentru intervenţie (vezi Principiile etice ale psihologilor si 
codul de conduită (APA Ethics Code) [ APA; 2017], Standardul 3.10, 
Consimțământul informat, și Secțiunea 4: Dreptul la viata priva- 
tă si confidentialitate). În cadrul informării clientului trebuie să-i 
explicati că sunt situaţii în care sunteţi obligat să încălcaţi confi- 
dentialitatea, cum ar fi situaţiile de abuz sau neglijare a unui copil. 

În privinţa respectării dreptului la viata privată, trebuie avute 
în vedere anumite măsuri de precauţie. La fel ca pentru toţi cli- 
entii, fișa lui Elizabeth trebuie păstrată în siguranţă. În clinica 
în care activati, fișa poate fi accesată doar în caz de nevoie. În 
exteriorul clinicii, fișa poate fi dezvăluită doar pe baza acordului 
scris al lui Elizabeth (vezi Codul de etică al APA, Standardul 6). 
În plus, dat fiind că sunteţi la curent cu relaţia abuzivă si pasibilă 
de litigiu dintre Elizabeth și soțul său, este bine să fiți extrem de 
precaut si să nu dezvaluiti faptul că vă este clientă niciunei per- 
soane (deci nici soţului ei) care sună la clinică pentru a se interesa 
despre situația lui Elizabeth sau tratamentul pe care îl primeşte. 

În timpul procesului de evaluare si tratament, nu uitaţi că 
Elizabeth a mărturisit că are probleme în a se impune în fata 
altor oameni, mai ales în fata unor persoane cu autoritate. 

188 Psihologul clinician are prin natura profesiei un rol ce presu- 
pune o poziție de autoritate, deci va trebui să nu scapati din 
vedere faptul că Elizabeth probabil va ezita să vă contrazică sau 
să-şi exprime nemulțumirea fata de serviciile oferite. Desi majo- 
ritatea oamenilor înţeleg că trebuie să-şi confrunte anxietatea 
pentru a o putea trata, unele persoane se sperie la idea că trebu- 
ie să-și „înfrunte fricile“. Modul în care isi exprimă dezacordul 
sau nemulțumirea se poate manifesta sub forma nefrecventă- 
rii şedinţelor de terapie, neefectuării temelor dintre ședințe sau 
chiar prin terminarea colaborării. Nu uitaţi, deci, să fiți atent la 
aceste semne în cazul lui Elizabeth. 

Pentru a încuraja participarea activă a lui Elizabeth, expli- 
cati-i că terapia se face prin colaborare si că părerea ei este bine- 
venită. Explicati-i clar logica tratamentului si de ce este rugată sa 
se implice în anumite activităţi. În anumite situaţii, aceste expli- 
catii trebuie date de mai multe ori pentru ca pacientul să ajungă 
să se simtă confortabil. Incurajati dezvoltarea unei atmosfere de 
colaborare ascultând pacientul cu atenţie și făcând modificări 
care se potrivesc cu planul de tratament. Aceste strategii o vor 
ajuta pe Elizabeth să-i fie mai uşor să se exprime mai asertiv. 


Managementul riscurilor — cum vă protejați pacientul 
și cum vă protejați pe dumneavoastră înșivă 


ACTIVITATEA 7.4: 


Ce probleme pot apărea în legătură cu modul în care vă prote- 
jati în timpul tratamentului lui Elizabeth, mai ales ținând cont 
de faptul că terapia pentru fobie socială se desfășoară uneori 
în locuri publice? 

Puteţi face mai multe lucruri pentru a vă proteja în calitate de 
psiholog clinician. Mai întâi, asigurati-va că aveţi pregătirea si 
competenţa necesară pentru a face evaluarea unui client precum 
Elizabeth. Odată ce se stabilește diagnosticul, trebuie sa decideti 
dacă aveți competenţa necesară pentru a oferi un tratament efi- 
cient (vezi Codul de etică al APA, Standardul 2). După cum am 
mai spus, terapia prin expunere in vivo este terapia de electie 
pentru persoanele cu fobie socială. Pentru a putea oferi acest 
tip de tratament, trebuie să aveţi nu doar o bună cunoaştere 
a teoriilor şi tehnicilor necesare, dar, preferabil, și experiență 
sub supervizare în oferirea tratamentului in vivo. Dacă nu aveţi 
competenţa necesară si nu aveţi nici posibilitatea de a fi supervi- 
zat, ar trebui să trimiteţi pacientul la un alt specialist. În privinţa 
ideilor suicidare, trebuie să faceţi o evaluare detaliată a riscului 
de suicid şi să fiți permanent atent la orice simptome ce au legă- 
tură cu suicidul (după cum am descris anterior). Consemnati 
conştiincios toate aceste informații în fișa ei de caz. În situaţia 
nefericită în care Elizabeth chiar se sinucide sau își face rău în 
vreun alt fel, va trebui să demonstrati, pe baza fişei pacientului, 
că nu vă faceţi vinovat de neglijenţă. 

Dacă veţi aplica tratamentul in vivo si decideti să aplicaţi 
tehnici terapeutice prin care Elizabeth va trebui să-şi înfrun- 
te temerile într-un loc public, o strategie tipică pentru tratarea 
fobiei sociale, trebuie să ţineţi cont de anumite reguli pentru 
protecția dumneavoastră şi a pacientului. Atunci când terapia 
se desfăşoară în afara cabinetului, discutati înainte cu Elizabeth 
(sau faceţi joc de rol) cum să raspundeti la întrebări de genul: 
„Ce faceţi aici?“ sau să faceţi fata unor întâlniri neașteptate cu 
persoane cunoscute lui Elizabeth. Să ne imaginăm că într-o 
ședință de terapie Elizabeth trebuie să-și înfrunte anxietatea 

190 socială mergând la mall și punând diverse întrebări vânzăto- 
rilor din magazine. În acest caz, trebuie să vă gândiţi dinainte 
cum să faceţi astfel încât să stati suficient de aproape de ea încât 
să auziti dacă aplică in mod corect ce ati stabilit în tratament si 
ce să faceţi daca o persoană vă recunoaște pe dumneavoastră 
sau o recunoaște pe Elizabeth și începe să pună întrebări. Este 
posibil ca cineva să o recunoască pe Elizabeth și să întrerupă 
activitatea. La fel, si pe dumneavoastră vă poate recunoaște un 
prieten care vrea să inițieze o conversaţie, ceea ce v-ar pune în 
imposibilitatea de a urmări desfășurarea ședinței terapeutice. 
Pentru a vă pregăti pentru acest tip de situaţii, faceţi un plan 
împreună cu Elizabeth. De exemplu, dacă cineva începe să vor- 
bească cu Elizabeth, planuiti să părăsiţi zona si să va reîntâlniți 
cu Elizabeth mai târziu într-un loc discutat în avans. În acest 
fel scade riscul de încălcare a confidentialitatii si nici Elizabeth 
nu se va simţi abandonată dacă va trebui să nu mai fiți lângă ea 
pentru a proteja dreptul ei la viață privată. În general, păstraţi 
discretia cu privire la identitatea lui Elizabeth ca pacient in timp 
ce este implicată într-un exercițiu terapeutic. 


Concluzii 


ACTIVITATEA 7.5: 


Uitaţi-vă din nou pe lista scopurilor propuse pentru terapie 
(descrise mai devreme în acest capitol). Evaluarea pe care i-ati 
făcut-o lui Elizabeth a avut un impact asupra definirii scopu- 
rilor și, dacă da, în ce fel? Care ar fi primul scop pe care l-ați 
avea în vedere? 

Înainte de începutul unui tratament, terapeutul trebuie să știe 
ce anume trebuie să trateze și de ce. Este clar că principala pro- 
blemă a lui Elizabeth este fobia socială. Simptomele depresive 
par să fie un răspuns la neputinta sa de a interactiona cu alte 
persoane într-un mod în care să se simtă confortabil. Faptul că 
evită interviurile de slujbă indică un nivel exacerbat al anxie- 
tatii, desi o reacție anxioasă este de așteptat într-o situaţie cu 
miză înaltă, precum un interviu pentru angajare. Lipsa abili- 
tatilor sociale, precum și incapacitatea sa de a fi asertiva si de 
a-și exprima dorinţele si nevoile creează un distres situational, 
ducând la exacerbarea simptomelor. Pe baza evaluării și a pre- 
cizării scopurilor terapiei, următorul pas logic este acela de a 
dezvolta un plan de tratament care să aibă în vedere exact fobia 
socială de care suferă. Planul de tratament poate fi modificat 
dacă pacienta nu progresează sau dacă simptomele de depresie 
sau simptomele unei alte tulburări devin mai evidente. 

Elizabeth a menţionat o serie întreagă de scopuri. În timpul 
evaluării, a declarat că are nevoie urgentă să-și găsească un servi- 
ciu pentru a se întreține pe ea si pentru a-și întreține copiii, însă 
anxietatea severă de care suferă o împiedică să meargă la inter- 
viuri pentru angajare. Din fericire, abilitățile necesare pentru a 
participa cu succes la un interviu pentru angajare (de exemplu: 
cum să întâlnești persoane noi, să fii asertiv, să faci conversație 
și să fii în centrul atenţiei) sunt importante și pentru alte forme 
de interacțiune socială. Prin urmare, puteţi începe direct cu al 
doilea scop de pe lista lui Elizabeth — acela de a merge la inter- 
viuri pentru angajare. Dacă Elizabeth este în stare să-şi reducă 
anxietatea astfel încât să facă fata unei situații pline de tensiune 
cum ar fi un interviu pentru angajare, acest progres se va vedea, 
probabil, și în sfera altor interacțiuni mai puţin stresante. 

192 În acest moment, terapia cognitiv-comportamentală (TCC) 
este terapia cel mai bine susținută empiric pentru tratarea fobi- 
ei sociale (Hays, 2009; Rodebaugh, Holaway & Heimberg, 2004). 
Deşi TCC este un termen-umbrelă sub care intră mai multe tipuri 
de intervenţii, cum ar fi restructurarea cognitivă, relaxarea apli- 
cată, temele pentru acasă și antrenarea abilităţilor sociale (vezi 
Henderson, 2014), cel mai eficient tratament pentru tulburările 
de anxietate este terapia prin expunere in vivo (Craske si colab., 
2008). În timpul terapiei prin expunere, pacientul își confruntă 
temerile într-un mediu sigur şi controlat, însă un mediu din viaţa 
de zi cu zi. Prin expunerea repetată la stimuli, însă neurmată de 
consecinţe negative, suferința fiziologică și subiectivă a pacientu- 
lui scade, printr-un proces numit habituare. Potrivit teoriei proce- 
sării emoţionale, habituarea apare atunci când pacientul înmaga- 
zinează noi informaţii incompatibile cu vechea credință conform 
căreia stimulul de temut chiar era de temut (Foa, Huppert & 
Cahill, 2006). Cea mai teribilă frică a pacientului este confruntată 
fie imediat, fie gradual, în funcţie de diverși factori care depășesc 
scopul acestui capitol. (Pentru o prezentare mai detaliată a modu- 
lui în care se folosesc tehnicile de expunere intensivă sau gradua- 
lă, vezi Beidel & Turner, 2007.) Dacă hotărâți să folosiți abordarea 
graduală, primul pas va fi acela de a stabili o ierarhie (Beidel & 
Turner, 2007). Pentru a crea această ierarhie, terapeutul lucrea- 
ză cu pacientul pentru a identifica situaţiile temute și a le ordo- 
na în funcţie de intensitatea fricii (de la cea mai putin temută la 
cea mai de temut situaţie), folosind o scală de tip Likert, uneori 
numită Scala unităţilor subiective de distres (SUDS). De exemplu, 
Elizabeth notează cu 4 intensitatea anxietatii de a fi intervievată 
de o doamnă prietenoasă (anxietate moderată) şi cu 8 intensitatea 
anxietatii de a participa la un interviu de grup cu o comisie de 

intervievatori severi (anxietate severă). În genere, este bine să înce- 
peti expunerea cu o situaţie de anxietate moderată, întrucât va fi 
o provocare suficient de dificilă, însă fezabilă. Odată ce pacientul 
se obișnuiește cu sarcina respectivă, abordati următoarea situaţie 
ca nivel de anxietate și continuaţi în același stil până ajungeţi la 
situaţia identificată ca fiind cel mai greu de tolerat din punctul 
de vedere al intensității anxietatii pe care o provoacă pacientului. 

În cazuri de fobie socială, o abordare multidimensională de 
obicei funcționează cel mai bine. Terapia prin expunere este 
bună pentru reducerea simptomelor anxietatii, însă, de multe 
ori, patternurile de retragere socială și evitare manifestate de 
pacient înseamnă că pacientul nu și-a dezvoltat încă abilităţile 
sociale necesare pentru a se descurca în majoritatea situațiilor. 
Prin urmare, cel mai bine este să includeți un antrenament al 
abilităților sociale în planul de tratament (Beidel și colab., 2014). 
Îi puteţi recomanda lui Elizabeth să participe la terapia eficienţei 
sociale (Turner, Beidel, Cooley, Woody & Messer, 1994), o inter- 
ventie cu mai multe componente, constând din sesiuni indivi- 
duale de expunere și antrenament de abilităţi sociale în cadrul 
grupului, cu teme pentru acasă în scopul promovării generali- 
zării abilităţilor (Turner, Beidel & Cooley-Quille, 1997). În cadrul 
terapiei eficienţei sociale, Elizabeth poate lucra asupra anxietatii 
ei legată de interviurile de angajare prin ședințe individuale de 
expunere si poate să-și dezvolte abilităţile interpersonale și de 
prezentare, în ședințe de grup. 

F41.1 Tulburare de anxietate 
generalizată 
Natacha M. R. Foo Kune şi Sinead Unsworth 


Tulburarea de anxietate generalizată (GADI5; F41.1) este o 
tulburare ce presupune suferință emoţională cronică, impli- 
când o stare de anxietate generalizată și persistentă mai curând 
decât limitată la un anumit context de mediu. Simptomele vari- 
ază, însă de obicei implică o stare de teamă, tensiune psihi- 
că şi hiperactivate a sistemului nervos vegetativ (manifestată 
prin transpiratie, ameteala şi disconfort epigastric). Potrivit lui 
Kessler şi colaboratorilor săi (2005), prevalența pe parcursul 
întregii vieţi pentru tulburarea de anxietate generalizată este 
de 5,1% la nivelul populaţiei adulte, femeile având un risc de 
1,5-2 ori mai mare de a suferi de această tulburare (McLean, 
Asnaani, Litz, & Hofmann, 2011). Factorii de risc includ veni- 
tul financiar scăzut, rasa caucaziană, starea civilă ce implică 
văduvie, separare sau divorț (Breslau şi colab., 2006; Grant şi 
colab., 2005). În rândul studenţilor, tulburările anxioase (printre 
care și GAD) sunt printre cele mai des diagnosticate tulburări, 


18 GAD — generalized anxiety disorder (acronimul în limba engleză al tulbarii de anxietate 
generalizată). (N.t.) 


ICD-10-CM: Studii de caz = F41.1 Tulburare de anxietate generalizată 


198 depăşind tulburările depresive (Center for Collegiate Mental 
Health, 2015). 

GAD este, de asemenea, și diagnosticul de sănătate menta- 
lă pentru care indivizii solicită ajutorul serviciilor de asisten- 
ta medicală primară (Wittchen, 2002). Din această cauză, cola- 
borarea la nivelul echipelor de servicii medicale integrate este 
deosebit de utilă. Dacă o persoană se prezintă cu simptome de 
anxietate la departamentul medical al unui centru ce oferă servi- 
cii medicale integrate, comunicarea dintre furnizorii de servicii 
medicale și furnizorii de servicii de sănătate mentală eficienti- 
zează trimiterea pacienţilor către specialiștii în sănătate mentală, 
ceea ce înseamnă că pacienţii vor primi cel mai bun tratament 
pentru tulburarea de care suferă. 


Cazul 


Imaginati-va că lucraţi ca psiholog într-un centru de servicii 
integrate de medicină si consiliere. Tocmai ati avut o prima întâl- 
nire cu Amy, clienta dumneavoastră. Amy este o tânără de origi- 
ne chinezo-americană, în vârstă de 19 ani, care studiază chimia la 
facultate și își definește orientarea sexuală ca fiind heterosexuală. 
A fost trimisă de medicul curant după ce a mers la centrul medical 
pentru studenţi acuzând tremurături, stare de nervozitate, tensiu- 
ne musculară, îngrijorare permanentă cu privire la orice, probleme 
stomacale şi dificultăți de a adormi. Spune că isi face griji mereu, 
de obicei cu privire la cursuri. Studiază multe ore pe zi, însă destul 
de ineficient — crede ea — întrucât nu se poate concentra. Notele 
ei au fost în scădere în ultimele două semestre. Nici cu prietenii nu 
prea se mai întâlneşte, din cauza oboselii. Nu îi mai place să aibă 
activităţi sociale şi observă că e cu „mintea aiurea“. 

Clienta pare să fie agitată şi nu-și prea găseşte locul. 
Răspunde vag la întrebările legate de starea sa de sănătate men- 
tala, iar initial este distantă şi prudentă. Reuseste cu greu să 
spună de ce a venit la consultatie. Faceţi presupunerea că reti- 
centa ei provine din faptul că este primul ei contact cu un psi- 
hoterapeut și probabil nu știe ce să spună sau la ce să se aştepte. 

Fiind unicul copil al unei familii pe care o descrie ca fiind 
„O familie asiatică tradițională“, Amy declară că părinţii ei pun 
pe primul plan educaţia şi succesul. Spune că există o aşteptare 
implicită ca ea să se ocupe de părinţii ei când ajung la bătrânețe 
și că este conștientă de sacrificiile pe care le-au făcut pentru ea. 
Amy spune că este prima din familia ei care merge la facultate. 
Tatăl ei este manager la un magazin alimentar, iar mama ei este 
cameristă la un hotel. Părinţii ei locuiesc la o oră distanţă de uni- 
versitate, iar Amy stă la cămin. Deşi este recunoscătoare pentru 
susținerea primită de la părinţii ei, Amy resimte presiunea de a 
reuși şi se teme că îi va dezamăgi dacă nu excelează la facultate. 
În copilărie era certată dacă nu avea doar note de 10. Se simte 
dezamăgită de ea însăși şi acum, dacă ia o notă mai mică de 10 
la examene. 

Amy spune că anxietatea ei a debutat în clasa a 10-a, când a 
început să se simtă stresată în legătură cu notele si admiterea la 
facultate. Deşi era elevă de nota 10, își făcea griji că s-ar putea 
să nu intre la universitatea la care voia. Chiar dacă prietenii ei 
ieșeau să socializeze în weekenduri, Amy spune că îi venea greu 
să se distreze și că de multe ori isi petrecea timpul liber gan- 
dindu-se cum să rezolve tot ce avea de rezolvat. Recunoaște că 
a început să se izoleze din ce în ce mai mult şi se simte tristă si 
singură uneori. Printre activităţile sale extracuriculare se numă- 
ră rolul de președinte al unei asociaţii studențești, însă în afara 

200 responsabilitatilor legate de acest rol, nu mai acceptă decât rar 
invitaţii la întruniri sociale, fiindcă simte că nu are energia nece- 
sară. A observat, de asemenea, că reacționează cu sentimente 
de iritabilitate si frustrare fata de sarcini care nu i-ar fi provo- 
cat atâtea emoţii negative în trecut. Autocaracterizându-se drept 
o persoană care „gîndește în mod excesiv“, Amy afirmă că se 
îngrijorează cu privire la „absolut orice“: note, planuri de carie- 
ră, situaţia financiară si modul în care este percepută de ceilalți. 
Spune că a fost educată să se gândească la modul în care acti- 
unile sale au consecințe nu doar asupra sa, ci şi asupra familiei 
si comunităţii. 

Deși a venit la trimiterea medicului, este ambivalentă în legă- 
tură cu participarea la ședințele de psihoterapie, întrucât fami- 
lia sa nu priveşte cu ochi buni tratamentele destinate sănătății 
mentale. Spune că ar vrea să facă schimbări în viaţa sa şi că este 
dispusă să vină la câteva ședințe, ca să vada dacă psihoterapia 
îi poate fi de ajutor. Mentioneaza că un scop principal va fi să 
înveţe cum să-şi gestioneze anxietatea. 


Evaluarea conform ICD-10-CM 


ACTIVITATEA 8.1: 


De ce informații suplimentare credeţi că aveți nevoie pentru a 
putea stabili un diagnostic? Cum veți proceda pentru a obține 
aceste informații? 


Inainte de a începe să ne gândim la diagnostice, trebuie să 
ne asigurăm că avem informațiile corecte. Pentru a obține infor- 
matii utile în timpul interviului este bine să construim o relație 

bună cu clientul (Kinoshita & Hsu, 2006), mai ales dacă persoa- 
na nu a mai făcut psihoterapie și a fost învățată să nu vorbeas- 
că despre familie cu oameni străini. Mai mult, o bună alianță 
este esenţială pentru succesul tratamentului și reprezintă unul 
dintre factorii comuni din psihoterapie (Tracey, Lichtenberg, 
Goodyear, Claiborn & Wampold, 2003). 

În condiţiile în care clienta dumneavoastră a spus că este 
anxioasă și isi face mereu griji, ar fi bine să o întrebaţi si despre 
alte simptome de anxietate, cum ar fi respiraţia întretăiată, ten- 
siune musculară și stare de neliniște. Întrucât unele simptome 
apar atât în depresie, cât și în anxietate, ar fi bine să vă întrebaţi 
clienta dacă are şi simptome depresive, cum ar fi o stare depre- 
sivă, durata stării depresive, precum și existența ideilor suici- 
dare. Pe măsură ce clienta infirmă sau confirmă simptomele, 
puteţi începe să vă construiți o imagine mai clară a diagnosticu- 
lui. Observati conţinutul ideilor clientei dumneavoastră pentru 
a vă lămuri dacă este vorba de anxietate, depresie, ambele tul- 
burări sau un diagnostic complet diferit. De exemplu, se poate 
spune că Amy vede ca pe o catastrofă neîndeplinirea scopurilor 
sale (ceea ce sugerează anxietate) sau crede despre sine însăşi că 
este lipsită de orice valoare (ceea ce sugerează depresie)? 


Diagnosticul conform ICD-10-CM 


ACTIVITATEA 8.2: 


Ce diagnostice vi se par adecvate în acest moment? Includeti 
toate potentialele diagnostice, pe baza informaţiilor pe care 
le deţineţi. 


201 


ICD-10-CM: Studii de caz = F41.1 Tulburare de anxietate generalizată 


202 Încă de la începutul procesului de diagnosticare, ar fi bine să 
vă faceți o idee dacă simptomele sunt de durată mai îndelungată 
sau doar o reacţie la un anume factor de stres. Dacă sunt o reac- 
tie la o schimbare nou apărută în viata clientei, vă puteți gândi 
la o tulburare de adaptare (F43.2) cu anumite trăsături specifi- 
ce, cum ar fi tulburare de adaptare cu reacție anxioasă (F43.22) 
sau tulburare de adaptare cu reacție mixtă anxioasă şi depre- 
sivă (F43.23). Cu toate acestea, datele pe care le-aţi cules până 
acum nu indică existența unei anumite situaţii care să fi dus la 
declanșarea simptomelor. Puteţi presupune și că debutul anxi- 
etatii în clasa a 10-a se datorează anticipării plecării la facultate, 
o schimbare majoră în viata persoanei. Însă simptomele tulbu- 
rărilor de adaptare nu durează mai mult de şase luni. Dat fiind 
că Amy are aceste simptome de patru ani, puteţi exclude tul- 
burările de adaptare. Observati cum folosim metoda științifică 
pentru a stabili ce diagnostic i se potriveşte clientei. Mai întâi, 
formulăm o ipoteză (de exemplu, tulburare de adaptare). Apoi, 
ne uităm la dovezi pentru a descoperi care informaţii ne susțin 
ipoteza (de exemplu, anticiparea plecării la facultate ca schim- 
bare majoră) şi care informaţii ne infirmă ipoteza (de exemplu, 
durata ce depășește șase luni). La sfârşit, luăm o hotărâre bazată 
pe date (în acest caz, excluderea tulburărilor de adaptare). 

Următorul pas este să vedem dacă simptomele clientei se potri- 
vesc mai curând cu o tulburare de anxietate sau cu o tulburare 
depresivă (de exemplu, tulburare depresivă majoră, episod recu- 
rent [F33]). Unele simptome observate la clientă sunt incluse în 
lista de criterii atât pentru tulburările anxioase, cât si pentru tulbu- 
rările depresive: nivel scăzut de energie, de putere de concentrare 
şi de stimă de sine, precum și perturbări ale somnului. Ar fi util să 
vă întrebaţi clienta cât de prezentă este starea de tristeţe în viaţa ei. 

Desi spune că nu petrece prea mult timp cu prietenii, acest lucru 
pare să fie mai curând consecinţa nivelului scăzut de energie decât 
a pierderii interesului. Presupunând că starea de deprimare nu 
este problema principală și că nu se poate vorbi despre anhedonie 
(lipsa plăcerii), se poate exclude diagnosticul de depresie. 

Acum, că v-aţi îndreptat atenţia asupra tulburărilor anxioa- 
se, trebuie să aflați dacă anxietatea se manifestă sub formă de 
atacuri de panică sau de o manieră generalizată. Ar fi bine să o 
întrebaţi pe Amy dacă simptomele sale anxioase apar dintr-o 
dată și sunt severe sau sunt prezente în majoritatea timpului. 
Este important să puneţi întrebări specifice despre simptomele 
de anxietate, întrucât de multe ori clienţii nu-şi dau seama că 
simptomele pe care le au sunt cauzate de anxietate. Se întâmplă 
astfel mai ales în cazul simptomelor fiziologice, pe care clienţii 
le atribuie uneori problemelor medicale; de exemplu, presupun 
că ritmul cardiac mai rapid se datorează unor probleme la inimă 
și nu anxietatii. Acest lucru ar putea fi relevant și în cazul lui 
Amy, întrucât ea a mers mai întâi la medic, care apoi a trimis-o 
la dumneavoastră. Amy relatează că simptomele nu au un debut 
brusc, dar spune că ea isi face griji „tot timpul“. Prin urmare, 
este probabil ca Amy să nu sufere de atacuri de panică. 

Următorul pas este să vedeţi dacă starea ei de anxietate are 
o cauză specifică sau generalizată. Această întrebare se leagă de 
ipoteza potrivit căreia Amy suferă de o formă specifică de fobie. 
Vă amintiţi că Amy s-a referit de două ori la reducerea numărului 
interacțiunilor sociale, precum gi la faptul că isi face griji în legatu- 
ră cu modul în care este percepută de ceilalți. Ar fi bine să vă gân- 
diti dacă nu cumva se pune problema unei fobii sociale (F40.1x). 
Pentru a verifica această ipoteză, ar trebui să-i adresati întrebări 
prin care sa explorati dacă teama de judecata negativă a celorlalți 

o face pe Amy să evite situaţiile sociale. Există deja mai multe 
indicii, cum ar fi faptul că Amy obişnuia să socializeze mai mult 
în trecut, suficient de mult încât să se înscrie într-o asociație stu- 
denteasca şi să fie aleasă președinta acesteia. În plus, a spus că nu 
prea mai socializează din cauza oboselii. Mai mult, lipsa distrac- 
tiilor din viata ei se leagă mai curând de faptul că își face mereu 
griji că nu apucă să termine tot ce are de făcut decât de o teamă 
de evaluarea celorlalţi. Dat fiind că în trecut era mai activă social, 
precum şi faptul că are motive specifice pentru a evita interactiu- 
nile sociale, putem exclude un diagnostic de fobie socială. 

Dacă anxietatea ei este una specifică, un alt diagnostic ar putea 
fi cel de tulburare obsesiv-compulsivă (F42). Amy spune că are 
gânduri de tip ruminativ, drept pentru care ar fi bine să explorati 
dacă aceste ruminatii au caracter obsesiv. În cazul de fata, gân- 
durile ei recurente se leagă de sarcinile pe care le are de îndepli- 
nit, însă Amy nu a spus că se străduiește să evite aceste gânduri, 
ceea ce ar fi un simptom clasic de tulburare obsesiv-compulsivă. 
Pentru Amy, aceste gânduri recurente aproape că fac parte din 
identitatea ei de „om care gândește prea mult“. Mai mult, nu se 
angajează în comportamente stereotipe de tip compulsiv pentru 
a evita aceste gânduri. Comportamentele la care apelează pentru 
a-şi reduce starea de anxietate sunt de tip productiv (rezolvarea 
sarcinilor pe care şi le-a propus). În ICD-10 Clasificarea tulburărilor 
mentale şi de comportament: Descrieri clinice și îndreptare diagnostice 
(Cartea albastră; Organizația Mondială a Sănătății, 1993) se suge- 
rează că un comportament de tip compulsiv nu duce la îndeplini- 
rea unor sarcini utile în sine. Cu alte cuvinte, Amy nu întruneşte 
criteriile pentru un diagnostic de tulburare compulsiv-obsesivă. 

Următorul diagnostic posibil este cel de tulburare de anxieta- 
te generalizată (F41.1). Într-adevăr, anxietatea ei acoperă diverse 

temeri și motive de aprehensiune (cu privire la note, percepţia 
din partea altora, temeri despre „tot si toate”). Amy spune că 
simte tensiune motorie, mai ales tremurături şi tensiune muscu- 
lară. Simptomele ei se manifestă şi la nivelul hiperactivării siste- 
mului nervos vegetativ, ducând la problemele stomacale pe care 
le-a menţionat. Simptomele durează de mai multe săptămâni 
sau luni şi există dovezi ale unor episoade anterioare de anxie- 
tate. Prin urmare, simptomele de anxietate pe care le acuză se 
potrivesc diagnosticului de tulburare de anxietate generalizată 
(F41.1), care, în acord cu informaţiile pe care le deţineţi în acest 
moment, este cel mai probabil diagnostic. Înainte de a ajunge la 
o concluzie fermă, însă, mai trebuie să luaţi în considerare trei 
alte posibilități: neurastenie (F48.0), alte tulburări anxioase mixte 
(F41.3) și alte tulburări anxioase, specificate (F41.8). 

În ICD-10-CM, diagnosticul de tulburare de anxietate gene- 
ralizată (F41.1) menţionează o excludere de tip 2 pentru neur- 
astenie (F48.8), ceea ce înseamnă că neurastenia nu face parte 
din tulburarea de anxietate generalizată, iar clientul poate primi 
ambele diagnostice. Este bine, prin urmare, să verificați dacă 
Amy îndeplinește criteriile și pentru acest diagnostic. Clienta 
se plânge că este obosită și că i s-a diminuat nivelul de eficiență 
mentală, ceea ce reprezintă simptome de neurastenie. Însă prin- 
cipala acuză este aceea că își face griji permanent. Clienta a vor- 
bit despre starea de oboseală de-abia mai târziu şi doar când ati 
întrebat-o despre frecvenţa interacțiunilor sociale. Neurastenia 
este mai rar diagnosticată în Statele Unite, iar în cazul lui Amy 
oboseala pare mai curând un simptom al anxietatii. 

Diagnosticul de alte tulburări anxioase mixte ar putea fi luat 
în calcul. În cazul în care sunt prezente atât simptomele pentru 
tulburarea de anxietate generalizată (F41.1), cât şi simptomele 

caracteristice pentru alte tulburări anxioase, trebuie să vă gândiţi 
bine ce diagnostic ar fi mai potrivit. În cazul lui Amy nu sunt înde- 
plinite toate criteriile pentru alte tulburări anxioase mixte (F41.3), 
precum prezenţa fobiilor sau a atacurilor de panică. În lipsa altor 
simptome caracteristice pentru alte tulburări anxioase, diagnos- 
ticul de tulburare de anxietate generalizată este cel mai adecvat. 
În fine, diagnosticul de alte tulburări anxioase specificate 
(F41.8), precum tulburare mixtă, anxioasă şi depresivă, ar trebui 
să fie luat în calcul când sunt prezente simptome atât anxioase, cât 
și depresive, nefiind însă suficient de severe pentru a întruni crite- 
riile unui diagnostic specific. În cazul lui Amy, ati stabilit deja că 
simptomele ei sunt suficient de severe pentru o tulburare de anxi- 
etate, însă nu prezintă componenta de stare depresivă sau iritabilă 
caracteristică pentru tulburările depresive. În consecință, puteți 
concluziona cu suficient de multă siguranţă că diagnosticul cel 
mai potrivit este cel de tulburare de anxietate generalizată (F41.1). 


Considerații etice — cum vă protejați pacientul 


ACTIVITATEA 8.3: 


Pe baza indrumarilor din Principiile etice ale psihologi- 
lor și codul de conduită (Codul de etică al APA), publicat de 
Asociația Psihologilor Americani (APA; 2017) și din Codul de 
etică al Asociației Psihologilor Canadieni (CPA; 2017), identifi- 
cati dilemele etice cu care v-aţi putea confrunta într-un sistem 
de servicii medicale integrate. I-ati comunica lui Amy potenti- 
alul diagnostic? Cand ar fi util si cand ar fi nociv să impartasiti 
informaţii despre diagnostic? Ce probleme de etică ar putea 
apărea atunci când comunicaţi acest tip de informații? 

Oferirea de servicii de evaluare și terapie în conformitate 
cu codul de etică profesională presupune obţinerea consim- 
țământului informat al clientului. În această categorie intra si 
comunicarea de informații clientului cu privire la diverse pro- 
ceduri folosite în procesul de evaluare și în psihoterapie, natu- 
ra şi durata evaluării și psihoterapiei, precum si limitele con- 
fidentialitatii (Codul de etică al APA [2017], Standardul 10.01, 
Consimtamantul informat pentru terapie; Codul de etică al CPA 
[2017], Standardul 1.26). Dat fiind că Amy nu a mai făcut psiho- 
terapie până acum, este esenţial să-i explicati clar ce înseamnă 
psihoterapie si să explorati prezumptiile și așteptările clientei 
fata de psihoterapie. La fel de important este să examinati si 
posibilul impact al factorilor culturali asupra aderentei Ia tera- 
pie. Tot așa, este recomandabil să explorati orice alte temeri ale 
clientei, dat fiind că părinții lui Amy nu cred în psihoterapie. Nu 
uitaţi că obţinerea consimtamantului informat este o procedu- 
ră ce se efectuează la începutul evaluării și terapiei şi continuă 
pe tot parcursul tratamentului. Prin urmare, în timpul terapiei 
trebuie să monitorizati reacțiile şi progresul clientului si să vă 
asiguraţi că aveţi mereu consimțământul clientului pentru tra- 
tamentul pe care îl aplicaţi. 

Un alt aspect legat de consimțământul informat atunci când 
lucraţi ca parte dintr-o echipă este că trebuie să o informaţi pe 
Amy că veţi împărtăşi informaţii privind starea ei de sănătate 
fizică şi mentală atunci când va fi necesar pentru tratament (vezi 
si capitolul 1 din acest volum). Totuşi, ar putea apărea situații 
când clientul nu va dori să vorbiti cu medicul său curant des- 
pre simptomele sale. Deşi potrivit legislației (Health Insurance 
Portability and Accountability Act, 1996) aveţi dreptul legal 
să vă consultaţi cu medicul care v-a trimis pacientul pentru a 

asigura continuitatea tratamentului, vă recomandăm insistent să 
verificați dacă Amy este de acord cu acest lucru. Comunicandu-i 
mereu clientului ce persoane sunt implicate în tratament, contri- 
buiti la construirea încrederii necesare unei relații terapeutice. 

În cazul unui tratament, consultările interdisciplinare ar 
putea să depășească sfera medicală, cum ar fi în situaţia în care 
ar fi nevoie să apelati la consultantul scolar al lui Amy, de la 
universitate. Aici ar putea avea loc o încălcare mai intruzivă a 
dreptului la viata privată si, deci, trebuie sa procedati cu preca- 
utie. Explicatiile clare oferite clientului cu privire la modalitatea 
in care vor fi împărtăşite informaţii privind cazul său, potenti- 
alele beneficii și riscuri, precum si obținerea consimtamantului 
pentru dezvăluirea de informaţii sunt elemente cruciale pentru 
menţinerea unei relaţii bazate pe încredere şi pentru ca dreptul 
la viaţă privată să fie pe cât posibil respectat, în contextul efec- 
tuării unui tratament de calitate. 

În cazul de faţă, dumneavoastră lucraţi într-o clinică în care 
se foloseşte modelul de tratament de scurtă durată, prin urmare 
este important să vedeţi dacă scopurile stabilite de Amy se potri- 
vesc cu o terapie de scurtă durată, iar dacă nu, trebuie să o reco- 
mandati unui alt psiholog. Scopul evaluării iniţiale este acela de 
a maximiza beneficiile pentru client şi de a reduce posibilitatea 
de vătămare a clientului. 

Un alt aspect etic ține de asigurarea competenţei (Codul de 
etică al APA, Standardul 2.01, Limitele competenţei; Codul de 
etică al CPA, Standardul II.6, 9; vezi şi capitolele 3 si 5 din acest 
volum). Acest lucru înseamnă că trebuie să aveţi pregătirea şi 
cunoştinţele necesare pentru a oferi cea mai potrivită terapie 
pentru diagnosticul clientului, ţinând cont şi de aspectele cul- 
turale, cum ar fi competenţa multiculturală prin care „contextul 

cultural și socio-economic devine baza unei explorări competen- 
te si nu iluzia unor caracteristici uniforme de grup, prin prisma 
cărora clientul este privit în mod stereotip“ (Pope & Vasquez, 
2007, p. 227). Mamele cu venit scăzut sunt mai des diagnosti- 
cate cu tulburare de anxietate generalizată pe baza unor simp- 
tome care sunt de fapt o reacţie naturală la lipsa resurselor din 
mediul în care trăiesc (Baer, Kim & Wilkenfeld, 2012). O astfel 
de etichetă diagnostică poate duce la intervenţii menite să încu- 
rajeze schimbarea la nivel individual, când, de fapt, intervenţiile 
trebuie să aibă loc la nivelul mediului de viata. Pope si Vasquez 
(2007) accentuează importanţa conștientizării de către psihotera- 
peuti a modului în care propriile lor valori şi atitudini culturale 
influențează modul în care lucrează cu clienţi ce au diverse iden- 
titati culturale. Dacă nu suntem atenţi la dimensiunile de iden- 
titate culturală nu vom reuşi să înțelegem diversitatea de expe- 
riente de viata ale clientului si riscăm să oferim un tratament 
inadecvat. Competența culturală în terapie poate, de aseme- 
nea, să prevină abandonarea terapiei de către clienţi ce provin 
din grupurile etnice minoritare (Barrett, Chua, Crits-Christoph, 
Gibbons & Thompson, 2008). 

Prin urmare, conştientizarea asemănărilor si diferenţelor cul- 
turale dintre dumneavoastră şi clientul dumneavoastră vă poate 
ajuta să vă identificaţi propriile prejudecăţi şi felul în care vă 
pot afecta munca. O abordare sensibilă la dimensiunile cultura- 
le ale identității clientului este esenţială pentru implementarea 
tratamentului adecvat, astfel încât să vă asiguraţi că tratamentul 
chiar atinge problemele centrale. 

Comunicarea de informaţii despre diagnostic către client 
este un subiect controversat în rândul specialiştilor în sănăta- 
te mentală. Evaluarea tiparelor emoţionale, comportamentale și 

210 cognitive poate contribui la modul în care se derulează trata- 
mentul. Decizia de a-i comunica diagnosticul clientului poate 
să depindă de mai mulţi factori, printre care convingerile tera- 
peutului privind scopul unui diagnostic. Unii clienți se simt 
mai bine dacă au la îndemână un diagnostic prin care să indi- 
ce și să dea o denumire experienţelor prin care au trecut sau 
trec. Alţi clienţi se pot simți incluși într-o categorie patologică 
sau etichetati și s-ar putea să le fie mai bine fără să știe daca 
simptomele lor întrunesc criteriile pentru o anumită tulburare 
mentală. Vă sugerăm să discutati cu clientul dumneavoastră ce 
tip de informatie vrea să primească si ce speră să obțină prin 
cunoașterea diagnosticului. Dacă dumneavoastră credeţi că îi 
faceți mai mult rău decât bine unui client spunându-i diagnosti- 
cul, atunci o alternativă ar fi să-i comunicaţi clientului concluzi- 
ile şi impresiile dumneavoastră clinice, independent de eticheta 
diagnostică utilizată, care este, până la urmă, doar un construct 
ipotetic. Discutând cu clientul despre așteptările sale cu privire 
la diagnostic si concluziile ce reies din evaluare, veţi putea folosi 
informaţiile despre diagnostic de o manieră benefică și nu noci- 
vă pentru client. 


Managementul riscurilor — cum vă protejați pacientul 
și cum vă protejați pe dumneavoastră înșivă 


ACTIVITATEA 8.4: 


Care sunt principalele riscuri pentru dumneavoastră și Amy? 
In ce fel puteţi încerca, la începutul terapiei, să vă asiguraţi că 
reduceti drastic posibilitatea apariției unor riscuri? 

Evaluarea riscurilor are o importanţă vitală pentru reduce- 
rea consecinţelor nocive, atât pentru psihoterapeut, cât şi pentru 
client. O evaluare complexă şi consemnată a riscurilor îl poate 
proteja pe psihologul clinician de acuzaţii de malpraxis. Pentru 
a evalua nivelul de siguranţă al clientului, este recomandat să 
includeți întrebări despre ideatia suicidară si omucidară a clien- 
tului în interviul de rutină (vezi şi capitolul 6 din acest volum). 
Atingând aceste două categorii de riscuri în evaluare, efectuaţi 
un screening al condiţiilor de siguranţă atât ale clientului, cât 
şi ale celorlalte persoane. Factorii de risc includ următoarele 
elemente: suicidul (intenţie, plan, pregătire, istoric), stresori de 
mediu cum ar fi un eveniment care să fi provocat o pierdere grea 
sau trăirea unui sentiment puternic de ruşine, lipsa elementelor 
de suport, depresie, sentimentul lipsei de speranţă, abuz de alco- 
ol sau alte substanţe psihoactive. Pierderea grea poate include o 
despărțire dificilă sau decesul unei persoane iubite. Riscul de sui- 
cid creşte dacă o persoană apropiată de client a murit prin suicid. 
Evaluarea elementelor de suport — pentru a afla dacă în viata 
clientului există o persoană de încredere, cum ar fi un prieten, 
partener, psihoterapeut sau consilier spiritual — poate, de ase- 
menea, să ducă la diminuarea sentimentului de izolare, creând 
astfel o „plasă de siguranţă“ care să-l susţină pe client. Abuzul 
de substanţe psihoactive poate determina o scădere a inhibitiilor 
si o creștere a tendinţelor impulsive, ducând la creşterea riscului. 
Ideatia suicidara se poate întâlni des, 20% dintre studenţi rapor- 
tând cel putin un moment de ideatie suicidară pe parcursul stu- 
diilor universitare (American College Health Association, 2015). 
Puteţi evalua prezenţa unui risc iminent explorând frecvenţa şi 
severitatea ideatiei suicidare, existenţa unor încercări de suicid în 
viata clientului, precum si gradul de specificitate al planului de 

212 suicid. În cazul în care clientul declară că are idei suicidare, eva- 
luarea factorilor descrişi mai sus vă poate ajuta în identificarea 
tipului de plan de siguranţă necesar în situaţia dată şi a actiuni- 
lor necesare pentru maximizarea siguranţei clientului. 

Este important să discutati cu clientul faptul că psihoterapia 
are limitele ei si nu este utilă tuturor persoanelor. Explicati cum 
ar urma să se desfăşoare tratamentul și spuneţi-i clientului că 
s-ar putea să se simtă mai rău înainte să se simtă mai bine. Un 
client anxios care evită experienţele trăite intern, cum ar fi gân- 
durile și sentimentele de anxietate, ar putea să se simtă si mai 
anxios în timpul si după o şedinţă de psihoterapie, atunci când 
de-abia începe să-şi recunoască propria anxietate, descriindu-si 
în cuvinte trăirile de acest tip. Dacă un client nu este informat 
cu privire la ce s-ar putea întâmpla, inclusiv faptul că ar putea 
să se simtă şi mai anxios în timpul şedinţei, este posibil să ajun- 
gă să se simtă derutat, descurajat şi să renunţe la tratament. 
Consimtamantul informat maximizează beneficiile pentru cli- 
ent si minimizează riscurile pentru psiholog. Riscurile pentru 
psiholog, mai ales în absenţa consimțământului informat, pot 
include trimiterea în judecată pentru malpraxis, reclamaţii făcu- 
te la organizaţia profesională de care aparţine psihologul şi, în 
cazurile cele mai frecvente, abandonarea terapiei înainte de atin- 
gerea obiectivelor. Dacă psihologul nu își informează clientul cu 
privire la modul în care este definit progresul în psihoterapie (cu 
alte cuvinte, fiecare persoană face progrese în stil propriu și în 
funcţie de problema cu care se confruntă), clientul poate avea 
aşteptări nerealiste. Având aşteptări nerealiste privind problema 
cu care a venit, clientul poate crede că nu v-aţi ocupat de terapie 
aşa cum trebuie, deşi, în realitate, simptomele şi funcţionarea 
clientului demonstrează că au avut loc îmbunătăţiri. 

Concluzii 


ACTIVITATEA 8.5: 


Pe baza informațiilor din acest moment, ce probleme credeți 
că ar putea apărea în cadrul tratamentului? Când credeți că ar 
fi un moment bun să vă consultați cu medicul curant al paci- 
entei sau cu un specialist din altă zonă interdisciplinară pri- 
vind tratamentul oferit clientei? 


După ce obţineţi toate informaţiile relevante, este momentul 
să treceţi la crearea unui plan de tratament, indiferent dacă sun- 
teti în rolul de psiholog evaluator sau psihoterapeut. Stim dia- 
gnosticul clientei — tulburare de anxietate generalizată (F41.1). 
Ştim şi scopurile terapiei indicate de clientă — să nu se mai 
îngrijoreze tot timpul si să-şi recapete energia. 

Pe baza relatărilor oferite de Amy și a simptomelor ei, dedu- 
cem că este o bună candidată pentru psihoterapia de scurtă 
durată, dat fiind că nu a declarat prezenţa vreunei traume sau a 
unor probleme psihologice de lungă durată, cu excepția anxie- 
tatii. Variabilele care pot influenţa evoluţia tratamentului includ 
motivaţia clientei pentru tratament şi sistemul de suport soci- 
al extern. Punctele forte ale lui Amy care pot fi utile în terapie 
includ etica muncii, autodisciplina si capacitatea de a parcurge 
cu succes studiile universitare. 

În literatura de specialitate sunt indicate mai multe tratamen- 
te susținute empiric pentru tulburarea de anxietate generaliza- 
tă. Terapia cognitiv-comportamentală (Szkodny, Newman, & 
Goldfried, 2014), precum și abordările bazate pe mindfulness şi 
acceptare (Baer, 2005) sunt tratamente susținute empiric pentru 

214 reducerea simptomelor de anxietate. Desi abordările cogni- 
tiv-comportamentale au parte de cea mai largă validare pentru 
tratamentul anxietatii, modelul factorilor comuni sugerează că 
alti factori pot fi răspunzători pentru schimbarea terapeutică, 
incluzând caracteristicile terapeutului, printre care şi abilitatea 
de a forma o relaţie terapeutică (fiind flexibil, plin de căldură, 
demn de încredere, interesat, deschis si demonstrând că este 
competent; Reisner, 2005). Fiind la curent cu rezultatele cerce- 
tărilor menţionate mai sus, după ce aţi stabilit alianţa terapeuti- 
că şi v-aţi familiarizat cu studiile despre eficacitatea diverselor 
forme de tratament în privinţa diagnosticului lui Amy, îi puteţi 
recomanda cel mai bun plan de tratament. 

În cazul lui Amy, vă propuneţi următoarele intervenţii tera- 
peutice şi scopuri de atins în cadrului unui tratament de opt 
şedinţe. În primul rând, planuiti să discutati cu Amy despre 
părerea ei privind tratamentele adresate sănătăţii mentale si să îi 
aratati care sunt beneficiile şi limitele psihoterapiei. Este impor- 
tant ca Amy să ştie de la bun început la ce tip de tratament se 
angajează, pentru că asa își poate găsi motive de speranţă si isi 
poate clarifica așteptările cu care intră în terapie. 

Un scop important este să construiți o bună alianţă cu Amy şi 
să-i oferiţi sprijin şi empatie, astfel încât ea să poată începe să-şi 
exploreze propriile experienţe emoţionale într-un spaţiu sigur şi 
în care nu este judecată pentru acest lucru. Astfel se poate crea o 
experienţă corectivă în cazul lui Amy, prin care ea să înveţe noi 
abilităţi de a-şi gestiona mai eficient anxietatea. 

Fiindcă folosiţi o abordare atentă la contextul cultural, este 
necesar să intelegeti identitățile culturale ale clientei (rasă, cul- 
tură, gen, clasă socială) si influența pe care acestea o au asupra 
aşteptărilor lui Amy cu privire la ea însăși (Sue, Zane, Nagayama 

Hall & Berger, 2009), inclusiv asupra aşteptărilor familiei cu pri- 
vire la performanţa şcolară a lui Amy. Aici se pune problema 
felului în care propriile sale convingeri despre succes şi eșec se 
leagă de așteptările părinţilor săi (Yee, DeBaryshe, Yuen, Kim & 
McCubbin, 2006). Date fiind aşteptările culturale privind relati- 
ile dintre părinţi și copii, acesta este subiect care trebuie abordat 
cu multă delicateţe. Nu vreţi să duceti la exacerbarea dilemei lui 
Amy, care probabil se simte prinsă între două tipuri diferite de 
așteptări culturale. 

Date fiind simptomele pe care le acuză, ar fi utilă psihoedu- 
catia cu privire la modul în care anxietatea afectează corpul si 
mintea, necesitatea introducerii unei igiene a somnului si a exer- 
citiului fizic pentru reducerea anxietatii, precum și cultivarea 
grijii fata de sine, prin tehnici de relaxare (relaxarea musculară 
progresivă, imageria ghidată, respiraţia profundă etc.) pentru 
a reduce starea de excitabilitate fiziologică asociată cu simpto- 
mele de anxietate. Referitor la creşterea grijii fata de sine, este 
recomandată dezvoltarea abilităților de mindfulness, pentru ca 
Amy să conştientizeze de câte ori este pe pilot automat atunci 
când îi trec tot felul de neliniști prin minte. Ar fi bine să încu- 
rajati un stil de gândire centrat mai mult pe prezent, precum si 
implementarea unei atitudini de autocompasiune și lipsită de 
tendinţe evaluative. Date fiind problemele ei legate de gândurile 
ruminative, este recomandată folosirea unor intervenții cogni- 
tiv-comportamentale pentru contestarea distorsiunilor cognitive 
și înlocuirea lor cu gânduri mai sănătoase si realiste cu privire 
la propria persoană. 

Deşi Amy a recunoscut existența unor elemente puternice de 
suport, ar fi util să-i indicaţi resurse speciale pentru studenții 
care sunt primii din familiile lor care merg la facultate, resurse 

216 care să o pună în legătură cu alti studenți ce se confruntă cu fac- 
tori de stres similari, ajutând-o în același timp să afle mai multe 
despre surse speciale de finanţare sau strategii de studiu. O altă 
posibilitate este să vă consultați cu medicul care a trimis-o, pen- 
tru a-l informa cu privire la concluziile evaluării psihologice si 
pentru a vedea dacă este posibilă o medicatie psihotropa. Stein 
(2006) a arătat ca farmacoterapia pentru tulburarea de anxieta- 
te generalizată constă în primul rând în folosirea de inhibitori 
selectivi ai recaptării serotoninei sau inhibitori ai recaptării sero- 
toninei şi noradrenalinei. 

Discutând cu Amy despre scopurile sale specifice veți inte- 
lege mai bine ce își doreşte de la tratament, putând astfel să-i 
sustineti motivaţia pentru terapie. Nu uitaţi că planul de trata- 
inent se bazează pe o permanentă evaluare a progreselor făcute 
de clientul dumneavoastră Astfel, este bine să discutati cu Amy 
despre ce înseamnă pentru ea să facă progrese în terapie si dacă 
simte că face progrese în privinţa scopurilor pe care şi le-a defi- 
nit. În funcţie de cum se desfășoară terapia, se pot face modifi- 
cari ale planului de tratament, iar in cazul in care intampinati 
dificultati in terapie, va puteti consulta cu supervizorul dum- 
neavoastra sau un coleg de incredere. 

F43.1 Tulburarea de stres 
posttraumatic 
Samantha S. Yard şi Stephen R. McCutcheon 


Tulburarea de stres posttraumatic (PTSD!’, F43.10) apare ca 
răspuns la un eveniment de viata deosebit de traumatizant (sau 
ca reacție la mai multe asemenea evenimente) şi constă dintr-o 
gamă complexă de simptome debilitante în sfera emoţională, 
comportamentală, cognitivă și fiziologică. Aceste simptome pot 
să ducă la deteriorarea funcţionării în aproape toate domenii- 
le vieţii, inclusiv la nivelul productivităţii, relaţiilor interperso- 
nale, implicării în comunitate, sănătăţii fizice şi calității vieții. 
Pe lângă ICD-10 Clasificarea tulburărilor mentale si de comporta- 
ment: Descrieri clinice şi îndreptare diagnostice (Cartea albastră; 
Organizația Mondială a Sănătății [OMS], 1993), vă recomandăm 
cartea Handbook of PTSD: Science and Practice (Friedman, Keane 
& Resick, 2015) ca text primar de referinta. 

Evenimentele traumatice ce pot duce la declansarea tulbura- 
rii de stres posttraumatic (F43.10) includ (dar nu se limiteaza la) 
agresiunile sexuale, luptele dintr-o zona de razboi, dezastrele 
naturale, precum si accidentele si bolile ce pun in pericol viata 

persoanei. Înainte de 1980, reacţiile patologice la acest tip de 
evenimente erau clasificate în funcţie de evenimentul traumatic 
în sine (sindromul femeii bătute, oboseala de luptă etc.). Când 
aceste fenomene au fost grupate împreună în cea de-a treia edi- 
tie a Manualului de Diagnostic și Statistică a Tulburărilor Mentale 
(DSM), acest sindrom a fost reconceptualizat ca tulburare anxi- 
oasă si a primit denumirea de tulburare de stres posttraumatic 
(F43.10), definit ca reacţie la evenimente „ce depășesc sfera expe- 
rientelor obișnuite de viata”. Pe parcursul următorilor treizeci 
de ani, modul în care înțelegem tulburarea de stres posttrauma- 
tic s-a schimbat ca urmare a numeroaselor studii si modificări 
ale criteriilor de diagnostic, ducând si la o definiție mai cuprin- 
zătoare a ceea ce constituie un eveniment traumatic. Cercetările 
epidemiologice au arătat că evenimentele traumatice sunt destul 
de frecvente, în condiţiile în care aproximativ 10% dintre femei 
şi 5% dintre bărbaţi trec prin tulburarea de stres posttraumatic la 
un moment dat în viata lor (National Center for PTSD, 2016). În 
rândul veteranilor războaielor din Irak si Afganistan, procentul 
este de aproape 20% (Finley şi colab., 2017). Majoritatea oame- 
nilor își revin în mod natural și nu dezvoltă tulburarea de stres 
posttraumatic (Friedman si colab., 2015). Mai mult, o serie de 
experienţe cauzatoare de suferinţă profundă pot sa ducă la tul- 
burarea de stres posttraumatic în conjunctie cu vulnerabilitatile 
si metodele de coping caracteristice fiecărei persoane (Friedman 
si colab., 2015). Tot asa, simptomele specifice tulburării de stres 
posttraumatic au evoluat cu timpul. Cea mai acceptată concep- 
tualizare a acestei tulburări în momentul actual include patru 
clustere de simptome: (a) reactualizări intruzive ale evenimen- 
tului traumatic (sub formă de coşmaruri, flashbackuri sau amin- 
tiri intruzive); (b) evitarea stimulilor interni sau externi care 

222 amintesc de evenimentul traumatic; (c) hiperactivare şi reacti- 
vitate crescută la stimuli, inclusiv vigilenta fata de potenţiale 
pericole, perturbări ale somnului și iritabilitate; si (d) dispoziție 
negativă si gânduri negative în legătură cu evenimentul trau- 
matic (sau evenimentele traumatice) [Friedman și colab., 2015]. 


Cazul 


Max, pacientul dumneavoastră în vârstă de 35 de ani, a venit 
la tratament la rugămintea soţiei sale, Karen, în principal din 
cauza crizelor de furie pe care le-a avut în fata copiilor lor. Karen 
l-a însoţit pe Max pentru o primă evaluare la o clinică specializa- 
tă în tratamentul tulburării de stres posttraumatic. Max este vete- 
ran al războiului din Irak (Operaţiunea Eliberarea Irakului) si a 
fost liberat din motive medicale din Infanteria Marină, din cauza 
unei accidentări severe la picior şi a unei comotii cerebrale care a 
avut loc în 2009. După lăsarea la vatră, Max a întâmpinat proble- 
me în ceea ce privea reintegrarea în familie şi comunitate. Max 
se comportă de parcă s-ar afla în continuare în Irak. Este foarte 
atent la ce se întâmplă în jur, cel puţin zilnic îi revin în minte 
imagini din perioada în care s-a aflat în Irak, imagini care îi pro- 
duc suferinţă, fiind mereu agitat, cu izbucniri de furie. Certurile 
cu soţia sa sunt din ce în ce mai dese si mai intense. Max privește 
totul într-o lumină negativă, nu prea mai are energie şi entuzi- 
asm pentru activităţile alături de copiii săi şi spune că în mintea 
sa se derulează continuu un discurs critic la adresa lui însuși, dar 
și a celorlalți, mai ales împotriva soţiei sale. Pare iritabil și suspi- 
cios. Spune că rareori râde sau se simte bucuros și declară că se 
simte detașat de toți cei din jurul său, de parcă ar trăi în lumea 
lui, incapabil de a se apropia cu adevărat de cineva. 

Karen confirmă afirmaţiile soțului ei, spunând că uneori Max 
participă alături de familie la diverse jocuri şi activităţi în aer 
liber, însă este cu mintea în altă parte chiar si în acele momente, 
„prefăcându-se că se distrează“, după cum crede soţia sa. Karen 
se plânge că Max nu vrea să iasă cu copiii în locuri aglomerate, 
iar din această cauză nu pot ieşi la plajă sau în parc. Max spune 
că locurile de acest tip i se par inacceptabile; nu are cum să-i 
apere pe copii acolo, din cauza spaţiilor largi şi a prezenţei altor 
persoane. 

Iritabilitatea lui Max se poate explica parţial ca fiind un efect 
al lipsei cronice de somn, întrucât doarme doar patru ore pe 
noapte. Max spune că adoarme cu greutate, după ce stă în pat 
treaz ore în şir, iar apoi este trezit de coșmaruri, nereuşind decât 
cu greu să mai adoarmă la loc. Karen confirmă spusele sale şi 
adaugă faptul că uneori trebuie să doarmă în camera de oaspeți. 
Max a încercat să folosească somnifere, însă din cauza lor se 
simte ametit în timpul zilei, drept pentru care preferă să nu le ia. 

Consumul de alcool reprezintă principala sa strategie de 
coping. Max bea neapărat câteva pahare înainte de orice eveni- 
ment social sau întâlnire de familie; fără alcool, îi este greu să 
interacționeze cu ceilalți, ceea ce se datorează în parte și faptului 
că este dificil să se concentreze asupra unei conversații în timp 
ce rămâne vigilent la ce se întâmplă în jurul său. În plus, întrebă- 
rile celorlalți despre experienţa sa din armată i se par nesincere 
si lipsite de tact. De cele mai multe ori, reușește să se limiteze 
la trei pahare pe zi, dar cam o dată pe lună consumă șase sau 
șapte pahare într-o singură seară. Astfel de seri sfârşesc în gene- 
ral în certuri cu soţia, care se îngrijorează când el este beat în 
prezenţa copiilor. Apoi, timp de câteva zile după ceartă, Max se 
simte vinovat și ruşinat de propriul comportament, izolându-se 

de familie si petrecându-și timpul de unul singur în garaj sau în 
pat. Max a tot încercat să bea mai puţin, dar fără succes. De obi- 
cei reușește să se abţină când este acasă, alături de familie, însă, 
în cazul unei ieşiri în societate, resimte o anxietate „intolerabilă“ 
dacă nu consumă câteva pahare. 

O parte din motivaţia sa pentru reducerea consumului de 
alcool tine de faptul că a citit pe internet că alcoolul împiedi- 
că recuperarea după o leziune cerebrală traumatică. În timpul 
detașării în Irak, a fost expus mai multor explozii, dintre care 
una despre care spune că „era suficient de aproape încât să mă 
termine“, în urma căreia şi-a pierdut cunoştinţa timp de câteva 
minute şi a fost dezorientat timp de o oră. Max isi face griji că 
aceste explozii au avut un puternic impact asupra sănătăţii şi 
facultăţilor sale cognitive, cauzându-i printre altele migrene şi 
probleme de concentrare. A încercat să meargă la facultate după 
ce s-a întors din lraq, dar i-a fost greu să rămână concentrat în 
timpul cursurilor. Nu-i plăcea nici faptul că trebuia să meargă 
la cursuri în amfiteatre de mari dimensiuni și putea să-şi gesti- 
oneze starea de anxietate doar așezându-se în rândul din spate, 
aproape de ușă. Crede că notele mici nu reflectă posibilitățile 
sale intelectuale, fiindcă în liceu a fost un elev foarte bun, luând 
doar note de 9 și 10. Fișa medicală a lui Max cuprinde rezultatul 
unei examinări făcute de un neuropsiholog, conform căreia Max 
are o leziune cerebrală traumatică uşoară (S06.2X1A), ceea ce 
ar putea explica prezenţa unor efecte relativ minore pe termen 
lung, însă efectele ar trebui să fie insesizabile acum, dat fiind că 
incidentele au avut loc cu atât de mult timp în urmă. 

Lui Max îi vine greu să vorbească cu soţia și prietenii săi des- 
pre simptomele sale, din cauza felului în care problemele de 
sănătate mentală erau abordate în unitatea militară din care a 

făcut parte. Sergentul major le făcea zile fripte soldaţilor care 225 
manifestau stări de distres după misiunile de luptă. Totodată, 
dat fiind că a crescut într-o familie militară în care tulburările 
mentale erau considerate un semn de slăbiciune, nici Max nu-și 
accepta propriile simptome, reprimându-și temerile și dubiile și 
folosind alcoolul pentru a scăpa de tensiune si ruminatii. Tot 
așa, Max a evitat să solicite ajutor profesional pentru simptome- 
le sale. A mers de câteva ori la un psihiatru pentru problemele 
sale cu somnul pe vremea când era încă militar activ, însă nu a 
luat niciodată medicamentele prescrise de acesta. Simptomele 
intruzive au devenit atât de frecvente și dureroase în ultimele 
luni, încât Max este de acord acum să încerce un tratament medi- 
camentos, nefiind însă convins că există vreo soluţie pentru el. 


Evaluarea conform ICD-10-CM 


ACTIVITATEA 9.1: 


Ce simptome sau ținte principale ar trebui să investigati mai 
în amănunt? Ce surse adiționale de informaţii ati putea folosi 
pentru evaluarea pacientului dumneavoastră? 


EXAMINAREA STATUSULUI MENTAL 

Max a venit la timp la ședință, s-a prezentat îngrijit, cu haine 
curate, fiind alert, desi un pic rigid ca postură. A fost coope- 
rant, deși destul de precaut; a menţinut contactul vizual, fără 
să prezinte mișcări anormale în afară de un mic neastâmpăr. 
Vorbirea sa a avut ritm, volum și cadență normale, cu un con- 
ţinut fluent, atât în răspunsurile la întrebările directe, cât și în 

discursul spontan. Întrebat despre cum se simte, a replicat că se 
simte „bine“, însă a precizat că „nu prea bine“ când a fost soli- 
citat să ofere detalii. Afectul său a fost stabil pe parcursul inter- 
viului, congruent cu dispoziţia sa, însă având o plajă restrânsă. 
Procesele de gândire au fost lineare, coerente și îndreptate spre 
scop, fără ideatie omucidară sau suicidară, Max negând existen- 
ta vreunor halucinaţii vizuale sau auditive. Pe parcursul inter- 
viului memoria lui a funcţionat în limite normale (cu privire la 
evenimentele recente și din trecutul îndepărtat), la fel şi funcțiile 
executive. A demonstrat un insight corect, înțelegând că expe- 
rientele sale din timpul luptelor au contribuit la trăirile sale de 
frică şi anxietate care i-au afectat în diverse moduri capacita- 
tea de a interactiona cu alte persoane. Judecata sa părea intactă, 
în sensul în care Max a solicitat tratament pentru simptomele 
pe care le manifesta, în urma unui proces decizional sănătos. 
Anumite limitări ale judecății sale păreau să reflecte mai curând 
deficite de reglare emoțională şi credinţe distorsionate despre ce 
înseamnă un climat de siguranţă decât dificultăți de judecată. 
Mai jos vom enumera o serie de ţinte esenţiale pentru con- 
ceptualizarea cazului, pentru o evaluare mai detaliată și plani- 
ficarea tratamentului: 
1. Coşmaruri şi imagini intruzive legate de experiențele de 
luptă (F51.5) 
2. Calitate scăzută a somnului, cu întreruperi frecvente și 
dificultăți în a adormi la loc (G47.9) 
3. Probleme de cognitie, printre care dificultăţi legate de 
concentrare (R41.80), memorie si învăţare (G31.84); 
4. Tritabilitate şi izbucniri de furie (R45.4); 
. Conflicte maritale si de parentaj (Z63.0 si Z62.820) 
6. Abuz de alcool (F10.10); 

7. Credinte distorsionate legate de un eveniment traumatic, 
printre care si vatamarea psihică (R41.82 sau R45.82) si 
8. Probleme sociale: stigmatizarea tulburărilor mentale 
(Z60.9), distres în situaţii sociale (Z73.4) si izolare (760.4). 
Trebuie menţionat că adesea este bine să avem mai multe 
surse de informare, prin care soţia lui Max sau alti membri de 
familie, prieteni sau colegi, pentru a pune cap la cap un isto- 
ric adecvat şi pentru a înțelege nivelul actual de funcționare 
(Friedman și colab., 2015). Cel mai direct mod de a aduna aces- 
te informaţii este prin interviurile colaterale, care, însă, ridică 
probleme etice specifice (vezi capitolul 4 din acest volum). 


Diagnosticul conform ICD-10-CM 


ACTIVITATEA 9.2: 


Care dintre țintele esențiale precizate mai sus reprezintă cel 
mai plauzibil diagnostic principal în acest caz? Cum distingeti 
între PTSD și adaptarea la un eveniment de viaţă stresant? 


O modalitate logică de a structura evaluarea în scopul dia- 
gnosticării este de a începe cu cel mai plauzibil diagnostic pri- 
mar, și anume, PTSD-ul în cazul lui Max (F43.10 fară specifica- 
tii). Cartea albastră permite categoria „fără specificaţii“ pentru 
pacienţii care prezintă simptome timp de cel putin o lună. 
Specificatia acut pentru PTSD (F43.11) se foloseşte atunci când 
simptomele unui pacient durează cel puţin o lună şi cel mult trei 
luni. Majoritatea pacienţilor (precum Max) manifestă simptome 
timp de mai mult de trei luni, caz în care tulburarea de stres 


227 


ICD-10-CM: Studii de caz = F43.1 Tulburarea de stres posttraumatic 


228 posttraumatic este considerată cronică (F43.12). Pentru a vedea 
dacă simptomele lui Max sugerează un diagnostic de PTSD, tre- 
buie să identificaţi evenimentul traumatic şi exemple clare de 
simptomatologie caracteristică pentru PTSD. 


CE ÎNSEAMNĂ UN EVENIMENT TRAUMATIC 


Se pune problema dacă Max a trecut printr-un eveniment de 
viata care să-i provoace o stare excepțională de distres. Există 
numeroase controverse în literatura de specialitate în privința 
definiţiei unui eveniment traumatic (Friedman şi colab., 2015). 
Agresiunile ce pun în pericol viata persoanei, un accident aproa- 
pe fatal, agresiunile sau abuzurile sexuale si luptele militare sunt 
exemple de evenimente care pot duce la declanșarea unei tulbu- 
rări de stres posttraumatic. Conceptualizarea actuală a ceea ce 
înseamnă un eveniment traumatic permite includerea și a altor 
experienţe, cum ar fi boli care prezintă un risc vital, vestea morţii 
unei alte persoane, iar uneori și expunerea indirectă la evenimen- 
te care sunt traumatizante pentru persoană. Sunt mai rare cazuri- 
le în care cineva dezvoltă o tulburare de stres posttraumatic fără 
ca evenimentul respectiv să fi stârnit frică, oroare și sentimentul 
de neputinţă în persoana respectivă (Friedman și colab., 2015). 
Oricum ar fi, este extrem de important ca, atunci când puneţi 
întrebări despre evenimente trecute, să fiți conștienți de faptul că 
amintirea evenimentului poate provoca multă suferință persoa- 
nei respective, stârnindu-i rușinea şi provocând nevoia de a evita 
dezvăluirea. Scopul dumneavoastră este de a afla informațiile 
necesare fară ca interviul să fie atât de traumatizant încât clientul 
să nu mai vrea să participe pe viitor la programe de tratament 
dedicate sănătății mentale. Exploziile de bombe la care a fost 
expus Max, mai ales explozia in care şi-a pierdut cunoştinţa, iar 

piciorul său a fost zdrobit, i-au provocat extrem de multă sufe- 
rinta, in mod evident. PTSD-ul are si o dimensiune graduală, în 
sensul în care tulburarea de stres posttraumatic apare mai ales în 
cazul unor evenimente traumatice multiple (Friedman şi colab., 
2015). Dat fiind istoricul militar al lui Max, ar trebui să-l între- 
baţi şi despre alte evenimentele traumatice prin care ar fi putut 
trece în timpul războiului (de exemplu, traume sexuale în tim- 
pul serviciului militar, contactul cu cadavre, lupte corp la corp, 
statutul de prizonier de război), iar apoi să explorati evenimente 
cu caracter mai general care ar fi putut să aibă loc în timpul ser- 
viciului militar, în copilărie sau în orice altă etapă de viaţă. 


AMINTIRI REPETATE ȘI INTRUZIVE 


Întrebaţi-l pe Max dacă retrăieşte evenimentul traumatic prin 
coşmaruri, imagini intruzive în timpul zilei sau flashbackuri (în 
care amintirea poate să fie atât de intensă încât persoana nu-și 
mai dă seama că se află în prezent si nu în trecut). Explorati natu- 
ra acestor amintiri — mai ales, ce amintiri anume apar cel mai 
frecvent, care îl supără cel mai mult, cât de des au loc şi cât de 
multă suferinţă îi provoacă. Un element esenţial pentru identifi- 
carea acestor simptome este că sunt involuntare și au un caracter 
senzorial pronunţat, tinzând să apară pentru perioade mai scurte 
de timp şi fără un context special (Friedman și colab., 2015). 


EVITAREA STIMULILOR CE AMINTESC DE TRAUMĂ 


În privința stimulilor externi care îi amintesc pacientului de 
trauma suferită, pe lângă spaţiile vaste şi mulțimile de oameni, 
Max evită, de asemenea, mirosul de motorină (care îi amimtește 
de Irak) și zgomotele puternice. Poate fi mai greu sa explorati evi- 
tarea stimulilor interni, care pot să apară în timpul tratamentului, 

230 însă multe persoane ce suferă de PTSD spun că încearcă să-și 
scoată din minte imagini şi gânduri specifice sau să le adoarmă 
prin uzul de substanţe sau prin alte forme de distragere a atenției. 


HIPERACTIVAREA ȘI REACTIVITATEA SISTEMULUI NERVOS 


Max spune că se simte în alertă tot timpul. De fiecare dată 
când intră într-un magazin sau restaurant, când iese din casă 
sau când ajunge acasă, este foarte atent la situaţia din mediul 
înconjurător, pândind orice pericol şi simțind că peste tot există 
pericole. Problemele sale cu somnul şi izbucnirile de furie sunt, 
de asemenea, indicatori ai stării de hiperactivare si reactivitate. 


DISPOZIȚIE SICOGNITH NEGATIVE 

Max declară că îi este greu să-și identifice propriile emoţii, 
deși recunoaşte sentimentul de furie și manifestarea acestuia. 
Îi este greu să empatizeze cu soția sa, iar ea confirmă faptul că 
Max pare neinteresat sau „rece“ de multe ori. Max are senzația 
că soţia sa si alte persoane, printre care si copiii săi, se află foar- 
te departe de el chiar si atunci când sunt prezenți fizic lângă 
el, simțindu-se anxios și inconfortabil atunci când Karen încear- 
că să-i înţeleagă emoţiile si gândurile. Nici nu mai tine minte 
de când nu s-a mai bucurat să vadă un film sau un meci bun 
la televizor sau orice altă experiență pe care ar fi considerat-o 
plăcută înainte de plecarea în misiunea militară. Tulburarea de 
stres posttraumatic se manifestă şi printr-o serie de stări afec- 
tive negative — mai ales furie, vinovăţie, ruşine și anxietate 
(Friedman si colab., 2015). Alte exemple de stări negative includ 
sentimentul de izolare si înstrăinare de ceilalţi, amortire emoti- 
onală şi o perspectivă negativă asupra evenimentului traumatic, 
asupra celorlalţi, asupra sinelui si viitorului persoanei. 

DEBUT 


Când au început simptomele lui Max? De obicei, simptomele 
încep să se manifeste în primele șase luni de la eveniment, cu 
excepția unor situaţii rare de debut întârziat (Goodwin şi colab., 
2012). Puteţi evalua debutul tulburării punând întrebări deschi- 
se. Folosind sursele colaterale de informaţii, am aflat de la Karen 
că simptomele lui Max au apărut aproape imediat după întoar- 
cerea din Irak, pe când era inca în spital. 

Pentru a putea da un diagnostic ferm, este bine să diferen- 
tiem tulburarea de stres posttraumatic de alte tulburări din 
aceeași familie, din categoria F43, în care intră reacția acută la 
stres (F43.0) si tulburarea de adaptare (F43.20). Puteţi exclude 
reacţia acută la stres întrucât simptomele lui Max se manifestă 
de ceva vreme — în mod clar, o perioadă de timp ce depășește 
limita celor câteva zile. Pot fi simptomele lui conceptualizate 
mai bine ca tulburare de adaptare? Un diagnostic de tulburare 
de adaptare este potrivit atunci când există o perturbare emo- 
tionala ce interferează cu funcţionarea persoanei si care are loc 
în contextul adaptării la o schimbare majoră de viata sau eveni- 
ment stresant. leşirea dintr-un regim militar de viata foarte bine 
structurat şi reintegrarea în comunitate pot reprezenta schim- 
bari majore de viata. Şi totuşi, simptomele lui Max persistă de 
mai mult de şase luni, adică limita pentru tulburarea de adap- 
tare. În plus, în tulburarea de adaptare, simptomele nu trebuie 
să fie atât de severe încât să merite mai curând un diagnostic 
mai bine delimitat (precum PTSD), ce implica distres intens si 
deteriorare funcțională. Cel mai bine evaluati severitatea simp- 
tomelor printr-un instrument standard de evaluare (de exemplu, 
inventarul PTSD de 20 de itemi pentru DSM-5 [PCL5]). Max a 
obținut un scor de 68 de puncte la acest inventar, cu mult peste 

232 limita de 38 de puncte, peste care poate fi luat în considerare 
diagnosticul de PTSD. Prin urmare, conform cercetărilor psiho- 
metrice dedicate acestui instrument (Weathers şi colab., 2013), 
scorul său sugerează un diagnostic de PISD. Mai mult, modul 
în care Max își descrie funcţionarea indică un grad înalt de seve- 
ritate a simptomelor. În concluzie, simptomele sale sunt peste 
nivelul unei tulburări de adaptare și se potrivesc în mod evident 
unui diagnostic de PTSD. 

Multe dintre simptomele de PISD se suprapun cu cele ale 
altor tulburări de dispoziţie și anxietate, iar ICD-10-CM tre- 
buie folosit pentru a identifica toate tulburările prezente la 
un pacient. O serie de probleme apar concomitent cu tulbura- 
rea de stres posttraumatic, printre care uzul excesiv de alcool 
sau droguri, anxietate și depresie, precum și ideatie suicidara. 
Îndrumări complexe pentru evaluarea acestor simptome sunt 
disponibile în alte capitole din acest volum, iar fiecare astfel 
de evaluare va fi discutată pe scurt, în continuare, cu referire 
la cazul de fata. Se urmărește, prin aceasta, clarificarea inte- 
legerii modului în care mai multe tulburări pot să existe con- 
comitent cu tulburarea de stres posttraumatic, mai ales fiind- 
că se întâmplă foarte des ca persoanele care suferă de PISD 
să întrunească criteriile şi pentru alte tulburări (Friedman si 
colab., 2015). 


ABUZ DE ALCOOL (F10.10) 


Este important să știți cât alcool consumă Max într-o zi $i 
cât de des consumă alcool, precum şi frecvenţa consumului ris- 
cant (excesiv), mai ales din cauză că uzul de alcool poate inter- 
fera cu tratamentul pentru PTSD. Vezi si capitolul 2 din acest 
volum. 

IDEATIE SUICIDARA (R45.851)20 


Max nu a raportat idei suicidare. Cu toate acestea, dat fiind 
stigmatul cu privire la sinucidere, cultura militară care valori- 
zează stoicismul si rezilienta, precum si dificultăţile avute de 
Max la capitolul autodezvăluire emoţională, este posibil ca el să 
fi ales să nu vorbească despre sinucidere. Persoanele care sufe- 
ră de PTSD prezintă un risc crescut de suicid (comparativ cu 
un eșantion ales aleatoriu din comunitate; Sareen, Houlahan, 
Cox & Asmundson, 2005), prin urmare este imperios necesar 
să explorati acest subiect. Regulamentele Departamentului pen- 
tru Veterani, precum şi abordarea centrată pe sănătatea popu- 
laţiei recomandă să se facă un examen de triere (screening) pen- 
tru ideatie suicidară si încercări de suicid în cazul clienţilor care 
sunt considerați a fi vulnerabili din cauza variabilelor demogra- 
fice sau expunerii la situaţii de risc. Riscul de suicid nu este sta- 
tic; poate varia în funcție de circumstanţele de viaţă și trebuie să 
fie reevaluat periodic, dat fiind că Max prezintă factori cronici 
de risc de suicid, inclusiv diagnosticul de PTSD, şi faptul că are 
acces la arme de foc. Vezi și capitolul 6 din acest volum. (Pentru 
mai multe informaţii despre codurile R, vezi Schaffer & Rodolfa, 
2016, capitolul 1). 


TULBURĂRILE ANXIOASE (F41.9) 


Multe dintre simptomele descrise pot fi asociate unei alte 
tulburări anxioase, printre care tulburarea de panică (F41.0), 
tulburarea de anxietate generalizată (F41.1; vezi capitolul 8 
din acest volum) sau fobia socială (F40.1; vezi capitolul 7 din 
acest volum). Deși Max prezintă un nivel elevat de anxietate 


20 Cod regăsit in ICD-10-CM, dar nu și în ICD-10 (ediţia din 1993, fără modificări clinice, 
tradusă în limba romana). (N. red.) 

234 în contextul interacțiunilor sociale, anxietatea sa nu e limitată 
la aceste situaţii: uneori se simte anxios și când este acasă sau 
când conduce mașina ori se uită la filme de acţiune. Prin urma- 
re, fobia socială nu explică observaţiile pe care le-am făcut. La 
fel, deşi Max are uneori simptome ce seamănă cu simptomele 
de panică, ele nu sunt imprevizibile, ci apar atunci când Max se 
gândește la experiențele sale traumatice sau este confruntat cu 
situaţii care îi amintesc de acelea. În cazul lui Max, PTSD este 
diagnosticul „principal“, fiindcă explică motivele pentru care 
Max a solicitat tratament la momentul respectiv. 


TULBURĂRILE DEPRESIVE (F32.9) 


Date fiind credinţele negative, anhedonia (R45.84), iritabilita- 
tea (R45.4), problemele cu somnul (G47.9), dificultăţile de con- 
centrare (R41.840), autocriticismul și sentimentul lipsei de spe- 
ranta manifestate de Max, ideea unui episod depresiv ar putea 
fi plauzibilă (F32.9). Vă recomandăm să citiți capitolele 5 si 6 din 
acest volum pentru a vă informa cu privire la evaluarea tulbu- 
rărilor depresive. 


Consideraţii etice — cum vă protejaţi pacientul 


ACTIVITATEA 9.3: 


Ce probleme etice specifice apar într-un caz de PTSD? Ce 
strategii puteți implementa pentru a vă asigura că respectați 
principiile etice în lucrul cu Max? Cum aţi comunica cu Max în 
timpul evaluării și tratamentului pentru a-i susţine starea de 
bine psihologic și pentru a încuraja implicarea sa în tot acest 
proces? 

În primul rând, pe lângă informarea pacientului cu privire 
la procedurile pe care le veţi aplica si la dreptul sau de a alege 
să participe sau nu, nu uitaţi niciodată că procedurile au poten- 
tialul de a face si rău (Asociaţia Psihologilor Americani, 2017, 
Principiile etice ale psihologilor și codul de conduită [Codul de etică 
al APA], Principiul A: Principiul primordialitatii binelui şi evi- 
tării vătămării). După cum am explicat mai sus, trebuie să aveţi 
mare grijă atunci când adresati întrebări unei persoane cu privi- 
re la trauma prin care a trecut. Dat fiind că un aspect esenţial al 
PTSD constă în evitarea traumei, evaluarea explicită a traumei 
va duce in mod inevitabil la creșterea anxietatii și chiar la retrăi- 
rea unor simptome extrem de dureroase, care ar putea apărea 
după încheierea discuţiei cu dumneavoastră, în condiţiile în care 
nu vă mai aflaţi lângă client și nu-i mai puteţi oferi susținere sau 
alinare. Din nefericire, ar putea să treacă o bună perioadă de 
timp până ce pacientul să resimtă o scădere a intensității simp- 
tomelor ca urmare a unei intervenţii. Chiar mai mult, iniţierea 
tratamentului ar putea să-i producă mai multă suferinţă într-o 
primă etapă (Foa, Zoellner, Feeny, Hembree & Alvarez-Conrad, 
2002). Pentru a mai atenua suferința pe care ar putea să o pro- 
ducă evaluarea, este bine să oferiţi explicaţii clare despre ce tip 
de întrebări îi veţi pune în legătură cu trauma trăită, să prote- 
jati pacientul de acele autodezvăluiri care nu sunt necesare în 
legătură cu evenimentele traumatice și să evaluati strategiile de 
coping ale persoanei cu privire la creşterea intensității simpto- 
melor după terminarea interviului, toate acestea fiind compo- 
nente esenţiale ale respectării principiilor etice în evaluarea tul- 
burării de stres posttraumatic. Dacă pacientul nu pare să aibă 
abilităţile de coping potrivite, ar fi bine, chiar din timpul proce- 
sului de evaluare, să-i oferiţi câteva strategii rapide si ușor de 

236 pus în practică pentru tolerarea eficientă a distresului (vezi APA, 
2010, 2013). Prin urmare, asigurati-va că știți ce strategii să-i ofe- 
riti. Asiguraţi-vă, de asemenea, că pacientul știe pe cine să sune 
sau la cine să apeleze în cazul în care se intensifică simptomele 
sau apare o situație de criză, mai ales în perioada de început, 
când încă nu a apucat să se stabilească alianţa terapeutică. 

La sfârşitul procesului de evaluare, este important să urmaţi 
principiile etice prin discutarea opțiunilor rezonabile de trata- 
ment. Nu toţi pacienţii care urmează un tratament se recupe- 
rează şi mulți chiar abandonează tratamentul în primele etape 
(Steenkamp, Litz, Hoge & Marmar, 2015). În cele din urmă, 
informarea corectă, de o manieră suportivă și încurajatoare, cu 
privire la avantajele și limitele tratamentului, reprezintă un pas 
important în aderarea la principiile etice de echitate, integritate 
şi respect pentru dreptul pacientului la autodeterminare (Codul 
etic al APA, Principiul C: Integritate, Principiul D: Echitate, 
Principiul E: Respect pentru drepturile și demnitatea persoane- 
lor). Discutarea clară a modului în care ar urma să se desfășoare 
tratamentul poate ajuta la implicarea pacientului în tratament. 
Pentru a-i da posibilitatea pacientului să ia o decizie cât mai 
informată cu privire la următorii paşi si pentru a-l avertiza cu 
privire la potentialele probleme, va trebui ca dumneavoastră să 
fiți la curent cu rezultatele cercetărilor privind diversele forme 
de tratament, precum si cu procedurile și limitele fiecăreia. Este 
esenţial să faceţi toate eforturile pentru a încuraja implicarea în 
tratament în ciuda potentialelor minusuri, întrucât participa- 
rea la tratament oferă cele mai bune şanse de îmbunătăţire a 
calităţii vieţii pe termen lung. O altă strategie pentru încuraja- 
rea implicării în tratament este de a discuta cât de reduse sunt 
șansele ca simptomele să se rezolve de la sine și de a arăta cât 

de diferită ar fi viata pacientului dacă simptomele s-ar diminua 237 
substanţial. 


Managementul riscurilor — cum vă protejați pacientul 
și cum vă protejaţi pe dumneavoastră înșivă 


ACTIVITATEA 9.4: 


Ce riscuri specifice pot apărea la persoanele cu tulburare de 
stres posttraumatic (F43.10)? Aveţi vreo responsabilitate etică 
față de soția și copiii lui Max? 


Trebuie să privim principiile etice şi în contextul cerinţelor 
legale ale profesiei. Pot apărea probleme atunci când obligaţiile 
etice nu se potrivesc cu cerințele legale. De exemplu, faptul că 
trebuie să raportați autorităților anumite situaţii (vezi Schaffer & 
Rodolfa, 2016, pp. 115-116) poate să pună în pericol implicarea 
pacientului în tratament si să dăuneze relaţiei cu acesta. Cum 
veți gestiona cerinţele etice legate de confidentialitate, consim- 
tamantul informat, protejarea grupurilor vulnerabile şi obligati- 
ile legale? Pentru a complica si mai mult situaţia, conform unor 
recente cazuri de precedente legale, persoanele care au obli- 
gatia să sesizeze autorităţile pot fi trase la răspundere dacă nu 
informează autorităţile atunci când află că un copil ar putea fi 
în pericol de a fi victima unui abuz (Child Welfare Information 
Gateway, 2014). Ca furnizori de servicii de sănătate mentală, 
psihologii nu au responsabilități legate doar de cazurile de abuz 
al unui copil, ci in orice situație de pericol vital, inclusiv risc de 
suicid. În consecinţă, ar trebui să-i informaţi de la bun început 

238 pe pacienţii dumneavoastră despre excepţiile de la regula con- 
fidentialitatii, spunându-le că informaţiile pe care vi le dau cu 
privire la cazuri prezente sau trecute de abuz al unui copil sau 
comportamente prin care persoana prezintă un risc faţă de alte 
persoane sau fata de ea însăși pot fi raportate la poliţie, în func- 
tie de cerinţele legale din jurisdicţia in care vă aflați, dar că pro- 
cedura de raportare, atunci când este necesară, se va derula cu 
implicarea pacientului, în măsura posibilului. 


Concluzii 


ACTIVITATEA 9.5: 


Care ar fi cel mai util plan de tratament pentru acest pacient? 
Care sunt problemele cu care v-aţi putea confrunta în acest 
sens? 


Ne-am referit până acum la o serie de potenţiale ținte ale 
tratamentului: PTSD cronic (F43.10), depresie (F32.9), abuz de 
alcool (F10.10), insomnie (G47.9) şi probleme maritale (263.0). 
Dacă tulburarea de stres posttraumatic este considerat dia- 
gnosticul principal, înseamnă că o vom pune în capul listei. S-a 
demonstrat totodată că severitatea unora dintre tulburările sau 
problemele comorbide se va diminua odată cu aplicarea tra- 
tamentului pentru PTSD (Bisson, Roberts, Andrew, Cooper & 
Lewis, 2013). Prin urmare, date fiind resursele limitate și cerin- 
tele tratamentului, puteţi decide în colaborare cu pacientul dum- 
neavoastră să observați în ce fel se modifică simptomele după 
tratamentul pentru PTSD mai curând decât să vă ocupați in 

același timp şi de simptomele tulburărilor comorbide, în func- 
tie de severitatea acestor simptome si de probabilitatea ca ele 
să fie afectate de tratamentul pentru PISD. De exemplu, dacă 
uzul de substanţe are un grad înalt de severitate sau a precedat 
tulburarea de stres posttraumatic, ar fi bine să vă gândiţi la alte 
opțiuni de tratament pentru abuzul de substanţe înainte să înce- 
peti tratamentul pentru PTSD sau in conjunctie cu acesta (Saxon 
& Simpson, 2015). Exista diverse interventii de tip psihoterapeu- 
tic, farmacologic si somatic ce şi-au demonstrat eficienţa în abor- 
darea tulburării de stres posttraumatic, iar, dintre acestea, psiho- 
terapiile cognitive și cele bazate pe expunere au fost identificate 
ca având cel mai puternic suport empiric, conform concluziilor 
din mai multe meta-analize, studii sistematice și manuale detali- 
ate (vezi şi Finley şi colab., 2017; Foa, Keane, Friedman & Cohen, 
2009; Haagen, Smid, Knipscheer & Kleber, 2015; Steenkamp și 
colab., 2015; Watts și colab., 2013). Cu toate acestea, unele dintre 
aceste metode de tratament au și rate destul de mari de abandon 
(Steenkamp și colab., 2015), drept pentru care ar merita să dis- 
cutati si despre alte metode de tratament, cu suport empiric mai 
slab, dar cu rate mai mici de abandon (resursele bibliografice 
menţionate mai devreme oferă liste extinse de astfel de metode 
de tratament și efectele acestora). 

F43.2 Tulburări de adaptare 


Gregory A. Hinrichsen şi Aliza Romirowsky 


Tulburarea de adaptare este o tulburare ce presupune o stare 
subiectivă de distres emoțional, implicând de obicei depresie, 
anxietate sau ambele, ca urmare a unei schimbări semnificative 
de viata sau a unui eveniment de viata stresant, care interferează 
cu capacitatea persoanei de a funcţiona în mod eficient. Întrucât 
multe persoane vârstnice se confruntă cu probleme de viaţă la 
care trebuie să se adapteze, capitolul dedicat tulburării de adap- 
tare se va concentra asupra acestei grupe de vârstă. 

În fiecare zi, aproximativ 10 000 de persoane din generaţia 
numită „baby boomer’?! împlinesc vârsta de 65 de ani. Până în 
2030, aproximativ 20% din populaţia Statelor Unite va avea vâr- 
sta de 65+ ani (Karel, Gatz & Smyer, 2012). Mai multe tari euro- 
pene şi Japonia vor înregistra, de asemenea, procente ridicate de 
persoane de vârsta a treia. În mod surprinzător pentru unii, rate- 
le pentru majoritatea tulburărilor mentale, inclusiv rata depre- 
siei, sunt mai mici în rândul persoanelor vârstnice comparativ 
cu persoanele mai tinere. Studiile arată şi că vârstnicii sunt mai 
fericiți decât persoanele mai tinere (Carstensen, Fung & Charles, 


21 Generaţia „baby boomer” este generația celor născuți în anii de după cel de-Al Doilea 
Război Mondial. (N.t.) 

244 2003). Singura tulburare mentală care se întâlnește mai frecvent 
la această categorie de vârstă este dementa, reprezentând pier- 
derea progresivă a abilităților mentale. Boala Alzheimer (G30.0 
si F02.8) si dementa vasculară (F01.5) sunt tulburările mentale 
cel mai des întâlnite în sfera declinului cognitiv la vârstnici. 

Vârstnicii care solicită servicii psihologice acuză cel mai des 
simptome depresive și anxioase. Deseori depresia sau anxie- 
tatea sunt precedate de probleme ce tin de viata de zi cu zi, 
multe dintre ele fiind legate de starea de sănătate. Pe măsură ce 
îmbătrânim, suntem mai predispusi la probleme medicale, mai 
ales probleme medicale cronice. Psihologii ce lucrează cu per- 
soanele vârstnice tratează în mod frecvent tulburări de adapta- 
re legate de probleme medicale, de îngrijirea unei persoane cu 
probleme medicale sau cognitive sau de moartea unei persoane 
apropiate. 


Cazul 


Dumneavoastră sunteți angajat ca psiholog într-o clinică de 
geriatrie. Unul dintre medicii specialiști v-a relatat faptul că un 
pacient de-al său, domnul Brooks, de rasă caucaziană, în vâr- 
stă de 77 de ani, pare să fie deprimat si face fata destul de greu 
pierderii soţiei sale. Conform medicului, a sunat fiica domnului 
Brooks, spunând că tatăl ei „are nevoie de medicamente antide- 
presive“. Medicul ezită să adauge încă un medicament pe lista 
lungă de medicamente pe care domnul Brooks le ia deja, drept 
pentru care v-a rugat să-i faceți domnului Brooks o evaluare psi- 
hologică, în vederea acordării unui tratament psihologic. Faptul 
că doctorul preferă să nu îmbogăţească lista de medicamente 
reflectă îngrijorarea din sfera medicinei geriatrice cu privire la 

posibilele efecte adverse ale medicatiei excesive asupra vârstni- 
cilor — fenomen numit polifarmacie (Arnold, 2008). 

Stabiliti o primă întâlnire cu domnul Brooks pentru a culege 
mai multe informaţii. Domnul Brooks vă mărturiseşte că a îngri- 
jit-o pe soţia sa timp de aproape zece ani, după ce a fost dia- 
gnosticată cu boala Alzheimer cu debut precoce (fără perturbări 
comportamentale; G30.0, F02.80). La început, soţia sa avea unele 
probleme minore de memorie, însă situația s-a agravat odată cu 
trecerea timpului. Soţia domnului Brooks a murit cu aproape 
cinci luni înainte ca domnul Brooks să ajungă la dumneavoastră. 
Afirmă că se descurcă pe cât de bine poate, fiind supărat că fiica 
sa i-a spus doctorului că el ar avea nevoie de un consult psiholo- 
gic. „Să nu-şi bage nasul unde nu-i fierbe oala“, remarcă domnul 
Brooks cu iritare. A fost de acord să se întâlnească cu dumnea- 
voastră doar pentru că are încredere în medicul său gerontolog, 
pe care îl simpatizează. Din primul moment, domnul Brooks vă 
lasă impresia unei persoane foarte independente. 

Domnul Brooks recunoaşte că în ultimele cinci luni a fost 
foarte afectat de pierderea soţiei sale. „E normal, nu-i așa, dom- 
nule doctor?“. Spune, de asemenea, că s-a simțit trist, „ca si cum 
i s-ar fi înecat toate corăbiile“, descurajat, nemafiind interesat de 
lucrurile care prezentau interes pentru el înainte. Sunt și unele 
„zile bune“, dar ar vrea să fie mai multe. Nu se descurcă la fel 
de bine ca înainte, dar spune că oricum nu prea are multe de 
făcut. A început să fie îngrijorat de propria sănătate și de starea 
nepoților săi („Am devenit foarte cicălitor”). 

Recunoaşte că anii în care s-a îngrijit de soția sa au fost foar- 
te stresanti. „Devenise o slujbă cu normă întreagă“, observă el. 
Enumera lucrurile pe care trebuia să le facă pentru soţia sa pe 
măsură ce starea ei de demenţă se inrautatea: să o ducă la medic, 

să se asigure că-și ia medicamentele, să plătească facturile si sa 
pregătească singur aproape fiecare masă. Responsabilitatile sale 
nu incetau să se multiplice: să-și ajute soția să se spele, să aibă 
grijă de ea când era confuză și uneori agitată. Atunci când soția 
sa n-a mai putut să se ridice din pat, a angajat pe cineva cu 
jumătate de normă să aibă grijă de ea acasă: „următoarea mea 
slujbă a a fost cea de angajator de asistente medicale la domi- 
ciliu“. Soţia sa şi-a petrecut ultimul an din viata într-un cămin 
pentru vârstnici. Acolo o vizita zilnic şi se asigura că are parte 
de toată îngrijirea pe care el simţea că o merita. Deși a trebuit sa 
se descurce cu atâtea responsabilități, domnul Brooks este mân- 
dru că s-a ocupat de soția sa: „în familie ne ajutăm între noi”. În 
ciuda deteriorării cognitive a soţiei sale, în relaţia dintre ei doi 
s-a dezvoltat o nouă formă de apropiere. Domnul Brooks crede 
că a gestionat bine toate responsabilitatile pe care le-a presupus 
îngrijirea soției sale. Se declară surprins de faptul că îngrijirea 
soţiei sale a fost pentru el gratificantă în multe feluri. Reflectă 
mult la anii petrecuţi împreună si, deși relaţia lor a avut si parti 
mai bune, si parti mai rele, crede că a avut noroc să-și împartă 
viata cu o soţie atât de buna. 

Este de remarcat faptul că domnul Brooks şi-a asumat un rol 
activ în filiala locală a asociaţiei pentru bolnavii de Alzheimer, 
un grup naţional de sprijin şi lobby pentru persoanele aflate în 
această situaţie. La un moment dat, chiar a fost vicepreședintele 
grupului şi a organizat evenimente de strângere de fonduri. 
Potrivit spuselor domnului Brooks, se pricepe la activități de 
organizare şi administrare. Chiar a avut propria lui firmă de 
contabilitate, pe care a condus-o cu succes o vreme îndelun- 
gată şi unde a avut la un moment dat 30 de angajaţi. A lucrat 
part-time în primii ani de după declanșarea dementei soţiei sale, 

dar apoi s-a dedicat complet „celeilalte slujbe ale sale“, si anume 
îngrijirea soţiei sale. Fiica lor s-a oferit să contribuie la îngriji- 
rea mamei, însă domnul Brooks a considerat că se descurcă şi 
de unul singur. Cu excepţia implicării sale în asociaţia pentru 
bolnavii de Alzheimer, n-a mai păstrat contactul cu prietenii și 
familia. În trecut fusese jucător învederat de racquetball22, mem- 
bru în Rotary Club si enorias activ. Apoi, pe măsură ce s-a dedi- 
cat îngrijirii soţiei sale, a încetat să mai participe la vreuna dintre 
aceste activităţi. 

În luna de după moartea soţiei sale, domnul Brooks s-a men- 
ținut în activitate ocupându-se de numeroasele sarcini de inde- 
plinit după decesul soției. Apoi „n-am prea mai avut nimic de 
făcut“, îşi aminteşte el. Nu s-a mai dus la mormântul soţiei în 
fiecare săptămână întrucât, spune el, începuse să se obisnuiasca 
cu dispariţia ei. N-a mai găsit nici motivaţia de a mai fi activ în 
asociaţia pentru bolnavii de Alzheimer. A început să-şi vizite- 
ze mai des fiica, însă acum nepoţii au crescut şi nu mai vor să 
petreacă la fel de mult timp cu el ca în copilărie. Domnul Brooks 
simte că trebuie să facă eforturi speciale ca să iasă din casă. 
„Dar când ies, nici nu prea am ce să fac. Cat timp poţi să petreci 
făcând cumpărături?“. Spre surprinderea sa, se simte deprimat, 
îngrijorat, descurajat şi lipsit de motivaţie pentru prima dată în 
viata. Spune ca nu înţelege cum de a putut să poarte de grijă 
unei alte persoane, dar nu poate să aibă grijă de el însuși. „Nu 
știu ce să fac. Si nici nu vreau s-o las pe fiica mea să-mi condu- 
că viaţa.“ 


22 Sport jucat într-un spaţiu încadrat de patru pereţi, de doi sau patru jucători, constând 
în lovirea, cu o rachetă cu mâner scurt, a unei mingi de cauciuc de peretele din fata. 
Jocul se oprește dacă mingea sare de două ori pe podea sau nu atinge peretele din fata. 
(N. red.) 

248 Evaluare și diagnostic conform ICD-10-CM 


ACTIVITATEA 10.1: 


Care credeți că sunt factorii precipitanti ai simptomelor depre- 
sive și anxioase în cazul de faţă? La prima vedere, ce credeți 
despre relația pe care domnul Brooks o are cu fiica sa? 


La fel cum procedati pentru evaluările făcute în cazul adul- 
tilor mai tineri, veţi strânge şi în acest caz informaţiile de bază 
(vârstă, statut marital, educaţie, identificare etnică/rasială/de 
gen, orientare sexuală etc.), istoricul de sănătate mentală, starea 
de sănătate fizică și mentală actuală, medicatie curentă, istoricul 
problemelor cu care se confruntă în prezent, anamneză generală 
și evaluarea riscului de autovătămare sau vătămare a altor per- 
soane. Aceste date oferă o bază pentru realizarea unui diagnostic 
precis și, apoi, a unui plan de tratament. Dată fiind prevalența 
în creștere a problemelor de sănătate și cognitive în cazul vârst- 
nicilor, este important să evaluati aceste aspecte cu mai multă 
atenţie decât în cazul adulților mai tineri (Asociaţia Psihologilor 
Americani [APA], 2014; Edelstein, Martin & Gerolimatos, 2013). 
În privinţa domnului Brooks, veţi avea nevoie să cunoaşteţi situ- 
atia lui medicală curentă, precum si orice tratamente medica- 
mentoase pe care le urmează în prezent. Chiar dacă lucraţi în 
aceeași clinică cu medicii care se ocupă de domnul Brooks, tot 
trebuie să obţineţi consimțământul informat al pacientului dum- 
neavoastră — de obicei și permisiunea scrisă — de a-i contacta 
pe medici cu scopul de a confirma sau completa informaţiile ofe- 
rite de către pacient. În situația unor probleme medicale, aceste 

informaţii sunt importante fiindcă uneori problemele medicale 
sau tratamentele medicamentoase prescrise pacientului repre- 
zintă cauza simptomelor de sănătate mentală. În plus, puteţi să 
faceţi un test scurt de tip screening pentru a vedea functiona- 
rea cognitivă a pacientului, dat fiind riscul crescut de dificultăți 
cognitive la persoanele vârstnice. Există mai multe instrumente 
de screening cognitiv, cu bune proprietăți psihometrice, printre 
care testul Montreal Cognitive Assessment și Mini-Mental State 
Examination (Nasreddine şi colab., 2005; Tombaugh, McDowell, 
Kristjansson & Hubbey, 1996). Aceste instrumente pun uneori in 
evidență ușoare probleme cognitive care altfel nu ar fi observate. 
Dacă screeningul cognitiv indică anumite probleme, pacientul 
va trebui evaluat mai atent pentru posibile tulburări cognitive 
sau va fi trimis la un neuropsiholog pentru o evaluare detaliată. 


Diagnosticul conform ICD-10-CM 


ACTIVITATEA 10.2: 


Pe baza datelor de până acum, care sunt posibilele diagnostice 
conform ICD-10-CM? Ce impact ar avea asupra evaluării dum- 
neavoastră informaţiile primite de la medicul gerontolog? Ce 
alte informaţii despre starea domnului Brooks ati vrea să mai 
aflați de la medicul gerontolog? 


O primă întrebare în procesul de diagnosticare este dacă dom- 
nul Brooks are vreo problemă medicală (aici intrând și „polifar- 
macia”) care ar putea explica debutul simptomelor anxioase si 
depresive. Deși probabil că medicul gerontolog deja a explorat și 

250 eliminat posibilitatea unei cauze medicale, ar fi bine să discutati 
cu medicul atât pentru a clarifica orice nelămuriri cu privire la 
afecțiunile medicale şi medicamentele luate de domnul Brooks, 
cât şi pentru a cunoaște părerea medicului cu privire la functi- 
onarea anterioară a acestuia, modul în care domnul Brooks se 
raportează la el însuși și la ceilalți, modul în care reacționează 
la stres, precum si dispoziţia sa tipică. De exemplu, este posibil 
să sufere de o tulburare organică a dispozitiei (F06.3x) şi de o 
tulburare organică de anxietate (F06.4). Dacă se poate exclude 
o explicație medicală pentru simptomele anxioase şi depresive 
ale domnului Brooks, următorul pas va fi să stabiliți natura și 
severitatea simptomelor sale depresive. 

Sunt suficient de severe și persistente simptomele depresive 
ale domnului Brooks pentru a îndeplini criteriile unei tulburări 
depresive majore (F32.x) conform ICD-10-CM? Dacă da, simpto- 
mele corespund unui episod depresiv uşor, moderat sau sever, 
cu sau fără simptome psihotice (F32.0, F32.2., F32.3)? Dacă au 
mai existat episoade depresive în trecut, atunci ar fi adecvat un 
diagnostic de tulburare depresivă majoră recurentă (F33.x), de 
severitate corespunzătoare. A existat vreun episod sau au existat 
mai multe episoade maniacale (F30.x, vezi capitolul 4 din acest 
volum), caz în care puteţi lua în calcul un diagnostic de tulbu- 
rare bipolară (F31.xx)? Domnul Brooks nu prezintă un istoric 
de tulburări mentale și nici nu descrie sau prezintă simptome 
psihotice. 

Domnul Brooks a semnalat existenţa sentimentelor de dure- 
re profundă, tristeţe, descurajare, pierderea interesului si sen- 
timentul că „i s-au înecat toate corăbiile“, spunând însă că are 
si „zile bune“. Potrivit ICD-10-CM, tristețea profundă după 
moartea unei persoane nu este o tulburare mentală, întrucât 

este considerată o reacţie normală și de aşteptat la pierderea 
unei persoane apropiate. Oare sentimentul de a fi trist si de ai 
se „îneca corăbiile“ echivalează cu o stare depresivă? Este bine 
să clarificati înțelesul acestor termeni descriptivi împreună cu 
domnul Brooks. Dacă „tristeţea“ este pentru el echivalentul 
doliului, atunci nu este același lucru cu o depresie, însă oamenii 
folosesc diverși termeni pentru a descrie stările afective, inclu- 
siv ceea ce psihologii numesc „depresie“. Fiecare generaţie are 
vocabularul propriu pentru a descrie stările emoționale și fiecare 
generație se simte mai bine sau mai rău atunci când vine vorba 
să le împărtășească altcuiva. Pentru a lămuri înțelesul expresiei 
„ai se îneca corăbiile“ puteți pune întrebări cum ar fi: „Vă sim- 
titi fără speranta?”, ,,Simtiti că nu aveţi puterea să mai faceţi 
vreo schimbare?”, „Vă simtiti fericit?“, „Aveţi o stare de spi- 
rit buna?”. Întrebări de acest fel sunt incluse în scala depresiei 
geriatrice (Geriatric Depression Rating Scale; Yesavage şi colab., 
1982), care a fost standardizată pentru persoane vârstnice. Pe 
baza declaraţiilor domnului Brooks, se poate trage concluzia că 
are simptome depresive. 

Durata simptomelor reprezintă un element important în sta- 
bilirea diagnosticului conform ICD-10-CM. Simptomele depre- 
sive au apărut la o lună după moartea soţiei sale și continuă 
în prezent, ceea ce înseamnă o durată de patru luni. Această 
durată justifică excluderea diagnosticului de tulburarea distimi- 
că (F34.1) întrucât simptomele depresive ar trebui să fie prezen- 
te timp de doi ani în acest caz. Pentru a întruni criteriile pentru 
tulburarea depresivă majoră în forma cea mai ușoară, domnul 
Brooks ar fi trebuit să manifeste cel putin două dintre urmă- 
toarele simptome timp de cel puţin două săptămâni: dispoziție 
depresivă în cea mai mare parte a zilei, pierderea interesului 

energiei. Ar mai fi trebuit, de asemenea, să aibă cel puţin două 
simptome din lista următoare, ducând la un total de patru sau 
mai multe simptome: stimă de sine scăzută, sentimente exce- 
sive de vinovăţie, ideatie suicidară, dificultăţi de concentrare, 
perturbări psihomotorii si modificări ale somnului (Organizaţia 
Mondială a Sănătăţii, 1993). Deși domnul Brook prezintă câteva 
dintre aceste simptome, nu prezintă totuși un număr suficient 
de simptome pentru a întruni criteriile unui episod de tulburare 
depresivă majoră de tip ușor (F32.0), moderat (F32.1) sau sever 
fără simptome psihotice (F32.2). 

Domnul Brooks afirmă că il coplesesc grijile din ce ce mai 
mult, drept pentru care putem să ne gândim la posibilitatea 
unei tulburări anxioase. Are simptome de anxietate care s-ar 
potrivi cu o tulburare de anxietate? Foarte important ar fi să 
vedem dacă domnul Brooks întruneşte criteriile pentru tulbura- 
rea de anxietate generalizată (F41.1), caracterizată de o stare de 
îngrijorare excesivă din diverse motive, precum si trăirea unor 
simptome fizice de anxietate (transpiratie excesivă, ritm cardiac 
accentuat) timp de cel puţin șase luni. În lipsa altor simptome 
de anxietate, nu se poate constata întrunirea criteriilor pentru 
tulburarea de tip anxietate generalizată, deci nici în cazul dom- 
nului Brooks. 

În această etapă a procesului de diagnostic, două diagnostice 
par să fie cele mai potrivite, date fiind simptomele pacientului: 
altă tulburare anxioasă mixtă (F41.3) si tulburare de adapta- 
re (F43.2). Pacientul are într-adevăr simptome atât de depre- 
sie, cât și de anxietate. Cu toate acestea, domnul Brooks indică 
foarte clar faptul că aceste simptome au fost precedate de un 
factor de stres psihosocial, si anume, moartea soţiei sale. Prin 

urmare, tulburarea de adaptare este categoria de diagnostic cea 
mai relevantă. 

Conform 1CD-10-CM, în cazul tulburărilor de adaptare tre- 
buie să existe un factor de stres psihosocial cu o lună înainte de 
debutul simptomelor. După cum am mai spus, domnul Brooks 
are simptome subclinice de depresie si anxietate si prezintă 
modificări comportamentale: este mai puţin interesat și implicat 
în activităţi, fiind într-adevăr mai puţin activ. Prin urmare, două 
subtipuri ale tulburării de adaptare par să se potrivească: tulbu- 
rare de adaptare cu reacție mixtă, anxioasă și depresivă (F43.23) 
și tulburare de adaptare cu perturbare mixtă, a emoţiilor și con- 
duitei (F43.25). Perturbarea mixtă a emoţiilor și conduitei inclu- 
de „atât simptome emoţionale, cât și perturbări ale conduitei“, 
categorie în care intră de obicei comportamentele disociale sau 
agresive. Anxietatea și depresia sunt considerate „simptome 
emoţionale“. Putem considera că dificultăţile de funcționare ale 
domnului Brooks sunt perturbări ale conduitei? Aceasta este o 
chestiune care tine de judecata clinică. De dragul discuţiei, să 
presupunem că ati ajuns la concluzia că funcționarea domnu- 
lui Brooks, prin comparaţie cu nivelul anterior de funcţionare, 
poate fi caracterizată drept „perturbare a conduitei“. În acest 
caz, diagnosticul final va fi cel de tulburare de adaptare cu per- 
turbare mixta, a emoțiilor şi conduitei (F43.25). 

Pentru a putea stabili un diagnostic conform ICD-10-CM, 
uneori simtiti că este nevoie de mai multe informaţii decât cele 
obţinute în timpul interviului. După cum am menţionat anteri- 
or, în cazul domnului Brooks ati putea afla mai multe informaţii 
de la medicul gerontolog care l-a trimis. La nevoie, şi având con- 
simtamantul pacientului, membrii de familie pot oferi puncte 
de vedere importante. O dificultate care apare în diagnosticarea 

254 pacienților care au suferit o pierdere (recentă sau nu) tine de 
diferenţierea sentimentelor „normale“ de doliu, de simptomele 
depresive, dificultate în legătură cu care există mai multe opinii 
ale specialiştilor (Shear și colab., 2011). 


Consideraţii etice — cum vă protejaţi pacientul 


În activitatea dumneavoastră profesională, pe lângă legile 
si regulamentele care stabilesc cum se desfășoară practicarea 
profesiei de psiholog, veţi urma şi codul de etică al Asociaţiei 
Psihologilor Americani, Principiile etice ale psihologilor si codul 
de conduită (APA Ethics Code, 2017). În lucrul cu adulţii vârst- 
nici, vă sunt utile lucrările „Guidelines for Psychological 
Practice With Older Adults” (APA, 2014) si Ethical Practice in 
Geronpsychology de Bush, Allen si Molinari (2017). Scopul ghi- 
dului publicat de APA este acela de a-i ajuta pe psihologi sa-si 
evalueze propria disponibilitate pentru lucrul cu adulţii varst- 
nici, să caute şi să folosească formările necesare pentru a-şi spori 
nivelul de cunoștințe, abilități şi experienţă relevante în aceasta 
sferă de activitate. În ghidul mai sus menţionat, instrucţiunea 
care se referă cel mai direct la chestiunile de etică este instructi- 
unea cu numărul 19: „Psihologii se vor strădui să înțeleagă pro- 
blemele etice și/sau legale specifice lucrului cu adulţii vârstnici“. 
Mai jos vom discuta câteva dintre aceste principii, în legătură cu 
cazul domnului Brooks. 


LIMITELE COMPETENTEI 


Dată fiind creşterea numărului de adulţi vârstnici în raport 
cu întreaga populaţie a Statelor Unite, psihologii vor avea mai 
mulți clienţi vârstnici decât aveau până nu demult. Psihologii 

care au pregătirea necesară pentru a lucra cu adulții au și abili- 
tatile necesare pentru a evalua si trata multe dintre probleme- 
le persoanelor de vârsta a treia, însă, în cazurile mai compli- 
cate, ar putea fi nevoie de consultarea unui geropsiholog (vezi 
codul de etică al APA, Standardul 2.01b, Limitele competenţei). 
„Guidelines for Psychological Practice With Older Adults“(A PA, 
2014) oferă o prezentare generală a cunoștințelor, abilităţilor și 
atitudinilor necesare pentru psihologii care oferă servicii pro- 
fesionale adulţilor vârstnici. Îndrumările le vor fi utile psiho- 
logilor care lucrează cu adulţii vârstnici. Dat fiind că, potrivit 
scenariului din acest capitol, sunteți geropsiholog, aveţi deja abi- 
litatile necesare. Cu toate acestea, dacă domnul Brooks ar pre- 
zenta deficite cognitive semnificative, iar dumneavoastră nu ati 
avea experienţă în folosirea instrumentelor de evaluare neuro- 
psihologică, ar fi mai bine dacă l-aţi trimite pe domnul Brooks 
la un neuropsiholog (și probabil și la un neurolog) pentru o eva- 
luare amănunțită. 


ACTIVITATEA 10.3: 


După prima dumneavoastră ședință cu domnul Brooks, primiţi 
un telefon de la fiica acestuia, care vă oferă informaţii despre 
tatăl ei pe care ea le consideră utile și vă întreabă cum a mers 
evaluarea. Ce îi puteți spune? 


PASTRAREA CONFIDENTIALITATII ȘI DEZVĂLUIREA DE 
INFORMAȚII 

De multe ori, adulţii vârstnici caută serviciile unui psiholog 
la solicitarea unei alte persoane. Deseori, fiica sau fiul persoanei 

în cauză o îndeamnă pe aceasta să meargă la psiholog întrucât 
se îngrijorează cu privire la starea sa emoţională sau cogniti- 
vă. Chiar dacă pacientul se află în cabinetul dumneavoastră 
la îndemnul fiicei sau fiului adult, tot trebuie să obţineţi per- 
misiunea pacientului pentru a putea dezvălui orice informa- 
tie fiicei sau fiului acestuia. Se mai întâmplă ca psihologii să 
vorbească cu copiii pacientului vârstnic sau cu un alt specia- 
list medical fără să aibă consimțământul formal al pacientului. 
Psihologii presupun că rudele pacientului vor binele acestu- 
ia, ceea ce poate fi adevărat sau nu. Pacientul tot are dreptul 
să-şi dea sau nu acordul pentru dezvăluirea de informații (vezi 
codul de etică al APA, Standardul 4.01, Păstrarea confidentiali- 
tatii, şi Standardul 4.05, Dezvăluirea de informaţii). Dacă paci- 
entul nu-şi dă consimțământul formal privind dezvăluirea de 
informaţii, înseamnă că este vorba de încălcarea confidentiali- 
tatii, ceea ce poate crea probleme legale, etice si de statut pro- 
fesional. Acestea fiind spuse, rudele pot oferi informaţii utile 
despre problemele și punctele forte din trecut si din prezent 
ale pacientului, fiind deseori aliații dumneavoastră în oferirea 
unui tratament eficient pacientului vârstnic. Atunci când paci- 
entul nu vrea să-și dea consimțământul pentru dezvăluirea de 
informaţii fata de un membru al familiei, este bine să intelegeti 
motivele de la baza acestei decizii. De exemplu, este posibil ca 
pacientul să aibă un conflict de multă vreme cu un membru de 
familie, iar acest conflict poate reprezenta un subiect de atins 
în cadrul tratamentului. Un asemenea scenariu vă arată cum 
problemele privind consimțământul informat, precum şi alte 
aspecte etice implică de multe ori chestiuni mai vaste legate 
de relationare şi de modul în care acestea pot apărea în cadrul 
terapiei. 

FOLOSIREA INSTRUMENTELOR DE EVALUARE 


Una dintre provocările în evaluarea pacienţilor vârstnici ţine 
de folosirea unor instrumente care să aibă validitate si fideli- 
tate în raport cu grupa de vârstă. De multe ori nu există date 
psihometrice oficiale pentru instrumentele de evaluare în cazul 
adulților vârstnici. Studiile recente au identificat unele instru- 
mente și proceduri care beneficiază de validitate și fidelitate 
pentru lucrul cu persoanele vârstnice. Psihologii care oferă în 
mod curent servicii adulţilor vârstnici trebuie să se familiarize- 
ze cu aceste instrumente. Atunci când sunt folosite instrumen- 
te care nu au fost validate pentru adulţii vârstnici, concluziile 
ce reies din evaluare trebuie să tina cont de posibilele limitări 
ale validității rezultatelor obținute (vezi Codul de etică al APA, 
Standardul 9.02, Folosirea instrumentelor de evaluare). 


CAPACITATEA DE A OFERI CONSIMȚĂMÂNTUL INFORMAT 


Ar trebui să plecaţi de la presupunerea că adulții vârstnici 
au capacitatea de a-și da consimțământul pentru evaluare, tra- 
tament și dezvăluire de informaţii. Şi totuși, uneori situaţia este 
diferită. Psihologii primesc periodic solicitări de a evalua capa- 
citatile de un fel sau altul ale unei persoane vârstnice, de exem- 
plu, dacă aceasta este capabilă să se ocupe singură de chesti- 
uni medicale, financiare şi legale ce privesc propria sa viata. În 
unele cazuri, problema evaluării capacităţii apare în cursul efec- 
tuării unei evaluări ce nu este dedicată abilităților cognitive (de 
exemplu, depresie, anxietate, probleme de somn). Când lucraţi 
cu o persoană care s-ar putea să nu aibă capacitatea să-și dea 
consimțământul, este important să-i oferiţi persoanei explica- 
tii cu privire la procesul de evaluare, să obţineţi acordul per- 
soanei pentru evaluare (ceea ce înseamnă, de obicei, un acord 

258 exprimat verbal), să ţineţi cont de interesul si preferințele per- 
soanei și să urmați prevederile legale (vezi Codul de etică al 
APA, Standardul 3.10; APA, 2017). 


Managementul riscurilor — cum vă protejați clientul si 
cum vă protejaţi pe dumneavoastră înșivă 


ACTIVITATEA 10.4: 


Ce părere aveți despre lucrul cu pacienții vârstnici, precum 
domnul Brooks? Cazul vă declanșează gânduri despre faptul 
că părinţii dumneavoastră îmbătrânesc sau că dumneavoastră 
înșivă înaintați în vârstă? Dacă sunteți mai tânăr, credeți că ati 
resimti un anumit disconfort în lucrul cu pacienţi mult mai în 
vârstă decât dumneavoastră? 


Bush şi colegii săi (2017, capitolul 2) observă că noi toţi avem 
anumite preconceptii, fie pozitive, fie negative, cu privire la 
îmbătrânire. Psihologii nu sunt imuni la prejudecățile cu privi- 
re la persoanele vârstnice, prejudecăţi ce pot influența modul în 
care interactiondm cu persoanele în vârstă. Experiențele pozi- 
tive cu propriile noastre rude mai vârstnice pot să ne ajute în 
construirea unei relații bune cu pacienţii în vârstă, în vreme ce 
percepțiile negative cu privire la procesul de îmbătrânire pot 
afecta negativ judecata clinică (Bush și colab., 2017). Dacă vă 
lăsaţi influenţaţi de propriile probleme și experiență persona- 
la în practicarea profesiei de psiholog, vă expuneti acuzatii- 
lor de practică neetică şi incompetentă (vezi Codul de etică al 
APA, Standardele 2.06, Probleme şi conflicte personale, şi 3.01, 

Discriminare incorectă). Pentru a ne asigura că evaluăm și tra- 
tam pacienţii în vârstă de o manieră etică si competentă, este 
imperios necesar să ne conștientizăm propriile prejudecăţi și 
modul în care acestea ne pot influenţa munca. Educaţia cores- 
punzătoare, formarea şi experiența sub supervizare în lucrul cu 
adulții vârstnici reprezintă unele dintre mecanismele de gestio- 
nare a riscurilor (vezi Codul de etică al APA, Standardul 2.01a). 


CONSEMNAREA RESPECTĂRII DREPTULUI LA VIAȚĂ PRIVATĂ ȘI 
CONSIMȚĂMÂNTUL INFORMAT 


Pe lângă regulamente și aspecte etice, legea HIPAA3 din 
1996, lege cu statut federal, stabileşte standardele pentru păs- 
trarea informaţiilor confidentiale ale pacienţilor. Instituţiile au 
de obicei diverse proceduri prin care isi educa angajaţii cu pri- 
vire la aspectele legii si respectarea acesteia. Psihologii neafiliati 
unei instituții si care lucrează sub acoperirea HIPAA sunt, de 
asemenea, obligați să urmeze prevederile legii HIPAA. De pildă, 
trebuie să conceapă documente care să ateste siguranţa datelor 
și să consemneze faptul că o copie a acestora a fost oferită noilor 
pacienţi. Legea spune şi ce anume trebuie să facă un psiholog în 
cazul unei încălcări a acestor măsuri de siguranţă. 


CONSEMNAREA PROCESULUI CLINIC 


Consemnarea completă a procesului clinic nu este doar un 
imperativ etic, dar şi o modalitate bună de a vă asigura că paci- 
entii pot plăti prin casele de asigurări medicale si că nu veţi avea 
probleme legale sau cu autoritatea de reglementare a profesiei. 
De exemplu, Medicare cere ca pacienţii să fie întrebaţi dacă sunt 
de acord să fie consultat furnizorul principal de servicii medicale, 


23 HIPAA — Health Insurance Portability and Accountability Act in original. (N.t.) 

260 întrucât coordonarea eforturilor medicale este în favoarea paci- 
entului. Fie că pacientul îşi dă acordul, fie că nu, acest lucru tre- 
buie să fie consemnat. Vizitele pacientului trebuie să fie consem- 
nate de fiecare dată. Trebuie menţinută o evidenţă a situaţiilor 
de dezvăluire a fişei pacientului, precum si a acordurilor scrise 
ale acestuia în acest sens. Cerințele privind tipul de informaţii 
care trebuie consemnate sunt în acord cu codul de etică al APA, 
regulamentele de la nivelul statului si regulamentele acelor enti- 
tati care plătesc pentru servicii medicale. Este foarte important 
ca dumneavoastră să intelegeti toate aceste cerinţe si să fiți la 
curent cu orice schimbări, pentru a vă proteja împotriva oricăror 
procese sau probleme cu autoritatea de reglementare a profesiei. 


CERINȚE PRIVIND RAPORTAREA DE INFORMAȚII 


În unele state, psihologii sunt mandatati de lege să raporte- 
ze informaţii privind cazuri de posibil abuz, neglijare sau rele 
tratamente la adresa unei persoane vârstnice. Va fi uneori dificil 
să păstraţi confidentialitatea, dar si să raportați în același timp 
informaţiile necesare. Ar fi bine să vă consultaţi cu colegii de 
profesie, dar şi cu un avocat specializat în legile ce tin de dome- 
niul medical. 


Concluzii 


ACTIVITATEA 10.5: 


Ce modele de tratament v-ar fi de folos în intervenţia pe care 
o planificati în cazul dlui Brooks? Credeţi că medicamentele 
antidepresive ar fi utile pentru atenuarea simptomelor? 

Aţi ajuns la concluzia că domnul Brooks ar beneficia de pe 
urma unei psihoterapii de scurtă durată care să-i ușureze adap- 
tarea la noile circumstanţe de viata, dat fiind că persoanele 
vârstnice răspund la fel de bine la psihoterapie ca și persoanele 
mai tinere, conform cercetărilor (Scogin & Shah, 2012). De cele 
mai multe ori, nu este indicată folosirea medicatiei antidepresive 
în cazuri de tulburare de adaptare. 

În cadrul unei şedinţe de feedback, i-ati spus pacientului că 
dumneavoastră credeţi că întâmpină dificultăţi de adaptare nu 
numai la pierderea soţiei, dar și la pierderea rolului, îndepli- 
nit o lungă perioadă de timp, de persoană care oferă îngrijire. 
Deseori, persoanele care se ocupă de o rudă infirmă îşi limitează 
interacțiunile cu ceilalți şi implicarea în activităţile odată plăcute, 
devenind îngrijitori cu normă întreagă — un fenomen de tipul 
identificării cu rolul. După decesul acestei rude, persoana va tre- 
bui să facă efortul de a-și recupera vechile „roluri“ sau de a dez- 
volta modalităţi noi de implicare (Skaff & Pearlin, 1992). Domnul 
Brooks trăiește sentimentele normale de doliu legate de moartea 
soţiei sale. Starea depresivă, anxietatea, descurajarea şi dificul- 
tatea de a efectua orice activitate fac parte din ceea ce psihologii 
numesc „tulburare de adaptare“. Domnul Brooks se află într-o 
etapa de tranziţie din viata si pare sa se fi împotmolit putin — 
iar depresia si anxietatea il impiedica sa-si continue viata. 

I-ati propus să participe la o forma de psihoterapie de scurtă 
durată, numită psihoterapie interpersonală (IPT; Hinrichsen & 
Clougherty, 2006). Psihoterapia interpersonală se bazează 
pe ideea că problemele ce apar în viaţa de zi cu zi duc une- 
ori la depresie, iar depresia în sine devine o problemă întru- 
cât persoanele deprimate se simt deseori triste, acţionează 
mai puţin, gândesc mai negativ şi au probleme emoţionale și 

262 comportamentale. Cercetările din ultimii 40 de ani au arătat că 
psihoterapia interpersonală este utilă în tratamentul depresiei 
la adulţi (Cuijpers et al., 2011). În ultimii ani, studiile au ară- 
tat că psihoterapia interpersonală este utilă si în cazul clienţilor 
vârstnici (Hinrichsen & Iselin, 2014; van Schaik şi colab., 2006). 
În tratamentul depresiei, psihoterapia interpersonală include 16 
ședințe. Scopul tratamentului este să reducă depresia si să imbu- 
natateasca abilitatea pacientului de a gestiona problemele care 
au dus la depresie. Cele patru domenii pe care le are în vedere 
psihoterapia interpersonală sunt: conflictele de rol interpersona- 
le (conflictele cu ceilalți), tranzitiile de rol (schimbările ce au loc 
în viata persoanei), durere/tristete profundă (doliu complicat) 
si deficitele interpersonale (persoane care nu reuşesc să inițieze 
sau să menţină relaţii). Sunt apoi definite scopurile și strategiile 
necesare pentru fiecare domeniu și se folosesc diverse tehnici 
terapeutice. Rolul psihoterapeutului este unul activ, colaborativ 
si suportiv. Psihoterapeutul îl ajută pe pacient să înţeleagă mai 
bine problemele ce tin de starea sa depresivă și sunt relevante 
din punct de vedere interpersonal, să genereze opţiuni pentru a 
aborda aceste probleme si apoi să depună eforturi pentru rezol- 
varea lor. Spre deosebire de psihoterapia cognitivă, psihoterapia 
interpersonală nu folosește temele scrise pentru acasă sau fişe 
structurate de exerciţii şi nici nu facilitează identificarea cogni- 
ţiilor negative, neîncercând să le modifice. Se concentrează, in 
schimb, pe îmbunătăţirea acelor relații din prezent care se leagă 
de debutul sau exacerbarea depresiei, precum şi pe exprimarea 
afectului legat de schimbările din viata persoanei. Psihoterapia 
interpersonală este foarte potrivită pentru problemele observa- 
te în practica clinică la adulţii vârstnici depresivi (Hinrichsen & 
Clougherty, 2006). 

F45 Tulburarea somatoforma 


Lauren Bigham si Ryan E. Breshears 


Tulburarile somatoforme (F45.0-F45.9) se caracterizeaza prin 
prezentarea unor simptome fizice multiple, de obicei recurente 
si schimbatoare, cu afectarea semnificativa a functionarii, inclu- 
siv a functionarii in plan social si ocupational. Aceste simptome 
apar în ciuda rezultatelor medicale negative sau a unor rezul- 
tate medicale care nu sunt suficiente pentru a justifica existenţa 
simptomelor. Din cauza costurilor asociate internărilor și vizi- 
telor dese la medicul de familie, la medicul specialist sau la 
camera de urgenţă și a costurilor îngrijirii în spital sau în ambu- 
latoriu, studiile estimează că tulburările de somatizare duc la 
cheltuieli de aproximativ 256 miliarde de dolari anual (Barsky, 
Orav & Bates, 2005). Pacienţii cu tulburări de somatizare sunt 
mai curând femei, ne-caucaziene si cu un nivel scăzut de edu- 
catie (Allen & Woolfolk, 2010), cu o comorbiditate a tulburari- 
lor anxioase si depresive de 3,3 ori mai mare decât dacă ar fi 
aplicată regula probabilităților (de Wall, Arnold, Eekhof & van 
Hemert, 2004). 

Puţine alte tulburări psihiatrice cauzează mai multă con- 
fuzie la nivel de diagnosticare, cu rate de prevalenta vari- 
ind între 16% si 29% (de Waal şi colab., 2004; Fink, Sørensen, 

Engberg, Holm & Munk-Jørgensen, 1999; Roca şi colab., 2009). 
Termenul somatoform provine din cuvântul rădăcină soma, 
însemnând corp în greacă, şi forma, însemnând formă în latină. 
Somatoform, prin urmare, sugerează ideea că o problemă psi- 
hologică se poate prezenta sub forma unei probleme ce tine de 
corp (Kirmayer, 1996). Pe măsură ce neuropsihologia și psiho- 
logia clinică a sănătăţii continuă să se dezvolte, iar psihologii 
sunt din ce în ce mai prezenţi în mediul medical, identifica- 
rea corectă a tulburărilor somatoforme devine din ce în ce mai 
importantă. 


Cazul 


Sunteţi specialist în psihologia sănătăţii clinice, cu cabinet 
propriu, şi primiţi un pacient cu trimitere de la medicul de 
familie, dr. Thomas. Trimisă la dumneavoastră pentru trata- 
ment antidepresiv, Mary este o femeie în vârstă de 26 de ani, de 
rasă caucaziană, măritată, cu 16 ani de educaţie si fără copii. La 
prima vizită lamuriti motivele pentru care s-a prezentat pacien- 
ta, precum si așteptările ei în privinţa întâlnirii cu un psiholog. 
Mary își descrie perspectiva după cum urmează. 

Mary: Sănătatea mea se deteriorează si niciun doctor nu-mi 
poate spune de ce. Am fost la tot felul de specialiști şi degeaba, 
m-am şi săturat. Fac asta de peste doi ani şi este frustrant atât 
pentru mine, cât şi pentru soțul meu si pentru toată lumea. Îmi 
consumă toată energia. Toată viata mea se derulează in jurul 
acestei probleme. Nu știu ce să mai fac, dar vreau niște răspun- 
suri. Nu ştiu exact de ce m-a trimis dr. Thomas la dumneavoas- 
tră, mi-a zis că sunt depresivă şi că ar fi bine să mă întâlnesc cu 
dumneavoastră. Probabil credeţi că sunt nebună, dar nu sunt. 

Dumneavoastră: Înţeleg, confuzia şi frustrarea provocate de 
starea de incertitudine în care trăiţi de doi ani încoace. Îmi ima- 
ginez cât de derutant este să fiți trimisă la un psiholog, câtă 
vreme aveţi aceste simptome fizice. Poate ar fi mai bine să vă 
clarific cu ce mă ocup eu. Sunt psiholog specializat în psihologia 
clinică a sănătăţii şi lucrez cu persoane care au probleme medi- 
cale, probleme de sănătate sau a căror sănătate fizică este afec- 
tată de stres. Deci este un pic diferit fata de ceea ce se înţelege 
în general prin profesia de psiholog. Prezența dumneavoastră 
aici, în ciuda confuziei legate de scopul acestei vizite, arată că 
sunteţi interesată cu adevărat să vă imbunatatiti calitatea vieții. 
La sfârşitul vizitei de azi, aş vrea să discutăm despre modul în 
care pot să vă ajut, dar si despre limitele activității mele. Telul 
meu este să vă ajut să vă imbunatatiti calitatea vieţii si să trăiţi 
o viata mai plină. V-aţi format acum o imagine mai clară despre 
ce fac eu și cum vă pot ajuta? 

Mary: Da. 

Dumneavoastră: Mi-aţi spus câte ceva despre ce se petrece 
cu dumneavoastră şi cred că ar fi bine să ne concentrăm aten- 
tia asupra problemelor de sănătate pe care le-aţi avut în ulti- 
mii doi ani. Totuşi, ar fi bine ca eu să înţeleg un pic mai multe 
lucruri despre dumneavoastră, prin urmare aş vrea să vă pun 
niște întrebări generale despre viaţa dumneavoastră înainte să 
ne concentrăm asupra problemelor recente. 


Urmează interviul clinic si aflați mai multe despre Mary. Este 
mezina unei familii cu trei copii. Spune că a avut o copilărie 
frumoasă şi neagă existența vreunor evenimente traumatizan- 
te, recunoscând însă că divorţul părinţilor ei, survenit când ea 
avea 12 ani, a fost un moment „dificil“. După divorţ, Mary a 

rămas în grija mamei ei (pe care o descrie ca fiind foarte „directă 
şi orientată spre reguli“), iar contactul cu tatăl ei a fost limitat. 
Mama ei a aplicat strict prevederile judecătorești privind custo- 
dia copilului, tatăl ei s-a recăsătorit la scurt timp după divorţ, 
iar serviciul îi ocupa mult timp. Deși a petrecut puţin timp cu 
tatăl ei, Mary observă că „pe tata am putut să mă bazez mereu 
că mă va ajuta“. 

În afară de divorţul părinţilor ei, după spusele lui Mary, în 
copilăria ei nu au avut loc alte evenimente care să fi avut o contri- 
butie la problemele din prezent. La terminarea liceului, Mary s-a 
înscris la o universitate publică, obţinând licenţa în administra- 
rea afacerilor şi contabilitate. După facultate, Mary s-a angajat pe 
postul de contabil începător la o mică firmă de servicii medicale. 
Deși a încercat până acum de două ori, Mary nu a reuşit încă să 
treacă examenul de acces în profesia de contabil, situație de care 
spune că îi este rușine. Mary susţine, totodată, că o nelinisteste 
recenta preluare a firmei la care lucrează de către altă firmă şi 
este îngrijorată că va fi în pericol să-și piardă locul de muncă 
întrucât nu are încă autorizarea de contabil. Dat fiind modul în 
care se raportează la ceea ce ea consideră a fi un eşec în profesie, 
Mary spune că se simte inferioară fraţilor şi părinţilor săi. 

Tatăl lui Mary este avocat într-o mare și celebră firmă de avo- 
catură, iar mama ei este contabil autorizat şi are propria firmă. 
Unul dintre fraţii lui Mary, cu şase ani mai mare decât ea, este 
medic rezident în specialitatea ortopedie. Celălalt frate, cu patru 
ani mai mare decât ea, lucrează în domeniul comerțului de pro- 
duse farmaceutice. Potrivit lui Mary, reuşita ei cea mai impor- 
tantă până în acest moment este căsnicia cu John, pe care l-a 
întâlnit în facultate. Lucrând în prezent într-o echipă de ser- 
vicii medicale de urgenţă, John se pregătește să dea admitere 

munca și studiile si este de părere că problemele ei de sănătate 
sunt o sursă de stres în relaţia lor. 

În afară de migrene, Mary nu a menţionat alte probleme 
medicale care să fi apărut în timpul copilăriei sau adolescenţei. 
Debutând în jurul vârstei de 11 ani, migrenele au variat în frec- 
venta, intensitate şi impact asupra funcţionării pe parcursul a 15 
ani. Deşi menstruatia este un factor declanșator cronic în cazul 
lui Mary, migrenele sale sunt mai intense în perioade de stres 
(cum s-a întâmplat în perioada de dinaintea absolvirii facultă- 
tii). În urma consultării cu medicul ei de familie, neurologul i-a 
prescris un tratament preventiv şi acut, pe care Mary îl urmează 
de opt ani încoace. 

Mary susține că are simptome de migrenă recurente și cărora 
le face fata cu greu, o stare profundă de greață şi oboseală gene- 
ralizată de 24 de luni încoace, simptome care îi afectează capaci- 
tatea de funcționare. Lipseste frecvent de la serviciu, îi este greu 
să se ocupe de treburile casnice şi a început să nu se mai implice 
în activități de socializare și hobby-uri, cum ar fi mersul la orele 
de gimnastică aerobică. Deși a mers la medic de mai multe ori, 
Mary spune că nu a dat încă de un tratament care să o scape de 
starea de greață sau oboseală. Mary observă cu exasperare că, în 
loc ca situaţia să se îmbunătăţească, se confruntă acum și cu alte 
simptome fizice care nu au o cauză unică, potrivit investigatii- 
lor medicale. Își aduce aminte că, în timpul ultimei sale vizite la 
medic, a început să plângă de frustrare şi tristeţe. În consecinţă, 
dr. Thomas i-a prescris 10 mg de escitalopram (Lexapro) pentru 
depresie şi a trimis-o la dumneavoastră. 

Întrebată despre vizitele la medic, Mary afirmă că a pierdut 
șirul vizitelor și nici nu-și mai poate aduce aminte de câte ori a 

solicitat tratament medicamentos. Deşi este supărată că, în opi- 
nia sa, medicii nu au reuşit s-o diagnosticheze şi să-i dea un tra- 
tament corespunzător, Mary declară că refuză să se considere 
învinsă si va continua să caute o soluţie. Neagă că ar avea vreun 
istoric personal sau familial de depresie, anxietate, ideatie sui- 
cidară, abuz de alcool, uz de substanţe ilicite sau folosire inco- 
rectă a medicamentelor prescrise. La întrebările dumneavoastră 
vizând simptomatologia depresivă sau anxioasă, Mary spune 
că nu e mare lucru ceea ce s-a întâmplat în cabinetul doctoru- 
lui Thomas, afirmând: „Eram foarte supărată din cauza întregii 
situaţii şi am avut o răbufnire emoţională. Oricine ar fi trecut 
prin ce am trecut eu, ar fi reacționat la fel“. La întrebările dum- 
neavoastră ulterioare, Mary recunoaște că se simte mai tristă și 
chiar deprimată din cauza problemelor de sănătate. 


Evaluarea conform ICD-10-CM 


ACTIVITATEA 11.1: 


Aveţi suficiente informaţii despre istoricul medical al lui Mary 
pentru a putea să-i puneţi un diagnostic? Ce alte informații va 
sunt necesare și care sunt instrumentele de evaluare cu ajuto- 
rul cărora le puteţi afla? Când discutati cu Mary despre istoricul 
său medical, ce întrebări i-ati pune pentru a putea dezvolta 
niște ipoteze de diagnostic și concluzii? 


Până la sfârșitul interviului, deja incepeti să puneţi sub sem- 
nul întrebării validitatea diagnosticului de depresie ca proble- 
mă principală. Simptomele cu care s-a prezentat Mary la dum- 
neavoastră, precum şi starea ei de suferință par să provină din 

ta şi oboseala, precum și din pierderea capacităţilor functiona- 
le, pierdere cauzată de convingerea ei referitoare la gravitatea 
simptomelor sale. Și totuși, ezitaţi să vă bazati doar pe infor- 
matiile date de Mary pentru a stabili un diagnostic ferm. Din 
cauza lipsei de informaţii despre istoricul medical al lui Mary, 
fapt recunoscut de pacienta dumneavoastră, nu sunteţi sigur de 
etiologia simptomatologiei ei şi dacă este subordonată unei pro- 
bleme medicale principale, unei probleme psihiatrice sau ambe- 
lor situații. 

Pentru a putea oferi un diagnostic corect, incepeti prin a 
identifica elementele și temele principale. Remarcati insistența 
lui Mary cu privire la cauzele fizice ale acuzelor sale, supărarea 
cauzată de lipsa de eficiență a doctorilor consultați, percepţia ei 
conform căreia este inferioară fraţilor şi părinților ei, vulnerabili- 
tatea la pierderea percepută de statut în cazul în care își va pier- 
de locul de muncă, precum si nevoia sa psihologică de ordine, 
înţelegere și evitarea situaţiilor în care s-ar putea confrunta cu 
sentimentul de rușine. Luaţi în calcul si alte surse de informaţii 
din cadrul interviului, printre care valența emoţională a lui Mary 
(caracterizată prin frustrare şi exasperare), structura bine organi- 
zată a gândurilor sale, precum şi măsura în care are ruminatii și 
gânduri obsesive despre sănătatea și simptomele ei fizice. 

Pe baza impresiilor şi observaţiilor iniţiale, formulati ipoteza 
conform căreia simptomatologia lui Mary corespunde unei tul- 
burări somatoforme (F45.x). Pentru a putea confirma sau infir- 
ma prezenţa tulburării somatoforme, aveţi nevoie să aflați mai 
multe despre istoricul medical al pacientei. Înainte de înche- 
ierea interviului, discutati cu Mary despre necesitatea obtine- 
rii de informaţii detaliate. Discutati cu ea despre avantajele si 

dezavantajele consultării cu alti specialiști, iar Mary este de 
acord să semneze un formular de dezvăluire de informații, pen- 
tru a vă permite să vă consultaţi cu dr. Thomas în scopul de a 
primi şi împărtăşi informaţii relevante pentru cazul său. Mary 
este, de asemenea, de acord să aducă fişa ei medicală completă 
la următoarea întâlnire. Suneti înclinat să-i administrati o baterie 
de teste psihologice scurte pentru a corobora sau infirma în mod 
obiectiv impresiile dumneavoastră subiective despre functiona- 
rea psihologică si personalitatea lui Mary. 


CONSULTUL 


În scurta dumneavoastră întrevedere, dr. Thomas vă 
împărtășește motivele sale de îngrijorare cu privire la Mary si 
vă oferă un istoric al ultimilor doi ani. Observă că Mary pare să 
fie excesiv de preocupată de simptomele sale și de nevoia de a 
găsi un tratament medical potrivit. Dr. Thomas spune că „a tre- 
cut prin toată lista de motive medicale posibile“ pentru a stabili 
o cauză fiziologică a simptomelor lui Mary. 


ISTORICUL MEDICAL 


Istoricul medical al lui Mary pune în evidenţă următoarea 
succesiune de evenimente. Acum doi ani a început să aibă din 
ce în ce mai multe dureri de cap pe parcursul unei singure luni. 
Mary a mers la medicul neurolog, care i-a prescris o doză mai 
mare de betablocante ca să-i scadă frecvența migrenelor. Peste o 
lună, Mary s-a dus la medicul de familie pentru a semnala faptul 
că are mereu stări de greață si oboseală. Gândindu-se că simp- 
tomele ei pot fi efecte secundare ale măririi dozei de betablo- 
cante, dr. Thomas i-a prescris ondansetron (Zofran) pentru sta- 
rea de greață. Pe parcursul următoarelor șase săptămâni, Mary 

s-a programat de încă două ori la dr. Thomas, susținând că are 
în continuare simptome de greață si oboseală. Argumentând ca 
medicamentul Zofran nu-i este util, a întrerupt administrarea 
lui după două zile. Analizele și testele solicitate de medic nu au 
condus la identificarea unei cauze pentru simptomele lui Mary. 
Pacienta s-a prezentat apoi la camera de urgenţă, acuzând dureri 
stomacale și vărsături. Din nou, după toate analizele atât de ruti- 
nă, cât şi specifice, nu s-a putut găsi o cauză a simptomelor. 
După aproximativ 12 luni de la prima sa vizită la medicul de 
familie, Mary a revenit la dr. Thomas, acuzând stare de greață, 
dureri în piept, dificultăţi de respiraţie, precum si amorteala si 
furnicături în extremităţile superioare. Dr. Thomas a trimis-o 
pe Mary la medicul cardiolog pentru mai multe investigații. 
Nereușind să depisteze cauza simptomelor acuzate de Mary, 
cardiologul a trimis-o înapoi la medicul de familie. Pe parcursul 
următoarelor 10 luni, Mary a mai făcut şase vizite la medicul de 
familie, cu simptome persistente, dar variabile şi neconvergente. 


TESTAREA PSIHOLOGICĂ 


Avem uneori tendința de a uita cât de important este să pla- 
nificăm ordinea testelor administrate în scop de evaluare. Atunci 
când acuzele somatice sunt considerate relevante pentru dia- 
gnostic, folosirea instrumentelor de biofeedback ne ajută să-i 
demonstrăm pacientului legătura dintre creier și corp. În conse- 
cinta, la a doua întâlnire cu Mary, faceți un mic „test de stres“ 
cu ajutorul dispozitivelor de biofeedback, utilizând măsurătorile 
activităţii fiziologice prin răspunsul galvanic al pielii, tempera- 
tura de la nivelul degetelor, respirație si puls. 

În timpul acestui „test de stres“, Mary trece alternativ prin 
situaţii de stres şi relaxare. La sfârşitul fiecărei situaţii de stres, 

pacienta este surprinsă să observe scăderea clară a temperaturii 
mâinii, creşterea răspunsului galvanic al pielii si nivelul super- 
ficial al respirației. O mstruiti cu privire la activitatea sistemului 
nervos vegetativ şi deschideţi discuţia cu privire la mitul cartezi- 
an (al dualității minte-corp, cu presupunerea că mintea este sepa- 
rată de corp și are o slabă influenţă asupra acestuia). Îi prezen- 
taţi și ideea conform căreia afecțiunile fizice sunt bidirectionale, 
adică emoțiile ne influențează simptomele fizice, iar simptomele 
fizice ne influențează emoţiile mai mult decât ne imaginăm. 

Întrucât Mary resimte simptomele la nivel fizic, tinde să atri- 
buie cauza acestora singurei explicaţii la care s-a gândit până 
acum, și anume că problema este localizată la nivelul corpului. 
Să ia în calcul o explicaţie psihologică ar însemna că este „nebu- 
na” — ceea ce i se pare de neacceptat. Ce nu ştie ea este că min- 
tea si corpul produc împreună simptomele neplăcute pe care le 
trăiește. Recomandati administrarea unei baterii de teste scurte 
pentru a afla împreună mai multe despre factorii psihologici și 
fiziologici implicaţi în problemele ei de sănătate. 

La cea de-a treia întâlnire cu Mary îi administrati Patient 
Health Questionnaire-15 (PHQ-15) şi Personality Assessment 
Inventory (PAI). Scorul de 15 puncte de la primul chestionar 
indică un grad mediu ridicat de severitate, în acord cu simpto- 
mele descrise de Mary şi notate în fișa sa medicală. La inven- 
tarul de personalitate, profilul ei indică elevatii pe mai multe 
scale, printre care scalele de somatizare, depresie și stres. Scala 
uzului de alcool si droguri, precum si scala ideatiei suicidare 
nu prezintă scoruri înalte, însă scala dominantei interpersonale 
este mult scăzută, sugerând că are o lipsă a locusului intern al 
controlului. Analiza subscalelor vă oferă detalii în plus despre 
o posibilă somatizare și preocupări legate de starea de sănătate. 

Diagnosticul conform ICD-10-CM 


ACTIVITATEA 11.2: 


Care sunt impresiile dumneavoastră inițiale cu privire la diag- 


nosticul lui Mary? Ce diagnostice posibile ar putea exista, pe 
lângă tulburarea somatoformă (F45.x)? 


Înainte de a începe discuţia, trebuie să precizăm că, pe lângă 
ICD-10-CM (Centers for Medicare and Medicaid Services, 2016), 
am ales să folosim lucrarea ICD-10 Diagnostic Criteria for Research 
(World Health Organisation [WHO], 1993b), dat fiind că oferă 
o specificitate mai mare a criteriilor prin comparaţie cu ICD-10 
Clasificarea tulburărilor mentale şi de comportament: Descrieri clini- 
ce si îndreptare diagnostice (Cartea albastră; OMS, 1993a). ICD-10 
Diagnostic Criteria for Research (OMS, 1993b) oferă, la rândul său, 
criterii care sunt mai aproape de modul actual de conceptualiza- 
re a tulburării de somatizare (F45.x). 

Care sunt variantele de diagnostic în cazul lui Mary? Chiar și 
înainte de a vă consulta cu dr. Thomas și de a vedea fișa medica- 
14, puteți lua în considerare un diagnostic medical principal — si 
anume, un diagnostic ce tine cont de acuzele de greață și obosea- 
lă. Totuși acum, că aţi discutat cu dr. Thomas și aţi consultat fișa 
medicală, aveţi o imagine mai clară a modului în care medicii la 
care a mers Mary au eliminat pas cu pas, pe baza investigatii- 
lor, o serie de potenţiale diagnostice medicale. Prin urmare, este 
cazul să vă gândiţi dacă nu cumva, si in ce măsură, există factori 
psihologici care contribuie la problemele fizice ale lui Mary. 

Stiind că depresia se poate manifesta și sub formă de simp- 
tome fizice, este de înţeles că dr. Thomas s-a orientat spre un 

potenţial diagnostic de depresie. Un diagnostic de depresie 
(tulburare depresivă majoră, episod unic [F32.x] sau tulburare 
depresivă majoră recurentă [F33.x] depinde, însă, de convergen- 
ta prezentării, duratei şi severitatii simptomelor. Întrucât Mary 
a indicat prezenţa a doar două din cele trei simptome din cri- 
teriul B (dispoziția depresivă şi pierderea energiei/fatigabilitate 
crescută), diagnosticul este limitat fie la un episod depresiv uşor 
(F32.x sau F33.x), fie la unul moderat (F32.1 sau F33.1). 

Să nu uităm că Mary întruneşte doar unul dintre simptomele 
adiționale (stimă de sine şi încredere în sine scăzute), necesare 
pentru stabilirea unui diagnostic de depresie uşoară. Prin urma- 
re, nu există suficiente simptome pentru a corobora diagnosticul 
(F32.x sau F33.x). Punând accentul pe combinaţia de simptome 
depresive somatice si posibilitatea ca simptomele afective să fie 
secundare stresului legat de problemele de sănătate, puteţi să va 
gândiţi și la un diagnostic de alte episoade depresive (F32.8) sau 
de tulburare de adaptare cu reacție depresivă (F43.21), pentru 
care va fi nevoie de investigaţii suplimentare. 

Asociat în mod obișnuit cu o depresie pronunţată, diagnos- 
ticul principal cel mai probabil este cel de tulburare de somati- 
zare (F45.x). Odată ce: (a) aţi identificat o creştere la nivel clinic 
pe scalele de somatizare și preocupări legate de starea de sănă- 
tate din inventarul PAI; (b) v-aţi consultat cu dr. Thomas; si (c) 
ati luat cunoștință despre istoricul pacientului (acuzele vizând 
trei din cele patru sisteme — gastrointestinal, cardiovascular și 
algic), devine clar faptul că Mary îndeplineşte criteriile pentru 
tulburarea de somatizare. Esenţial, conceptualizarea diagnosti- 
cului in acest fel tine mai bine cont de simptomele prezentate de 
Mary mai curând decât un diagnostic de alte tulburări depresive 
(F32.8) sau tulburare de adaptare cu reacţie depresivă (F43.21). 

descrise în ICD-10 Diagnostic Criteria for Research, Mary 
îndeplinește criteriul A, având simptome fizice multiple şi de 
diverse feluri pe parcursul a cel puţin doi ani. Totodată, potrivit 
doctorului Thomas, aceste simptome nu au o explicaţie medica- 
lă fără echivoc. Întrunind cerinţele criteriului B, Mary demon- 
strează un grad ridicat de îngrijorare fata de simptomele sale, 
fapt care îi produce o stare de disconfort emoţional şi o face să 
solicite consultaţii medicale de mai mult de trei ori. 

În conformitate cu criteriul C, Mary nu este dispusă să 
accepte asigurările date de medici că nu există o explicaţie fizi- 
că a simptomelor sale. În fine, în conformitate cu criteriul D, 
Mary raportează prezenţa a șase simptome, printre care greață, 
dureri abdominale, senzaţie de vomă, dureri în piept, dificultăți 
de respiraţie în lipsa efortului, amorteala sau furnicături neplă- 
cute. Întrucât i-a fost afectată în mod semnificativ capacitatea 
de a merge la serviciu, de a se ocupa de treburile gospodărești 
și de a merge la orele de fitness la care mergea odinioară cu 
mare plăcere, Mary prezintă un nivel semnificativ de deteri- 
orare în funcţionarea zilnică, cauzat de simptomele pe care le 
reclamă. 


Consideraţii etice — cum vă protejaţi pacientul 


ACTIVITATEA 11.3: 


Aveţi competenţa necesară pentru a oferi serviciile psihologice 


solicitate, cu alte cuvinte, aveți cunoștințele și abilitățile nece- 
sare? Dacă nu, ce artrebui să faceți pentru a obţine și menţine 
acest tip de competenţă? 

În conformitate cu Codul de etică al APA (2017), Principiul A: 
Principiul primordialitatii binelui şi al evitării vătămării pacien- 
tului şi Standardul 3.04, Evitarea vătămării, psihologii trebuie 
să facă tot posibilul pentru a le fi de ajutor pacienţilor și pen- 
tru a evita vătămarea acestora. Prima întrebare este, prin urma- 
re, dacă aveţi competenţa să oferiţi servicii psihologice paci- 
entei dumneavoastră (Codul de etică al APA, Standardul 2.01, 
Limitele competenţei). Ca psiholog atestat şi specializat în psi- 
hologia sănătăţii, însemnând că aveţi pregătirea de specialita- 
te pentru a înţelege afecțiunile medicale și pentru a gestiona 
componentele lor psihologice, aveţi şi educaţia, pregătirea sub 
supervizare, studiile şi experiența profesională necesare pentru 
a stabili un diagnostic în cazul lui Mary. Fiind atestat de orga- 
nizatia profesională corespunzătoare, aveţi competența necesară 
pentru a trata cazuri de complexitatea celui al lui Mary. Chiar 
dacă aveți toată această pregătire, faptul că pacienţii se prezin- 
tă cu diverse simptome legate de diverse probleme de sănătate 
înseamnă că va trebui să faceți cursuri de educaţie continuă, sa 
participaţi la vizitele medicilor, să vă consultați cu alti psiho- 
logi specialiști în psihologia sănătăţii, precum şi cu furnizori de 
servicii medicale. Totodată, pentru a evita vătămarea pacientei 
si dată fiind concluzia dumneavoastră că diagnosticul principal 
nu este cel de depresie, este necesar să-l contactaţi pe medicul 
de familie al pacientei pentru a-i transmite recomandarea dum- 
neavoastră de a opri tratamentul cu escitalopram. 

Pentru a o proteja pe Mary în acord cu obligația dumneavoas- 
tră de a face numai bine şi de a nu vătăma pacientul, este impe- 
rios necesar să aveți in vedere conceptul de integritate, regăsit 
în cadrul Principiului C din Codul de etică al APA, precum şi în 
bazele științifice ale practicării profesiei de psiholog (Codul de 

280 etică al APA, Standardul 2.04, Bazele judecăților științifice şi pro- 
fesionale). Acestea subliniază importanţa acuratetii, de exemplu, 
importanţa acuratetii cunoaşterii şi înţelegerii bazelor empirice 
ale tulburărilor somatoforme înainte de a stabili un diagnostic 
si un tratament corespunzător. 

Lucrul cu tulburările somatoforme necesită atât o cunoaștere 
de bază a afecţiunilor medicale, cât şi o înțelegere profundă a 
somatizării. Altfel, riscati să vă lansați în speculaţii legate de 
diagnostic ce pot perpetua mitul cartezian, exagerând fie în legă- 
tură cu aspectele medicale, fie în legătură cu aspectele psiholo- 
gice ale dialecticii carteziene. Având cunoştinţe fundamentale 
despre diversele afecţiuni medicale și fiind la curent cu literatu- 
ra științifică despre somatizare, vă asiguraţi că munca dumnea- 
voastră are fundament ştiinţific şi profesional. 

Date fiind numeroasele studii de dată recentă despre com- 
plexitatea relaţiei dintre minte și corp, psihologii pot decide să 
administreze diverse baterii de teste în procesul de diagnosti- 
care și tratament. În situaţia în care aceste teste nu sunt folosite 
corect, există riscul de vătămare a pacientului, în ciuda efor- 
turilor de a păstra acurateţea diagnosticului. Astfel, bateria de 
evaluare trebuie să includă cele mai adecvate instrumente pen- 
tru cazul respectiv, pentru problema ridicată de medicul care a 
trimis pacientul sau pentru acuzele cu care se prezintă pacien- 
tul (Codul de etică al APA, Standardul 9.02a, Folosirea instru- 
mentelor de evaluare). De asemenea, trebuie să vă asiguraţi că 
folosiţi teste si alte instrumente de evaluare obiective, validate 
pe pacienţi cu tulburare de somatizare (Codul de etică al APA, 
Standardul 9.02b). În plus, trebuie să stabiliți dacă metodele de 
evaluare corespund preferințelor pacientului în ceea ce priveşte 
limba şi citirea (Codul de etică al APA, Standardul 9.02c). 

Managementul riscurilor — cum vă protejați pacientul 
și cum vă protejați pe dumneavoastră înșivă 


ACTIVITATEA 11.4: 


Care sunt riscurile specifice cazului lui Mary și ce puteți face 
pentru a vă proteja pe dumneavoastră înșivă? Ce riscuri puteţi 
întâlni într-un sistem de servicii integrate în care lucraţi alături 
de dr. Thomas, medicul de familie al lui Mary? 


În termeni de gestionare a riscurilor, este bine sa discutati cu 
pacienții dumneavoastră clar si explicit despre consimțământul 
informat şi confidentialitate. O modalitate foarte bună de a vă 
proteja este de a fi onest, precaut și transparent în interacțiunea 
cu pacienții dumneavoastră, inclusiv în privinţa protejării con- 
fidentialitatii (Codul de etică al APA, Standardul 4.01, Pastrarea 
confidentialitatii). Si totuşi, în cazul de fata ati identificat necesi- 
tatea de a ieși din limitele obișnuite ale relaţiei psiholog-pacient 
pentru a obține informaţiile necesare care vă lipseau. Obtinand 
consimțământul informat al lui Mary cu privire la dezvăluirea 
de informații, i-ati respectat dreptul la viata intimă si dreptul la 
confidentialitate, protejându-vă în acelaşi timp împotriva unor 
potenţiale riscuri. Mai mult decât simpla formalitate a semnării 
unei hârtii, notati că, pentru a se ajunge la obținerea formularu- 
lui privind dezvăluirea de informaţii, trebuie parcurs un proces. 
Pentru a fi cu adevărat informat, pacientul trebuie să primeas- 
că o explicaţie adecvată, iar avantajele și dezavantajele trebuie 
explicate într-o manieră în care acesta să le poată înțelege. In 
privinţa consimtamantului pacientului pentru dezvăluirea de 

voie să impartasiti si să solicitati din partea medicului de familie. 
Colaborând în acest fel cu medicul de familie al lui Mary, acti- 
onati în favoarea pacientei (Codul de etică al APA, Standardele 
3.09, Cooperarea cu alti specialiști, precum si 4.06, Consultarile), 
iar această cooperare va fi din ce în ce mai utilă pe măsură ce 
separarea dintre medicină si psihologie se va micșora, odată cu 
integrarea din ce în ce mai profundă a serviciilor medicale. 


Concluzii 


ACTIVITATEA 11.5: 


Ținând cont de tot ce știți despre Mary și despre tulburarea de 


somatizare (F45.x), ce factori trebuie avuti în vedere in dezvol- 
tarea unui plan de tratament? Cum ati putea să o motivaţi să 
continue tratamentul în situația lipsei de complianta? 


Înainte de iniţierea oricărui tratament, trebuie să aveţi în 
vedere anumite aspecte ce preced tratamentul. Fără a pregăti 
baza tratamentului, s-ar putea ca eforturile dumneavoastră să 
nu fie încununate de succes, date fiind dificultăţile inerente tul- 
burării de somatizare. Pregătirea tratamentului include constru- 
irea unei puternice relații psiholog-pacient, comunicarea dia- 
gnosticului şi acțiunile continue de psihoeducatie. 

Nefiind identificată o cauză fizică evidentă pentru simpto- 
matologia pe care o acuză, pacienţii cu tulburare de somati- 
zare sunt priviți ca o povară pentru sistemul medical, atât în 
termeni de servicii medicale oferite, cât şi de costuri financiare 


JACK B. SCHAFFER, EMIL RODOLFA 


(Janca, Isaac & Ventouras, 2006). Pacienţii cu tulburare de soma- 
rizare sunt exasperati de faptul că se simt invizibili în sistemul 
medical și că sunt trataţi cu o atitudine condescendenta de către 
medici, context în care alianţa terapeutică devine și mai necesa- 
ră. Validând trăirile subiective ale lui Mary, i-ati arătat că o sus- 
ţineţi, reuşind să puneţi bazele unei alianțe terapeutice. Fără o 
relaţie terapeutică construită pe o abordare empatică, focalizată 
pe pacient, există riscul ca Mary să refuze serviciile psihologice 
atunci cand isi va afla diagnosticul si se vor clarifica scopurile 
tratamentului. 

Pentru a vă asigura că munca dumneavoastră, inclusiv eva- 
luarile si aplicarea testelor diagnostice sunt bazate pe dovezi, 
e necesar să îi explicati diagnosticul pacientei dumneavoastră 
înainte de începerea tratamentului. Comunicarea diagnosticului 
este considerată una dintre etapele esenţiale în îngrijirea unui 
pacient cu tulburare de somatizare, motiv pentru care trebuie 
pregătită cu multă atenţie (Oyama, Paltoo & Greengold, 2007). 
Este imperios necesar să aveţi o abordare empatică şi lipsită de 
judecăţi evaluative, respectând şi acceptând trăirile lui Mary. 
Suferinta pe care Mary o simte ca urmare a tulburării sale este 
reală, nu inventată sau asumată in mod voit. Odată ce îi validati 
aceste trăiri, îi prezentaţi diagnosticul şi treceţi în revistă crite- 
riile acestuia. 

Întrucât Mary este ferm convinsă că simptomele sale au o 
cauză medicală, va fi greu pentru ea să primească un diagnostic 
de tulburare de somatizare, iar apoi să treacă imediat la discu- 
tarea opţiunilor de tratament. Fără să înţeleagă legătura dintre 
minte şi corp şi dat fiind că se raportează la simptomele sale ca 
fiind medicale, Mary ar putea să încheie prematur tratamen- 
tul psihologic, persistând în ideea că există o cauză medicală 

284 pentru problemele sale. Prin procedurile de biofeedback si alte 
exerciţii de tip experiential, o puteţi ajuta să înțeleagă mai bine 
atât legătura dintre minte si corp, cât si beneficiile unor servicii 
psihologice. 

Prin urmare, în calitate de psiholog care lucrează cu o per- 
soană cu tulburare de somatizare (F45.0), trebuie să intelegeti 
bine cât de important este să validati trăirile subiective ale 
lui Mary ca fiind „reale“. Trebuie, de asemenea, să intelegeti 
că este esenţial ca validarea pe care i-o oferiţi lui Mary să fie 
contingentă cu abilitatea dumneavoastră de a-i evalua corect 
nevoile și resursele psihologice prin intermediul unei bune 
alianţe terapeutice. Tinind cont de aceste considerații vitale, 
comunicarea dumneavoastră cu Mary trebuie să se bazeze pe 
următoarele două concepte descriptive şi axiomatice (Ossorio, 
2006): 

1. Ce spune şi ce face Mary are sens întrucât Mary este o 
ființă umană. Faptul că Mary are unele probleme care nu 
îi sunt clare nici ei, nici medicilor pe care i-a consultat nu 
înseamnă că este înconjurată de un mister, ci înseamnă că 
nu detinem acele concepte prin care să înțelegem cauzele 
simptomelor ei. 

2. O schimbare survine doar atunci când persoana este 
ajutată să facă ceea ce poate, nu ceea ce nu poate. Un punct 
forte al lui Mary este faptul că poate identifica problemele 
care tin de sănătatea ei fizică, spre deosebire de dificultatea 
cu care identifică problemele ce tin de latura emoţională. 
Primul lucru pe care trebuie să-l faceţi este să realizați o 
alianță cu Mary în privința unei probleme de existenţa 
căreia nu vă indoiti niciunul dintre dumneavoastră. 

Printre intervenţiile cu eficacitate demonstrată în tratarea 
tulburării de somatizare se numără terapia cognitiv-compor- 
tamentală (Allen & Woolfolk, 2010; Kroenke, 2007), ducând la 
reducerea semnificativă a costurilor medicale, îmbunătăţirea 
funcționării și reducerea simptomelor somatice prin comparație 
cu rezultatele obținute prin tratamentul medical standard (Allen, 
Woolfolk, Escobar, Gara & Hamer, 2006). O meta-analiză a tera- 
piei pe bază de mindfulness arată un efect pozitiv minor până la 
moderat în privinţa creşterii calității vieţii şi a reducerii dureri- 
lor, a severitatii simptomelor, a depresiei şi anxietatii asociate cu 
tulburările de somatizare (Lakhan & Schofield, 2013). 

F50 Tulburări ale instinctului 
alimentar 


Carol B. Peterson si Emily M. Pisetsky 


Tulburările instinctului alimentar sunt reprezentate de: (a) 
pierderea deliberată în greutate, ducând la o stare de subnu- 
tritie semnificativă, de obicei însoţită de perturbări ale imagi- 
nii corporale; (b) episoade repetate de supraalimentare, cu sau 
fără comportamente compensatorii de tipul vărsăturilor auto- 
induse; si (c) o combinaţie între aceste simptome. Prevalenta în 
rândul adolescenților și adulţilor este estimată a fi între 0,3% 
și 4,3%, în funcţie de tipul şi definirea simptomelor tulburării 
(Smink, van Hoeken & Hoek, 2012; Swanson, Crow, Le Grange, 
Swendsen & Merikangas, 2011), tulburările instinctului alimen- 
tar regăsindu-se în general mai mult la femei decât la bărbaţi 
(Smink si colab., 2012). Debutul se situează de obicei în ado- 
lescenta sau în prima etapă a vârstei adulte (Swanson si colab., 
2011), iar evoluţia pe termen scurt sau lung variază considerabil 
(Steinhausen, 2009). Factorii cauzatori și de menţinere reprezin- 
tă o combinație complexă a factorilor de risc genetici, sociocul- 
turali, psihologici, biologici și de dezvoltare (Culbert, Racine & 
Klump, 2015). Tulburările instinctului alimentar prezintă o rată 

înaltă de psihopatologie comorbidă, implicând în special tul- 
burările de dispoziție, anxietate şi uz de substanţe, precum și 
comportament suicidar (Hudson, Hiripi, Pope & Kessler, 2007; 
Swanson si colab., 2011). Toate tipurile de tulburări ale instinc- 
tului alimentar au un risc crescut de mortalitate din cauza pro- 
blemelor medicale (perturbări electrolitice, complicații cardia- 
ce etc.) şi suicidului (American Psychiatric Association, 2013; 
Smink si colab., 2012; Stenihausen, 2009). Se asociază totodată si 
cu o calitate redusă a vieţii în majoritatea domeniilor, inclusiv 
în funcţionarea socială, emoţională, legată de rol, precum şi în 
starea generală de sănătate (Winkler și colab., 2014). Deşi abor- 
dările bazate pe dovezi, mai ales psihoterapia susținută empiric, 
sunt indicate în tratamentul tulburărilor instinctului alimentar 
la adolescenţi şi adulţi (Kass, Kolko, & Wilfley, 2013; National 
Institute for Clinical Excellence, 2004), majoritatea persoanelor 
afectate din comunitate nu au parte de un tratament care să aibă 
în vedere în primul rând simptomele tulburării de instinct ali- 
mentar (Hudson si colab., 2007; Swanson si colab., 2011). 


Cazul 


În timpului efectuării unui stagiu clinic dintr-un centru uni- 
versitar de servicii integrate de medicină şi consiliere, supervi- 
zorul dumneavoastră v-a trimis acest caz pentru care urmează 
să realizați un interviu diagnostic complex. Experienţa dumnea- 
voastră în privinţa tulburărilor instinctului alimentar fiind limi- 
tată, veţi conduce singur interviul, însă ati programat o discuţie 
cu supervizorul pentru mai târziu. 

Sarah este o femeie în vârstă de 21 de ani, de rasă caucaziană, 
care tocmai a trecut în ultimul an de studiu la facultate. Afirmă 

că principalul motiv pentru care a venit la terapie este că „nu 
se mai poate opri din mâncat“, deşi „ar vrea cu tot dinadinsul 
să se oprească“. Desi uneori reuşeşte să-și distragă atenţia până 
îi trece pofta, de obicei ajunge să cumpere o cantitate mare de 
mâncare de la unul dintre magazinele alimentare din localita- 
te, pe care o consumă în întregime înainte de a părăsi parcarea 
magazinului. Sarah spune că în timpul acestor episoade „pierde 
complet controlul“ asupra alimentației si nu se mai poate opri, 
odată ce se porneşte să mănânce. Are un sentiment initial de 
usurare imediat ce termina de mâncat, după care începe să se 
îngrijoreze peste măsură si chiar trăieşte o stare de „panică“ la 
ideea că se va îngrășa, drept pentru care isi provoacă vărsături. 

Pentru a-i stabili diagnosticul conform ICD-10-CM, o rugaţi 
să vă descrie cum au decurs câteva episoade recente de supra- 
alimentare, pentru a stabili dacă într-adevăr consumul de mân- 
care este excesiv potrivit standardelor clinice (Fairburn, 2008). 
Sarah spune că de obicei consumă alimente pe care nu şi-ar da 
voie să le consume în afara acestor episoade bulimice, întru- 
cât încearcă să urmărească niște reguli stricte de alimentaţie cu 
scopul de a slăbi. De exemplu, în seara de dinaintea ședinței 
cu dumneavoastră, a consumat două cutii de îngheţată (cântă- 
rind în jur de 700 de grame împreună) şi 25 de fursecuri într-un 
interval de timp de 20 de minute. Cu patru zile înainte, a mân- 
cat două pizza de dimensiuni XL într-o jumătate de oră. În afara 
acestor episoade de supraalimentare, isi restrictioneaza canti- 
tatea de calorii, ajungând să mănânce sub 1 200 de calorii pe 
zi, cu evitarea carbohidratilor, zahărului rafinat şi a produselor 
lactate. Sarah spune că în ultimele şase luni a avut, în medie, 
2-3 episoade săptămânale de supraalimentare, urmate de văr- 
sături autoinduse. Observati în timpul interviului că lui Sarah îi 

vine uneori să plângă atunci când vorbește, dar este capabilă și 
dispusă să vă descrie tiparele ei de alimentaţie în detaliu. Sarah 
declară următoarele: 


Aveam emoţii în legătură cu întâlnirea de azi, însă imediat ce 
am început să vorbesc, m-am simţit ușurată că pot să discut cu 
dumneavoastră. Văd că nu mă judecaţi, desi vă spun ceva ce 
v-ar putea dezgusta. Am încercat să mă opresc de una singură, 
dar n-am putut, iar acum vreau să fiu sinceră cu dumneavoastră 
fiindcă am într-adevăr nevoie de ajutor. 


Sarah are 1,67 m înălțime și 61 kg, după spusele sale, ceea 
ce înseamnă că are un indice al masei corporale (BMI, însem- 
nand kg/m?) de 22,5, încadrat în limitele normale. Ne-a permis 
să-i măsurăm și noi înălțimea şi greutatea, rezultatele confirmând 
măsurătorile precizate de ea, câtă vreme „nu trebuie să se uite 
la cifrele oribile indicate de cântar“. Afirmă că este extrem de 
nemulțumită de cum arată şi cât cântărește si că „se simte grasă“ 
permanent. Deseori evită să se privească în oglindă, iar atunci 
când totuși se întâmplă, o apucă plânsul că este ,,obeza”. Susţine 
că greutatea ei ideală este de 54 kg, dar recunoaște că ar fi ,,feri- 
cită“ daca ar avea o greutate chiar mai mică. Vă relatează că se 
gândește mereu la ce înseamnă această greutate si cum s-ar simți 
mai fericită şi mai acceptată de colegii ei dacă ar avea 54 kg. Sarah 
spune că o deranjează în mod special mărimea coapselor și abdo- 
menului său, îngrijorându-se că arată grasă. Se teme că ceilalți ar 
putea avea o părere proastă despre înfăţişarea ei (de exemplu, că 
pare supraponderală), negând totuși că ar fi fost criticată pentru 
greutatea sau aspectul său fizic. Spune, totodată, că modul în care 
se privește pe sine depinde în principal de numărul de kilograme 
şi de cum arată, precum şi de notele obţinute la şcoală. 

o întrebaţi pe Sarah dacă a folosit vreodată laxative, diuretice 
sau pastile de slăbit, ceea ce clienta neagă. Sarah vă relatează 
că în adolescenţă avea perioade când nu mânca nimic timp de 
24 de ore cel puţin o dată pe săptămână, dar acum „nu mai este 
în stare“ să reziste atât de mult timp fără mâncare. În prezent, 
Sarah face sport o oră pe zi, inclusiv yoga, alergare sau cursuri 
de dans. Spune ca, desi „uneori“ simte că trebuie să facă exerci- 
tiu fizic ca să anuleze efectele mâncării sau ca să slăbească, „de 
cele mai multe ori“ face sport fiindcă îi schimbă dispoziţia si o 
ajută să aibă o părere mai bună despre corpul ei. 

Când era mai tânără (si anume, între vârstele de 14 si 15 ani), 
obişnuia să facă sport zilnic ore în sir si la un nivel ridicat de efort 
(de exemplu, 100 de abdomene, urmate de o alergare de 16 km), 
în încercarea de a slăbi. Pe lângă obiceiul de a ţine post negru 
o zi întreagă pe săptămână, mânca doar fructe, legume si orez, 
nedepăşind 500 de calorii pe zi. La vârsta respectivă avea deja 
1,67 m, însă slăbise de la 56 kg la 47 kg în doar cinci luni, având 
un indice al masei corporale de 17,30. Dar ea se vedea în continu- 
are ca fiind „obeză şi dezgustatoare”, în ciuda faptului că prietenii 
ei erau îngrijoraţi de scăderea ei în greutate. Nu a mai avut men- 
struatie timp de șase luni. În tot acel timp, s-a simţit îngrozitor de 
deprimată și anxioasă. În cele din urmă, pediatrul i-a recomandat 
un program de tratarea a tulburărilor de instinct alimentar derulat 
în ambulatoriu, în cadrul căruia a urmat recomandările alimen- 
tare ale nutritionistului şi psihoterapeutului doar ca să scape de 
internare şi nu pentru că ar fi fost motivată să crească în greutate. 
Spune că, de fapt, procesul de a recâștiga unele dintre kilograme- 
le pierdute a fost greu de suportat și că s-a simţit „și mai grasă 
și mai deprimată“. Sarah spune că în perioada în care greutatea 

ei era sub cea normală, revenind apoi la 58 kg în jurul vârstei 293 
de 15 ani, nu şi-a provocat vărsături si nu a trecut prin episoade 
de supraalimentare cum face în momentul prezent. Avea uneori 
momente în care simţea nevoia să mănânce alimente în cantitate 
mai mică — o bucată de pâine sau un pumn de alune (corespun- 
zând unor episoade bulimice subiective, caracterizate de senti- 
mentul pierderii controlului în contextul consumării unei cantități 
de mâncare ce nu poate fi definită în mod obiectiv ca fiind mare; 
Fairburn, 2008), însă niciodată episoade mai semnificative, insoti- 
te de sentimentul pierderii controlului (episoade bulimice obiec- 
tive sau episoade de alimentaţie excesivă; Fairburn 2008). 

Sarah spune că între 15 ani şi 18 ani a avut o greutate de aproxi- 
mativ 54-58 kg, simțindu-se permanent stresată de cât cântărea si 
cum arăta, drept pentru care consuma între 1 000 și 2 000 de calorii 
pe zi si ar fi vrut să-şi provoace vărsături, fără să ajungă să şi facă 
acest lucru. Odată ajunsă la facultate, Sarah a trecut prin stresul 
tranziției sociale și al noilor standarde de performanţă școlară. În 
timpul primului semestru au apărut și primele episoade de supra- 
alimentare, la cantina facultăţii, constând în mai multe porţii de 
desert. Îngrijorată că se îngrășase cu un kilogram, Sarah a început 
să-şi provoace vărsături după cină, ceea a făcut-o imediat să se 
simtă eliberată de teama de îngrășare si de senzaţia de prea plin. În 
timpul primului an de facultate, a continuat să-și provoace vărsă- 
turi fără să o ştie nimeni si să consume din ce în ce mai multă mân- 
care înainte de aceste purgatii. Simptomele depresive au cunoscut o 
inrautatire, printre ele numărându-se o stare persistentă de disforie, 
anhedonie, sentimentul persistent de vinovăţie şi lipsă de valoare, 
perturbari ale somnului, ideatie suicidară şi dificultăţi de concen- 
trare, toate acestea persistand si în prezent, inclusiv gândul de a se 
sinucide aruncându-se de pe un pod din apropiere. Sarah spune că 

294 nu are intenţia de a-și lua viata și că nu a încercat până acum să se 
sinucidă sau să se autovătămeze. Declară că bea alcool rar și doar 
când este în compania prietenilor, dar că în general evită băutura 
fiindcă „alcoolul are multe calorii“. Spune, totodată, că nu folosește 
nici substanţe psihoactive. Nu descrie simptome de anxietate, deși 
recunoaște că „toată lumea îi spune că este perfecționistă“. 

Sarah a crescut în alt oraş si se simte departe de familie si 
prieteni. Ambii părinți au studii superioare, iar fratele ei mai 
mic este elev în clasa a XII-a. Afirmă că are relaţii „bune“ cu 
familia. Părinţii săi cred că ea nu mai are problemele de odini- 
oară și nu știu cu ce simptome se confruntă Sarah în momentul 
prezent. Sarah are câțiva prieteni apropiaţi la facultate si a avut 
câţiva iubiţi, dar acum nu mai are, întrucât „este prea grasă ca 
să iasă la întâlniri“. Nu a povestit nimănui despre simptomele ei 
de bulimie. Vrea să beneficieze de tratament „ca să nu treacă la 
un alt nivel de studii, cu viaţa secretă pe care o trăiește acum“. 

Când este întrebată despre starea ei de sănătate, Sarah spune 
că nu a mai fost la medic de mai multi ani. Potrivit spuselor sale, 
se simte des ametita (desi nu a mai leșinat de când avea 14 ani) 
și are dureri de stomac, mai ales după ce vomită. A observat că 
uneori vomită sânge, deși n-a mai vomitat sânge de o lună. 


Evaluare conform ICD-10-CM 


ACTIVITATEA 12.1: 


Cum ati proceda pentru a afla mai multe informaţii de la 


Sarah? Ce alte întrebări i-ati pune pentru a stabili dacă aveți 
nevoie de ajutorul supervizorului dumneavoastră sau dacă 
puteți continua singur această evaluare? 

După cum arată Berg, Peterson și Frazier (2012) și Peterson 295 
(2005), stabilirea unei relaţii este deosebit de importantă pentru 
realizarea unui interviu cu persoane ce suferă de tulburări ale 
instinctului alimentar, probabil fiind faptul că aceste persoa- 
ne se luptă cu sentimente de ruşine și vinovăţie şi nu acceptă 
ușor să vorbească despre comportamentele și simptomele lor. 
În plus, pacienţii cu tulburări ale instinctului alimentar tind 
să-şi minimizeze simptomele, pe care mai rar le pot şi exagera. 
De exemplu, unii își neagă simptomele fiindcă se tem că vor fi 
internați cu forța, iar alții le exagerează ca să se asigure că cei- 
lalti le aud strigătul de ajutor. Clienţii primesc bine întrebări- 
le care demonstrează atât empatie, cât si competenţă, precum 
următoarele: „Cum hotărâți ce aveţi voie să mâncaţi si ce nu?”, 
„Când aţi spus că mâncaţi un covrig la micul dejun, mâncaţi 
tot covrigul sau doar o parte?“, „Sunteţi nemulțumit de cum 
arată anumite zone ale corpului dumneavoastră?“, „Imaginea 
pe care o aveți despre cum arată corpul dumneavoastră variază, 
de exemplu, dacă tocmai ati mâncat ceva, va simtiti mai gras(ă) 
sau aveţi senzaţia că ati crescut în dimensiuni?” (vezi Berg si 
colab., 2012; Peterson, 2005). Întrebările detaliate și la obiect 
sunt de un real ajutor. De asemenea, măsurătorile obiective ale 
înălțimii si greutății, precum si un control medical minuţios 
sunt esenţiale pentru diagnosticarea pacientului şi realizarea 
planului de tratament. 

Investigația medicală ar putea fi necesară pentru a exclude 
o cauză medicală a simptomelor de bulimie (de exemplu, o tul- 
burare gastrointestinală ce duce la vărsături, R11.10), deşi aceste 
situații nu sunt însoţite de obicei de simptomele psihologice tipi- 
ce pentru o tulburare a instinctului alimentar (de exemplu, frica 
de îngrășare, evaluarea nerealistă a greutăţii şi dimensiunilor 

corporale). Controlul medical este un aspect important al unei 
psihodiagnoze complexe, întrucât astfel sunt analizate afectiu- 
nile medicale care ar putea fi cauza sau consecinţa simptomelor 
unei tulburări a instinctului alimentar. 

Decideti, totodată, să-i administrati pacientei şi câteva ches- 
tionare de autoevaluare. La inventarul Beck de depresie (Beck, 
Ward, Mendelson, Mock & Erbaugh, 1961), Sarah a obţinut 22 
de puncte, ceea ce indică prezenţa unor simptome semnificati- 
ve de depresie. Scorul ei la scala globală a chestionarului de tul- 
burări ale instinctului alimentar Eating Disorder Examination 
Questionnaire (Fairburn, 2008; disponibil online la adresa http:// 
www.credo-oxford.com/6.2.html) este de 4,2, ceea ce sugerează 
un nivel semnificativ clinic al psihopatologiei caracteristice tul- 
burărilor instinctului alimentar. 

S-ar putea ca uneori sa simtiti nevoia unui feedback imediat 
din partea supervizorului dumneavoastră. Dacă n-aţi mai lucrat 
cu clienţi ce prezintă un risc iminent, prezența supervizorului este 
esenţială. În cazul de faţă, riscurile cele mai probabile sunt ris- 
cul de autovătămare sau de declanșare a unei probleme medica- 
le, date fiind obiceiurile alimentare nesănătoase ale clientei. Prin 
urmare, este imperios necesar să vedeți dacă există vreo intenţie 
de autovătămare (vezi capitolul introductiv), dat fiind că Sarah 
a mărturisit că s-a gândit să se sinucidă. În plus, în funcţie de 
natura riscului medical, s-ar putea să fie nevoie de o trimitere la 
un medic specialist. În unele situaţii este suficientă o discuţie în 
cadrul şedinţei de supervizare, însă, în cazuri de risc extrem, ar 
putea fi nevoie ca supervizorul dumneavoastră să fie inclus ime- 
diat în timpul ședinței dumneavoastră cu pacienta pentru a asi- 
gura calitatea intervenţiei psihologice și pentru a gestiona riscu- 
rile ce pot apărea pentru dumneavoastră ca psiholog în pregătire. 

Diagnosticele conform ICD-10-CM 


ACTIVITATEA 12.2: 


Care sunt tipurile de tulburare de instinct alimentar de care 
ar putea suferi Sarah și care dintre informaţiile furnizate de 
Sarah vă face să vă gândiţi la aceste diagnostice? Ar putea să 
aibă depresie sau anxietate? 


Un aspect important al acestui caz, şi deloc rar întâlnit, este 
faptul că pacienta a îndeplinit în trecut criteriile pentru un tip 
de tulburare a instinctului alimentar ce diferă de tulburarea de 
care suferă în prezent. Putem exclude diagnosticul de anorexie 
nervoasă (F50.0), fapt important în stabilirea diagnosticului final, 
întrucât are un indice al masei corporale în limite normale. Şi 
totuşi, în adolescenţă Sarah ar fi putut fi diagnosticată cu ano- 
rexie nervoasă, tipul restrictiv (F50.01), pe baza spuselor sale con- 
form cărora avea un indice al masei corporale de 17,3 la vârsta 
de 14 ani, fapt care ar fi plasat-o în categoria de subponderabili- 
tate (definită în ICD-10-CM ca fiind sub 17,5), alături de restricti- 
ile alimentare severe autoimpuse și evitarea hranei, distorsiunea 
imaginii corporale si amenoree. Sarah a mai acuzat si simpto- 
me de anxietate (de exemplu, îngrijorarea că s-ar putea întâmpla 
diverse lucruri negative; simptome fizice, printre care durerile 
de cap si palpitatiile), sugerând că ar putea avea o tulburare de 
anxietate, cum ar fi tulburare de anxietate, nespecificata (F41.9) 
(Emmelkamp & Ehring, 2014). Sarah a mai descris si o serie de 
simptome ale unei tulburări depresive majore recurente, cu epi- 
sod actual ușor (F33.0; de exemplu, disforie persistentă, perturbări 
ale somnului, gânduri despre moarte, pierderea interesului fata 

de activitățile odată considerate plăcute), pentru care ar putea fi 
nevoie de un diagnostic separat sau care ar putea fi de fapt efecte- 
le unei diete aproape de înfometare. În ciuda îmbunătățirii situa- 
tiei greutăţii sale, Sarah a continuat să fie preocupată de numărul 
de kilograme, având uneori episoade subiective de supraalimen- 
tare (Fairburn, 2008), deși cantitatea de mâncare ingerată nu era 
semnificativă. Aceste episoade apar des în contextul anorexiei 
nervoase si bulimiei nervoase, precum şi în contextul altor tipuri 
de tulburări ale instinctului alimentar (Fairburn, 2008). 

Dat fiind că Sarah nu întruneşte în prezent criteriile pentru 
anorexie nervoasă, următorul diagnostic pe care il veţi lua în cal- 
cul este cel de bulimie nervoasă (F50.2), întrucât Sarah simte că nu 
are control asupra alimentaţiei sale (simțind că nu poate să rezis- 
te tentatiei de a mânca sau că nu poate să se oprească din mâncat) 
atunci când consumă o cantitate de mâncare ce este în mod obiec- 
tiv semnificativă (Fairburn, 2008). Un al doilea aspect de care tre- 
buie să ţineţi cont în caz de bulimie nervoasă tine de comporta- 
mentele compensatorii ce sunt menite să împiedice creşterea în 
greutate, printre care autoinducerea vărsăturilor, abuzul de laxa- 
tive sau diuretice, postul sever, folosirea medicamentelor, printre 
care şi medicatia pentru tulburări de tiroidă, sau omiterea insu- 
linei în cazul persoanelor cu diabet (Crow & Brandenburg, 2010; 
Fairburn, 2008). După cum a recunoscut Sarah în cadrul intervi- 
ului clinic, episoadele sale actuale de supraalimentare sunt întot- 
deauna însoțite de vărsături autoprovocate. 

În procesul de evaluare conform ICD-10-CM sunt esenţiale 
atât aspectele comportamentale ale simptomelor, cât şi aspecte- 
le psihologice ale unei tulburări de instinct alimentar, mai ales 
atitudinile şi trăirile afective privitoare la greutatatea corporală, 
dimensiunile corporale şi hrănire (Crow & Brandenburg, 2010; 

Fairburn, 2008). Sarah se gândește constant cum să slăbească, 
ştiind exact la ce greutate vrea să ajungă si fiind nemultumi- 
tă de forma și dimensiunile sale actuale, de care îi este jenă. În 
plus, afirmă că pune un accent exagerat pe greutatea și dimen- 
siunile sale corporale în contextul stimei de sine, toate acestea 
fiind caracteristice pentru toate tulburările instinctului alimen- 
tar, inclusiv pentru bulimia nervoasă. Evoluţia longitudina- 
lă a simptomelor lui Sarah, debutând prin anorexie nervoasă, 
urmată de apariția bulimiei, se observă la aproximativ 30% din- 
tre cazuri (Eddy şi colab., 2008). Potrivit descrierilor făcute de 
Sarah, deşi simptomele sale comportamentale, respectiv severi- 
tatea dietei şi nivelul masei ei corporale, au cunoscut o îmbună- 
tatire, ea acordă în continuare o atenţie exagerată ideii de pier- 
dere în greutate şi suferă permanent în legătură cu greutatea și 
silueta sa. Deşi Sarah vrea să ajungă la 54 kg, faptul că, în trecut, 
a trebuit să ajungă la 58 de kg ca să aibă din nou menstruatie 
demonstrează că greutatea-tinta pe care şi-o propune este peri- 
culoasă pentru funcţionarea sistemului său endocrin. 

O altă întrebare este dacă Sarah suferă sau a suferit în trecut 
de dismorfofobie (F45.22), dată fiind atenţia excesivă acordată 
infatisarii şi stresul permanent legat de cum arată, precum si 
obiceiul de a-și verifica permanent greutatea şi silueta, ceea ce 
reprezintă o trăsătură comună mai multor tipuri de tulburare a 
instinctului alimentar. Deşi aceste comportamente şi preocupa- 
rea faţă de aspectul fizic sunt elemente importante ale tulburării 
dismorfice a corpului, nu se pune acest diagnostic dacă ele apar 
în contextual unei tulburări a instinctului alimentar. 

O altă întrebare este dacă nu cumva aceste simptome sunt 
explicate mai bine de o tulburare de dispoziţie, mai ales depresie. 
Sarah îndeplineşte în mod evident criteriile pentru o tulburare 

afirmate de ea, este cel de tulburare depresivă majoră recuren- 
tă, episod ușor [F33.0], precum si de bulimie nervoasă (F50.2). 
Desi traiectoria coexistentei simptomelor de depresie şi bulimie 
variază, unii pacienţi începând prin a manifesta simptome de 
depresie, alții — simptome de bulimie, iar alții — ambele tipuri 
de simptome simultan, de multe ori este adecvat un diagnos- 
tic comorbid de tulburare depresivă, precum în cazul lui Sarah. 
Chiar dacă unele dintre simptomele ei sunt de tip anxios, fiind 
relevante inclusiv pentru fobia socială (F40.1), faptul că temeri- 
le ei se leagă doar de greutate, siluetă și alimentație, precum şi 
preocuparea constantă legată de înfățișarea fizică, sugerează că 
nu i se poate da un diagnostic separat de tulburare anxioasă, 
întrucât anxietatea ei este circumscrisă unei tulburări a instinc- 
tului alimentar. 

În lumina celor de mai sus, principalul diagnostic este cel de 
bulimie nervoasă (F50.2), cu un diagnostic secundar de tulbu- 
rare depresivă majoră recurentă, episod actual moderat (F33.1). 


Considerații etice — cum vă protejați pacientul 


ACTIVITATEA 12.3: 


Date fiind complicațiile acestui caz, credeţi că decizia ca 
supervizorul dumneavoastră să nu se implice direct în tim- 
pul primului interviu clinic a fost una justificată din punct de 


vedere etic? În ce etapă a evaluării clientei credeți că ar fi bine 
ca supervizorul dumneavoastră să se implice direct? Cu ce alți 
specialiști ati vrea să vă consultaţi pentru a putea efectua o 
evaluare complexă a clientei? 

Prima problemă de etică ce se pune în acest caz este dacă 
dumneavoastră, în calitate de psiholog în formare, aveţi compe- 
tenta de a evalua clientul de fata. Ati mai efectuat interviuri cli- 
nice, însă nu aveţi experienţă în lucrul cu persoanele ce suferă de 
tulburări ale instinctului alimentar. Codul de etică al APA (2017), 
Principiile etice ale psihologilor și codul de conduită, stipulează că 
psihologii oferă servicii doar în domeniile lor de competenţă sau 
doar atunci când se pregătesc prin „cursurile, formările, super- 
vizarea, studiile şi consultările“ necesare pentru obţinerea aces- 
tei competenţe (Codul de etică al APA, Standardele 2.01a, 2.01c, 
Limitele competenţei). Apoi, pacienta ridică o serie de probleme 
referitoare la riscul potenţial. Primul motiv de îngrijorare majo- 
ră si imediată este ideatia suicidară (R45.851) raportată de client, 
însoţită de un plan de execuţie (gândul de a se arunca de pe un 
pod). Desi Sarah v-a asigurat că nu are de gând să-şi pună în 
practică această idee, este imperios necesar sa evaluati riscul de 
suicid atunci când faceţi o evaluare a unui potential caz de tulbu- 
rare a instinctului alimentar. Ati discutat cu Sarah răspunsurile 
ei la inventarul Beck de depresie, iar răspunsurile clientei au fost 
coroborate de afirmațiile pe care le-a făcut în timpul interviului 
clinic, lucru extrem de important atunci când un client manifes- 
tă gânduri şi comportamente suicidare si de autovătămare. Deşi 
răspunsurile scrise sunt utile pentru coroborare, este deosebit de 
important să discutati riscul de suicid si autovătămare in mod 
detaliat în cadrul unei evaluări complexe. Este esenţial să bene- 
ficiati de consultări si supervizare si să consemnați totul. 

Un alt risc îl reprezintă faptul că Sarah are stări de ameteala 
şi un istoric al vărsăturilor cu sânge. Date fiind riscurile medi- 
cale asociate simptomelor unei tulburări a instinctului alimen- 
tar, în special tulburările echilibrului electrolitic provocate de 

2010), trebuie avută în vedere şi o evaluare a stării de sănătate 
a lui Sarah din punct de vedere medical. Date fiind potentialele 
riscuri medicale si de suicid, etica profesiei vă spune că ar trebui 
să vă consultați cât mai repede cu supervizorul dumneavoas- 
tră, poate chiar întrerupând pentru scurt timp interviul clinic cu 
scopul de a discuta rapid cu acesta. 

l-aţi descris, deci, cazul supervizorului dumneavoastră, ati 
explorat mai multe posibilități de abordare și, ţinând cont de 
magnitudinea riscurilor, v-aţi hotărât să-l rugaţi pe supervizorul 
dumneavoastră să participe la secțiunea finală din evaluarea lui 
Sarah. Între timp, supervizorul dumneavoastră l-a contactat pe 
directorul medical al clinicii, care a programat-o pe Sarah la un 
examen medical imediat după terminarea interviului, date fiind 
complicațiile medicale ale simptomelor descrise. Potentialele ris- 
curi medicale ale simptomelor caracteristice tulburării instinctu- 
lui alimentar necesită o evaluare atentă efectuată de către medic. 
Scopul principal pentru care supervizorul dumneavoastră va 
lua parte la etapa finală a evaluării este acela de a face o evalua- 
re cât mai amănunţită a riscului de suicid și de a stabili atât un 
plan de siguranţă, cât şi un plan de tratament. 

O serie de probleme etice apar în diagnosticarea şi tratarea 
unei tulburări a instinctului alimentar. Desi Sarah a venit la cli- 
nică din proprie inițiativă şi a fost de acord cu consultul medical, 
unele persoane ce suferă de tulburări ale instinctului alimentar 
refuză tratamentul, și pot sau nu să aibă capacitatea de a decide 
în legătură cu acest fapt. Răspunsul la acest gen de probleme de 
etică implică un proces decizional complex, luând în conside- 
rare nevoile clientului şi aspectele legale ale cazului (Matusek 
& Wright, 2010). Consultările cu supervizorul şi cu alti colegi 

din branșă sunt de mare folos în aceste situaţii, inclusiv consul- 303 
tările privind aspectele juridice. Consultările le sunt utile mai 
ales psihologilor clinicieni care au ei înșiși un istoric de tulbu- 
rări ale instinctului alimentar, cu scopul de a asigura respecta- 
rea cadrului, de a lua deciziile potrivite privind acele detalii des- 
pre experiența personală a psihologului pe care acesta le poate 
împărtăşi cu clientul, precum și pentru a monitoriza riscul de 
recădere și contratransferul (Codul de etică al APA, Standardul 
2.06, Probleme și conflicte personale). Un context de acest gen 
poate fi avantajos pentru client, însă poate deveni problematic 
dacă psihologul prezintă în continuare simptome și îi confirmă 
clientului, în contextul tratamentului, anumite idei tipice pentru 
tulburările instinctului alimentar (Williams & Haverkamp, 2015). 


Managementul riscurilor — cum vă protejați pacientul 
și cum vă autoprotejati pe dumneavoastră insiva 


ACTIVITATEA 12.4: 


Pe lângă consultarea cu supervizorul dumneavoastră, ce alt- 
ceva mai puteţi face pentru a reduce riscurile medicale si de 
suicid identificate în cazul de față? 


Din perspectiva gestionării riscurilor, decizia de vă consulta 
cu supervizorul în timpul procesului de evaluare a fost justifi- 
cata de potentialele riscuri medicale si de suicid. Tot în scopul 
reducerii riscurilor a fost luată si decizia de a-i recomanda paci- 
entei un consult medical de urgenţă, precum și de a-l implica 
pe supervizor în efectuarea unei a doua evaluări, amănunțite, 

sult medical (precum și recomandarea unor resurse în situații 
de criză, în eventualitatea în care Sarah s-ar fi confruntat cu o 
intensificare a gândurilor de suicid) și recomandările terapeu- 
tice vor fi discutate cu Sarah si consemnate în fișa ei medica- 
lä. În plus, o veţi ruga pe Sarah să-și dea consimţământul pen- 
tru dezvăluirea de informații, astfel încât să puteţi avea acces la 
fișa ei medicală din timpul tratamentului urmat în adolescenţă, 
când s-a mai confruntat cu o tulburare a instinctului alimentar. 
Obţinerea acestor documente medicale vă poate ajuta să aveţi 
o imagine mai clară asupra istoricului ei medical, precum și în 
evaluarea potenţialului risc de suicid (de exemplu, dacă a încer- 
cat vreodată să se sinucidă, desi a negat acest lucru de fata cu 
dumneavoastră). Întrucât o veţi ruga pe Sarah să vă dea permi- 
siunea în scris să vorbiti cu medicul ei de familie, este imperios 
necesar să obţineţi consimțământul informat al pacientei si sa 
discutati cu ea despre ce presupune comunicarea interdiscipli- 
nară. În acest context, la fel de necesară este şi discutarea aspec- 
telor legate de confidentialitate si consultare (Codul de etică al 
APA, Standardul 4, Dreptul la viata privată şi confidentialitate). 


Concluzii 


ACTIVITATEA 12.5: 


Dat fiind tot ce știți despre Sarah, ce factori credeţi că vor fi 
importanți în alegerea tipului de tratament? Ce strategii veţi 
folosi pentru a o determina pe Sarah să participe la tratament? 
Care sunt punctele forte ale pacientei pe care sperati să vă 
bazati în tratament? 

Deşi cazul de fata este unul cu multe probleme, este totuşi 305 
destul de tipic pentru cum decurg interviurile cu persoanele ce 
suferă de tulburări ale instinctului alimentar. În primul rând, 
Sarah are simptome ce durează de șapte ani. Mulţi pacienţi 
cu tulburare a instinctului alimentar caută servicii psihologice 
la mult timp după declanșarea simptomelor, iar unii dintre ei 
nu fac acest gest niciodată (Hudson și colab., 2007; Swanson si 
colab., 2011). În al doilea rând, la fel ca multi alti pacienţi în 
situaţia sa, Sarah a avut un anumit tip de tulburare de instinct 
alimentar (Anorexie nervoasă, tipul restrictiv [F50.01]), apoi şi-a 
revenit partial timp de mai multi ani, rămânând totuşi extrem 
de concentrată pe problematica greutăţii și aspectului corporal, 
dezvoltând apoi un alt tip de tulburare de instinct alimentar, cea 
care a fost diagnosticată de dumneavoastră (bulimie nervoasă 
[F50.2]), separată dar înrudită cu cea inițială. În al treilea rând, 
Sarah prezintă simptome depresive semnificative, de care trebu- 
ie să ţineţi cont în evaluare şi întocmirea planului de tratament. 
În fine, Sarah prezintă şi un risc elevat de suicid şi complicații 
medicale. Acest caz pune în evidenţă importanţa evaluării ris- 
curilor și gestionării acestora în contextul derulării unui interviu 
clinic în general si al diagnosticării unei tulburări a instinctului 
alimentar, în special. Arată, de asemenea, importanţa relaţiei cu 
pacientul si a empatiei demonstrate în timpul interviurilor dia- 
gnostice cu pacienţi ce au tulburări ale instinctului alimentar, 
precum și valoarea colaborării și consultărilor dintre supervizori 
si supervizati. 

Din fericire, pentru bulimie nervoasa, tulburarea de care 
suferă Sarah, există o serie de tratamente cu susținere empi- 
rica, a caror eficacitate a fost dovedita de studii. Tratamentele 
pe baza de psihoterapie, printre care se numara terapia 

cognitiv-comportamentală (Fairburn, 2008), terapia interperso- 
nală (Tanofsky-Kraff & Wilfley, 2010) si terapia dialectic-com- 
portamentală (Safer, Telch & Chen, 2009) au fost confirmate de 
cercetări axate pe tratarea bulimiei nervoase. Dat fiind că forme- 
le de tratament menţionate mai sus sunt asociate cu obţinerea 
unor rezultate comparabile pe termen lung în tratarea bulimiei 
nervoase (Kass și colab., 2013), selectarea formei de psihotera- 
pie poate fi făcută în colaborare de către pacient şi psiholog. Pe 
lângă psihoterapie, medicatia poate fi de ajutor în cazul buli- 
miei nervoase și simptomelor psihiatrice comorbide, inclusiv 
pentru depresie (Fairburn, 2008; Kass şi colab., 2013; National 
Institute for Clinical Excellence, 2004). Un program de tratament 
mai intensiv poate fi, la rândul său, util, deşi bulimia nervoasă 
se tratează de obicei în ambulatoriu. Deşi este nevoie de viitoare 
cercetări şi de noi abordări clinice pentru a îmbunătăţi eficaci- 
tatea tratamentelor pentru bulimie nervoasă, tratamentele exis- 
tente și viitoare destinate unor clienți precum Sarah pot să ducă 
la o recuperare pe termen scurt și lung. 

F52 Disfunctia sexuală 
Jennifer A. Vencill si Eli Coleman 


Disfunctiile sexuale reprezintă un grup eterogen de tul- 
burari caracterizate de dificultatea de a întreține relaţii sexu- 
ale sau de a avea comportamente sexuale, dificultate inso- 
tita de distres (National Center for Health Statistics, 2013). 
Funcționarea sexuală presupune o interacțiune complexă între 
reacţiile fiziologice, factorii socio-culturali, funcționarea psi- 
hologică şi, de multe ori, relaţiile interpersonale. Perturbarea 
oricăruia dintre aspectele menţionate mai sus poate avea un 
impact negativ asupra trăirii sexuale, motiv pentru care cli- 
entii se pot prezenta cu mai multe disfuncţii sexuale comor- 
bide, fiecare dintre acestea necesitând evaluare si diagnosti- 
care pentru a putea fi tratată în mod adecvat. În Statele Unite, 
rata prevalentei disfunctiilor sexuale este greu de stabilit din 
cauza lipsei datelor epidemiologice pe scară largă. Cu toate 
acestea, conform studiilor existente, disfunctiile sexuale se 
numără printre problemele de natură psihologică întâlnite cel 
mai frecvent la nivelul populaţiei generale (Simons & Carey, 
2001). 

Cazul 


Erin, o femeie în vârstă de 26 ani, căsătorită, heterosexuală, 
de rasă caucaziană, a fost recent evaluată de către dr. Hawkins, 
cu care sunteți coleg la clinica de sănătate mentală din comuni- 
tate. Erin v-a fost repartizată dumneavoastră si urmează să înce- 
peti terapia cu ea de săptămâna viitoare. Din raportul de evalu- 
are scris de dr. Hawkins şi din consultările dumneavoastră cu 
acesta, aflați următoarele despre Erin: medicul ei ginecolog a tri- 
mis-o la clinica de sănătate mentală, Erin declarând că în ultimii 
cinci ani, de când şi-a început căsnicia cu soțul ei, Matt, foarte 
rar a putut să „fie cu el“ fără să aibă dureri. Erin este licenţiată în 
comunicare, având și un masterat în acelaşi domeniu, şi spune 
că slujba pe care o are la o organizaţie nonprofit locală, desi stre- 
santă de multe ori, îi aduce mari satisfacţii. Erin este copil unic și 
spune că are o relaţie bună cu ambii părinţi, care sunt căsătoriți 
de peste 30 de ani. 

Dr. Hawkins a notat în raportul său că Erin a plâns de câteva 
ori în timpul interviului, la care a participat singură. Atât Erin 
cât și soţul ei sunt la prima căsătorie si, desi Matt mai avusese 
câteva partenere sexuale, ea a fost „virgină“ înainte de căsătorie. 
Erin spune că deseori trăiește o stare de nesiguranţă și lipsă de 
încredere în sine în timpul relaţiilor sexuale cu Matt, simțind că 
îl dezamăgeşte din punct de vedere sexual. Conform spuselor 
sale, desi de obicei se simte bine si este sigură pe sine, relaţiile 
sexuale reprezintă singurul aspect din viaţa ei care îi provoacă 
disconfort și unde „nu este ea însăși“. Erin i-a spus doctorului 
Hawkins că ea si soțul ei își doresc un copil, dând de înţeles că 
se simte „vinovată“ că nu poate să aibă relaţii sexuale prin pene- 
trare peniană cu Matt fără să aibă dureri, pentru a putea rămâne 

însărcinată. Dr. Hawkins a descris-o pe Erin ca fiind o persoană 
onestă și binevoitoare, căreia îi pasă foarte mult de soţul ei si se 
simte vinovată pentru problemele sexuale și de fertilitate pe care 
le întâmpină în relaţia cu acesta. 

Discutând cu Erin despre ce înţelege ea prin „virginitate“, 
dr. Hawkins a aflat că Erin nu mai făcuse sex prin penetrare 
penis-vagin înainte de căsătorie, deși avusese relaţii intime cu 
unul dintre prietenii ei din facultate, constând în mangaieri 
„peste îmbrăcăminte“ și „chestii făcute cu mâna“. Din spusele 
lui Erin, niciunul dintre aceste comportamente sexuale nu-i pro- 
vocase durere, inclusiv penetrarea cu degetul. Conform lui Erin, 
aceste tipuri de relaţii intime îi provocaseră plăcere, spunând că 
ajunsese adesea la „climax“ cu acel partener. Erin era nelamurita 
și supărată că acele comportamente care îi provocaseră plăcere 
acum erau o sursă de durere si suferinţă. 

Erin i-a povestit doctorului Hawkins că prima ei experiență 
sexuală implicând penetrarea penis-vagin avusese loc în timpul 
lunii de miere cu Matt. Prima dată, desi „a fost inconfortabil”, 
nu a simţit nicio durere, însă durerile au apărut și s-au intensi- 
ficat pe parcursul căsniciei. Potrivit lui Erin, Matt este cel care 
inițiază raporturile sexuale o dată sau de două ori pe săptămâ- 
na, desi cei doi nu mai fac sex prin penetrare penis-vagin. Erin a 
afirmat că nu a putut să ajungă la orgasm cu soţul ei, deși poate 
avea orgasm „când e singură cu ea“. Nu poate vorbi cu priete- 
nele ei despre problemele sexuale din căsnicia sa, întrucât crede 
că ele au parte de experienţe sexuale plăcute și pozitive alături 
de partenerii lor. 

Conform protocolului clinicii, dr. Hawkins i-a administrat 
clientei câteva teste psihologice, ale căror rezultate indică absen- 
ta aproape totală a simptomatologiei anxioase sau depresive și 


JACK B. SCHAFFER, EMIL RODOLFA 


nu indică prezenţa consumului sau abuzului de substanțe. De 313 
asemenea, Erin a declarat că nu a fost victima niciunui abuz, 
agresiune sau traumă de natură sexuală. 


EVALUARE CONFORM ICD-10-CM 


ACTIVITATEA 13.1: 


Ce alte informații ati vrea să aflați de la Erin cu privire la simp- 
tomele sale, istoricul personal etc. Cat de usor va este să puneţi 
întrebări despre frecvenţa actelor sexuale, tipuri de acte sexua- 
le cu un partener (sex oral, sex anal, sex vaginal prin penetrare 
penis-vagin etc.), practici de masturbare, lubrifierea genitală, 
funcționalitatea erectilă, orgasm, ejaculare, atracție sexuală, 
fidelitate, relații poliamoroase etc.? 


Desi multi clienți au probleme sexuale, deseori se jenează să 
le aducă în discuţie. La fel ca Erin, multi se luptă cu dificultăți- 
le sexuale timp de luni de zile sau ani întregi înainte să meargă 
la un specialist. La fel ca pentru orice altă problemă, terapeutul 
trebuie să afle cât mai multe detalii, în urma unei evaluări minu- 
tioase, pentru a stabili un diagnostic adecvat. De multe ori, însă, 
medicii și psihologii spun că se simt jenati să discute pe tema 
relaţiilor sexuale și că nu sunt suficient de pregătiţi să abordeze 
din punct de vedere clinic teme legate de sexualitate (Miller & 
Byers, 2008; Wittenberg, & Gerber, 2009). Prin urmare, dacă nici 
medicul, nici clientul nu vor să aducă în discuţie aceste subiecte, 
evaluarea va fi greu de realizat! 

După cum vom discuta mai târziu în acest capitol, este 
important ca dumneavoastră, în calitate de furnizor de servicii 

314 psihologice, să beneficiaţi de formare si educaţie pe teme de 
sănătate sexuală si să nu vă intimidati vorbind despre teme lega- 
te de sexualitate într-un context profesional. Acest lucru are o 
mare importanţă pentru procesul de evaluare şi diagnosticare, 
întrucât clienţii folosesc un limbaj ambiguu și (numeroase) eufe- 
misme pentru a vorbi despre comportamentele și ideile lor ce 
tin de sfera sexualității. După cum observăm din cazul de fata, 
virginitatea este înţeleasă de Erin în raport cu o anumită activi- 
tate sexuală, iar evaluarea iniţială făcută de dr. Hawkins a căpă- 
tat o altă anvergură în momentul in care a fost discutată notiu- 
nea de virginitate. Vă recomandăm să folosiţi un limbaj precis 
şi fără ambiguitati atunci când evaluati problemele sexuale ale 
unui client, punând întrebări de clarificare pentru a vă lămuri cu 
privire la afirmaţiile, experienţele si comportamentele specifice, 
după cum e necesar. De exemplu, Erin a folosit expresia „când 
sunt singură cu mine“, sugerând că se masturbează singură, un 
subiect pe care va trebui să-l discutati pentru a putea face o eva- 
luare corectă. Nu presupuneti că știți ce înseamnă fără să între- 
baţi. Ati putea să vă lamuriti întrebând astfel: „La ce te referi 
când spui că ești singură cu tine?”. În plus, în acest fel puteţi 
să-i educați si pe clienţi si să-i desensibilizati fata de discuţiile 
despre sex şi sexualitate. Folosirea unui termen corect din punct 
de vedere medical, cum ar fi masturbare, poate ajuta la norma- 
lizarea acestor conversații care, altfel, pot fi neplăcute pentru 
mulți clienți. 

Deși este esenţial ca psihologul să fie familiarizat cu termenii 
medicali și să folosească acest tip de limbaj în procesul de eva- 
luare, vă încurajăm să utilizați cuvintele clientului după ce ati 
clarificat înțelesul acestora. Din experienţă ştim că situația aceasta 
apare mai ales când sunt descrise organele genitale sau poziţiile 

sexuale, la care clienții tind să se refere, potrivit normelor cul- 
turale, prin eufemisme sau termeni din argou (de exemplu, 
folosind expresia „pe la spate“ pentru a se referi la penetrarea 
vaginală din această poziţie). Ar fi bine să folosiţi genul de voca- 
bular preferat de client atunci când puneţi întrebări de clarifi- 
care (de exemplu: „Când tu și soţul tău faceţi sex pe la spate, 
unde anume te doare?”). Deşi în cadrul tratamentului s-ar putea 
să fie nevoie la un moment dat să vă învăţaţi clienţii ce termeni 
lingvistici să folosească (de exemplu, cum sunt denumite stiinti- 
fic organele genitale), folosirea vocabularului preferat de clienţi, 
mai ales în primele ședințe, îi va ajuta să fie mai puţini crispati 
în discuţie, întrucât se vor simţi validati si nu judecați. 


Diagnosticul conform ICD-10-CM 


ACTIVITATEA 13.2: 


Enumerati toate diagnosticele posibile, pe baza informatii- 
lor pe care le aveţi în acest moment. Ati lua în considerare un 
diagnostic de tulburare de dispoziție sau tulburare anxioasă? 


DSM-5, cea mai recentă ediție a Manualului de diagnos- 
tic şi clasificare statistică a tulburărilor mintale (DSM; American 
Psychiatric Association, 2016), care stă la baza pregătirii în 
domeniul sănătății mentale, cel puţin în Statele Unite, se dis- 
tinge net de ediţiile anterioare în raport cu definirea şi clasi- 
ficarea disfunctiilor sexuale. De exemplu, în DSM-5, diagnos- 
ticele de durere sexuală, anterior descrise separat (vaginismul 
și dispareunia din DSM-IV-TR), sunt clasificate acum ca un 

trare. ICD-10-CM nu se aliniază cu capitolul despre disfuncţii 
sexuale din DSM-5, ci cu clasificările din ediția anterioară, si 
anume DSM-IV-TR. Prin urmare, cei care s-au pregătit pe bază 
de DSM-5 vor observa discrepanțe semnificative între diagnos- 
ticele din DSM-5 si ICD-10-CM, care este folosit pentru plata de 
catre asiguratori in Statele Unite. Va trebui, prin urmare, sa va 
familiarizati cu un alt tip de informatie pentru a folosi eficient 
ICD-10-CM in procesul de evaluare si diagnosticare a proble- 
melor de natura sexuala. 

Sa vedem acum ce diagnostice sunt posibile in cazul lui Erin. 
Desi disfunctiile sexuale sunt adesea comorbide cu tulburarile 
de anxietate si dispoziţie, trebuie să nu uităm că de multe ori cli- 
entii se prezintă cu diverse emoții în legătură cu funcţionalitatea 
lor sexuală (vinovăţie, rușine, frustrare etc.), emoții care nu sunt 
neapărat parte dintr-un proces patologic. Aceste trăiri emotiona- 
le pot fi, de fapt, nişte reacţii fireşti si previzibile la problemele 
de natură sexuală. Erin a raportat puţine simptome de anxieta- 
te generalizată sau depresie la evaluarea inițială efectuată prin 
instrumentele de screening, ceea ce justifică excluderea acestor 
diagnostice. Și totuși, vă încurajăm să continuaţi să o evaluati 
pentru tulburări de anxietate sau de dispoziție precum Alte tul- 
burări anxioase specificate (F41.8) sau Tulburare de adaptare, 
cu reacţie mixtă, anxioasă şi depresivă (F42.23), întrucât aceste 
simptome pot apărea în timpul tratamentului pentru dificultăți- 
le de natură sexuală. În acest capitol noi ne vom concentra aten- 
tia asupra durerilor resimtite de Erin la penetrare penis-vagin si 
asupra capacităţii orgasmice aparent inconstante. 

În cazuri de durere sexuală, cele mai evidente diagnos- 
tice sunt vaginismul nonorganic, (F52.5) sau dispareunia 

nonorganica (F52.6). Dispareunia este un termen general folo- 
sit pentru a indica durerea din timpul actului sexual. Durerea 
poate fi cauzată de un număr de factori, printre care vaginismul, 
adică spasmul mușchilor ce înconjoară vaginul și care împie- 
dică penetrarea, dar și de factori organici, cum ar fi lubrifie- 
rea insuficientă; o infecție transmisă pe cale sexuală sau alt tip 
de infecție (candida, de exemplu); leziuni la nivelul pelvisului 
sau coloanei vertebrale; iritatie provocată de diversi factori, de 
exemplu, săpun, produsele de igienă feminină, prezervative sau 
spermicide sau chiar unele probleme dermatologice des întâl- 
nite, dar care pot afecta şi organele genitale (eczema, psoriazis 
etc.). Prin urmare, va trebui să obţineţi informaţii suplimentare 
din partea clientului pentru a putea discuta şi evalua proble- 
mele existente. S-ar putea să-l indreptati şi către un medic, de 
preferință la un medic specialist în probleme de natură sexua- 
lă şi care poate efectua un examen fizic pentru a putea exclude 
sau confirma cauzele fizice pe care nu le puteţi depista mereu 
doar prin anamneză. Va trebui să obţineţi acordul pacientului 
pentru dezvăluirea de informaţii pentru a putea avea acces la 
rezultatele examenului fizic. 

Întrucât diagnosticul de dispareunie nonorganică (F52.6) se 
referă la durerea sexuală fără o cauză fizică evidentă sau la care 
pot contribui factori emotionali, nu puteţi pune acest diagnos- 
tic dacă există cauze primare de tip fizic. De pildă, dacă aflaţi 
că Erin a avut hernie de disc înainte de apariția durerilor din 
timpul actului sexual, iar doctorul confirmă faptul că spasme- 
le musculare care blochează deschiderea vaginală sunt datorate 
unei vătămări la nivelul spatelui, în acest caz durerea sexuală ar 
fi clasificată ca având origine organică — și anume, dispareunie 
cauzată de o condiţie fiziologică cunoscută (N94.1) sau vaginism 

cauzat de o condiţie fiziologică cunoscută (N94.2) — mai curând 
decât vaginism nonorganic (nedatorat unei substanţe sau condi- 
tii fiziologice cunoscute) (F52.5). Uneori, criteriile de diagnostic 
nu sunt clare. De exemplu, contractiile musculare involuntare ce 
apar în cazul vaginismului cauzat de o vătămare a spatelui sunt 
tratate eficient prin terapie fizică a pelvisului, însă clienta conti- 
nuă să simtă durere în timpul actului sexual din cauza stresului, 
anxietatii, factorilor relationali etc. Deseori, disfunctiile sexuale 
au cauze atât organice, cât şi nonorganice, prin urmare, sunt 
adecvate ambele diagnostice. Devine astfel evidentă importanța 
lucrului într-o echipă interdisciplinară atunci când diagnosticăm 
şi tratăm probleme de funcţionalitate sexuală. În cazul lui Erin, 
din nefericire nu prea știm multe despre istoricul ei medical, 
deci este important să culegeti informaţii suplimentare în acest 
sens. 

Am menţionat mai sus şi un alt potenţial diagnostic conform 
ICD-10-CM: eșecul răspunsului genital la femeie (F52.22)24. 
Acest diagnostic se pune atunci când principala dificultate con- 
stă în uscăciunea sau lipsa de lubrifiere a mucoasei vaginale 
(care contribuie la — sau cauzează — durerea sau disconfortul 
din timpul actului sexual). Cauzele uscăciunii inucoasei vagina- 
le pot fi atât psihogene (stres, furie, anxietate etc.), cât şi orga- 
nice (de exemplu, deficienta de estrogen, infecțiile), subliniind 
din nou cât de important este să faceţi o anamneză completă și 
să-i recomandati lui Erin să se supună unui examen medical. 
Pentru a culege date care să sprijine sau să infirme un diagnos- 
tic de eșec al răspunsului genital la femeie (F52.22), ar fi bine 
să clarificati cu pacienta ce înseamnă pentru ea lubrifierea sau 


24 Acest cod nu apare în ediția publicată în România a ICD-10, fiind inclus doar în 
ICD-10-Clinical Modification. (N. red.) 

„umezirea“ genitală, precum si dacă foloseşte în timpul actului 
sexual lubrifianti cumpăraţi din comerţ, știind că uneori aceste 
substanţe pot cauza iritatie sau dureri. Ar fi bine, de asemenea, 
sa lamuriti dacă are loc și un preludiu adecvat în contextul acti- 
vitatii sexuale, pentru ca lubrifierea vaginală să se producă în 
mod natural. În cazul unor clienţi, este suficient să le explicati 
despre importanţa lubrifiantilor şi a unui preludiu mai îndelun- 
gat cu partenerul lor sexual pentru a-i ajuta să reducă durerea 
din timpul actului sexual. 

Vă mai puteţi gândi și la un diagnostic de lipsa sau pierderea 
dorinței sexuale (F52.0) sau aversiune sexuală şi lipsa plăcerii 
sexuale (F52.1) în cazul lui Erin. Nu avem suficiente informa- 
tii, pe baza interviului clinic, pentru a confirma niciunul din- 
tre aceste două diagnostice, însă ele ne fac să ne punem câteva 
întrebări importante. De exemplu, Erin îşi doreşte să fie activă 
sexual si se gândeşte la sex? Dacă da, cât de des? Sunt bineve- 
nite avansurile sexuale ale sotului ei? Le evita? Dat fiind ca Erin 
a pomenit faptul că se masturbeaza cand e singură, s-ar putea 
ca diagnosticul de aversiune sexuală să nu vi se pară potrivit. Şi 
totuşi, aversiunea sexuală (F52.1) se referă la evitarea activității 
sexuale cu un partener din cauza unor trăiri afective negative, din 
cauza anxietatii sau a fricii de o asemenea interacțiune sexuală. 
Oare nu cumva se potriveşte cu faptul că Erin spune că are un 
sentiment de vinovăţie și inadecvare atunci când e vorba de acti- 
vitatea sexuală cu un partener? 

ICD-10-CM oferă o singură opțiune pentru a diagnostica pro- 
blemele legate de orgasm: disfunctie orgasmica (F52.3) sau, in 
acest caz, disfunctie orgasmica la femei (F52.31). Problemele de 
orgasm sunt de obicei descrise ca fiind situationale sau generali- 
zate, in functie de cand anume se manifesta: in anumite situatii 

sau în timpul oricăror acte sexuale. Conform raportului de eva- 
luare, Erin pare să aibă dificultăţi situationale legate de orgasm 
întrucât spune că are orgasm atunci când se masturbează sin- 
gură. Dar această informaţie trebuie clarificată, întrucât Erin nu 
a folosit termenul de „masturbare“, ci s-a referit doar la ce se 
întâmplă „când e singură cu ea“. De asemenea, este posibil ca 
dificultățile legate de orgasm să dispară atunci când se rezolvă 
și problema durerii din timpul actului sexual. În acest caz, chiar 
dacă problemele de orgasm tin de durerea din timpul actului 
sexual, pot fi date ambele diagnostice pentru a cuprinde întregul 
tablou clinic si acuzele lui Erin. 

Deşi diagnosticele legate de o posibilă traumă sexuală au fost 
excluse pe baza interviului, puteți lua în calcul alte diagnostice, 
precum problemele legate de mediul social (260.8) sau proble- 
me în relaţia cu soţul sau partenerul (Z63.0). Nu uitaţi că asigu- 
rările medicale nu decontează diagnosticele pe bază de coduri 
Z decât dacă sunt secundare unui alt diagnostic (de exemplu, 
disfunctie orgasmica la femei [F52.31]). Dacă diagnosticul prin- 
cipal constă într-un cod Z, etica profesională vă obligă să discu- 
taţi cu pacientul dumneavoastră daca poate continua tratamen- 
tul în cazul în care nu poate fi acoperit de asigurarea medicală. 

Date fiind informaţiile limitate pe care le avem în acest 
inoment despre Erin, cele mai adecvate diagnostice sunt cel de 
dispareunie nonorganică (F52.6) si cel de disfunctie orgasmică 
(F52.31). Nu uitaţi că un diagnostic poate şi trebuie să fie modi- 
ficat ca urmare a aflării unor informaţii suplimentare. În situ- 
atia lui Erin, este nevoie de un istoric medical, de examinarea 
stării actuale de sănătate si de evaluarea comportamentelor si 
functionalitatii ei sexuale pentru a putea exclude alte potenţiale 
diagnostice. 

Considerații etice — cum vă protejați pacientul 


ACTIVITATEA 13.3: 


Ce aspecte de etică profesională identificați în cazul de mai 
sus? Disconfortul și jena ce pot apărea în timpul unei discuţii 
despre disfunctiile sexuale pun probleme de etică? Ce proble- 
me deontologice ar putea apărea în cazul în care aţi face tera- 
pie de cuplu cu Erin și soțul ei și nu doar cu Erin? 


Cea mai importantă chestiune de deontologie în cazul lui 
Erin se referă la limitele competenţei. Atât Codul de etică al 
Asociaţiei Psihologilor Americani (APA; 2017), Ethical Principles 
of Psychologists and Code of Conduct, cât şi Codul de etică al 
Asociaţiei Psihologilor Canadieni ([CPA], 2017), The Canadian 
Code of Ethics for Psychologists, discută importanţa practicării 
profesiei de psiholog în limtele competenţelor (Codul de etică 
al APA, Standardul 2.10, Limitele competenţei; Codul de etică al 
CPA, Standardul 11.6, 9). Codul de etică al APA stipulează urmă- 
toarele: „Psihologii oferă servicii... clienţilor din populaţii şi zone 
ce se află în limitele lor de competenţă, bazate pe educaţia, for- 
marea, experienţa din supervizare, consultări, studii sau experi- 
enta profesională pe care le au“. Acesta este un aspect fundamen- 
tal asupra căruia ne vom întoarce atenţia în următoarea secțiune. 

Respectarea dreptului la viata privată si a confidentialitatii 
(Codul de etică al APA, secţiunea 4: Dreptul la viata privată si 
confidentialitatea) este unul dintre pilonii pe care se construieşte 
psihoterapia, ţinând cont de obligaţia etică de a limita orice 
potenţială încălcare a dreptului clientului la viata privată. 
Aspectele legate de păstrarea și limitele confidentialitatii trebuie 

discutate cu toţi clienții capabili de a vă da consimțământul 
informat sau cu reprezentanţii legali ai acestora. Dată fiind natu- 
ra delicată şi sensibilă a informaţiilor despre sănătatea sexuală 
a unei persoane, inclusiv potenţiale discuţii terapeutice despre 
funcționalitatea sexuală, posibila infectare cu HIV, activitățile 
sexuale cu un partener, devine și mai evident de ce trebuie să 
discutati în detaliu cu clienţii dumneavoastră cum veţi respecta 
confidentialitatea şi dreptul la viata privată, precum şi despre 
limitele lor. De exemplu, în epoca fiselor medicale electronice 
și a sistemelor masive de îngrijire medicală, clienţii e posibil să 
nu realizeze că la diagnosticele, notițele de terapie si rapoartele 
de evaluare care îi privesc ar putea avea acces şi alți furnizori 
de servicii medicale. Este datoria dumneavoastră ca terapeut să 
vă asiguraţi că pacienţii dumneavoastră sunt deplin conştienţi 
și v-au dat consimțământul lor informat cu privire la ce tip de 
informaţii vor fi incluse în fișa lor medicală. Pentru a limita ris- 
cul încălcării dreptului la viata privată, rapoartele scrise și noti- 
tele evoluţiei ar trebui să includă „doar acele informaţii direct 
legate de scopul“ comunicării. Când se pune problema consem- 
nării informaţiilor legate de istoricul sexual şi funcționalitatea 
sexuală a unei persoane, furnizorul de servicii medicale are de 
hotărât ce detalii sunt necesare pentru evaluare şi tratament și 
ce informaţii pot fi excluse pentru a respecta dreptul clientului 
la viaţă privată. 

În cazul în care vreți să incepeti terapia de cuplu cu Erin si 
Matt, va trebui să vă mai gândiţi la următorul aspect: proble- 
ma rolurilor multiple. Există diverse păreri ale specialiștilor în 
domeniu privind rolul terapeutului, de pildă, atunci când tera- 
peutul oferă atât terapie individuală, cât şi terapie de cuplu 
pentru același client. Mulţi sunt de părere că în această situaţie 

trebuie să se lucreze cu doi terapeuti: unul pentru terapie indi- 
viduală, altul pentru terapia de cuplu, deși acest lucru depin- 
de de acuzele cu care se prezintă clienţii, de disponibilitatea 
terapeutilor precum si de alte circumstanţe (Corey, Corey & 
Callanan, 2011). O altă variantă este să discutati cu Matt în cali- 
tate de sursă colaterală, adică el va fi prezent în ședință pentru a 
o susține pe Erin si nu pentru a participa la un tratament pentru 
familie/cuplu. Oricum ar fi, este important să vă clarificati rolul 
și să clarificati rolul persoanelor cu care lucraţi (Codul de etică al 
APA, secțiunea 10: Terapie). Va trebui să reflectati la rolul dum- 
neavoastra în procesul terapeutic și să-l discutati cu ambii parte- 
neri, inclusiv pentru a clarifica rolul lui Matt de sursă colaterală 
sau de client în psihoterapie de cuplu/familie și motivele pentru 
acest lucru. Aceste probleme se pun în special în terapia pentru 
cupluri şi familii. Prin urmare, pe lângă codurile de etică, trebu- 
ie să consultaţi și alte resurse relevante (manuale și reviste aca- 
demice dedicate terapiei de familie, supervizori cu competenţe 
în acest domeniu etc.). 


Managementul riscurilor — cum vă protejați pacientul, 
cum vă protejați pe dumneavoastră înșivă 


ACTIVITATEA 13.4: 


Ce potenţiale riscuri ar putea apărea în terapia cu Erin? Credeţi că 
ar fi riscant să discutati cu Erin sau cu soţul ei despre problemele 
lor sexuale dacă dumneavoastră înșivă nu vă simtiti confortabil 
discutând aceste lucruri sau credeţi că nu sunteți competent în 
acest sens? Ce puteți face pentru a reduce aceste riscuri? 

324 Din multe puncte de vedere, dacă vă protejați clientul, vă 
protejați pe dumneavoastră insiva. Cel mai mare potential risc 
în acest caz tine de limitele competenţei dumneavoastră. Una 
dintre cele mai importante obligaţii etice pe care le aveți fata de 
clientul dumneavoastră (si fata de dumneavoastră înşivă) este 
autoevaluarea continuă a ariilor și nivelului competenţei dum- 
neavoastră. Care sunt punctele dumneavoastră forte ca practi- 
cian? Ce puncte slabe aveţi? Cu toţii avem atât plusuri, cât si 
minusuri. Acestea fiind spuse, oferirea de servicii psihologice 
unui client care are o problemă sau provine dintr-un grup cultu- 
ral sau are o identitate culturală cu care nu aveţi nicio experiență 
nu este deloc o idee bună, ba este chiar o idee periculoasă. Dacă 
nu aveți competenţe în a lucra ca psiholog clinician cu anumite 
probleme sau persoane provenite din anumite grupuri culturale, 
cel mai bine (inclusiv din punct de vedere etic) este să trimiteţi 
pacientul unui alt psiholog. Astfel, vă ajutați si să vă protejaţi 
clientul, dar si pe dumneavoastră insiva. O altă variantă, dupa 
cum am remarcat anterior, este să solicitati ajutorul unui super- 
vizor sau al unui coleg. 

În cazul de faţă sau în cazuri de disfuncţii sexuale în general, 
dezvoltarea competenţei profesionale prin participarea la cur- 
suri si formări pe teme de sexualitate vă va ajuta să vă prote- 
jati mai bine. Suntem de părere că tratarea disfunctiilor sexua- 
le reprezintă o specialitate în sine în psihologia clinică şi, prin 
urmare, necesită o pregătire specializată. Știm, de asemenea, că 
multi terapeuti ce se află la început de drum nu au la dispoziție 
opţiunea de a se specializa în domeniul sănătăţii sexuale. Din 
acest motiv, multi psihologi nu au pregătirea necesară pentru a 
lucra cu clienţi precum Erin şi se simt stanjeniti când trebuie să 
abordeze teme ce tin de sfera sexualităţii. Din fericire, există o 

serie de resurse sub formă de cursuri, formări și supervizare în 
domeniul terapiilor pentru probleme sexuale. Vă încurajăm să 
intraţi în contact cu organizaţiile profesionale din acest domeniu 
(de exemplu, Asociaţia Americană a Educatorilor, Consilierilor 
și Terapeutilor pentru Probleme Sexuale) si să vă familiarizați 
cu jurnalele dedicate studiului si tratamentului acestor proble- 
me (vezi Journal of Sex & Marital Therapy, Relationship and Sexual 
Therapy). În Extrasul 13.1 găsiţi o selecţie de excelente resurse 
bibliografice pe acest subiect. 


Extrasul 13.1 
Resurse suplimentare: Cum să abordăm problemele sexuale în terapie 


Binik, Y.M., & Hall, K.S.K. (coord.). (2014). Principles and practice of sex 
therapy (5th ed.). New York, NY: Guilford Press. 

Levine, S.B., Risen, C.B., & Althof, S.E. (coord.). (2016). Handbook of clinical 
sexuality for mental health professionals (3rd ed.). New York, NY: 
Routledge. 

Maurice, W.L. (1999). Talking about sexual issues: History-taking and 
interviewing. in M. Fathman (coord.), Sexual medicine in primary care 
(pp. 6-24). St. Louis, MO: Mosby, Inc. [disponibil gratuit la: 
http://www.kinseyinstitute.org/resources/maurice.htm!] 


Concluzii 


ACTIVITATEA 13.5: 


Cum credeţi că ati putea lucra cel mai bine cu Erin, în ședințe 
individuale sau ședințe cu Erin si cu partenerul ei? Care ar 
putea fi unele dintre scopurile inițiale ale tratamentului? I-ati 
recomanda să vadă un medic? 

Noi abordăm problemele de funcţionalitate sexuală de o 
manieră similară pentru toți clienţii. Mai întâi facem o evaluare 
completă, incluzând aici si istoricul detaliat al relaţiilor si activi- 
tatilor sexuale. A face o anamneză sexuală necesită abilități spe- 
ciale, de care, după cum am tot spus în acest capitol, aveți nevoie 
pentru a lucra eficient cu clienţii care au probleme de functiona- 
litate sexuală. Vă sugerăm să citiți resursele din Extrasului 13.1, 
mai ales capitolul scris de Maurice (1999) pe acest subiect. În al 
doilea rând, de obicei le recomandăm clienţilor noștri care vin cu 
probleme de natură sexuală să meargă și la un medic specialist 
pentru a putea exclude, pe baza unui consult, orice factori orga- 
nici care ar putea contribui la problema existentă. Ne referim aici 
la orice problemă, de la durere în timpul actului sexual, la difi- 
cultati de erectie sau orgasm sau alte probleme, chiar şi atunci 
cand par sa fie in mare parte doar de natura psihologica. 

In cazul lui Erin, diagnosticul initial de dispareunie nonorga- 
nica (F52.6) a fost identificat ca explicatie pentru durerea din tim- 
pul actului sexual. Am exclus diagnosticul de vaginism nonorga- 
nic (F52.5), iar pe Erin am trimis-o la un medic pentru a i se face 
o evaluare a sănătăţii sexuale în vederea clarificării diagnosticu- 
lui. Examinarea medicală a scos la iveală faptul că Erin suferea 
într-adevăr de contractii involuntare ale musculaturii pelviene 
(vaginism). Aceste contractii erau totuşi „minore“, astfel încât ar 
fi putut permite penetrarea vaginala, desi durerea ar fi crescut in 
intensitate odată cu dimensiunea obiectului penetrant. Nu au fost 
identificaţi factori organici la acest control medical sau pe baza 
anamnezei care să justifice existența acestui simptom. Prin urma- 
re, medicul i-a recomandat lui Erin să facă terapie fizică pentru 
pelvis şi să urmeze şedinţe de psihoterapie pentru tratarea vagi- 
nismului nonorganic şi a disfunctiei orgasmice la femei (F52.31). 

Disfunctiile sexuale reprezintă un grup de tulburări cu o struc- 
tură eterogenă, dar cu multe trăsături în comun. Tratamentele 
validate științific diferă considerabil în funcţie de disfunctia 
abordată. De exemplu, terapia comportamentală numită „meto- 
da stop-start”, descrisă initial de Kaplan (1989), este metoda fun- 
damentală pentru tratarea ejaculării premature. Deşi nu există 
medicatie specială pentru tratarea ejaculării premature, inhibi- 
torii selectivi ai recaptării serotoninei (printre efectele secundare 
ale cărora se numără si întârzierea ejaculării) sunt folosiţi si în 
acest scop, împreună cu psihoterapia. În acest caz, ca și în cazul 
tratării multor altor (posibil chiar a tuturor) disfuncţii sexua- 
le, serviciile clinice integrate sunt esenţiale. O serie de manuale 
oferă descrieri ale tratamentelor susținute empiric pentru trata- 
rea disfunctiilor sexuale (Binik & Hall, 2014; Hertlein, Weeks & 
Gambescia, 2015; Levine, Risen & Althof, 2016). 

Prima etapă în tratamentul problemelor de natură sexuală 
constă de obicei în şedinţe individuale de consiliere. În acest fel 
construiți un cadru de siguranţă în care clienţii pot vorbi despre 
sexualitatea lor, poate chiar pentru prima dată. Prin tratament, 
clienții de obicei sunt ajutaţi să-şi înțeleagă mai bine anatomia, 
credinţele și valorile cu privire la sexualitate, precum și dorin- 
tele sexuale. Astfel, îi veţi ajuta să-și exprime deschis preferin- 
tele, dorinţele si aversiunile ce tin de sfera sexualităţii, pentru 
a ajunge să se exprime la fel de deschis si fata de partenerul 
sexual. Printre tehnicile frecvent folosite se numără explorarea 
fanteziilor, exerciții de autoatingere, precum şi exerciții pen- 
tru acasă de a-și privi şi explora zona genitală. Începând trata- 
mentul prin ședințe individuale de terapie vă sustineti clienţii 
la modul general, întrucât aceştia probabil că se simt destul de 
izolaţi și simt că nu pot apela la susținerea pe care o primesc în 

328 general de la prietenii lor, cu care nu pot discuta probleme de 
natură sexuală. In plus, prin consiliere individuală clienții dum- 
neavoastră pot explora şi procesa acele trăiri — printre care și 
sentimentele de vinovăţie, ruşine, jenă și nesiguranță — care 
apar de obicei în raport cu sexul si sexualitatea. 

După cum am mai observat, s-ar putea ca în cadrul tratamen- 
tului să fie nevoie să-i implicați si pe partenerii clienților dum- 
neavoastră. În funcţie de nevoile clientului și de scopurile trata- 
mentului, ar putea să se întâmple sub forma terapiei de cuplu/ 
familie sau prin şedinţe comune, la care îl invitaţi pe partenerul 
sau partenera clientului/clientei dumneavoastră pentru a par- 
ticipa în scop educativ sau suportiv. Oricum ar fi, îi veţi ajuta 
să înceapă să vorbească mai deschis despre nevoile și dorin- 
tele lor sexuale, folosind abilităţile din şedinţele de consiliere 
individuală. În cazuri în care este vorba de durere în timpul 
actului sexual, terapeutul va recomanda ca partenerii să nu facă 
sex prin penetrare în perioada în care clientul face terapie fizi- 
că pentru durerile din zona pelvisului. În acest fel, cuplul va 
putea să exploreze şi alte activități sexuale fără presiune sau 
frica de durere, ceea ce îi va ajuta să capete încredere în materie 
de sex şi să-şi dezvolte repertoriul de activităţi sexuale dincolo 
de actul sexual prin penetrare. Cu timpul, psihologul va reco- 
manda reintroducerea sexului prin penetrare, lucru ce va avea 
loc de o manieră graduală, sistematică și bine stabilită. 

Sunt cazuri în care disfunctia sexuală apare în prezența unor 
abuzuri ce au loc constant în relaţia respectivă. Într-o asemenea 
situaţie, la fel ca şi în cazul altor diagnostice, trebuie să aveţi în 
vedere siguranţa clientului. Se recomandă să tratați mai întâi simp- 
tomele curente de traumă, dacă acestea există, înaintea probleme- 
lor de natură sexuală. Desigur, situaţia poate varia de la caz la 

caz (de exemplu, un client care se prezintă cu traumă non-sexuală 329 
legată de participarea în activități militare sau de luptă ar putea să 
înceapă mai repede tratamentul pentru disfunctia sexuală). 

F60.6 Tulburarea de personalitate 
evitantă/F60.0 Tulburarea de 
personalitate paranoidă 


Abordări categoriale și dimensionale 


Chelsea E. Sleep şi Martin Sellbom 


Tulburările de personalitate reflectă în general tipare persisten- 
te de trăiri și comportamente considerate dezadaptative sau atipi- 
ce în cultura respectivă (Organizaţia Mondială a Sănătății [WHO], 
1993), afectând gândirea, reglarea emoțională, controlul comporta- 
mentului și relaţiile interpersonale ale persoanei, cauzând un grad 
semnificativ de distres sau afectare. Aceste disfunctionalitati sunt 
inflexibile şi pervazive, manifestându-se în mai toate situațiile şi 
putând fi identificate încă din adolescenţă. Persoanele cu tulburări 
de personalitate pot fi întâlnite în toate contextele de îngrijire medi- 
cală (Tyrer, Reed & Crawford, 2015). Date fiind tiparele de lungă 
durată și suferinţa pe care o provoacă persoanei afectate şi societă- 
tii, este important să identificăm şi să clasificăm aceste probleme. 

Evaluarea tulburărilor de personalitate este una dintre cele 
mai dificile sarcini în psihologia clinică, mai ales din cauza 

naturii pervazive a tulburărilor și a lipsei markerilor biologici 
sau independenţi care ar putea ajuta la identificarea lor (Tyrer 
şi colab. 2015). Din păcate, am observat că în pregătirea clini- 
că se ignoră de multe ori evaluarea tulburărilor de personali- 
tate. Din experienţa celui de-al doilea autor al acestui capitol, 
Martin Sellbom, clinicile universitare (de pe două continente) 
refuză de multe ori să trateze persoane cu o patologie legată de 
personalitate, justificând această decizie prin faptul că ar fi o 
sarcină prea dificilă pentru masteranzii sau doctoranzii în psi- 
hologie clinică. Desigur, severitatea disfunctionalitatii, precum 
și inerentele deficite de funcționare interpersonală contribuie la 
acest tip de răspuns. În plus, există o serie de controverse între 
specialiști cu privire la clasificarea tulburărilor de personalita- 
te, iar aceste controverse contribuie la confuzia din domeniu. 
În mod tradițional, manualele de diagnostic au folosit modelul 
categorial de clasificare, influenţat de modelul medical, potri- 
vit căruia tulburările mentale sunt constructe ce diferă între ele. 
Atât în ICD (Clasificarea tulburărilor mentale şi de comportamen- 
te) cât şi în DSM (Manualul de diagnostic si clasificare statistică a 
tulburărilor mintale) criteriile de diagnosticare a psihopatologi- 
ei sunt bine delimitate. Clasificarea categorială a psihopatolo- 
giei personalității este marcată de limitări conceptuale şi empi- 
rice (vezi Krueger, Hopwood, Wright & Markon, 2014; Skodol, 
2012; Widiger & Trull, 2007 etc.). De pildă, suprapunerea excesi- 
vă a unor simptome dă naştere unei rate înalte de comobiditate 
între tulburări care, în teorie, ar trebui să fie distincte. Setul de 
criterii politetice (cu alte cuvinte, un pacient trebuie să prezinte 
un anumit număr de simptome din numărul total de simptome 
pentru a putea îndeplini criteriile pentru diagnosticare) deter- 
mină o delimitare arbitrară între funcţionarea normală si cea 

dezadaptativă, precum și o largă gamă de manifestări simpto- 
matice diferite la pacienţi care au același diagnostic (în unele 
cazuri, pacienţii nu au niciun simptom în comun). Aceste seturi 
de criterii pot duce la pierderea unor informaţii importante din 
cauza caracterului arbitrar al pragurilor. De exemplu, dacă o 
persoană nu îndeplinește numărul obligatoriu de simptome 
pentru a fi diagnosticată cu o tulburare, atunci persoana nu va 
primi un diagnostic, în ciuda faptului că simptomele îi afectea- 
ză funcţionarea. În plus, se pierde și utilitatea în practica clini- 
că, întrucât pierdem o modalitate de a descrie un pacient folo- 
sind etichete diagnostice bine-cunoscute. Totodată, Peter Tyrer, 
coordonatorul secțiunii despre tulburările de personalitate din 
viitoarea ediție a ICD (ICD-11), ce va fi publicată de OMS, susti- 
ne că sistemele tradiționale de clasificare nu au suficient suport 
empiric. În consecinţă, clasificarea categorială, mai ales în ceea 
ce priveşte tulburările de personalitate, nu este utilă în practica 
clinică (Tyrer, 2013). 

Poate vă veţi bucura să aflaţi că studiul tulburărilor de per- 
sonalitate este în plină evoluţie. Ca răspuns la neajunsurile de 
care am vorbit, ultimele cercetări din domeniul evaluărilor psi- 
hologice și psihopatologiei pun accentul pe modelele dimensi- 
onale, potrivit cărora psihopatologia personalităţii se manifes- 
tă pe o scală mergând de la funcționarea normală la disfunctia 
severă (Krueger şi colab., 2014). Aceste modele se bazează pe 
teorii ale trăsăturilor de personalitate, susținând că toți oamenii 
au personalități unice, cu trăsături primare şi secundare (Tyrer, 
2013). Aceste modele utilizează nu doar o abordare bazată pe 
trăsăturile de personalitate pentru a evalua și descrie aspec- 
tele psihopatologice, ci si un sistem de examinare a nivelului 
de disfunctionalitate a persoanei. Studiile au arătat că modelul 

334 dimensional de clasificare bazat pe trăsături dimensionale ale 
personalității poate răspunde multora dintre limitările inerente 
conceptualizării categoriale (Widiger & Trull, 2007). Prin urma- 
re, în loc să diagnosticati mai multe tulburări de personalitate 
la aceeași persoană, descrieti personalitatea printr-o constela- 
tie de scoruri înalte la diverse trăsături dezadaptative de per- 
sonalitate (Krueger & Markon, 2014). De asemenea, modelele 
dimensionale pot descrie mai bine funcţionarea dezadaptati- 
vă a personalităţii fără a face apel la diagnostice redundante 
(Widiger & Trull, 2007), prin organizarea trăsăturilor într-o 
structură ierarhizată, cu trăsăturile primare (cum ar fi nevro- 
tismul) pe un anumit nivel, iar fatetele mai specifice (anxietate, 
anxietate de separare etc.) la un nivel mai jos. Per total, modele- 
le dimensionale au mult mai mult suport empiric decât clasifi- 
cările categoriale tradiționale (Krueger şi colab., 2014; Widiger, 
2011). 

Se preconizează ca noul model al diagnozei tulburărilor de 
personalitate să fie implementat în ICD-11. Grupul de lucru 
dedicat reclasificării tulburărilor de personalitate în cadrul 
ICD-11 a recunoscut existenţa dificultăților menţionate anterior 
şi a decis să elimine categoriile distincte de tulburări de perso- 
nalitate. Mai precis, tulburările de personalitate vor fi privite 
din perspectiva trăsăturilor dimensionale de personalitate, care 
sunt încă în curs de a fi selectate în acest scop (Tyrer și colab., 
2014). Clasificarea principală va consta într-o singură tulburare, 
cu patru niveluri de severitate: personalitate dificilă (cu cod Z), 
tulburare ușoară a personalităţii, tulburare moderată a persona- 
litatii şi tulburare severă a personalității. Observati că tulburările 
de personalitate vor fi privite ca făcând parte dintr-un continu- 
um, potrivit acestui sistem de clasificare. Totodată, gradul de 

severitate devine un element de importanţă critică în stabilirea 
unui diagnostic şi va fi măsurat în diverse domenii de functiona- 
re (Tyrer si colab., 2014). Și DSM-5 s-a distanțat de modelul cate- 
gorial, propunând un model alternativ al tulburărilor de perso- 
nalitate în secțiunea a III-a a manualului (American Psychiatric 
Association, 2016). Si acest model alternativ reduce numărul 
categoriilor de tulburări de personalitate, evaluând tulburările 
de personalitate în funcţie de trăsăturile de personalitate si de 
gradul de afectare a funcționării persoanei. 

Un aspect foarte important în privința abordării dimensio- 
nale a procesului de diagnosticare tine de utilitatea clinică. Unii 
critici ai abordării dimensionale susțin că în practica clinică 
dimensiunile nu sunt ușor de folosit. Și totuși, atât noi, autorii 
capitolului, cât şi alti cercetători susţinem că folosirea dimensi- 
unilor ce indică severitatea unei tulburări este mai utilă în pro- 
cesul de decizie și clasificare decât criteriul politetic (Livesley, 
2012). Manualele de diagnoză prezintă deja un exemplu în acest 
sens: dizabilitatea intelectuală. Este vorba în acest caz de inteli- 
genta, un construct cu o distribuție normală, cu diferente indivi- 
duale. Scorurile foarte mici (presupunând de obicei două devia- 
tii standard sub medie) sunt considerate mai degrabă anormale, 
iar diagnosticul se pune atunci când se observă şi deficite adap- 
tative (când funcţionarea este afectată). O abordare la fel de utilă 
s-ar putea aplica și în cazul unei combinaţii dintre trăsăturile 
dimensionale ale personalităţii si disfunctionalitate, ca parte 
din procesul de diagnosticare (Crawford, Koldobsky, Mulder & 
Tyrer, 2011). 

În acest capitol vom face o analiză de caz din perspectivă 
tradițională (categorială; ICD-10) şi din perspectivă dimensiona- 
lä. Dat fiind scopul acestui capitol, vom exemplifica formularea 

336 tulburărilor de personalitate în termeni de trăsături de persona- 
litate şi disfunctionalitate descrise în literatura bazată pe studii 
empirice. În evalurea gradului de disfunctionalitate ne-am inspi- 
rat din schimbările propuse pentru ICD-11 si descrise de Tyrer 
și colaboratorii săi (2015). Sperăm ca această discuţie să vă ajute 
să folosiţi actualul ICD-10-CM si să imbratisati viitoarele schim- 
bări din diagnoza tulburărilor de personalitate. 


Cazul 


Anne este o femeie de rasă caucaziană în vârstă de 33 de ani, 
care a solicitat o evaluare psihologică în vederea diagnosticării 
și recomandării unui tratament. S-a adresat unei clinici locale 
de psihologie întrucât a fost diagnosticată cu „tulburare de per- 
sonalitate de tip borderline” de către un alt psiholog, dorind o 
confirmare a acuratetii diagnosticului. Anne declară la început 
că se luptă cu „întregul său sine” si că are „gânduri nebunesti”. 
A tot încercat să obțină ajutor de ani buni de zile, dar fără niciun 
rezultat. Spune că fiecare zi este „copleșitoare“și că nu relati- 
onează cu alte persoane, deși „este clar că nu așa ar trebui să 
fie“. Situaţia „a scăpat de sub control“ în ultimele 12 luni, Anne 
spunând că vrea să fie „lăsată în pace de toată lumea“. Se simte 
copleşită de stres si anxietate, iar în aceste situații „își pierde 
complet controlul” și se poartă „foarte urât... mai ales cu copi- 
ii”. Recunoaste că isi abuzeaza verbal si fizic copiii, fiindcă se 
simte coplesita de propriile sale emotii si de comportamente- 
le dificile ale copiilor. Spune ca abuzul verbal este frecvent, iar 
abuzul fizic are loc cam la două-trei luni. In consecinţă, Anne 
se confruntă cu o stare de suferință emoţională si probleme în 
diverse domenii de funcţionare. 

Pe lângă dificultatea de a-și controla emoţiile, Anne spune că 
are probleme grave în relațiile sociale. Afirmă că nu are încre- 
dere în oameni, că o sperie procesul de a menţine niște relaţii 
de prietenie și că persoanele importante pentru ea o vor trăda. 
Spune că nu vrea să aibă încredere în oameni pentru că o vor 
exploata, dacă le dă ea această ocazie. Declară că „urăște“ oame- 
nii; găseşte o „deosebită plăcere în a uri alti oameni“ întrucât, 
în acest fel, „nu sunt eu singura ticăloasă“. În mod evident, sen- 
timentele sale de inadecvare și ură de sine contribuie la faptul 
că evită situaţiile sociale, Anne nevrând să socializeze fără să fie 
sigură că nu va fi respinsă. Declară în mod repetat că este hiper- 
sensibilă la critici si că îi displace profund să se simtă rusinata. 
Şi totuşi, Anne subliniază (oarecum paradoxal) că își doreşte să 
aibă relaţii personale şi că nu vrea să fie singură. Ba chiar a făcut 
eforturi extreme de a evita să fie părăsită de un iubit, spunând 
că s-a comportat ca o „nebună“. Acest paradox se potriveşte cu 
faptul că Anne are sentimentul unei identități instabile sau ine- 
xistente, spunând: „Nici măcar nu ştiu cine sunt“. Anne spune, 
de asemenea, că se chinuie mult cu alimentaţia. Este subpon- 
derală si deseori își interzice să mănânce, mai ales când este 
supărată pe sine însăşi. O ingrozeste ideea de a se ingrasa si isi 
face multe probleme în legătură cu aspectul său fizic. Pe de altă 
parte, spune că nici nu vrea să mai ajungă „prea slabă“, afirma- 
tie care susţine teza unei identități instabile. Anne are, de ase- 
menea, și stări de „disociere“, în care se simte „de parcă nu ar 
fi prezentă... ca şi cum aş visa... simt furnicături în tot corpul; 
nu mă aflu pe această planetă“, o stare pe care o trăiește des în 
situaţii sociale. 

Nu e prima dată când Anne solicită ajutor. Când era în clasa 
a cincea sau a şasea a mers la psihologul şcolii pentru unele 

333 probleme de comportament. La vârsta de 14 ani i s-a recoman- 
dat „să facă psihoterapie cognitiv-comportamentala”, însă nu a 
vrut. Mai târziu, la 18 ani, a fost internată după o „cădere ner- 
voasa”. Anne relatează despre o „tentativă de suicid”, petrecu- 
tă după câteva luni, când a luat 36 de pastile de Effexor (sau 
venlafaxină, un inhibitor al recaptării serotoninei), dar spune 
că a fost mai mult un „strigăt de ajutor” decât o tentativă de 
suicid, întrucât voia ca „ceilalți să înțeleagă cât de mult sufăr“, 
deși declară că nu i-ar fi păsat prea mult dacă ar fi murit. Spune 
că a fost dusă la „secția de neuro” întrucât a avut trei episoade 
convulsive după supradoza de pastile. La vârsta de 20 de ani a 
făcut consiliere pentru agresiunea sexuală la care a fost supusă. 
Apoi a mai solicitat servicii psihologice din când în când, fără să 
observe vreo îmbunătăţire a situaţiei ei. 

Un element-cheie în formularea unui diagnostic este încadra- 
rea simptomelor actuale ale pacientului în contextul vieții sale. 
Anne nu-și aduce aminte prea bine de copilăria sa, însă spune 
că au fost etape uneori haotice, întrucât mama sa era ,, superstre- 
sată, deşi avea o inimă bună“. Tatăl ei dezvoltase dificultăţi 
comportamentale după o traumă cerebrală şi o „şantaja emo- 
tional” când îi spunea că o va renega dacă nu făcea ce voia el. 
Marturiseste că şi-a văzut tatăl abuzandu-i fizic pe cei doi fraţi 
mai mari ai ei, însă că nu-i făcuse acelaşi lucru și ei, fiindcă era 
fată. Tatăl îi arăta mai multă afecţiune ei decât băieţilor, care 
erau, astfel, gelosi pe ea si o porecliseră „prinţesa“. Îşi aduce 
aminte cum la un moment dat au vrut să o sufoce cu o pernă „ca 
să mă sperie, nu ca să mă omoare“. Totodată, isi aduce aminte 
că atunci când era mică (între 3 si 5 ani), fratele ei mai mare a 
inițiat niște jocuri sexuale cu ea. Spune că s-a simțit foarte deru- 
tată în momentul respectiv, dar că a uitat de acest lucru până 

când propria ei fiică a fost victima unei agresiuni sexuale. Anne 
mai spune și că în clasa a șasea a fost ţintuită la pământ de un 
grup de băieți care au amenintat-o că o vor viola. La vârsta de 
20 de ani a fost drogată cu flunitrazepam într-un bar, iar când 
s-a trezit, o persoană necunoscută o penetra cu degetul. Aceste 
tipuri de experienţe pot, în mod evident, să aibă o puternică 
influență asupra dezvoltării ulterioare a simptomelor, mai ales 
în raport cu reglarea emoţională. 

Anne spune, de asemenea, că în copilărie nu prea avea prie- 
teni şi nu-şi găsea locul. A avut un comportament foarte „sexua- 
lizat“ în pubertate, dezgolindu-și parti ale corpului ca să le vada 
băieţii, crezând că asa o să o placă. A început să bea alcool la 
vârsta de 13 ani fiindcă „voia să fie de gașcă si să aibă prieteni“. 
La vârsta de 17 ani a avut primul iubit, în vârstă de 20 de ani. 
El a insistat să facă sex, iar ea a fost de acord: „închideam ochii 
si pretindeam că nu mă aflam acolo”. El era și violent fizic fata 
de ea, iar Anne a reușit până la urmă să iasă din relaţie. Peste 
câţiva ani l-a întâlnit pe bărbatul care urma să devină tatăl copi- 
ilor ei, relația lor fiind una tumultoasă, în parte din cauza faptu- 
lui că el era dependent de metamfetamine, iar în cele din urmă 
relația s-a încheiat. Anne afirmă că are multe probleme cu copiii 
ei. Fiica ei (în vârstă de 11 ani) are „PTSD cronic“ [tulburare de 
stres posttraumatic] din cauza unei agresiuni sexuale si are des 
„Stări de disociere“. Fiul ei (în vârstă de 8 ani) are și el „anxietate 
din cauza unei traume“ şi are mari probleme de comportament 
la scoala si acasă. 

De 3 ani şi jumătate încoace, Anne are o relaţie cu un băr- 
bat înrolat în forţele navale si care nu stă prea mult pe acasă. 
Descrie relaţia lor ca fiind mai „ciudată“, cei doi având dese des- 
partiri din cauza izbucnirilor ei emoţionale. Și totuși, au rămas 

împreună. El o susţine foarte mult, iar copiii „îl adoră“. Anne 
îl iubeşte si i-a fost fidelă încă de la început, declarând că „mă 
îndrăgostesc repede, aşa încât nu vreau să mă culc cu altcineva 
și să încep să am sentimente fata de acea persoană“. Din nefe- 
ricire, iubitul ei urmează să fie trimis în Antarctica pentru cel 
puţin șase luni, ceea ce o face să se simtă stresată. 


Evaluarea conform ICD-10-CM 


ACTIVITATEA 14.1: 


Cum intelegeti dumneavoastră toată această constelație com- 
plexă de simptome? Din punctul de vedere al diagnosticului, 
ce comportamente și emoții sunt cele mai relevante? Ce alte 
informaţii vă sunt necesare? 


Este imperios necesar să aveți mai multe surse de informaţii 
pentru a putea diagnostica o personalitate patologică, întru- 
cât este de aşteptat ca un adult să aibă tipare comportamen- 
tale pervazive si complexe, care nu pot fi identificate doar pe 
baza unei singure surse de informatii (de exemplu, prin inter- 
viul clinic). Mai mult, se recomanda ca evaluarile psihologice 
sustinute de dovezi sa se fundamenteze pe surse multiple de 
informatii (vezi Bornstein, 2016). Desigur, un interviu clinic 
complex este necesar, cum ar fi Interviul clinic structurat pen- 
tru tulburările de pe Axa II — DSM-IV (First, Gibbon, Spitzer, 
Williams & Benjamin, 1997) care sa sporeasca fidelitatea inter- 
viului. Am inclus, totodata, si testul Minnesota Multiphasic 
Personality Inventory—2—Restructured Form (MMPI-2-RF; 

Ben-Porath & Tellegen, 2008), un inventar de personalitate 
multifazic folosit pe scală largă, pentru a extinde sursele de 
informare şi a spori fidelitatea. 

Nu s-a putut obține de la Anne un profil de MMPI-2-RF 
interpretabil, sugerând supraraportarea unor emoţii negative 
extreme, ceea ce este de înțeles, dat fiind istoricul ei, însă inter- 
viul structurat a fost de ajutor în colectarea următoarelor infor- 
matii: Anne manifestă atât impulsivitate, cât si o considerabilă 
instabilitate afectivă persistentă. S-a prezentat într-o stare de 
distres accentuat şi a vorbit despre anxietate, stres şi ură de 
sine „copleșitoare“, precum si despre dispoziţia sa ,,groazni- 
ca”. Totodată, Anne manifestă in mod constant o furie intensă 
si incontrolabila fata de copiii ei, însoţită de abuzuri verbale si 
uneori fizice, precum şi o suspiciozitate generală cu privire la 
alti oameni. În privinţa impulsivitatii, din declaraţiile lui Anne 
rezultă probleme legate de promiscuitate sexuală, consum exce- 
siv de alcool, cumpărături sub impulsul momentului, precum 
si furturi din magazine în copilărie. În plus, Anne are un isto- 
ric de relaţii instabile, caracterizate de violenţă sexuală, violen- 
ta fizică sau despartiri şi împăcări bruste, cu o predilecție spre 
poli extremi, idealizare sau devalorizare (de exemplu, se îndră- 
gosteşte repede, dar la fel îi şi „urăște“ pe ceilalți). Manifestă 
nesiguranță cu privire la sentimentul propriei identități si un 
istoric de diverse și numeroase roluri vocationale, studii şi asis- 
tenta psihologică tot de o manieră imprevizibilă și inconstan- 
tă. A mai raportat și gânduri suicidare recurente (de exemplu, 
se gândeşte des la moarte) si comportamente de autovătăma- 
re (autoînfometare și o tentativă de suicid). În fine, manifestă 
un sentiment cronic de vid interior, cu impresia că „nu se află 
nimic acolo“. 

Anne manifestă o serie de simptome caracteristice pentru 
mai multe tulburări mentale. Dat fiind istoricul său de traumă 
semnificativă, dificultăţile de autoreglare emoţională si starea de 
hipervigilenta, partial ca reacţie la traumă, un posibil diagnostic 
este cel de tulburare de stres posttraumatic (F43.1). Nivelul stării 
ei de suferință, însoțită de un grad înalt de anxietate și stres, la 
care se adaugă numeroasele evenimente traumatice din copilă- 
rie, printre care numeroasele episoade de abuz sexual sau agre- 
siune fizică, ar trebui să vă ducă cu gândul la PTSD. Si totuşi, 
pacienta nu a declarat prezenţa unor amintiri intruzive, retrăirea 
în minte a episodului traumatic sau chiar hipervigilenta obser- 
vata de obicei în cazuri de PTSD. Mai sunt și alte simptome 
necaracteristice pentru PTSD, cum ar fi ura de sine si extrema 
instabilitate din relaţiile interpersonale. Diagnosticul de PTSD 
este exclus şi din pricina faptului că tabloul clinic nu este unul 
tipic și nu putem stabili dacă simptomele au debutat la şase luni 
de la evenimentul traumatic. 

Anxietatea socială extremă, teama de critică şi comportamen- 
tul de retragere ne pot duce cu gândul la un diagnostic de fobie 
socială (F40.11). Dar fobia socială nu poate explica faptul că îşi 
abuzează copiii şi că are relaţii instabile caracterizate de suspi- 
ciozitate şi sentimente de ură, presupunând mai multă agresi- 
vitate implicită decât în caz de fobie socială generalizată, care 
derivă în principal din teama de a fi criticat si evaluat negativ 
de către ceilalți. 

Emotiile negative extreme, printre care dispoziţia deprimata 
și ura de sine, gândurile de suicid si sentimentul cronic de vid 
interior, pot sugera şi o tulburare depresivă majoră recurentă 

(F33.1). Persoanele cu tulburare depresivă majoră trăiesc de 34 
regulă emoţii negative şi un puternic sentiment de inferioritate. 
De obicei, relaţiile cu ceilalți nu sunt caracterizate de agresivi- 
tate, spre deosebire de sentimentul inadecvării personale sau 
chiar al agresivitatii îndreptate spre interior, ceea ce ar însemna 
că tulburarea depresivă majoră nu este un diagnostic potrivit. 

După cum veţi observa din restul formulării, opinia noas- 
tra este că simptomele si comportamentele lui Anne se justifică 
mai bine prin prisma unui stil dezadaptativ, cronic şi inflexibil 
de personalitate, sub forma unei tulburări mixte de personali- 
tate.25 Să începem cu simptomele care nu se potrivesc celorlalte 
diagnostice menţionate mai sus. 

Multe dintre simptomele lui Anne par să se concentreze pe 
modul în care ea se percepe în raport cu alte persoane. Anne 
are sentimente persistente şi pervazive de tensiune şi teamă, dat 
fiind că se simte des stresată şi copleșită, mai ales în situaţiile 
sociale. Mai departe, a indicat o lipsă de disponibilitate spre a 
se apropia de alte persoane fără să fie sigură că o vor plăcea, 
reținere în relaţiile intime, precum si reticenta în a se încrede în 
ceilalți de teamă că o vor respinge. Se teme atât de mult că va fi 
criticată sau respinsă în situaţii sociale, încât evită astfel de oca- 
zii. Manifestă inhibitie în relaţiile sociale din cauza sentimentu- 
lui pervaziv de inferioritate şi a sensibilităţii la critică. Pe lângă 
teama de a se face de rușine și de a fi respinsă de ceilalți, Anne 
a demonstrat o evidentă si recurentă suspiciune că alte persoane 
ar profita de ea sau ar abuza de ea dacă ar avea ocazia (decla- 
rând că „nu e bine să ai încredere în nimeni“). Conform spuse- 
lor ei, „urăște“ oamenii de mai multă vreme, având îndoieli cu 


25 Tulburarea mixtă de personalitate (F61.0) este inlcusă în ICD-10, dar nu și în ICD-10-CM. 
Mai târziu în acest capitol vom formula și diagnosticele conform ICD-10-CM. (N. red.) 

privire la motivele lor şi manifestând o lipsă de încredere și ide- 
atie paranoidă în legătură cu intenţiile celorlalți şi cu sensurile 
ascunse ale unor comentarii nevinovate. Totodată, poartă pică si 
nu are încredere în fidelitatea partenerului. Evident, toate aceste 
gânduri si sentimente o fac să evite să iasă în lume. 

Acest set de simptome se potrivește cel mai mult cu un pat- 
tern persistent şi pervaziv ce reflectă un stil inflexibil de coping 
și de relationare cu oamenii, ducând la probleme pe termen lung 
în situaţii sociale sau vocationale, pe lângă distres perceput, 
toate acestea fiind caracteristici de bază ale unei tulburări de 
personalitate. Conform unui sistem tradițional de diagnosticare, 
aceste simptome sociale sunt incluse în două tulburări de per- 
sonalitate diferite: tulburarea de personalitate evitantă (F60.6), 
care acoperă anxietatea şi sentimentul de inadecvare pe care le 
trăieşte în relații, precum şi tulburarea de personalitate parano- 
ida (F60.0), in care intra suspiciozitatea si agresivitatea pe care 
le arată în relaţiile cu ceilalți. 

Probabil ati observat faptul că multe dintre aceste simptome 
se regăsesc în ambele diagnostice — în special disfunctionalita- 
tea extremă din relaţiile interpersonale, incluzând efortul de a 
evita relaţiile apropiate — dar şi faptul că aici se pierde atuul 
principal al unui sistem de diagnosticare pe bază categorială (şi 
anume, ușurința de comunicare între specialiștii din domeniul 
sănătăţii), mai ales din cauza gradului înalt de comorbiditate 
(trebuie menționat că Anne manifestă trăsături tipice si pentru 
alte două tulburări de personalitate — tulburare de personalita- 
te antisocială [F60.2; impulsivitate şi agresivitate] şi tulburare de 
personalitate obsesiv-compulsivă [F60.5; rigiditate si incapata- 
nare]). Prin urmare, avem nevoie de patru categorii de diagnos- 
tic pentru a acoperi diversitatea de comportamente și emoții 

remarcate la Anne. Cu ce ne ajută o listă de patru diagnostice 345 
pentru a înţelege ce se întâmplă cu Anne? Există o modalitate 

mai concisă si eventual mai bine susținută empiric de a organiza 

toate aceste date? 


ACTIVITATEA 14.2: 


Înainte să citiți mai departe, gândiţi-vă cum ati putea 
organiza simptomele și trăsăturile lui Anne conform unui 
model dimensional. Descrieti unde se află pe dimensiunea 
disfunctionalitatii discutată anterior în acest capitol. Care 
este modul în care dumneavoastră, în cuvintele dumnea- 
voastră proprii, ati descrie personalitatea ei (dezadaptativă) 
de o manieră succintă, fără limitarea impusă de categoriile de 
diagnostic? 


Un model dimensional al disfunctionalitatii si trăsăturilor 
pentru a caracteriza un stil de personalitate reprezintă o poten- 
tiala soluţie. Există probleme de funcționare în cazul de fata? Să 
ne uităm la datele culese. Anne evită situaţiile sociale, fiind des 
mânioasă şi agresivă cu ceilalți ca urmare a lipsei de autoreglare 
emoțională. Se așteaptă mereu numai la rău din partea celorlalți 
și le atribuie intenţii ostile în circumstanţe ambigue. În plus, îi 
este greu să se angajeze și să păstreze o slujbă. De asemenea, are 
un tratament abuziv fata de copiii săi si nu are încredere în pro- 
pria capacitate de a avea grijă de copii, într-atât încât a permis 
să fie înregistrată pe casetă video declarând că îi abuzează, în 
speranţa că în acest fel îi vor fi luaţi din grijă. Prin urmare, func- 
tionarea lui Anne este afectată în domeniile interpersonal, ocu- 
pational si legal. Folosind sistemul tulburărilor de personalitate 

burare severă de personalitate. 

Simptomele şi trăsăturile lui Anne pot fi descrise mai concis 
din perspectiva trăsăturilor de personalitate. Anne a atins un 
nivel înalt dezadaptativ de afectivitate negativă și introversie. Se 
poate spune că a atins cote înalte la trăsăturile ce reflectă instabi- 
litatea emoțională (dată fiind incapacitatea ei de a-şi regla emo- 
tiile), anxietatea (dată fiind anxietatea ei intensă si pervazivă, 
mai ales în interacţiunile sociale), nesiguranța legată de separa- 
re (dată fiind teama ei de respingere și abandon), ostilitate (dată 
fiind tendinţa spre mânie si intoleranta la frustrare), deprima- 
re (dată fiind tendinţa de a se simţi deprimată, nefericită, fără 
de speranţă si tendinţa suicidară), precum si suspiciozitatea 
(din cauza ideatiei paranoide şi neîncrederii în alti oameni), din 
domeniul afectivității negative. În privinţa introversiei, Anne are 
un grad înalt de retragere socială (dată fiind tendinţa ei de a se 
izola) şi anhedonie (din cauza incapacității de a se bucura de 
activităţi în mediul ei și din cauza sentimentului cronic de vid 
interior). Anne dă dovadă, de asemenea, de un nivel moderat 
de impulsivitate si psihotism (din cauza tendinţelor sale diso- 
ciative). 

Prin urmare, modelul propus pentru ICD-11, model ce inclu- 
de gradul de deteriorare a funcționării (deteriorare severă, în 
cazul lui Anne) și o descriere concisă bazată pe modelul dimen- 
sional al trăsăturilor, acoperă întreagă gamă a patologiei perso- 
nalitatii (Anne atinge un nivel înalt de afectivitate negativă și 
introversie). Un diagnostic util din punct de vedere clinic poate 
fi făcut fără a trebui să încadrăm persoana într-o categorie de 
tulburări de personalitate de o validitate îndoielnică (Tyrer si 
colab., 2015). 

Considerații etice — cum vă protejați pacientul 


ACTIVITATEA 14.3: 


Ce dileme etice ar putea să apară în cazul de fata? Vă îngri- 
jorează situaţia copiilor lui Anne? Dacă da, puteţi întreprinde 
vreo acțiune pentru a le asigura siguranţa, dar fără a-i face un 
rău lui Anne? 


Sunt două probleme de etică pe care ar trebui să le aveţi în 
vedere. În primul rând, Anne a spus (fiind înregistrată video în 
timpul ședinței inițiale) că se enervează si își pierde cumpatul 
atât de rău încât isi abuzeaza fizic copiii. Psihologii au obligaţia 
legală de a raporta autorităților desemnate în acest sens atunci 
când au motive clare să creadă că un minor a fost supus sau este 
în pericol iminent de a fi supus abuzului sau neglijentei; acest 
lucru ar trebui să fie clar precizat în timpul procesului de obti- 
nere a consimțământului informat. În situaţii de acest fel, tre- 
buie să puneţi în balanţă respectarea responsabilitatii etice de a 
păstra confidentialitatea, pe de o parte, si reducerea riscului de 
vătămare a altora şi respectarea legii, pe de altă parte. Mai este 
și o chestiune de gestionare a riscurilor. În cazul în care copiii 
ar fi vatamati și dumneavoastră nu ati raportat informații care 
să fi ajutat la protejarea lor, puteţi fi considerat vinovat. Uneori, 
după cum se întâmplă şi în cazul de fata, clienţii recunosc că 
la un moment dat s-au simţit atât de copleșiți de starea în care 
se aflau şi s-au temut atât de mult că le-ar putea face ei înşişi 
un rău copiilor, încât au manipulat singuri situaţia, știind care 
vor fi consecințele. Este important ca în acest gen de situaţii să 

348 continuaţi să fiți atenţi la orice semne de abuz curent sau poten- 
tial risc de abuz. 

O a doua mare problemă (având legătură cu prima) este ris- 
cul de autovătămare. În cazul lui Anne, date fiind intensitatea și 
frecvenţa abuzurilor fizice împotriva propriilor copii şi faptul că 
a spus că nu este capabilă să aibă grijă de ei, luaţi hotărârea să 
contactaţi direcția de protecţie a copilului. Chiar dacă Anne și-a 
exprimat la un moment dat dorinţa să-i fie luaţi copiii din grijă, 
se supără foarte rău şi ameninţă cu suicidul la auzul posibilității 
ca asistenţa socială să-i ia copiii. Întrucât vă mărturisese deja că 
are gânduri legate de moarte și dat fiind că se află într-o stare 
de neputinţă și lipsă de speranţă, riscul de suicid este mare. Din 
nou se pune problema cântăririi obligaţiilor legale și etice. Ca 
primă măsură, trebuie să faceți o evaluare informală a riscului 
de suicid, pentru a stabili probabilitatea de autovătămare; aici 
intră evaluarea intenţiei de a se sinucide, exprimarea unui plan 
de suicid şi gradul de acces la mijloacele de a pune în aplicare 
această intenţie. Planurile de siguranţă în formă verbală sau scri- 
să (sau ambele forme) sunt un prim pas înspre a-i ajuta pe clienţi 
să dezvolte răspunsuri mai adaptative la ideatia suicidară. Daca 
nu aveţi încredere că genul acesta de intervenţie ar avea vreun 
efect pozitiv, trebuie să luați în calcul internarea sau contactarea 
serviciilor de urgenţă. 

O a treia întrebare este dacă vreţi să oferiţi servicii psihologi- 
ce unei persoane atât de vulnerabile, dar atât de inflexibile şi cu 
atât de multe probleme ca Anne. Aveţi dreptul să decideti în ce 
domeniu de competenţă vreţi să vă specializaţi ca psiholog şi ce 
abilităţi vreți să dezvoltați. Pe de altă parte, nu aveţi dreptul etic 
de a refuza servicii anumitor persoane din diverse motive, pre- 
cum cele menţionate de legislaţia federală (Asociaţia Psihologilor 

Americani | APA; 2017]; Principiile etice si codul de conduită [Codul 
de etică al APA; Standardul 3.01, Discriminare incorectă). Va tre- 
bui să decideti dacă există o obligaţie etică să livrati servicii psi- 
hologice persoanelor din grupuri vulnerabile și cu acces limitat 
la serviciile psihologice, ca în situaţia de fata (vezi APA (2017), 
Codul de etică, Principiul E: Respectarea drepturilor și demnită- 
tii persoanei; precum și Asociaţia Psihologilor Canadieni [CPA; 
2017] Codul de etică, Standardul I, Valorile II, IV). 


Managementul riscurilor — cum vă protejați pacientul 
și cum vă protejați pe dumneavoastră înșivă 


ACTIVITATEA 14.4: 


Ce riscuri ar putea apărea în lucrul cu un pacient precum Anne, 
care are probleme de autoreglare emoțională și instabilitate 
afectivă? Ce puteţi întreprinde pentru a vă proteja pe dum- 
neavoastră înșivă și pentru a acţiona concomitent spre binele 
lui Anne în situaţia în care pacienta devine ostilă și dezvoltă 
rezistență la tratament? 


Dacă hotărâți să lucraţi în terapie cu o persoană precum 
Anne, este extrem de important să fiți conștient de ce trebuie să 
faceţi pentru a vă proteja. Un prim pas important este să-i pre- 
cizati foarte clar lui Anne ce rol veți avea si cum va decurge tra- 
tamentul. Aceasta este o formă de management al așteptărilor. 
Este important să explicati foarte clar încă de la bun început cât 
de departe veți merge şi cum veți proceda. Cu alte cuvinte, este 
important să definiti clar limitele. Mai mult, este important ca 

și dumneavoastră insiva să nu încălcaţi aceste limite. Modul in 
care Anne relationeaza cu ceilalți este inconstant si inflexibil, 
însă, în acelaşi timp, Anne știe bine cum să-i facă pe ceilalți să 
aibă reacţii fata de ea care Îi scad sau îi cresc nivelul de anxie- 
tate. Persoanele care o cunosc ar descrie-o pe Anne ca având 
un comportament manipulativ. Astfel, ar putea fi foarte ușor să 
cedati unora dintre cerințele sau solicitările ei — ca modalitate 
de a vă gestiona propria anxietate. Odată ce porniţi pe aceas- 
tă cale, riscurile cresc. Unii psihologi ajung să încalce cadrul, 
dorind să-și ajute pacienţii cu cele mai bune intenții. 

Din cauza problemelor ce pot apărea cu pacienţi precum 
Anne, este foarte important să aveţi un grup de colegi care să 
vă susțină şi cu care să vă consultaţi astfel încât să vă asigu- 
rati că nu o luați pe panta încălcării cadrului. După cum vi se 
va explica în capitolul 15, interacțiunea cu un grup de colegi și 
specialiști este un aspect esenţial al terapiei comportamentale 
dialectice (DBT26). 


Concluzii 


ACTIVITATEA 14.5: 


Tabloul clinic prezentat de Anne este în mod evident unul 
foarte complex. Ce recomandări de tratament ati face? Care 


sunt cele mai importante scopuri ale tratamentului, din punc- 
tul dumneavoastră de vedere și din punctul de vedere al lui 
Anne? Ati vrea să vă concentrați atenția asupra vreunui aspect 
anume al personalităţii sau comportamentelor ei? 


26 DBT — dialectical behavior therapy. (N.t.) 


JACK B. SCHAFFER, EMIL RODOLFA 


Cazul lui Anne ar fi dificil de abordat de către orice psiho- 
log, dată fiind severitatea patologiei manifestate de personali- 
tatea lui Anne. În mod clar, Anne ar beneficia de pe urma unei 
psihoterapii individuale intensive, concentrată pe dezvolta- 
rea unor mai bune abilități de reglare emoţională, abilități 
de coping, stimă de sine şi relaţii interpersonale. Abordarea 
comportamentală dialectică (vezi capitolul 15 din acest 
volum) este susținută empiric (vezi Neacsiu, Eberle, Kramer, 
Wiesmann & Linehan, 2014) şi este de preferat, întrucât inclu- 
de mai multe strategii de reducere a riscului de autovătămare 
și vătămare a altor persoane, abilități de mindfulness, stra- 
tegii cognitiv-comportamentale, antrenamentul abilităţilor 
sociale și sprijin continuu. Cu toate acestea, DBT este un tip 
de tratament specializat care nu este întotdeauna disponibil 
în comunităţile mai mici în formula sa completă. Prin urma- 
re, dat fiind că multe dintre trăirile şi comportamentele lui 
Anne se datorează unor scheme cognitive dezadaptative, o 
abordare cognitiv-comportamentală se poate folosi acolo 
unde terapia comportamentală dialectică nu este disponibi- 
la (vezi Stoffers si colab., 2012). Disfunctionalitatea de care 
sufera Anne este, in mare parte, o disfunctionalitate la nivel 
de coping. Anne si-a dezvoltat un set de mecanisme de coping 
care nu îi sunt utile, drept pentru care ea trăieşte in conti- 
nuare o intensă suferință emoțională. Stilul ei de coping nu 
are un impact pozitiv nici asupra persoanelor din jur, drept 
pentru care oamenii nu apreciază comportamentele lui Anne. 
Scopul oricărei terapii este de a o ajuta pe Anne să dezvolte 
abilități comportamentale și emoţionale mai eficiente, astfel 
încât să înveţe să răspundă mai eficient la problemele cu care 
se confruntă. 

Dată fiind severitatea acestui caz, doar un psiholog spe- 
cializat în tratarea tulburărilor de personalitate ar trebui să 
lucreze cu Anne. Totodată, recomandăm ferm ca lui Anne să 
i se facă o evaluare psihiatrică în vederea unui tratament cu 
medicamente psihotrope (pentru problemele grave de reglare 
afectivă deficitară), astfel încât un psihiatru să hotărască dacă 
este nevoie de un asemenea tratament adiţional. În cele din 
urmă, oricare ar fi modalitatea de tratament, personalitatea 
lui Anne nu se va schimba radical. Mai degrabă, scopul tra- 
tamentului va fi ca Anne să acumuleze suficiente abilități de 
coping pentru a dezvolta comportamente mai adaptative în 
fata unor situaţii stresante, chiar si în condiţiile profilului ei 
de personalitate. 

F60.3 Tulburarea de personalitate 
de tip borderline 


Joyce P. Yang si Marsha M. Linehan 


Tulburarea de personalitate de tip borderline (BPD?”) este o 
tulburare grava, caracterizata de un pattern pervaziv de regla- 
re deficitara si instabilitate in toate domeniile de functiona- 
re. Persoanele cu tulburare de personalitate de tip borderline 
au dificultati in reglarea propriilor emotii si deseori manifes- 
ta comportamente suicidare si non-suicidare de autovatama- 
re. Aproximativ 10% dintre persoanele cu tulburare de perso- 
nalitate de tip borderline se sinucid (Linehan, Rizvi, Welch & 
Page, 2000). Se estimeaza ca prevalenta acestei tulburari in ran- 
dul populatiei generale este in jur de 1- 2%, ceea ce inseamna 
că este una dintre cele mai des întâlnite tulburări de personali- 
tate (Lenzenweger, Lane, Loranger & Kessler, 2007; Torgersen, 
Kringlen & Cramer, 2001). În același timp, există ezitări din par- 
tea psihologilor privind oferirea de tratament clienţilor diagnos- 
ticati cu tulburare de personalitate de tip borderline, din cauza 
comportamentelor interpersonale dificile ale acestora, precum si 
a unui înalt potenţial de risc. 


27 Borderline personality disorder. (N.t.) 

Cazul 


În calitate de psihoterapeut în cadrul unui echipe de terapie 
comportamentală dialectică (DBT), v-a fost trimisă o clientă în 
vârstă de 20 de ani, de origine asiatico-americană, recent exter- 
nată dintr-o secție de psihiatrie după o tentativă de suicid prin 
supradoză de litiu. Clienta, pe nume Jenny, spune că tentativa 
a avut loc în timpul unei perioade foarte stresante, în special 
din pricina examenelor de final de sesiune la facultatea tehni- 
că pe care o frecventează şi a faptului că tatăl ei a fost recent 
diagnosticat cu cancer. Relatează că în ziua în care a încercat 
să se sinucidă, s-a simţit cuprinsă de o stare de agitaţie haotică 
și de dorinţa de a face orice pentru a scăpa de durerea pe care 
o simțea. A consumat o cantitate mare de alcool (de obicei nu 
bea) si a înghiţit toate pastilele psihotrope pe care le-a găsit, 
însemnând o doză potential letală de litiu. Afirmă că nu și-a 
planificat acest gest. Mai degrabă a acţionat impulsiv în încer- 
carea de a face orice pentru a scăpa de durere. Colega ei de 
cameră a găsit-o în baie și a sunat la serviciul de urgenţă. După 
ce a fost tratată la camera de gardă, a fost internată la secția 
de psihiatrie timp de două săptămâni, până când a fost exter- 
nată fiind considerată stabilă. Jenny se prezintă la tratament 
spunând că de fapt voia să trăiască, dar că simţea în fiecare zi 
impulsul să-și pună capăt zilelor sau să-și facă rău, precum și 
o stare de intensă suferință emoţională (incluzând emoţii pre- 
cum ruşinea, tristeţea si lipsa de speranţă, pe care cu greu le 
tolerează). Jenny a mai avut tentative de sinucidere în timpul 
liceului și după începerea facultăţii, ambele constând în ingera- 
rea unor supradoze de medicamente. Fiecare tentativă a presu- 
pus o stare de ambivalenta, Jenny simțind nevoia să scape, dar 

358 nu neapărat să moară; dupa cum spune ea însăşi, „dacă s-ar 
întâmpla să mor ca să scap de suferinţă, ar fi OK”. Afirmă că 
gândurile sale suicidare nu se trag dintr-o dorinţă de a muri, ci 
de a scăpa de durere. Are un întreg istoric de comportamente 
nonsuicidare de autovătămare, inclusiv încercări de a se tăia pe 
braţe si coapse. La începutul tratamentului, Jenny isi ia anga- 
jamentul să încerce să rămână în viaţă timp de o lună pentru a 
da o șansă terapiei. 

Pentru a monitoriza comportamentul suicidar al lui Jenny 
(vezi şi capitolul 6 din acest volum), este imperios necesar să 
evaluati letalitatea, si anume gradul în care mijloacele de sinuci- 
dere la care are acces pot să ducă la deces (o armă de foc prezin- 
tă un grad înalt de letalitate; cinci pastile de Tylenol înseamnă 
un grad scăzut de letalitate etc.). Un alt factor important este 
reprezentat de iminentă, şi anume gradul de urgenţă al planului 
pus la punct de pacient (de exemplu, afirmaţia „Am de gând 
să fac acest lucru imediat după ședința de terapie“ prezintă un 
grad ridicat de iminenta, iar afirmaţia „Într-o bună zi s-ar putea 
să trec la fapte“ prezintă un grad mai scăzut de iminenta). De 
asemenea, este bine să evaluati accesul la mijloace pentru a vedea 
dacă pacientul poate duce la îndeplinire planul de suicid. De 
pildă, dacă pacientul intenționează să ia o supradoză de medica- 
inente, dar nu are rețetă pentru ele și nu cunoaște pe nimeni care 
să-i poată da aceste pastile, înseamnă că nu are acces la mijlocul 
preferat de sinucidere. Însă dacă intenţionează să se stranguleze 
cu o curea si are acasă un dulap plin de curele, înseamnă că are 
acces imediat la mijlocul de sinucidere. Totodată, pentru con- 
ceptualizarea funcţiei pe care o îndeplineşte tentativa de sinu- 
cidere, este bine să vă lamuriti dacă pacientul vrea să moară, să 
scape, să tragă un semnal de alarmă cu privire la suferința sa ori 

să aibă acces la diverse tipuri de sprijin (de exemplu, sub forma 
internării în spital). 

Când Jenny avea aproape cinci ani, a trecut de trei ori prin- 
tr-o situaţie în care o matusa a bruscat-o în timp ce îi curăța 
organele sexuale, i-a aplicat pedepse fizice şi i-a adresat cuvin- 
te urâte. Jenny are în prezent flashbackuri şi amintiri ale aces- 
tor momente, asociate cu o intensă durere emoțională, precum 
şi impulsuri suicidare şi de autovătămare. Jenny relatează că 
i-a spus mamei ei despre aceste incidente, dar că mama sa nu 
a luat-o în serios si nici nu a întreprins nimic în acest sens. Își 
descrie relaţia cu părinţii ca fiind caracterizată de inconstanta — 
nevoile de bază îi erau acoperite, însă emoţiile ei nu erau decât 
rar validate, mama ei spunându-i „să se descurce singură“ sau 
reprosandu-i că este prea „sensibilă“ ori de câte ori Jenny se 
confrunta cu emoţii negative. 

Jenny are anxietate dispoziţională3 si o posibilă sensibilitate 
biologică la emoţiile negative. În special în momentele de vul- 
nerabilitate (în perioade de stres ridicat, cu dureri menstrua- 
le etc.), Jenny tolerează cu greu emoții precum ruşinea, triste- 
tea sau furia îndreptată împotriva propriei persoane, apelând 
la comportamente dezadaptative precum punerea la cale a unui 
act suicidar sau de autovătămare sau prin vărsături ori purgatii 
după ingerarea unor alimente. De mai multi ani, Jenny se luptă 
cu comportamente de tipul subalimentării, urmată de supra- 
alimentare si purgatie. Ea are episoade impulsive de mâncat 
excesiv, urmat de vărsături, atunci când trece printr-o perioa- 
dă de suferință emoţională, ducând la trăirea ulterioară a unor 
sentimente de vinovăţie şi rușine, precum şi la restricționarea 


28 Anxietatea ca trăsătură (trait-anxiety), nu ca stare de moment, prin urmare, o anxietate 
pervaziva în viata persoanei. (N.t.) 

alimentării în ziua de după, în încercarea de a compensa mân- 
catul excesiv şi vărsăturile din ziua precedentă. După o zi de 
restricţii alimentare, Jenny se trezește în mijlocul nopţii pentru 
a consuma cantități excesive de mâncare din nou, într-o stare pe 
care o descrie ca fiind una de „ca de transă“, de parcă nu ar fi 
trează sau conştientă de ce face. 

Jenny se gândește mult la sinucidere, face planuri pentru cum 
să-şi ia viaţa, ce mijloace letale să folosească şi cum să facă rost 
de ele, ruminând despre ce înseamnă să fii mort. Se gândeşte la 
fel de intens si detaliat și la posibilitățile de autovătămare. 

Jenny spune că, desi tine la părinţii ei si se simte responsabi- 
lă pentru soarta lor, şi-ar dori să aibă o relație mai consecventă 
cu ei. Afirmă că uneori se simte apropiată de ei, apoi total deco- 
nectată, apoi iar apropiată şi tot aşa, pe măsură ce alternează 
între gândul că părinţii ar fi trebuit să o protejeze de experien- 
ta traumatică cu mătușa ei şi gândul că totul a fost din vina ei, 
nu a părinţilor ei. La fel gândeşte si despre prietenii ei, ba se 
simte dezamăgită de ei, ba acceptă faptul că toți oamenii mai și 
greşesc. Vrea să evite o prea mare apropiere de oameni fiindcă 
se teme să nu o părăsească, însă îşi doreşte cu ardoare relaţii 
apropiate cu cei din jur. Toate aceste gânduri contradictorii şi 
instabilitatea dorințelor și identităţii de sine îi afectează viaţa în 
diverse feluri. Din cauza acestor valori instabile, spune că are în 
mod cronic un sentiment de vid interior şi de neputinţă în ges- 
tionarea emoțiilor. 

În timpul interviului, Jenny vă lasă impresia unei persoane 
foarte compliante. Este cooperantă, deschisă si pare să-și doreas- 
că sincer o viaţă de care să se bucure. Pare motivată să partici- 
pe la tratament şi să facă exerciţiile pe care i le veţi da. Cu toate 
acestea, vă temeti că începe să-și piardă speranţa, iar suferința 

ei interioară și impulsurile suicidare și de autovătămare rămân 361 
la cote îngrijorătoare. 


Evaluarea conform ICD-10-CM 


ACTIVITATEA 15.1: 


Ce alte teste ati mai vrea să faceți pentru a avea o imagine mai 
clară cu privire la Jenny? Asupra căror comportamente și atitu- 
dini vreți să vă concentrați atenţia în timpul evaluării iniţiale? 


O evaluare minuțioasă și corectă este extrem de importantă 
pentru efectuarea cu succes a tratamentului. Majoritatea erorilor 
sau eșecurilor în terapie pot fi privite ca erori de evaluare. Dată 
fiind complexitatea cazului lui Jenny, realizați că evaluarea va 
fi un proces continuu, care se va suprapune cu o primă fază a 
tratamentului. Pentru a-i înțelege suferința emoțională și impul- 
surile de a se sinucide sau de a-și face rău, este nevoie de o clară 
și precisă analiză a lanțurilor comportamentale. Analiza lanțurilor 
comportamentale implică definirea comportamentului-tinta 
(comportamentul nedorit) şi înţelegerea tuturor conexiunilor ce 
duc la declanșarea comportamentului, începând cu evenimentul 
declanșator. Întrucât Jenny nu a cedat în fata impulsurilor suici- 
dare sau de autovătămare în ultimele săptămâni, comportamen- 
tul-tinta pe care vreţi să-l intelegeti este modul în care Jenny se 
gândește și concepe planuri de suicid și autovătămare. Analiza 
lanțurilor comportamentale a arătat următoarele conexiuni: 

1. Factorii proximali de vulnerabilitate, care sunt factori din 

trecutul ei imediat, și anume evenimentele care au avut 

362 loc în timpul zilei şi care au făcut-o să fie vulnerabilă în 
fata emoţiilor puternice; aceştia includ durerile fizice, mai 
ales dureri menstruale. Factorii distali de vulnerabilitate, 
care sunt factori din trecutul mai îndepărtat care o fac 
să fie vulnerabilă, includ sensibilitatea biologică la stări 
emoționale si perioade de stres mai intens (sesiunile de 
examene, de exemplu). 

2. Evenimentele declansatoare includ toţi factorii precipitanti 
care îi provoacă lui Jenny emoții intense de ruşine, furie 
şi tristeţe, printre care se numără orice fel de stimuli 
legaţi de sex (de la contactul fizic întâmplător cu amici 
de-ai ei până la cuvinte şi discuţii legate de sex sau abuz 
sexual), factori stresori precum temele sau examenele de la 
facultate, precum şi comportamentele de supraalimentare 
şi purgatie. 

3. Conexiunile din cadrul lanțurilor comportamentale după 
ce a avut loc evenimentul declanșator sunt următoarele: 
(a) emoţii intense, mai ales rușinea, furia și tristețea ce 
apar concomitent; (b) gândul că nu este bună de nimic, 
că este rea si dezgustatoare; (c) alte gânduri de tipul „Ar 
trebui să mă pedepsesc“ sau „Vreau să se termine“. 

4. Toate acestea duc la comportamentul-tinta de ruminare 
cu privire la autovătămăre sau suicid ca soluție pentru a 
scăpa din situaţia respectivă sau pentru a se pedepsi. 

5. Consecințele ce menţin comportamentul-tinta constau in 
faptul că Jenny scapă temporar de emoţiile negative, întrucât 
plănuirea unui act suicidar sau de autovătămare serveşte 
această funcție de evadare din situație. Acest temporar 
sentiment de usurare prin evitarea trăirii unor emoţii 
negative duce la întărirea negativă a comportamentului-tinta, 

și anume, stimulul neplăcut este eliminat, iar senzația de 363 
usurare o determină pe Jenny să repete comportamentul-tinta 
și în viitor. (Pentru mai multe informaţii despre acest proces, 
vezi Mowrer, 1947). 
6. Desi comportamentul-tinta de planificare a unui suicid/act 
de autovătămare este întărit pe termen scurt, el provoacă 
suferință emoţională aproape imediat, întrucât Jenny va 
avea si mai multe emoţii negative în urma faptului că se 
va gândi la suicid şi autovătămare, perpetuând astfel un 
cerc vicios. 


Diagnosticul conform ICD-10-CM 


ACTIVITATEA 15.2: 


Ce diagnostice sunt posibile în cazul lui Jenny, incluzând aici 
atât diagnosticul principal, cât și diagnosticele comorbide 
(pentru tulburări care apar simultan)? Ţinând cont de numă- 
rul de simptome raportate de Jenny și de faptul că pot sugera 
mai multe potenţiale diagnostice, de ce v-aţi îndreptat atenția 
asupra anumitor diagnostice și nu asupra altora? 


Din descrierea de până acum a cazului, este clar faptul că 
Jenny prezintă mai multe simptome psihologice ce îi cauzea- 
ză o suferință subiectivă și întrunesc criteriile pentru o serie 
de tulburări. Principalele simptome raportate de Jenny sunt: 
(a) reglare emoţională deficitară pervazivă și progresivă, clienta 
trăind emoții puternice de tristețe, rușine, ingrijorare/anxietate 
și furie, emoții pe care nu reuşeşte să le înțeleagă, să le tolereze 

și să le gestioneze si care îi afectează viata în toate domeniile ei; 
(b) plănuirea constantă a unor acte suicidare şi de autovătăma- 
re; (c) sentimentul cronic de vid interior; (d) relaţii instabile si 
contradictorii cu familia și prietenii; (e) valori si dorinţe neclare; 
(f) comportamente alimentare restrictive, de supraalimentare si 
de purgatie. 

Cartea albastră, manualul ce cuprinde descrierile clinice si 
îndreptarele diagnostice pentru tulburările mentale din ICD-10, 
precizează că se acordă întâietate fie diagnosticului care justifică 
acordarea de îngrijiri (adică simptomelor care au dus la actua- 
lul tratament), fie unui diagnostic ce acoperă „întreaga viata” 
a pacientului (un diagnostic care descrie mai bine probleme- 
le unui pacient în toate domeniile de funcționare; p. 12). Prin 
urmare, avem de decis între diagnosticul de tulburare depresivă 
majoră recurentă (F33.x), care se potrivește cu simptomatologia 
emoţională a lui Jenny (simptomele de la (a) la (e) descrise mai 
sus) si cel de tulburare de personalitate, pe baza simptomelor ei 
emoționale din perspectiva unui diagnostic ce se referă la expe- 
rienta „întregii vieți“ a pacientului. 

Am putea începe conceptualizarea cazului de la puternicele 
emoții de ruşine şi tristeţe indicate de Jenny și de la faptul că 
îşi face des planuri de suicid şi autovătămare, ceea ce ar indica 
un diagnostic de tulburare depresivă majoră recurentă (F33.x). 
În acelaşi timp, mai are și simptome care se potrivesc mai bine 
unei tulburări de personalitate de tip borderline (F60.3), şi 
anume trăiri negative intense de furie, sentimentul cronic de 
vid interior, relaţii instabile şi contradictorii cu familia si prie- 
tenii, precum şi valori și dorinţe neclare. Dată fiind natura per- 
vazivă a reglării emoționale deficitare în cazul lui Jenny, atipica 
pentru o tulburare depresivă majoră recurentă (F33.x, care este 

un diagnostic ce are în vedere mai mult durata simptomelor 
decât natura lor pervazivă), simptomele lui Jenny se potrivesc 
mai curând diagnosticului de lungă durată, şi anume tulbura- 
re de personalitate de tip borderline (F60.3). La baza multora 
dintre comportamentele problematice ale lui Jenny, printre care 
faptul că îşi face planuri de suicid şi de autovătămare, stă difi- 
cultatea de a tolera emoţiile negative puternice. Atunci când are 
trăiri negative intense, pe care crede că nu le poate tolera sau 
controla, simte că trebuie să scape neapărat de ele, drept pen- 
tru care se angrenează în comportamente distructive. Această 
reglare emoţională deficitară, element fundamental în situația 
lui Jenny, este problema-cheie în tulburarea de personalitate de 
tip borderline (F60.3). Nu uitaţi că natura pervazivă a reglă- 
rii emoţionale deficitare în tulburarea de personalitate de tip 
borderline (F60.3) înseamnă că si alte diagnostice si probleme 
comorbide legate de funcţionarea persoanei se întâlnesc des. 
Conform studiilor, între 60% si 96% dintre pacienţii cu tulbura- 
re de personalitate de tip borderline întrunesc criteriile și pentru 
o tulburare de dispoziție sau de anxietate (Grant si colab., 2008; 
Zanarini și colab., 1998). 

Restrictia alimentară, supraalimentarea si purgatiile sunt 
comportamente alimentare disfunctionale. Distinctia dintre 
F50.0x (anorexie nervoasa) si F50.2 (bulimie nervoasa) ar putea 
fi mai greu de stabilit, intrucat in ambele tulburari apar com- 
portamente de restrictionare, supraalimentare si purgatie. Însă, 
întrucât Jenny are o înălțime şi greutate normale, fără ameno- 
ree, iar perioadele în care isi restrictioneaza alimentaţia urmează 
unor episoade de supraalimentare si purgatie, este mai probabil 
un diagnostic de F502, bulimie nervoasa, ca diagnostic secun- 
dar. Prin urmare, diagnosticul principal este cel de tulburare de 

este cel de bulimie nervoasă (F50.2). 


Consideraţii etice — cum vă protejaţi pacientul 


ACTIVITATEA 15.3: 


Ce probleme etice speciale pot să apară în cazul unei persoane 
ce se prezintă cu o stare de suferință emoțională intensă și un 


istoric de tentative de autovătămare? Dată fiind complexitatea 
acestui caz, ce ati putea face dacă nu sunteţi sigur care ar fi cel 
mai bun tratament pentru Jenny? 


Competența în terapie este o modalitate deosebit de impor- 
tanta prin care vă puteți proteja pacientul (Principiile etice 
ale psihologilor și Codul de conduită [Codul de etică al APA], 
Standardul 2.01, Limitele competenţei; APA, 2017). Competența 
în terapie se defineşte în parte ca fiind măsura în care un tera- 
peut poate oferi un tratament la un anumit standard (Fairburn & 
Cooper, 2011). O altă cerinţă esenţială este ca tratamentul ofe- 
rit să fie susținut empiric (Codul de etică al APA, Standardul 
2.04; Bazele judecăților științifice și profesionale), dat fiind că 
numai tratamentele susținute empiric au, prin chiar definiţia 
lor, un fundament empiric ce le atestă eficacitatea şi eficien- 
ta. Terapia comportamentală dialectică beneficiază de cel mai 
puternic suport empiric dintre toate tratamentele pentru tulbu- 
rarea de personalitate de tip borderline, iar în momentul actual 
este considerată a fi tratamentul de electie pentru această tulbu- 
rare (Neacsiu & Linehan, 2014). 


JACK B. SCHAFFER, EMIL RODOLFA 


Unul dintre principalele motive pentru care specialiștii în 
sănătate mentală evită să lucreze cu pacienţii ce suferă de tulbu- 
rare de personalitate borderline este temerea că nu vor gestiona 
cum trebuie riscul de suicid (Neacsiu & Linehan, 2014). În cazul 
în care un psiholog; are competenţa de a trata pacienţi suicidari, 
dar alege să nu facă acest lucru din cauza potentialelor compli- 
catii sau riscuri asociate, ar trebui să revedem principiul echita- 
tii din Codul de etică al APA (Principiul D). Întrucât principiul 
D (Echitatea) spune că toate persoanele trebuie să aibă acces la 
contribuţiile aduse de domeniul psihologiei și să beneficieze de 
acestea, ar trebui să ne gândim dacă nu cumva e necesară o exa- 
minare a prejudecatilor psihologilor împotriva pacienţilor suici- 
dari și a modului în care acestea, dacă sunt prezente, interferea- 
ză cu principiile etice care guvernează profesia de psiholog. În 
aceeași măsură, dacă devine evident că pacientul nu mai bene- 
ficiază de pe urma tratamentului, conform Codului de etică al 
APA, Standardul 10.10, Terminarea terapiei, trebuie sa fie luate 
în calcul şi alte opțiuni, după cum se întâmplă în cazul oricăror 
forme de psihoterapie. 

O trăsătură proprie terapiei comportamentale dialectice este 
faptul că se lucrează în echipă, aceasta cuprinzând toți clinicienii 
care lucrează în clinica respectivă oferind servicii de tratament. 
În aceste echipe intră terapeutii principali, precum și liderii de 
grupuri dedicate abilităților, oferindu-si sprijin reciproc pentru 
a-şi păstra motivaţia de a pune în aplicare un tratament eficient 
și de a contribui la îmbogățirea reciprocă a abilităţilor clinice. 
Terapia comportamentală dialectică făcută ca la carte implică și 
„terapie pentru terapeuţi“ (Linehan, 1993, 2014), cu scopul de 
a spori aderenţa terapeutilor la tratament şi de a reduce bur- 
nout-ul. Este important să fie obținut consimțământul informat 

368 al pacientului înainte de intrarea în terapia comportamentală 
dialectică, cu recunoașterea faptului că toţi membrii echipei, nu 
doar terapeutul individual, trebuie să respecte principiul confi- 
dentialitatii. Se face această precizare atât pentru a creşte încre- 
derea că psihologul clinician va fi sprijinit pe parcursul terapi- 
ei și că va fi responsabil pentru modul în care se va desfășura 
tratamentul, cât și pentru a oferi pacientului toate informaţiile 
necesare în legătură cu tratamentul. 


Managementul riscurilor — cum vă protejați pacientul, 
cum vă protejați pe dumneavoastră înșivă 


ACTIVITATEA 15.4: 


Ce riscuri anticipati în lucrul cu Jenny? Cum vă puteți prote- 


ja pe dumneavoastră și pe clientul dumneavoastră în cazul în 
care deveniți anxios și copleșit de situație? 


După cum am spus în discuția de mai sus privind etica pro- 
tejării pacientului, principalul factor de protecţie pentru un tera- 
peut este oferirea cu acuratețe a unui tratament bazat pe dovezi 
(Codul de etică al APA, Principiul B: Acuratete şi responsabilita- 
te). Un terapeut competent în terapia comportamentală dialecti- 
că, ca parte dintr-o echipă de consultanţă, are la îndemână cele 
mai cunoscute instrumente de terapie create până în prezent. 
Aplicarea tratamentului ce se bucură de cea mai puternică susti- 
nere empirică este metoda cea mai potrivită din punct de vedere 
științific pentru a aborda diagnosticul clientului, ajutându-l, tot- 
odată, pe terapeut să se protejeze el însuşi de riscurile asociate. 

Terapia comportamentală dialectică presupune ca terapeutii să 
facă parte dintr-o echipă de consultare, ce oferă sprijin şi îndru- 
mare pentru terapeut, în condiţiile în care se ştie că tratamentul 
pentru tulburarea de personalitate de tip borderline presupu- 
ne mult stres, iar aderarea la cadrul terapeutic poate fi dificilă. 
Echipa există pentru a-l ajuta pe terapeut să urmeze îndeaproa- 
pe principiile terapiei comportamentale dialectice și astfel pen- 
tru a-l ajuta să ofere cel mai bun tratament posibil. 

O altă metodă esenţială de gestionare a riscurilor este con- 
semnarea în detaliu a procesului terapeutic, inclusiv precizarea 
strategiei care a fost folosită, bazate pe dovezi și a motivului 
alegerii acesteia. De fiecare dată când este cazul, trebuie să aibă 
loc o evaluare detaliată a riscului de suicid (vezi Linehan, 2009) 
și trebuie consemnată în dosarul cazului. Consemnarea clară și 
minuțioasă a interacțiunii clinice este una dintre cele mai bune 
modalităţi de a vă proteja. 

În fine, este important să vă respectaţi propriile limite (Codul 
de etică al APA, Standardul 2.06, Probleme si conflicte perso- 
nale) în terapie, astfel încât să nu ajungeţi într-o stare de bur- 
nout — şi de încălcare a eticii profesionale. În cadrul terapiei 
comportamentale dialectice se tine cont de comportamente- 
le terapeutului care interferează cu terapia. Printre acestea se 
numără anxietatea sau reacţiile dumneavoastră emoţionale care 
ar putea să vă afecteze capacitatea de a acționa în interesul clien- 
tului; prin explorarea acestor reacții veți putea să-i oferiţi paci- 
entului cel mai bun tratament de care sunteți capabil, iar acest 
lucru vă va oferi cea mai bună protecţie atât dumneavoastră, 
cât şi clientului dumneavoastră. Un alt rol important al echipei 
este de a-i ajuta pe terapeuti să treacă de burnout prin munca în 
echipă, supervizare de grup și ocazii de a practica abilităţile de 

370 mindfulness (Perseius, Kåver, Ekdahl, Asberg, & Samuelsson, 
2007; Shapiro, Brown & Biegel, 2007). 


Concluzii 


ACTIVITATEA 15.5: 


Sperantele de viitor ale lui Jenny scad pe măsură ce ea con- 
tinuă să se lupte cu o intensă suferință emoțională și stare 


de depresie. Ce ati putea face pentru a o ajuta pe Jenny să se 
descurce cu propriile emoții și să evite comportamentele de 
autovătămare? 


Alegerea tratamentului cu cea mai bună fundamenta- 
re ştiinţifică este un element extrem de important în privința 
siguranţei și eticii protejării pacientului. La fel de importantă 
este şi obligaţia etică de a pune binele pacientului pe primul 
plan şi de a nu-i face rău (Codul de etică al APA, Principiul 
A: Primordialitatea binelui şi evitarea vătămării pacientului). 
Dumneavoastră o trataţi pe Jenny de patru luni folosind tera- 
pia comportamentală dialectică (pentru mai multe detalii despre 
acest tip de tratament, vezi Linehan, 1993, 2014; pentru studii de 
eficacitate, vezi Barnicot și colab., 2012; Linehan și colab., 2006; 
Linehan, Heard & Armstrong, 1993; Mehlum si colab., 2014; 
Turner, 2000). 

Prioritatea este tratarea comportamentelor ce pun in pericol 
viata pacientei, recurgându-se, în acest scop, la folosirea unor 
protocoale clare de gestionare a riscului de suicid. De asemenea, 
o veţi încuraja pe Jenny să folosească linia verde ce face parte 

din tratament, pentru a beneficia de intervenţia în caz de criză şi 
de generalizarea abilităţilor între ședințele de tratament. 

Împreună cu Jenny, ati formulat următoarele scopuri pentru 
terapie: 

1. Jenny va rămâne în viata si se va abtine de la compor- 

tamente non-suicidare de autovatamare. 

2. Veţi aborda comportamentele care interferează cu calitatea 
vieții: depresie, supraalimentare/purgatie, gestionarea mai 
eficientă a stresului. 

3. Veţi consolida relaţiile lui Jenny cu prietenii şi părinţii săi, 
ceea ce înseamnă, din punct de vedere operaţional, o mai 
mare stabilitate, pentru ca Jenny să simtă că este mereu 
conectată cu ei în loc să treacă de la o stare de conectare la 
una de deconectare. 

Lună de lună, Jenny îşi reinnoieste angajamentul de a rămâne 
în viata. Continua să se lupte săptămânal cu un puternic impuls 
de a-și lua viaţa sau de a-şi face rău; apelând la coachingul de 
criză prin consultații telefonice şi la abilităţile de tolerare a stă- 
rii de distres, Jenny nu a dat curs impulsurilor până acum. În 
acelaşi timp, însă, se simte din ce în ce mai fără speranţă, sim- 
tind că trebuie să ducă o luptă teribilă în fiecare zi pentru a 
rămâne în viaţă şi a nu renunţa la angajamentul din terapie. Din 
cauza riscului crescut de suicid si autovătămăre prezentat de 
Jenny, majoritatea şedinţelor și apelurilor telefonice sunt dedica- 
te efortului de a o face să rămână în viata. Colaborati constant cu 
Jenny în terapie pentru a înlătura mijloacele prin care ar putea 
să-şi ia viaţa, pentru a genera planuri de criză, a surmonta bari- 
ere, a genera un climat de speranţă, a reînnoi angajamentul în 
terapie si a învăţa abilități de distragere a atenţiei pentru a putea 
trece peste momentele de criză, însă succesul este doar parțial. 

Membrii echipei de terapie aduc perspective noi, înțelegând 
cazul lui Jenny în felul următor: există mulți factori declanşatori 
care o pun pe Jenny în situaţia de a trăi emoții negative (de 
exemplu, tristeţe); din cauza incapacității de a tolera emoţiile 
negative, Jenny apelează la comportamente de evitare cum ar 
fi supraalimentarea si purgatia, precum și alcătuirea de planuri 
de suicid sau autovătămare. Însă aceleași comportamente des- 
tinate evitării emoţiilor negative dau naştere unor emoţii nega- 
tive şi mai intense (rușine, sentimentul lipsei de valoare etc.), 
creând un cerc vicios. Membrii echipei dumneavoastră propun 
ipoteza conform căreia dumneavoastră ati făcut o greşeală pe 
care o fac multi terapeuti, mai ales când sunt îngrijoraţi de ris- 
cul de suicid — și anume, luptându-vă ca pacienta să rămână în 
viata (scopul numărul unu), ati confundat obiectivul cu traseul 
ce duce la îndeplinirea obiectivului. Și anume, ati ales să o aju- 
taţi pe Jenny să rămână în viata abţinându-se de la suicid mai 
curând decât să-și construiască o viata pe care să vrea să o tra- 
iască. În consecinţă, terapia de până acum s-a concentrat exclu- 
siv asupra inhibării comportamentelor suicidare şi de autovătă- 
mare, iar majoritatea şedinţelor și apelurilor telefonice au fost 
petrecute vorbind despre suicid si planificarea în caz de criză. 
Cu alte cuvinte, v-aţi concentrat eforturile asupra păstrării clien- 
tului în viata mai curând decât asupra abordării problemei-che- 
ie, şi anume ce ar trebui să se schimbe în viaţa ei pentru ca Jenny 
să vrea să trăiască. 

Desi până acum v-aţi concentrat asupra inhibării comporta- 
mentelor suicidare si de autovătămare, echipa de consultare va 
sugerează să scapati din acest cerc vicios prin inhibarea compor- 
tamentului însuși de alcătuire de planuri. Colegii dumneavoas- 
tră observă că Jenny îşi formulează toate aceste planuri ca o 

modalitate de evadare, iar fiecare repetare a unui comportament 373 
duce la solidificarea sa ca mecanism de coping în paleta com- 
portamentelor lui Jenny. Și, într-adevăr, este întărită astfel ten- 
dinta de a sta cu gândul la suicid, întrucât procesul de gândire 
în sine poate aduce adesea o eliberare pe termen scurt (Brown, 
Comtois & Linehan, 2002), lucru care duce la accentuarea idea- 
tiei suicidare cu timpul si la o suferinţă şi mai mare. 

Consultările din cadrul echipei vă sunt extrem de utile, dacă 
vă gândiţi în termeni de condiționare operantă (Skinner, 1976). 
Este important să intelegeti că folosirea abilităţilor de tolerare 
a suferinţei înainte de ideatia suicidară, pentru ca Jenny să nu 
se mai angajeze din nou în alcătuirea de planuri, o ajută să iasă 
din cercul vicios, care, altfel, de fiecare dată este întărit negativ. 
Nu uitaţi că întărirea negativă a ideatiei suicidare apare în cazul 
multor clienţi, întrucât gândul la sinucidere oferă un răgaz tem- 
porar de la emoțiile negative insuportabile (prin eliminarea unui 
stimul aversiv) (Mowrer, 1947). Cu alte cuvinte, este bine să vă 
încurajați clientul să reducă timpul petrecut făcându-și planuri 
de suicid. Totodată, un alt scop important în terapia clienţilor 
cu tulburare de personalitate de tip borderline, este introduce- 
rea practicii mindfulness, de conştiinţă deplină asupra emoţiilor 
curente (Linehan, 1993) şi să insistati şi asupra altor abilități de 
reglare emoțională, pentru a creşte capacitatea de trăire si tole- 
rare a emoțiilor negative, fără a mai simți impulsul de a scăpa 
de ele. 

F90.0 Tulburarea activității și 
atenției 


Beth Limberg, Raquel M. Peña, Brooke Davidson si 
Christina B. Yeagley 


Tulburarea activităţii şi atenţiei?” (ADHD) reprezintă o tulbu- 
rare a copilăriei ce este frecvent diagnosticată în mod greșit; ast- 
fel, este supradiagnosticată în cazul băieţilor ca explicație pen- 
tru un comportament mai activ sau chiar disruptiv la școală, și 
subdiagnosticată în cazul fetelor, la care visarea cu ochii deschişi 
în timpul orelor poate fi un simptom de ADHD. Conform rezul- 
tatelor unui sondaj naţional cu privire la starea de sănătate a 
copiilor“, derulat pe baza răspunsurilor date de părinţi la un 
chestionar, 1 din 11 copii de vârstă şcolară din SUA a fost diag- 
nosticat cu ADHD înainte de 2011. Dintre elevii de liceu, 1 din 
5 băieți şi 1 din 11 fete au fost diagnosticati cu ADHD. În medie, 
rata de prevalenta pentru ADHD a crescut cu aproximativ 5% 
pe an (Visser și colab., 2014). 

În ICD-10-CM (Organizaţia Mondială a Sănătăţii, 1993) sunt 
identificate următoarele forme de ADHD: (a) predominant cu 


29 ADHD, mai este cunoscută sub denumirea din DSM, tulburare de deficit de atentie/ 
hiperactivitate. (N. red.) 
30 National Survey of Children's Health. (N.t.) 

deficit de atenţie (F90.0); (b) predominant cu hiperactivita- 
te (F90.1), şi (c) tipul combinat (F90.2). În ICD-10-CM se pre- 
cizează şi tipurile Alte tulburări hiperkinetice (F90.8) si Fara 
specificații (F90.9) pentru prezentările mai atipice. Toate sub- 
tipurile au în comun dificultăţile de concentrare și de atenţie, 
dificultăţi în funcționarea executivă (probleme cu planificarea 
activităților şi împărţirea pe etape, abilități slabe de organi- 
zare etc.) şi reglare emoţională (slabă toleranţă la frustrare, 
reactivitate emoțională; Barkley, 2014). Diferenţele între sub- 
tipuri sunt nuantate. Formele de ADHD cu hiperactivitate şi 
cu deficit de atentie difera intre ele cu privire la afectiunile 
comorbide, raspunsul la medicatie si problemele neurobiolo- 
gice ce stau la baza tulburării (Diamond, 2005). Diferente exis- 
ta şi între tipul predominant cu deficit de atenţie si cel com- 
binat, in functie de tipul de deficit de atentie, prevalenta pe 
sexe, evolutie, pattern de comorbiditate, raspuns la tratamentul 
farmacologic si manifestările comportamentale ale funcţionării 
executive (Capdevila-Brophy şi colab., 2014). De pildă, princi- 
palele deficite cognitive asociate cu tipul predominant inactiv 
includ o slabă memorie de lucru, timpi de reacţie sau de pro- 
cesare mai lenți (Diamond, 2005) şi neatentia posibil datorată 
unui stil cognitiv încet sau inhibat, spre deosebire de ușurința 
cu care persoana este distrasă de stimuli externi, în cazul tipu- 
lui combinat (Capdevila-Brophy et al., 2014). Pe de altă parte, 
în caz de hiperactivitate există un deficit la nivelul capacităţii 
de inhibitie a reacției, manifestat prin comportamente hiperac- 
tive şi impulsive (Diamond, 2005). 

Sunt semnificative diferenţele între sexe cu privire la ADHD. 
În vreme ce băieţii cu ADHD prezintă un risc crescut de pro- 
bleme comportamentale, fetele au simptome cu un potenţial 


379 


ICD-10-CM: Studii de caz = F90.0 Tulburarea activității și atenției 


380 disruptiv mai putin vizibil, cum ar fi tendinţa de a uita, dezor- 
ganizarea, stima de sine scăzută si anxietatea. Este posibil 
ca, din cauza stereotipurilor de gen („fetele visează cu ochii 
deschişi”) și a simptomatologiei caracterizate de lipsa de atenţie 
(mai degrabă decât de hiperactivitate), ADHD-ul să fie mai rar 
diagnosticat la fetele sau să fie diagnosticat mai târziu decât la 
băieţi, desi debutează la aceeași vârstă. Simptomele de ADHD 
tind să se agraveze la fete în timpul adolescenţei, cand duc de 
obicei la deteriorări ale funcţionării, printre care deficite în plan 
scolar, depresie, tulburări ale instinctului alimentar și adictii. De 
multe ori, aceste tulburări comorbide sunt diagnosticate la fete 
înainte de a primi diagnosticul de ADHD, întrucât simptoma- 
tologia ADHD-ului la fete este mai puţin evidentă (pentru mai 
multe informaţii despre diferenţele de gen, vezi Berkley, 2014; 
Nussbaum, 2012). 

Conform cercetărilor la zi, ADHD-ul este o tulburare cu un 
puternic caracter ereditar (Rende, 2014). Înțelegerea ADHD-ului 
ca având componente genetice sau biologice se reflectă în modul 
în care este evaluat, si anume, evaluăm simptomele în mai multe 
contexte și intervale de timp. Cu toate acestea, este vorba și de 
interacțiunile complexe dintre gene şi mediu. Faptul că mediul 
contribuie la evoluția si simptomatologia ADHD-ului se reflectă 
în evaluarea şi tratamentul specific pentru ADHD. 


Cazul 
Alex este elev în clasa a IV-a, vorbeşte două limbi si are o ori- 
gine biculturală, trăind într-o comunitate marcată de diversitate 


culturală și lingvistică. V-a fost trimis pentru evaluare de către 
profesorul său, potrivit căruia Alex „nu evoluează pe cât de bine 

ar putea“. Desi Alex a avut o medie rezonabilă în clasa a III-a, 
el se chinuie acum să tina pasul cu colegii săi, mai ales la mate- 
matică şi citire. Profesorul spune ca Alex se mișcă intruna, este 
impulsiv şi reactiv emotional. Este dificil să-i fie redirectionata 
atenţia, „invadează“ spaţiul colegilor şi profesorilor săi, iar une- 
ori poate fi perceput ca fiind opozitionist. Alex „tărăgănează” 
uneori, mai ales când trebuie să treacă de la o activitate la alta. 
Alex preferă să se joace cu copii de vârstă mai mică decât el, ori 
de câte ori are ocazia. În ciua problemelor sale comportamentale 
și școlare, profesorii îl plac pe Alex, spunând deseori despre el 
că „are potential”. 

Alex este al doilea născut într-o familie cu trei copii. În vârstă 
de 35 de ani, tatăl său, Santiago, este de origine mexicano-ame- 
ricană şi este om de afaceri, iar mama sa, Janice, are 34 de ani, 
cu rădăcini germano-irlandeze, şi este manager al unui maga- 
zin. Ambii părinţi lucrează cu normă întreagă în afara casei. Din 
cauza slujbei, Santiago pleacă uneori în călătorii de afaceri ce 
durează 2-3 zile, discutând pe Skype cu familia în fiecare seară. 
Părinţii au un statut social tipic clasei de mijloc, cu un venit 
„suficient“ şi acces la resurse educaționale, medicale, religioa- 
se şi recreationale. Ambii părinţi au frecventat cursuri universi- 
tare, dar nu au terminat facultatea, completându-și studiile cu 
formări de tip vocational. Sunt căsătoriți de 13 ani şi toți cei trei 
copii sunt copiii lor biologici. Ambii părinţi se preocupă de bine- 
le și succesul copiilor lor. 

Conform părinţilor, nu există în familie un istoric de tulbu- 
rări mentale sau dizabilităţi de învătare diagnosticate, deşi atât 
părinţii, cât si una dintre mătuși au fost oarecum dezinteresati 
de şcoală în copilărie. Cu toate acestea, ambii părinţi sunt de 
acord că educaţia este importantă pentru viitorul copiilor lor și 

382 spun că initial au crezut că Alex e mai energic, mai neatent și 
mai „împiedicat“ în societate fiindcă asa sunt băieții. 

Janice și Santiago spun că Alex a avut o dezvoltate tipică și 
că nu a avut probleme medicale deosebite, cu excepţia câtorva 
infecţii la ureche (H65.0x) când era mai mic. Afirmă că Alex a 
fost mereu un copil mai neastâmpărat, iar uneori ajungeau să 
fie exasperati de accesele lui de furie. În contrapondere, însă, 
apreciau entuziasmul său, asa încât nu-şi făceau prea multe griji. 
Înainte de a intra la școală, Alex a mers la o grădiniță aproape 
de casa, unde invatatoarele îl descriau ca fiind „plin de energie“, 
„un băiat tipic“ si „destul de zvapaiat”. 

Punctele forte ale familiei includ relaţiile suportive şi afec- 
tuoase între părinţi şi copii, resurse adecvate, precum și relații 
bune și utile cu familia extinsă. Alex spune că este bun la fotbal 
(părinţii confirmă acest lucru) şi că unul dintre prietenii săi cei 
mai buni face și el parte din echipă. Îi plac disciplinele științifice 
la școală, desi se descurcă mai greu cu luatul notitelor la oră. 


Evaluare conform ICD-10-CM 


ACTIVITATEA 16.1: 


Având în vedere problemele semnalate, ce alte strategii de 


evaluare ati vrea să folosiți pentru a stabili un diagnostic? Cum 
ati face diferența între ADHD și alte tulburări posibile, dat fiind 
că unele simptome se suprapun? 


ADHD-ul este mai greu de diagnosticat decât suntem tentaţi 
să credem. Potrivit listei de simptome comportamentale, un 

copil care se mișcă constant, este hipermotric, neatent sau ușor 
de distras are ADHD, deși aceste simptome pot să aibă multe 
alte cauze. O altă complicatie este dată de faptul că ADHD-ul 
are multe afecțiuni comorbide, mai ales la nivelul tulburări- 
lor de neurodezvoltare. Este necesar să investigati cu multă 
atenție simptomele, variabilele situationale și experiențele de 
viata ale copilului pentru a identifica corect originea compor- 
tamentelor (vezi Barkley, 2014, pentru o privire în detaliu asu- 
pra dificultăţilor de diagnosticare). Evaluarea ar trebui să fie 
făcută dintr-o perspectivă multimodală și multidisciplinară, 
în care interviul clinic va fi esenţial pentru acurateţea evaluă- 
rii și diagnosticului. Pentru metode de interviu structurat în 
cazuri de ADHD, consultați Barkley (2014). Barkley recomandă 
folosirea unor liste de tip inventar care să acopere un spectru 
mai larg de simptome, astfel încât să tina cont de simptomele 
ce se suprapun si de tulburările comorbide, mai degrabă decât 
un inventar doar pentru ADHD (Behavior Assessment System 
for Children —2 [BASC-2; Reynolds & Kamphaus, 2015]; Child 
Behavior Checklist [CBCL; Achenbach, 2001]). 


Diagnosticul conform ICD-10-CM 


ACTIVITATEA 16.2: 


Ce potentiale diagnostice s-ar potrivi în cazul descris mai sus? 
De ce ati exclude alte tulburări ca diagnostic principal? Cum ati 
integra informațiile primite de la părinții și profesorii lui Alex 
în diagnosticul stabilit? Ati mai vrea să vă consultaţi și cu alte 
persoane pentru a afla mai multe informații? 

384 TULBURAREA DE PROCESARE SENZORIALA 


Deși tulburarea de procesare senzorială (SPD?!) nu este 
bine descrisă în ICD-10-CM, este totuşi o tulburare de care tre- 
buie să ţineţi seama în procesul de diagnosticare a unui caz de 
ADHD. În literatura de specialitate (Postert, Averbeck-Holocher, 
Achtergarde, Muller & Furniss, 2012; Yochman, Alon-Beery, 
Sribman & Parush, 2013), SPD se caracterizează prin dificultăţile 
de recunoaștere, reglare și interpretare a stimulilor senzoriali la 
un nivel ce afectează sever capacitatea copilului de a participa la 
activităţile zilnice. Copiii cu dificultăți de procesare senzorială au 
diverse simptome, dintre care unele se aseamănă cu simptomele 
de ADHD, printre care dificultatea de a adormi sau de a-şi conti- 
nua somnul, un nivel înalt de energie, slabe graniţe ale spațiului 
personal şi slab control al impulsurilor. Un copil care răspunde 
slab la stimulii senzoriali poate părea neatent. Un copil care răs- 
punde puternic la stimulii senzoriali poate părea hiperactiv. 

Cercetările arată că, în ciuda similaritatilor din prezenta- 
rea clinică, SPD și ADHD sunt tulburări distincte, cu un tablou 
al simptomelor diferit (Yochman și colab., 2013). De pildă, 
dificultăţile de urmare a unei rutine de îngrijire personală obser- 
vate la copiii cu SPD sunt de multe ori rezultatul incapacității 
de a face acţiunile necesare sau al suferinţei resimtite cu aceasta 
ocazie, în vreme ce pentru copiii cu ADHD este vorba de pro- 
bleme de organizare sau de faptul că atenţia le este distrasă ime- 
diat. Chiar mai complicat este faptul că ADHD-ul și SPD-ul pre- 
zintă un grad mare de comorbiditate, unele studii susținând că 
până la 50% dintre copiii cu ADHD prezintă comportamente ce 
au legătură cu problemele de procesare senzorială (Yochman și 
colab., 2013). 


31 Sensory processing disorder. (N.t.) 

După cum am precizat, SPD nu beneficiază de o descrie- 
re adecvată în ICD-10-CM, care se ocupă de categorii mari de 
diagnostic. Alte tulburări ale dezvoltării psihologice (F88) pot 
fi folosite în loc de SPD, însă dacă folosiţi acest cod, trebuie 
să specificaţi dacă există întârzieri în dezvoltare. Întrucât SPD 
poate avea o etiologie multiplă, este mai bine să folosiți diagnos- 
tice care reflectă o etiologie specifică. Într-un caz cu simptome 
de SPD va trebui să găsiţi corespondentele specifice cu diverse 
variante de diagnostic din ICD-10-CM. Va trebui să lucraţi înde- 
aproape cu echipa medicală ce se ocupă de copil, cu medicul 
de familie, cu terapeutul ocupational, cu logopedul si, eventual, 
cu neuropsihologul, pentru a stabili codul din ICD-10-CM care 
reflectă cel mai bine problemele de procesare senzorială de care 
suferă copilul. 


TULBURĂRI PERVAZIVE DE DEZVOLTARE (F84.x) 


Tulburările pervazive de dezvoltare se caracterizează prin 
deteriorări în următoarele trei domenii majore: (a) funcționarea 
socială; (b) comunicare; si (c) comportamente repetitive/restric- 
tive. Copiii cu tulburări pervazive de dezvoltare au probleme 
de funcționare executivă, ce pot cauza dificultăți de concentra- 
re a atenţiei. Totodată, este posibil să existe un răspuns fie prea 
puternic, fie prea slab la stimularea senzorială, ceea ce ar putea 
conduce la comportamente impulsive. Problemele de procesare 
a limbajului și de comunicare, prezente în multe dintre cazuri, 
duc la impresia că aceşti copii se tin la distanță de ceilalți si 
interferează cu abilitatea de a urma indicaţiile celorlalţi, la 
fel cum se întâmplă cu starea de ,,neatentie” în situația copi- 
ilor cu ADHD, tipul cu deficit de atenţie. Problemele la nive- 
lul funcţionării sociale (dificultatea de a înţelege semnalele 

386 sociale, de a respecta regulile sociale și de a relationa cu copii 
de aceeaşi vârstă etc.) se manifestă în mod similar la copiii cu 
ADHD şi la copiii cu tulburări pervazive de dezvoltare. Totuși, 
problemele din sfera socială şi întârzierile în dezvoltare ale 
celor din urmă reprezintă un criteriu major de diagnosticare a 
tulburărilor pervazive de dezvoltare, în vreme ce dificultățile 
în funcţionarea socială nu sunt întotdeauna semnificative, avâd 
un rol secundar în diagnosticul de ADHD. În fine, un copil 
cu tulburare pervazivă de dezvoltare poate prezenta compor- 
tamente stereotipe/repetitive, ceea ce se întâmplă mai rar la 
copiii cu ADHD. 


TULBURĂRI ALE LIMBAJULUI RECEPTIV (F80.2) ȘI EXPRESIV 
(F80.1) 


Tulburarile limbajului receptiv sunt diagnosticate atunci cand 
abilitatea unui copil de a intelege (recepta) limbajul scade sub 
ceea ce este de asteptat pentru nivelul de dezvoltare corespun- 
zător vârstei. Tulburările limbajului expresiv se caracterizează 
prin dificultăți de exprimare prin cuvinte a gândurilor și senti- 
mentelor, în ciuda abilităţilor normale de înțelegere a limbaju- 
lui. Atunci când există dificultăţi de limbaj receptiv, copiii mani- 
festă probleme comportamentale similare cu cele de ADHD, de 
exemplu, nu reușesc să urmeze instrucţiunile primite (în acest 
caz, mai curând din cauza procesării lingvistice mai lente sau 
a problemelor de înţelegere a limbajului decât din cauza pro- 
blemelor cu memoria de lucru sau funcția executivă). Copilului 
cu tulburare de limbaj receptiv îi vine uneori mai greu să stea 
liniştit la oră, fiindcă procesează mai greu instrucțiunile verbale, 
în vreme ce un copil cu ADHD tinde să nu stea locului ca urma- 
re a dezinhibitiei comportamentale. 

Atât copiii cu tulburare de limbaj receptiv, cât şi copiii cu tul- 
burare de limbaj expresiv pot să pară impulsivi întrucât nu au 
limbajul necesar pentru a comunica cu ceilalți. Comportamentele 
ce sunt similare cu cele ale copiilor cu ADHD sunt datorate cel 
mai probabil dezinhibitiei comportamentale sau dificultăților de 
planificare. 


TULBURAREA SPECIFICĂ A CITITULUI (F81.0) 


Deși dificultăţile de citire nu sunt considerate a fi un tip 
de deficit primar în ADHD, mulţi copii cu ADHD întâmpi- 
nă dificultăți la nivel de înţelegere a limbajului scris şi vorbit 
(Flake, Lorch & Milich, 2007; Flory si colab., 2006), însă stim 
putin despre natura acestor dificultati (Miller si colab., 2013). 
Întrucât ADHD-ul este asociat cu un deficit al memoriei de lucru 
(Capdevila-Brophy şi colab., 2014), se presupune că dificultăţile 
de comprehensiune la copiii cu ADHD se leagă de inabilitatea 
de a reţine idei prezentate anterior și a le integra cu noile idei. 
Copiii cu ADHD ajung să dedice un volum enorm de resurse 
cognitive menţinerii atenţiei şi în acest fel au mai puţine resurse 
cognitive pentru sarcinile de comprehensiune, cum ar fi legarea 
ideilor între ele şi formarea unei idei coerente despre o poveste 
(Miller și colab. 2014). ADHD-ul si tulburările cititului sunt ade- 
sea comorbide, ambele având posibile influenţe genetice comu- 
ne (Rende, 2014). 


DEPRESIA (F32.x-F34.x) 


La copii, simptomele depresive se pot confunda cu unele 
simptome de ADHD. O dispoziţie depresivă se poate manifesta 
ca reactivitate emoţională și iritabilitate (Blackman, Ostrander & 
Herman, 2005). Modificările psihomotorii (mai ales agitația), 

modificările la nivelul masei corporale sau al somnului, precum 
şi scăderea abilității de concentrare sau gândire pot, de aseme- 
nea, să pară similare unor simptome de ADHD. Depresia poate 
contribui, de asemenea, la instalarea unei anumite detașări a 
copilului fata de lumea externă, ce poate fi confundată cu dis- 
tractibilitatea sau tendinţa de a fi cu gândul în altă parte carac- 
teristice pentru ADHD. Depresia poate debuta la orice vârstă, 
dar mai cu seamă după pubertate, manifestându-se de obicei 
într-un tipar ciclic, cu perioade mai bune urmate de perioade în 
care simptomele se inrautatesc. ADHD-ul, pe de altă parte, tinde 
să apară în primii ani de şcoală si să fie mai constant de-a lungul 
timpului și în mai multe contexte. 

Este important să nu uităm de afecțiunile comorbide. 
Conform lui Daviss (2008), depresia se manifestă la copiii cu 
ADHD în procent semnificativ mai mare decât la cei fără ADHD. 
Mai mult, copiii care au atât ADHD, cât şi depresie au un risc 
mai mare de deteriorare pe termen lung și de suicid decât copiii 
care au doar una dintre aceste tulburări. 


ANXIETATEA (F41.x) 


Tulburările anxioase la copii pot, de asemenea, să fie con- 
fundate cu ADHD-ul. Problemele de concentrare a atenţiei, de 
impulsivitate şi autocontrol și hiperactivitatea par, la o primă 
privire, să corespundă ADHD-ului. Însă pentru copiii cu tul- 
burări anxioase aceste simptome sunt de obicei manifestări 
comportamentale ale stărilor de tensiune, îngrijorare si frică pe 
care le trăiesc. Deseori, anxietatea la copii este acompaniată de 
o intensificarea a răspunsului de luptă-sau-fugă, de simptome 
fizice cum ar fi tensiunea musculară, durerile de stomac, dure- 
rile de cap, greata si varsaturile. În fine, simptomele anxioase se 


JACK B. SCHAFFER, EMIL RODOLFA 


dezvoltă (sau se inrautatesc) după apariţia unui factor stresor 
semnificativ (moartea unei rude sau a unui animal de companie, 
mutarea la o altă şcoală, dezacorduri parentale sau în familie, 
schimbarea recentă a domiciliului etc.). Ca și în cazul depresiei, 
influenţa genetică în tulburările anxioase este vizibilă prin pris- 
ma istoricului de tulburări de dispoziție sau anxioase pe linie 
familială. 


STRES SEVER (F43.x) 


Trauma poate avea simptome similare cu cele de ADHD, 
însă procesele cognitive din spatele acestor simptome tin de 
experienţele traumatice ale copilului și apar după un eveniment 
traumatic. De pildă, copiii care s-au confruntat cu un stres sever 
pot să pară reactivi emotionali din cauza hipervigilentei sau 
uşor distrași întrucât tocmai sunt asaltati de gânduri intruzive 
şi supărătoare. Dificultatea de a se concentra pe sarcină sau de 
a fi organizat, la fel precum impulsivitatea, poate, de asemenea, 
să reflecte un răspuns posttraumatic. 

Diferentierea între ADHD si traumă este îngreunată de ratele 
mari de comorbiditate (Academia Pediatrilor Americani [AAP], 
2014). Brown şi colaboratorii săi (2017) au analizat relaţia din- 
tre ADHD şi experienţele adverse din copilărie, inclusiv sără- 
cia, divorțul sau moartea unui părinte sau tutore, violenţa în 
familie, abuzul de substanţe din partea unui părinte sau încar- 
cerarea unui părinte, boli mentale în rândul rudelor, precum și 
discriminare, si au descoperit că 17% dintre copiii diagnosticati 
cu ADHD avuseseră patru sau mai multe experienţe adverse în 
copilărie, comparative cu 6% dintre copiii fără ADHD. 

Când realizaţi interviul cu copilul şi tutorele său, trebuie să 
ascultați pentru a prinde ceea ce nu este spus, întrucât părinţii 

uneori nu asociază comportamentul copilului lor cu trauma, 
cum ar fi lipsa siguranţei hranei sau violența din comunitate, 
sau nu vor să o recunoască, după cum se întâmplă în cazurile 
de abuz sexual. 


TULBURAREA OPOZITIONISMULUI PROVOCATOR (F91.3), 
TULBURAREA DE CONDUITĂ (F91.X) ȘI TULBURAREA REACTIVĂ 
DE ATASAMENT (F94.1-F94.2) 


Aceste tulburări trebuie privite cu precauţie, într-un cadru 
diagnostic si al dezvoltării. Copiii mai mici sunt prin natura 
lor opozitionisti. Copiii de vârstă şcolară ce manifestă proble- 
me de control al impulsurilor pot fi opozitionisti și probabil vor 
avea comportamente nepotrivite. Psihologii clinicieni trebuie 
să fie atenţi să evalueze prezența ADHD-ului sau a altor tulbu- 
rari, înainte de a eticheta copiii cu tulburări de conduită sau de 
ataşament, care sunt adesea prost înțelese și suprapatologizate 
(vezi Fraser & Wray, 2008; Noordermeer și colab., 2017). 

Dat fiind istoricul de dezvoltare si psihosocial al lui Alex, 
puteți exclude aproape imediat o tulburare pervazivă de dez- 
voltare. Istoricul familiei si cel medical nu prezintă factori nega- 
tivi de risc si, desi părinţii lui Alex au menţionat problemele sale 
de impulsivitate şi interacţiune socială, nu au descris tiparele 
calitativ diferite de funcţionare socială sau comunicare stereoti- 
pă şi nonreciprocă prin care se caracterizează tulburările perva- 
zive de dezvoltare; de fapt, nu au descris nici vreun tipar com- 
portamental repetitiv sau stereotip. Fără dovezi ale prezenţei 
celor mai frecvenți factori de risc ai neurodezvoltarii sau a altor 
indicatori senzoriali ai unor dificultăţi de procesare senzoria- 
14, puteţi exclude și tulburarea de procesare senzorială. În fine, 
puteţi exclude și posibilitatea unei traume, întrucât nici interviul 

cu părinţii lui Alex, nici raportul iniţial de evaluare (care include 
un inventar al experienţelor problematice) nu pun în evidență 
vreo traumă, chiar şi în contextul investigării mai atente a peri- 
oadei copilăriei mici (întrucât simptomele lui Alex au apărut în 
această perioadă). 

Dat fiind că tulburările de procesare a limbajului si tulbu- 
rarea specifică a cititului sunt deseori comorbide cu ADHD-ul, 
este important să vedeţi dacă Alex întrunește criteriile pentru 
mai multe diagnostice sau dacă nu cumva o tulburare de pro- 
cesare a limbajului sau o tulburare specifică a cititului explică 
mai bine problemele cu care se confruntă Alex acasă și la școală. 
Anamneza nu este nici ea foarte convingătoare. Infectiile repe- 
tate ale urechii în copilăria mică si accesele de furie (excesive în 
raport cu aşteptările vârstei) se potrivesc cu profilul unor tul- 
burări de limbaj sau întârziere a vorbirii. Faptul că mama, tatăl 
și mătușa lui Alex nu au dovedit un mare interes pentru studiu 
ar putea indica un istoric de ADHD în familie sau tulburări de 
dezvoltare a abilităţilor şcolare care nu au fost diagnosticate la 
vremea lor. Comportamentul lui Alex și dificultăţile sale în plan 
şcolar pot fi explicate prin prisma tulburărilor menţionate mai 
sus, însă, dat fiind că nivelul ridicat de energie şi reactivitatea 
emoțională (accesele de furie) au apărut înainte de intrarea la 
şcoală, este destul de improbabil ca o tulburare a cititului să 
explice comportamentul și problemele sale școlare. Se indică o 
evaluare mai aprofundată, cum ar fi consultarea unui logoped 
și specialist în tulburările de limbaj, precum și a psihologului 
școlar. Evaluarea psihologică ar trebui să includă un inventar 
al comportamentelor identificate de părinţi şi profesori, teste 
pentru atenţie, procesarea limbajului și înțelegerea textului 
scris sau testarea mai complexă a inteligentei și nivelului de 

392 performanță. Întrucât Alex este bilingv, va trebui să interpretati 
rezultatele acestor evaluări prin prisma cercetărilor actuale cu 
privire la persoanele bilingve (vezi Hammer și colab., 2014). 
De asemenea, va trebui să ignorati multe dintre ideile precon- 
cepute cu privire la tulburările de limbaj și bilingualism (cum 
ar fi ideea că persoanele care cresc învățând două limbi simul- 
tan achiziţionează limbajul mai greu decât cele care învaţă 
o singură limbă sau că ar trebui să se concentreze pe o sin- 
gură limbă dacă au probleme de procesare a limbajului; vezi 
Kohnert, 2010). 

Părinţii şi profesorii au spus că Alex este uneori reactiv 
emotional, că i se redirectioneaza cu greu atenţia si că proce- 
sează mai greu informaţiile predate la clasă. Aceste compor- 
tamente corespund criteriilor de diagnostic pentru tulburări- 
le depresive la copii; cu toate acestea, nu există antecendente 
de tulburări de dispoziţie sau anxietate în familie, iar faptul că 
simptomele lui Alex au apărut devreme indică mai curând un 
traseu al dezvoltării tipic pentru ADHD. E posibil ca plecările 
dese în călătorie ale tatălui său să-i provoace lui Alex anxieta- 
te, însă constanta comportamentului său în timp este mai tipi- 
că pentru ADHD. Prin urmare, pot fi excluse tulburările depre- 
sive si anxioase ca diagnostice principale. Si totuși, dată fiind 
frecvenţa comorbiditatii dintre ADHD şi depresie, precum si 
factorii de risc asociaţi acestei comorbiditati, va trebui să-l tineti 
sub observaţie în continuare pentru simptome de depresie, prin 
evaluări psihosociale periodice. 

Întrucât, pe baza evaluării dumneavoastră inițiale, Alex 
întrunește toate criteriile pentru ADHD, tipul combinat (F90.s) 
şi întrucât ati eliminat alte diagnostice posibile, îi stabiliți un 
diagnostic de tulburare a activităţii si atenţiei, tipul combinat 

(F90.2), consemnând cum ati procedat pentru a exclude tulbu- 393 
rările de citit și de procesare a limbajului. 


Consideraţii etice — cum vă protejaţi clientul 


ACTIVITATEA 16.3: 


Ce probleme de etică pot apărea în procesul de evaluare a lui 
Alex? Ar putea să apară probleme din cauza implicării părin- 
tilor săi? 


Diagnosticarea unui copil, mai ales când se pune proble- 
ma unui tablou mai complex, necesită o abordare multidi- 
mensională și multidisciplinară. Având acordul informat al 
părinţilor (vezi Principiile etice ale psihologilor şi codul de conduită, 
Asociaţia Psihologilor Americani [APA; 2017], Standardul 9.03: 
Consimtamantul informat în cazul evaluărilor), veți căuta sa 
obţineţi informații din cât mai multe surse cu putinţă, printre 
care: interviuri şi teste scurte de screening, cu părinţii, profe- 
sorii, îngrijitorii şi copiii, precum şi consultarea fișelor medi- 
cale, educaţionale sau a actelor. Folosirea unor surse multiple 
de informaţii din multiple domenii vă oferă o fundamentare 
adecvată pentru un diagnostic corect (Codul de etică al APA, 
Standardul 9.01, Bazele evaluării). 

Consultările si colaborarea cu alti specialiști (profesori, logo- 
pezi, terapeuti ocupationali, psihologi, medici si asistente medi- 
cale) vă vor ajuta sa intelegeti cand si unde trebuie să solicitati 
evaluări suplimentare (Codul de etică al APA, Standardul 3.09, 
Cooperarea cu alti specialişti). Nu este bine să presupuneti ca 

394 toate comportamentele sunt justificate doar de starea de sănă- 
tate mentală când, de fapt, ar putea exista o altă explicaţie 
mult mai potrivită. În acelaşi timp, rămâneți totuşi în dome- 
niul dumneavoastră de competenţă (Codul de etică al APA, 
Standardul 2.01, Limitele competenţei). Doar faptul că sunteţi la 
curent cu specificul altor profesii nu înseamnă că aveţi abilităţile 
de a le practica. 

În fine, în lucrul cu copiii si familiile trebuie să gestionati 
multiple relaţii terapeutice (relaţia cu copilul, relaţia cu părin- 
tele, relația dintre copil si părinte; vezi Codul de etică al APA, 
Standardul 10.02, Terapia de cuplu și familie). Atunci când faceți 
o evaluare, trebuie să clarificati de la bun început cum veți colec- 
ta datele, de la cine și cine anume va avea acces la aceste date. 
Este posibil ca părinții și copiii să nu înţeleagă asupra căror 
informaţii au control, ce informații pot împărtăși si când si cui 
au dreptul să refuze împărtăşirea de informații. 


Managementul riscurilor — cum vă protejați clientul, 
cum vă protejați pe dumneavoastră înșivă 


ACTIVITATEA 16.4: 


Ce factori de risc trebuie avuti în vedere în lucrul cu Alex și 


familia lui? Care sunt limitările inerente rolului dumneavoas- 
tră ca psiholog în lucrul cu un copil și părintele sau părinții săi? 
Ce măsuri puteți lua pentru a vă proteja profesional? 


Multe studii cu privire la dezvoltarea și patologia copilu- 
lui (mai ales în raport cu dezvoltarea cerebrală si interacțiunea 

mediu-gene) au fost şi sunt publicate în continuare. Pentru a 
putea oferi un tratament eficient, este important să fiți la curent 
cu literatura de specialitate, astfel încât evaluările și diag- 
nosticele stabilite de dumneavoastră să urmeze stadiul cer- 
cetării (Codul de etică al APA, Standardul 2.03, Mentinerea 
competenţei). De pildă, Academia Americană a Pediatrilor 
(2011) recomandă psihoterapia comportamentală ca tratament 
de electie pentru preșcolari şi medicatie plus psihoterapie com- 
portamentală pentru școlari și adolescenţi. O evaluare riguroasă 
duce la un diagnostic corect, ce va sta la baza recomandărilor de 
tratament. Astfel, pentru a face o evaluare trebuie să intelegeti 
aşteptările părinţilor şi copilului de la tratament atât la un nivel 
mai specific (,,Ce-si doreşte familia să faceți dumneavoastra?”), 
cât si la un nivel mai general („Cum gândesc părinţii în legătură 
cu sănătatea mentală și serviciile de sănătate mentala?”), astfel 
încât familia să aibă încredere în recomandările dumneavoastră 
terapeutice (Codul de etică al APA, Standardul 2.01b). De exem- 
plu, se recomandă des medicamente pentru tratarea ADHD-ului. 
Aceste recomandări s-ar putea să fie primite mai bine sau mai 
rău de către familie, în funcție de credințele părinţilor în legătu- 
ră cu medicamentele. Aceste credinţe se bazează pe aşteptările 
sociale sau culturale („copilul meu trebuie să înveţe să se com- 
porte, medicamente vor servi drept scuză pentru un compor- 
tament nepotrivit“ etc.), mituri în legătură cu medicatia („dacă 
îi dau medicamente copilului meu, nu va mai învăţa niciodată 
cum să se comporte, o să se bazeze mereu pe niște pastile“ 
etc.), temeri („dacă îi dau copilului medicamente, înseamnă că 
am eșuat în rolul meu de părinte“ etc.) sau informații greșite 
ori incomplete (de exemplu, „psihostimulentele îl vor face pe 
copilul meu să devină depedent de substanţe psihoactive mai 

cu privire la interacțiunile dintre medicatie și creierul în plină 
dezvoltare (Singh & Chang, 2012). Puteţi lua o decizie de a 
recomanda părinţilor să meargă cu copilul la un pediatru sau 
la un psihiatru specializat în psihiatrie infantilă doar dacă știți 
specificul fiecărei specializări. Este extrem de important să vă 
cunoaşteţi rolul şi să ramaneti între limitele competenţei dum- 
neavoastră. 


Concluzii 


ACTIVITATEA 16.5: 


Date fiind complicațiile cazului, cum ati alcătui planul de tra- 


tament? În ce fel i-ati implica în planul de tratament pe părin- 
tii lui Alex? I-ati învăța anumite strategii? 


Rezultatul evaluării, precum și diagnosticul pe care îl veți 
pune la final vă vor ajuta să stabiliți ce accent să puneţi pe o 
anumită strategie de intervenţie sau un anumit sistem şi cum 
să prioritizati intervenţiile. Se recomandă o abordare multidi- 
mensională și multi-sistem în lucrul cu copiii diagnosticati cu 
ADHD si cu familiile lor (AAP, 2011), ceea ce face ca intervenţia 
să se poată realiza în mai multe contexte (de exemplu, în cabi- 
net, la școală, acasă, în comunitate). În cazul lui Alex, trebuie 
să aveţi în vedere atât familia, cât şi mediul școlar. Dată fiind 
vârsta sa si importanţa relaţiilor cu colegii, veţi prioritiza stra- 
tegiile sociale de tip cognitiv și comportamental pentru a-l ajuta 
pe Alex să-și facă prieteni și să menţină prietenia cu aceștia. 

Strategiile cognitive si comportamentale sunt de asemenea utile 
pentru a-i învăţa pe copii cum să se concentreze și să înceti- 
nească ritmul pentru a lua decizii bine gândite (Barkley, 2014) 
şi pentru a dezvolta abilităţi potrivite astfel încât să menţină 
relațiile sociale si performanţa școlară. Pe măsură ce progre- 
sează tratamentul, veți putea folosi abordări centrate pe emoții 
pentru a susține stima de sine şi înțelegerea de sine a copilu- 
lui. Nu uitaţi să-l menţineţi sub observaţie pentru depresia sau 
anxietatea care ar putea apărea ca urmare a ADHD-ului sau a 
unor evenimente de viaţă. 

Îi veţi instrui pe părinţii lui Alex (și pe Alex însuşi) cu privire 
la ce înseamnă ADHD şi care sunt tratamentele recomandate, 
precum și la strategiile de gestionare a comportamentului pe 
care Santiago si Janice ar trebui să le folosească acasă (Barkley, 
2014). În așteptarea rezultatelor la evaluarea privind existența 
unor tulburări de procesare a limbajului și tulburare a cititului, 
le puteţi arăta părinţilor cum să ofere instrucțiuni si memen- 
touri utilizând mai multe modalităţi (de exemplu, prin folosi- 
rea instrucțiunilor verbale însoțite de indicii vizuale). Extrem 
de utile copiilor cu dificultăți de procesare a limbajului, aceste 
strategiii vor fi eficiente și pentru copiii cu ADHD. Pe măsură 
ce înaintează tratamentul, veţi fi probabil în situaţia de a oferi 
susținere părinţilor ce au în grijă un copil cu nevoi speciale 
(de exemplu, cum să se descurce cu eventualul sentiment de 
vinovăţie, sau cu invinovatirea din partea celorlalți, cum să răs- 
pundă nevoilor şi celorlalţi copii din familie). 

S-ar putea ca părinţii lui Alex să vă roage să-i ajutaţi în 
interacțiunea cu personalul medical si de la scoala. Le puteţi 
oferi strategii pentru colaborarea cu profesorii și pentru a folo- 
si resursele dedicate sprijinirii performanţei şcolare. Atât acasă, 

cât și la şcoală, anumite intervenţii specifice mediului respectiv 
îi pot ajuta pe copiii cu ADHD să se dezvolte şi să aibă succes 
(Barkley, 2014). Organizarea casei şi a clasei, eliminarea dezor- 
dinii si un orar al activităţilor sub formă de imagini reprezintă 
doar câteva dintre technicile ce îi ajută pe copiii cu ADHD să fie 
mai organizaţi. Alternarea activităților ce presupun mişcare fizi- 
că cu activități ce presupun concentrarea atenţiei poate să fie o 
strategie eficientă, la fel si identificarea acelor perioade ale zilei 
în care copilul este mai productiv și programarea activităților 
şcolare în jurul acestor perioade. Iniţial folosite de adulți, aces- 
te strategii pot fi învățate şi de copii pe măsură ce cresc, astfel 
încât să isi poată gestiona viata mai bine (vezi si Monastra, 2014, 
2016). 

În fine, ţineţi cont de nevoile și punctele forte ale copilu- 
lui, ale părinţilor şi ale familiei, amintindu-vă că relaţiile au o 
importanţă crucială. Puteţi folosi intervenţii de tip relational 
cu Alex si familia sa pentru a vindeca rănile relationale, pen- 
tru a crea (sau sprijini) o naraţiune plină de compasiune asu- 
pra lui Alex, a părinţilor săi şi a contextului creat de ADHD, 
precum si pentru a stabili așteptări realiste. Tineti cont şi de 
sistemele cu care interacționează Alex şi familia sa (sistemul 
educațional, medical, de servicii sociale, juridic, religios, cul- 
tural etc.). Ar fi bine să nu uitaţi nici de metasistemele care 
influențează viata copiilor si a familiilor lor (de exemplu, 
comunitatea, afilierea rasială și etnică, statutul socio-economic, 
existența unei dizabilităţi, statutul de imigrant sau cetăţean 
etc.) şi experienţele trăite de familia lui Alex în metasiste- 
mele de mai sus (de exemplu, au fost privilegiati/oprimati/ 
discriminați etc.). 

